
Coperta: Templul din Montu 


Zeul Montu te priveşte în timp ce pătrunzi în universul 
lui, căutând secretele sanctuarului său din vechea Teba. 
Lumina planetei pe care o guvernează, Marte, pătrunde prin 
porțile templului şi se reflectă asupra formelor geometrice care 
simbolizează matricea dezvoltării noastre evolutive. 


După cel de-al Doilea Război Mondial a fost inițiat un 
proiect de cercetare de mare anvergură, urmărindu-se 
finalizarea experimentelor legate de invizibilitate realizate în 
anul 1943 la bordul navei USS Eldridge. Cunoscut generic sub 
numele de Proiectul Montauk, acest demers ştiinţific şi-a propus 
să studieze ce se întâmplă cu factorii psihologici atunci când 
omul este implicat în procesul de ieşire din continuumul 
spatio-temporal şi de atingere a invizibilității. Au fost 
monitorizate capacitățile psihice ale mai multor indivizi implicați 
în procesul de control şi de manipulare a timpului. 
Experimentele extrem de ciudate realizate la unitatea militară 
de aviație de la Montauk Point, statul New York, au fost 
descrise în prima lucrare de popularizare din această serie: 
„Proiectul Montauk: experimente asupra timpului ”, semnată de 
Preston B. Nichols şi Peter Moon. 


În anul 1992, Peter Moon a încercat să dovedească faptul 
că acest proiect ciudat a existat cu adevărat. Spre imensa lui 
surpriză, el a descoperit că în spatele întregului scenariu de la 
Montauk se ascund factori oculți extrem de puternici. Aceste 
aventuri au fost descrise în cea de-a doua lucrare a seriei: „O 
nouă călătorie la Montauk: aventuri în sincronicita te”, semnată 
de aceeaşi autori. 


„Piramidele din Montauk: o călătorie în universul 
conştiinţei” recapitulează evenimentele descrise în primele 
două lucrări, conducându-ne apoi într-o călătorie încă şi mai 
spectaculoasă. Descoperirea piramidelor reprezintă un pas 
înainte pe firul investigației, dezvăluind conexiunea care există 


între Montauk şi Egiptul Antic, şi demonstrând că Montauk 
reprezintă o poartă între dimensiuni. Noile informații legate de 
ocultism şi de istoria antică a umanității dezvăluite aici îi vor 
face chiar şi pe cei mai cinici dintre increduli să mai reflecteze. 


Cuprins 


Cuvânt Înainte 

Dedicaţie 

Introducere 

Partea întâi de Peter Moon 

Capitolul 1 Întoarcerea la Montauk 

Capitolul 2 O chestiune de proprietate 

Capitolul 3 Procesul Montauk 

Capitolul 4 Investigația este subminată 
Capitolul 5 Descoperirea piramidelor 

Capitolul 6 Sentința nedreaptă în procesul indienilor Montauk 
Capitolul 7 Tribul din Montauk 

Capitolul 8 Descoperirea actului de proprietate 
Capitolul 9 Şamanul indienilor Montauk 
Capitolul 10 Golful Broaştei Țestoase 

Capitolul 11 Montauk şi Reţeaua 

Capitolul 12 Şcolile Misterelor 

Capitolul 13 Reţeaua morfogenetică 

Capitolul 14 Faraonii din Scoţia 

Capitolul 15 Faraonul şi înțelepciunea antică 
Capitolul 16 Tahuti 

Capitolul 17 O istorie a planetei Marte 

Capitolul 18 Moştenirea marțiană 

Capitolul 19 Înţelepciunea pierdută 

Capitolul 20 Phree.-ii şi catholi-ii 

Capitolul 21 O scurtă istorie a lumii 

Capitolul 22 Ora cea mai întunecată a nazismului 
Capitolul 23 Ian Fleming şi conexiunea britanică 
Capitolul 24 Definiţia cuvântului Montauk 
Capitolul 25 Preotul din Mentu 

Capitolul 26 Cartea legii 

Capitolul 27 Siriusienii 

Capitolul 28 Poate Dumnezeu să trăiască într-un câine? 
Capitolul 29 Babalon 

Capitolul 30 Recviem 

Partea a doua de Preston B. Nichols 

Introducere 

Capitolul 31 Ansamblul subteran din Montauk 


Capitolul 32 Sticla misterelor Capitolul 33 Băieţii din Montauk 
Capitolul 34 Transmisiunile din Montauk 

Capitolul 35 Acceleratorul de particule 

Capitolul 36 Linia timpului 

Epilog 


Cuvânt înainte 


Cartea Proiectul Montauk: experimente în timp a fost 
lansată pe piaţă în iunie 1992, dând naştere unui şir nesfârşit 
de intrigi, dar şi unei mari cereri de informaţii suplimentare. 
Cea de-a doua lucrare din serie, O nouă călătorie la Montauk: 
aventuri în sincronicitate, şi-a propus să răspundă la 
numeroasele întrebări care au apărut între timp, sfârşind prin 
a cea un scenariu încă şi mai elaborat care ne-a condus la 
limita ocultismului şi la o serie de conexiuni cu marile şcoli ale 
misterelor care au existat pe planeta noastră. Cea de-a treia 
carte, Piramidele de la Montauk: o călătorie în universul 
conştiinţei, îşi propune să analizeze încă şi mai în profunzime 
misterele psihice ale fenomenelor care s-au petrecut la 
Montauk, ajungând la concluzii cutremurătoare referitoare la 
crearea şi la drama universului în care trăim. Acest Cuvânt 
înainte are scopul de a-i familiariza pe cititorii care nu au citit 
primele două lucrări cu subiectul, dar şi de a le readuce 
aminte celor care au citit deja primele cărți despre ce este 
vorba. 


Proiectul Montauk îşi are originea în anul 1943, când 
s-au făcut experimente legate de invizibilitatea pe radar la 
bordul navei USS Eldridge. Întrucât nava era staționată în 
acea vreme la baza navală din Philadelphia, evenimentele 
legate de ea au devenit generic cunoscute sub numele de 
„Experimentul Philadelphia”. Scopul acestui experiment a fost 
acela de a face ca nava să devină nedetectabilă de către radar, 
dar efectele sale secundare au fost cu totul dramatice şi 
neaşteptate. Nava a devenit invizibilă nu doar pentru radar, ci 
şi pentru ochiul uman, fiind dislocată din timpul şi spaţiul cu 
care suntem familiarizați! Deşi realizarea era remarcabilă din 
punct de vedere tehnologic, pentru oamenii implicați în 
experiment ea a avut efecte catastrofale. Marinarii aflați pe 
navă au fost transportați într-o altă dimensiune, din care s-au 
întors îngroziți, într-o stare de mare confuzie mentală. Unii 
dintre ei au murit, iar cei care au supraviețuit au fost lăsaţi la 


vatră, fiind considerați „instabili psihic” sau discreditaţi, şi 
întreaga afacere a fost îngropată. 

După război, cercetările au continuat sub conducerea 
doctorului John von Neumann, cel care coordonase şi 
aspectele tehnice ale Experimentului Philadelphia. Acestuia i 
s-a ordonat să descopere de ce vibrează mintea omului şi de ce 
nu pot fi supuşi oamenii unor fenomene interdimensionale 
fără a fi afectați. A început astfel un proiect masiv de studiere a 
factorilor psihici umani, realizat la Brookhaven National 
Laboratories din Long Island, New York şi cunoscut sub 
numele de Proiectul Phoenix. 


Von Neumann nu a fost doar inventatorul calculatorului 
modern şi un geniu matematic recunoscut, dar a avut şi acces 
la uriaşele resurse ale complexului militar industrial care 
includea incredibila bază de date a naziştilor referitoare la 
cercetările psihologice desfăşurate de aceştia şi pe care aliaţii 
au capturat-o după cel de-al Doilea Război Mondial. 
Folosindu-se de toate aceste resurse, von Neumann a încercat 
să asocieze tehnologia computerelor cu echipamentul radio 
din ce în ce mai sofisticat, în încercarea de a lega între ele 
minţile oamenilor şi maşinile. În cele din urmă, eforturile lui 
au fost încununate de succes. După ani de experimente 
empirice, gândurile oamenilor au putut fi înregistrate de 
receptoare radio ezoterice, pe bază de cristale, fiind stocate 
apoi în computere sub formă de biți. Structura gândurilor 
putea fi afişată apoi pe un ecran de calculator şi tipărită la o 
imprimantă. Metoda a fost ulterior dezvoltată, până când s-a 
putut crea o maşină virtuală de citire a minţii. Între timp, 
tehnologia a evoluat, astfel încât s-a putut crea un aparat de 
receptare a gândului unui medium şi de redirecționare a lui 
astfel încât să afecteze potenţial mintea unei alte persoane. În 
final, Proiectul Phoenix a permis mai buna înțelegere a 
manierei în care funcționează mintea umană, generând un 
potențial uriaş de control al minții. Proiectul s-a concretizat 
într-un raport către Congres, care a dispus abandonarea sa, 
inclusiv de teama ca senatorii şi congresmenii să nu fie 
controlați ei înşişi. 


Interesele private care au contribuit la susținerea 
proiectului nu au ascultat însă de decizia Congresului, 
încercând să convingă armata de ideea că această tehnologie 
putea fi folosită în timp de război pentru a controla mințile 
inamicilor. Un grup restrâns, dar cu resurse financiare 
nelimitate, a luat decizia în secret, se pare în legătură cu 
responsabilii armatei, de a crea o nouă bază de cercetare la 
Camp Hero, o bază militară dezafectată care aparținuse 
cândva forțelor aeriene, localizată la Montauk Point, în statul 
New York. Locaţia a fost aleasă deoarece aici exista o uriaşă 
antenă radar Sage care putea emite pe frecvența de 
aproximativ 400-425 MHz, întâmplător sau nu, exact 
frecvența pe care se putea pătrunde în conştiinţa minții 
umane. Reactivarea bazei militare de la Camp Hero a început 
pe la sfârşitul anilor 60, deşi fără fonduri aparținând 
bugetului armatei. Proiectul Montauk a continuat până în 
anul 1972, incluzând experimente masive de control al minții 
efectuate pe oameni, animale şi alte forme de conştiinţă despre 
care se credea că există. 


De-a lungul anilor, cercetătorii de la Montauk şi-au 
perfecționat tehnicile de control al minții şi au continuat să 
sape din ce în ce mai adânc în căutarea limitelor potenţialului 
uman. Dezvoltându-se capacităţile psihice ale mediumurilor, 
s-a ajuns la amplificarea gândurilor acestora cu ajutorul unor 
echipamente tehnice până la punctul susținerii unor iluzii 
subiective sau obiective. Printre acestea se număra şi crearea 
unei materii virtuale. Realizările au depăşit tot ce se cunoştea 
în materie de „experienţă umană obişnuită”, dar cercetătorii 
nu s-au oprit aici. Ei şi-au propus să pătrundă încă şi mai 
adânc în universul misterelor. După ce s-a descoperit că un 
medium putea crea materie, ei au observat că aceasta putea 
apărea în momente diferite, în funcţie de ceea ce gândea 
mediumul. S-a pus problema ce s-ar întâmpla dacă mediumul 
s-ar gândi să manifeste o carte, dar nu astăzi, ci ieri? 
Experimentele făcute au condus la ideea că timpul poate fi 
controlat. După ani de cercetări empirice, s-au putut deschide 
portaluri temporale, printr-o serie de experimente masive şi 
absolut cutremurătoare. Apogeul a fost atins prin deschiderea 


unui portal temporal care a condus la anul 1943 şi la 
Experimentul Philadelphia. 

Toate aceste informații nu ar fi cunoscut niciodată 
lumina tiparului dacă nu ar fi existat Preston B. Nichols, un 
geniu al electronicii care a descoperit într-o zi că a fost victima 
acestor experimente. În timp ce lucra pentru un contractor din 
Long Island în domeniul apărării, studiind telepatia la 
mediumurile psihice, Preston a descoperit existența unor 
unde radio de mare putere transmise de undeva, care îi blocau 
pe cei cu care lucra. Fiind un expert în electronică şi în 
aparatură radio, lui Preston nu i-a fost greu să localizeze sursa 
undelor, care era situată în baza aeriană de la Montauk. 
Descoperirea l-a determinat să înceapă un studiu care a durat 
mai bine de un deceniu. A cumpărat o mare parte din 
echipamentul folosit anterior în cadrul Proiectului Montauk şi, 
spre marea sa uimire, a aflat că foarte mulți oameni din 
Montauk îşi aminteau că ar fi lucrat şi el la proiect. Punctul 
culminant s-a produs atunci când soțul verişoarei sale a 
susținut acelaşi lucru. Cei doi bărbați aproape că s-au 
încăierat pe această temă, Preston susținând că nu a lucrat 
niciodată la Montauk. La scurt timp după această ceartă, ela 
început să perceapă crâmpeie dintr-o viață despre care 
anterior nu fusese conştient. După ce a vorbit cu mai mulți 
oameni de ştiinţă şi ingineri asociaţi într-un fel sau altul cu 
Proiectul Montauk, Preston a înțeles ce s-a întâmplat de fapt. 
Se pare că era supraviețuitorul unei vieți duble, în care a 
lucrat în acelaşi timp în Montauk şi într-o altă locaţie. 

Descoperirile lui Preston au fost confirmate de un bărbat 
ciudat, pe nume Duncan Cameron, care a apărut la poarta sa 
în anul 1985. Duncan avea o aptitudine ieşită din comun 
pentru analiza psihică şi susținea chiar că ar fi fost antrenat în 
acest domeniu de NSA (National Security Agency). Fără să-i 
spună nimic despre legăturile sale personale cu Montauk, 
Preston l-a dus pe Duncan să viziteze zona şi a rămas uimit să 
constate că acesta cunoştea perfect baza militară (acum 
dezafectată), amintindu-şi că ar fi lucrat el însuşi acolo. Se 
pare că Duncan fusese principalul medium folosit pentru 


experimentele legate de călătoriile în timp, amintindu-şi chiar 
că fusese la bordul navei USS Eldridge în timpul 
Experimentului Philadelphia, împreună cu fratele său Edward 
(cunoscut astăzi sub numele de Al Bielek). 


Din spusele lui Preston şi Duncan, se pare că Proiectul 
Montauk a atins punctul culminant la data de 12 august 
1983, când s-a deschis un portal temporal, dar lucrurile au 
scăpat de sub control, aşa că Duncan a convocat mai multe 
persoane şi au luat hotărârea să boicoteze proiectul. În timp ce 
se afla pe Scaunul de la Montauk (un aparat conectat la 
receptorii radio ezoterici pe bază de cristale care transmiteau 
gândurile unui transmițător gigantic), Duncan a eliberat o 
bestie uriaşă din subconştientul său, care a distrus 
literalmente proiectul. După acest dezastru, supraveghetorii 
proiectului au luat subit decizia să îl abandoneze. În 
consecință, gurile de aer şi intrările către încăperile subterane 
în care se derulau experimentele au fost cimentate. Ce s-a 
petrecut cu exactitate a rămas însă până astăzi un mister. 


Deşi a existat un film video neautorizat distribuit pe 
scară largă şi s-au ținut mai multe conferințe legate de 
Proiectul Montauk, pe piață nu apăruse nici o carte referitoare 
la acest subiect. Au existat autori care au încercat să-şi asume 
această sarcină, dar care s-au dovedit incapabili să o ducă la 
bun sfârşit, ori au fost speriați într-un fel sau altul de anumite 
forțe oculte. Un reporter care lucra pentru New York Times a 
făcut investigații legate de acest subiect, convins că era vorba 
de o fraudă, dar când a descoperit că totul era real a dat 
înapoi. 

Personal, m-am întâlnit cu Preston într-o perioadă în 
care eram interesat de un sistem sonor complex pe care îl 
inventase el. În scurt timp, m-am trezit că ascult una dintre 
cele mai fascinante poveşti pe care le-am auzit vreodată, mai 
bună decât orice science-fiction. După câteva luni, m-am decis 
să scriu o carte pe această temă, intitulată Proiectul Montauk: 
experimente în timp. Singura persoană cu care m-am consultat 
în timpul acestui demers a fost Preston (care dorea să-şi 
protejeze sursele). Nu mi-am propus să fac investigaţii 


personale costisitoare, care m-ar fi făcut să pierd foarte mult 
timp, ci mi-am propus să scot mai întâi cartea, folosindu-mă 
apoi de ea pentru a aduna alte indicii care să le completeze pe 
cele existente şi eventual chiar să dovedească această poveste 
incredibilă. 

Într-adevăr, după publicarea cărţii Proiectul Montauk au 
apărut numeroase fapte şi dovezi care au demonstrat că în 
spatele informațiilor neverosimile oferite de Preston se 
ascundea un scenariu real. Am colectat aceste dovezi în cea 
de-a doua lucrare a seriei, O nouă călătorie la Montauk. Cea 
mai spectaculoasă informaţie primită a fost descoperirea 
potrivit căreia Proiectul Montauk era legat într-un mod 
misterios, dar indubitabil, de cel mai mare ocultist al tuturor 
timpurilor: Aleister Crowley, descris uneori prin apelativul: 
„cel mai malefic om din lume”. Potrivit rapoartelor, Crowley a 
folosit el însuşi anumite practici de magie sexuală în scopul de 
a manipula timpul, de a comunica cu diferite entități 
dezincarnate şi de a călători în alte dimensiuni. Au existat 
chiar ipoteze potrivit cărora natura interedimensională a 
Experimentului Philadelphia nu ar fi fost altceva decât 
expresia exterioară a operaţiunilor magice ale lui Crowley. 

Dovezile cele mai convingătoare referitoare la legătura 
cu Crowley au apărut după mult timp, dar descoperirea a 
început să prindă contur chiar de la prima mea conversație cu 
Preston, care a afirmat din senin că era înrudit cu magicianul 
Aleister Crowley. Era convins că într-o viață anterioară el şi 
Duncan au fost Preston şi Marcus Wilson, doi frați gemeni care 
au fost primii producători de instrumente ştiinţifice din Marea 
Britanie, prieteni şi asociaţi în afaceri cu familia lui Aleister 
Crowley. 

Deşi povestea părea neverosimilă, am început să caut 
referințe legate de frații Wilson în cărțile lui Aleister Crowley, 
dar nu am găsit nimic. Totuşi, spre surpriza mea, am aflat nu 
numai că magicianul a vizitat Montauk-ul în anul 1918, dar 
chiar menţionează un anume „Duncan Cameron” în 
autobiografia sa. A urmat apoi un lung şir de sincronicități 
legate de familiile Cameron şi Crowley (despre care am vorbit 


pe larg în O nouă călătorie la Montauk), dar nici o informaţie 
legată de frații Wilson nu a ieşit la iveală. 

Semnificația acestor sincronicități (legate de numele 
Cameron şi Crowley) mi-a devenit mai clară după ce am aflat 
de existența unei femei care îşi spunea „Cameron”, faimoasă 
pentru că s-a măritat cu Jack Parsons, inventatorul rachetei 
propulsate cu combustibil solid şi discipol al lui Crowley. Cei 
doi soți au participat la un proiect interdimensional cunoscut 
sub numele de Proiectul Babalon (o ceremonie care includea 
acte de magie sexuală, pe care unii o consideră cel mai mare 
proiect magic al secolului XX). 
m-au condus la cunoaşterea „accidentală” a unui prieten al lui 
Cameron în timpul unei călătorii de afaceri în California. Am 
aflat astfel că femeia locuieşte în partea de vest a 
Hollywood-ului şi în scurt timp am ajuns să-i povestesc 
personal despre Experimentul Philadelphia, despre Proiectul 
Montauk şi despre relaţia dintre numele lui Crowley şi cel de 
Cameron. Spre marea mea surpriză, m-a informat că numele 
ei real nu era Cameron, ci Wilson! 

În sfârşit, aveam dovada că povestea lui Preston nu era o 
simplă invenție, ci avea o bază reală. Mai mult, am aflat astfel, 
dincolo de orice îndoială, că existau o serie de corespondențe 
ciudate legate de interdimensionalitate. 


Câteva luni mai târziu aveam să primesc o scrisoare 
uluitoare, semnată Amado Crowley, un bărbat care pretindea 
că era fiul nelegitim al lui Aleister Crowley. Acesta nu numai că 
mi-a mărturisit că îşi amintea de faptul că tatăl său a vorbit 
despre frații Wilson, dar mi-a furnizat şi dovezi irefutabile că 
era într-adevăr fiul lui Aleister Crowley. 

Amado a verificat existența familiei Wilson şi, în plus, 
mi-a oferit o spectaculoasă relatare legată de ce a făcut tatăl 
său în ziua de 12 august 1943 (ziua în care s-a desfăşurat 
Experimentul Philadelphia). Se pare că în acea zi, Aleister a 
condus o ceremonie magică la Men-an-Tol, în Cornwall, 
Anglia, un loc în care există o stâncă mare care iese din apă. 
Potrivit relatării lui Amado, Aleister l-ar fi aşezat pe acesta 


într-o gaură din stâncă, a cărei direcţie indica cu precizie Long 
Island, în statul New York. 

Cam aici se termină povestea relatată în O nouă călătorie 
la Montauk, care descrie un lung şir de descoperiri uimitoare 
care ne-au demonstrat că Preston nu fabulează şi că 
raționamentele sale sunt corecte. De altfel, acesta a fost 
principalul scop al cărţii respective. În plus, ea a demonstrat 
că forțele care s-au manifestat în cadrul Proiectului Montauk 
aveau o legătură incontestabilă cu ocultismul. 


Deşi în lucrarea anterioară am prezentat o rețea 
fascinantă de informaţii şi de intrigi, greu de egalat, acestea nu 
ne-au permis încă să tragem concluziile finale. Deşi ne 
rămăseseră foarte multe întrebări fără răspuns, cartea a 
realizat totuşi un obiectiv foarte important: a demonstrat că 
Proiectul Montauk este legat, într-un fel sau altul, de şcolile 
misterelor, acele organizaţii secrete care există încă din 
timpuri imemoriale şi despre care se spune că ar controla 
nivelul de conştiinţă al umanităţii şi libertatea personală a 
fiecăruia dintre noi în parte. Aceasta este premisa de la care 
vom începe în cartea de față: Piramidele din Montauk: o 
călătorie în universul conştiinţei. 


Dedicaţie 


La data de 20 octombrie 1993, Virginia „Ginny” Nichols 
s-a stins din viață, la vârsta de 77 de ani. 


Ginny era mama lui Preston Nichols şi lucrase ca 
profesoară de gramatică, fiind în acelaşi timp o artistă şi o 
muziciană talentată. În plus, avea marea calitate de a le merge 
la inimă celor care o cunoşteau. Printre aceştia mă număram 
şi eu. 

Diagnosticată cu cancer la sân cu aproape zece ani 
înainte de a muri, medicii i-au mai dat şase luni de viață, dar 
ea a surprins lumea medicală cramponându-se de viață. 
Voința ei de a trăi era foarte puternică, aşa că supraviețuit 
numeroaselor operaţii chirurgicale la care a fost supusă. Şi-a 
uimit doctorii şi toți cunoscuții. 

Am întâlnit-o pe Ginny de mai multe ori şi a fost foarte 
drăguță cu mine, deşi vizitatorii erau în general ținuți la 
distanţă de teama posibilelor infecţii. Într-o zi, m-a sunat 
pentru a-mi mulțumi că l-am ajutat pe Preston cu Proiectul 
Montauk. Deşi Ginny nu credea întreaga poveste, era convinsă 
că avea un sâmbure de adevăr. Chiar în ziua respectivă, 
Preston mi-a spus că s-a întrebat de multe ori care este 
adevăratul motiv care o face să se cramponeze cu atâta 
disperare de viață. Pornind de la alte conversații pe care le 
avusesem anterior cu el, m-am gândit că femeia ar putea 
deține anumite informaţii pe care ar dori să le facă publice, 
eventual legate de frații Wilson. Preston nu era foarte sigur, 
dar mi-a mărturisit totu şi că mama sa şi-a adus aminte că ar fi 
citit despre frații Wilson pe vremea când era la colegiu, în 
Skidmore. Întrucât boala lui Ginny nu-i permitea să 
primească vizitatori, nu am avut până atunci posibilitatea să-i 
pun întrebări legate de acest subiect. Surprinzător, o 
asemenea posibilitate mi s-a oferit cu o lună sau două înainte 


de a muri. 


Tocmai terminasem de transmis o emisiune radiofonică 
în care îl aveam ca invitat pe Preston şi pe care am ţinut-o 
acasă la el. Peste câteva ore urma să transmitem partea a doua 
a emisiunii, dar până atunci aveam câteva ore libere. Preston 
era obosit, aşa că s-a culcat, iar eu am avut în sfârşit ocazia să 
stau de vorbă cu Ginny. Nu numai că arăta foarte bine, dar era 
şi foarte bine dispusă. Am avut o conversație lungă, în mare 
parte legată de Montauk. Am întrebat-o dacă ştia ceva de frații 
Wilson şi mi-a răspuns că îşi aminteşte cu siguranţă că a citit 
despre ei. Făcuse cândva parte din clubul de parapsihologie 
din Skidmore şi mi-a spus că existau acolo numeroase 
informaţii legate de cei doi, deşi nu era sigură că acestea erau 
cuprinse într-o carte sau în diferite materiale. Se pare că frații 
Wilson făcuseră cercetări asupra vieților lor anterioare, 
urmărind să descopere canale care să le permită călătoria în 
timp. Mai mult, una din nepoatele lor făcea parte din grupul în 
care studiase Ginny. Mama lui Preston nu avea nici cea mai 
mică îndoială asupra existenţei reale a fraților Wilson. Probabil 
că transmiterea acestor informaţii a fost foarte importantă 
pentru ea, căci conversaţia cu mine a fost ultima pe care a 
avut-o într-o stare de luciditate. 


Cartea de față este dedicată memoriei ei, în speranța că 
vom putea regăsi cândva vibrația ei plină de iubire. 


Introducere 


De la publicarea cărții Proiectul Montauk în anul 1992, 
foarte mulți oameni ne-au scris în legătură cu ciudatele 
fenomene legate de controlul minţii şi al timpului cu care s-au 
confruntat de-a lungul vieţii. Se pare că lista este nesfârşită. 
Nu cu mult timp în urmă, asemenea oameni ar fi fost 
considerați nebuni de opinia publică, fiind nevoiți să îşi 
ascundă relatările. Deşi s-au mai schimbat vremurile, chiar şi 
în prezent riscă să fie neînțeleşi, motiv pentru care nu se decid 
decât foarte greu să vorbească. Cei mai mulți dintre ei doresc o 
formă de consiliere sau de validare a experienţelor pe care 
le-au trăit. 

La început am încercat să răspundem fiecărei scrisori 
primite, dar am renunțat de multă vreme la acest procedeu, 
căci nu ne mai rămânea timp pentru altceva. Am ajuns astfel 
să nu mai răspundem decât la scrisorile simple, care necesită 
un răspuns pe măsură. Vă asigurăm însă că nici o scrisoare 
primită de la dumneavoastră nu rămâne necitită. 


Una din concluziile generale pe care le-am desprins din 
scrisorile dumneavoastră este următoarea: dacă sunteţi cu 
adevărat convins că ați fost implicat într-un proiect legat de 
timp şi de spaţiu, cel mai probabil aţi fost. La urma urmei, 
însuşi universul în care trăim nu este altceva decât un proiect 
spațio-temporal. Unicul lucru pe care îl putem face Preston 
Nichols şi cu mine este acela de a continua să investigăm şi să 
vorbim despre fenomenele de la Montauk, în speranța că 
relatările noastre vor contribui la o schimbare a percepției 
opiniei publice şi chiar a nivelului general de conştiinţă. 

La momentul actual, majoritatea cititorilor noştri susțin 
eforturile pe care le facem. Din păcate, nu acelaşi lucru îl 
putem spune şi despre mas-media, care preferă să le ignore cu 
desăvârşire. Se pare că acesta este unicul mijloc de apărare pe 
care l-au găsit. Dacă am apărea la televiziuni, nu am face 


decât să creăm controverse, făcându-i şi mai interesați pe 
oameni. 

În toamna anului 1992 şi în vara lui 1993, Preston şi cu 
mine ne-am oferit serviciile tuturor staţiilor de radio din 
întreaga Americă. Ne-am făcut cunoscută disponibilitatea de a 
acorda interviuri la cele mai importante posturi de radio, ba 
chiar am dat anunțuri de o pagină într-un ziar referitoare la 
cea de-a 50-a aniversare a Experimentul Philadelphia. Din 
fericire, am constatat că majoritatea posturilor locale de radio 
din America au încă libertate de exprimare, lucru care nu este 
valabil însă şi pentru principalele posturi din New York sau 
Los Angeles, care ne-au ignorat complet. În ceea ce priveşte 
posturile de televiziune, acestea nici nu au vrut să audă de 
acest subiect, cu două excepţii. Chiar şi acestea au fost nevoite 
însă să anuleze emisiunile cu noi, după ce acestea au atins 
cote maxime de audienţă. 

Aşa cum am mai precizat, relatările din Proiectul 
Montauk nu sunt neapărat adevărate în proporție de 100%. O 
parte din informații sunt intuitive sau au la bază lecturi 
psihice, dar este cert faptul că magnații mas-media nu doresc 
cu nici un preț să le dea publicității. 

Când am publicat O nouă călătorie la Montauk, nu s-a 
făcut nici o campanie mediatică în jurul proiectului nostru. Să 
vorbeşti la radio despre ocultism nu este deloc un lucru uşor, 
căci majoritatea ascultătorilor sunt ținuți în ignoranță în 
privința acestui subiect tabu. Este mult mai uşor în schimb să 
vorbeşti despre călătoriile în timp, deşi şi acest subiect se află 
pe lista neagră a status quo-ului puterii. 


Lucrarea Piramidele din Montauk îşi propune să 
descopere motivațiile profunde pentru care aceste subiecte 
sunt interzise, mergând până la a oferi anumite răspunsuri 
legate de circumstanţele creaţiei. Majoritatea celor care vor citi 
această carte vor afla pentru prima oară de aceste informații, 
şi nu ne îndoim că vor rămâne uimiți. Cartea este scrisă în 
primul rând pentru ei, cu scopul de a-i familiariza cu 
subiectul. În ceea ce îi priveşte pe ocultişti, chiar dacă aceştia 
vor înțelege mult mai uşor despre ce este vorba, suntem 


convinşi că vor avea ei înşişi surpriza unor interpretări 
complet noi, despre care nu au mai auzit. În final, dorim să 
precizăm că lucrarea de față nu îşi propune să militeze pentru 
o doctrină oficială. Ea nu reprezintă altceva decât rezultatul 
cercetărilor pe care le-am făcut personal şi al informaţiilor la 
care am avut acces de-a lungul demersului meu. Speranța 
mea este ca ea să vă fie de folos pentru a înţelege mai bine 
circumstanțele propriei dumneavoastră creații şi pentru a vă 
oferi anumite răspunsuri pe care nu le cunoşteați. 


PARTEA ÎNTÂI 


DE PETER MOON 


Capitolul 1 


Întoarcerea la Montauk 


În vara anului 1993, muziciana Danny Colt a vizitat 
Montauk-ul după o călătorie de un an în Spania. Lipsind atât 
de mult timp din țară şi din căminul ei din Long Island, ea nu 
a auzit nimic despre prima noastră carte, Proiectul Montauk: 
experimente în timp. În timp ce se îndrepta către farul din 
Montauk pentru a admira mai bine peisajul, Danny a observat 
o structură ciudată, care semăna cu o antenă radar de mari 
dimensiuni. Intuiția i-a spus că era ceva în neregulă în 
legătură cu obiectul respectiv, aşa că şi-a exprimat intenția de 
a afla despre ce este vorba. Tocmai atunci trecea pe lângă două 
turiste, care au auzit-o şi i-au răspuns că tocmai se întorceau 
de la locul respectiv. Se pare că fuseseră avertizate cu 
brutalitate de către nişte reprezentanți ai armatei să nu se 
apropie, întrucât locul era secret militar. Relatarea nu a făcut 
decât să o întărâte şi mai tare pe Danny, care s-a hotărât să 
afle cu orice preţ despre ce este vorba. Pentru moment, ea s-a 
limitat însă să fotografieze radarul, după care s-a întors acasă. 


În aceeaşi seară, Danny i-a făcut o vizită lui Lorry 
Salluzzi, care este întâmplător şi o bună prietenă de-a mea. 
Nici nu a apucat să intre în casă că a primit un fluturaş 
intitulat „Montauk-ul şi sincronicitatea” şi care oferea 
informaţii legate de o conferință pe care urma să o ţin eu. 
Danny a trăit ea însăşi destule experiențe legate de 
sincronicitate, aşa că s-a hotărât să vină la conferință. Cu 
ocazia aceasta, ea a aflat şi despre cartea noastră. Imediat ce 
ne-am întâlnit, mi-a spus despre povestea cu radarul şi mi-a 
arătat şi fotografia făcută. Nu cunoşteam instalația, aşa că 
mi-am dat seama că a sosit timpul să facem o nouă călătorie la 
Montauk. 


Preston, Danny şi cu mine ne-am îndreptat aşadar către 
far, pentru a afla ce se petrece. Am ajuns la instalația radar 


înainte de căderea serii. Aceasta se afla la mai puţin de doi 
kilometri de far, către vest. Antena parabolică se învârtea, iar 
lângă ea exista un trailer uriaş şi un generator. În apropiere 
exista un buncăr subteran, care între timp a fost sigilat. Când 
am ajuns noi nu era nimeni prin preajmă, dar exista totuşi un 
indicator mare care preciza că trecerea era interzisă. Am 
respectat consemnul, dar am dat roată buncărului, încercând 
să găsim o altă intrare în zona interzisă. 


Mergând pe drum, am fost surprinşi să vedem un mare 
cârd de păsări stând pe o linie telefonică ce conducea către 
bază. Ciudat era faptul că circa 90% dintre ele stăteau 
încremenite, cu capul orientat în aceeaşi direcție. Am strigat şi 
am aruncat după ele cu pietre pentru a vedea dacă putem 
stârni vreo reacție, dar foarte puţine s-au mişcat din loc. Cât 
timp am supravegheat zona, păsările nu şi-au schimbat 
poziția. Mai târziu, Preston le-a filmat pe camera video 
luându-şi zborul într-o manieră ciudată. Zburau circular, ca şi 
cum ar fi fost prinse într-un vârtej aerian. Pe scurt, aveau un 
comportament incredibil de straniu. 


Drumul pe care am apucat-o mergea până în partea 
opusă a radarului. Întrucât nu exista nici un indicator care să 
ne interzică intrarea, ne-am apropiat. Când am ajuns la câteva 
sute de metri, am constatat că în apropierea instalaţiei au 
oprit două maşini, din care au coborât şase sau şapte oameni. 
Era evident că o parte dintre ei lucrau acolo. Erau bine 
îmbrăcați şi aveau mine de ingineri. Erau însoțiți de un 
fotograf cu trăsături orientale. Imediat după ce au coborât din 
maşină, s-au grăbit către radar. Unul dintre ei a început să 
gesticuleze, părând că-i explică altuia ce se întâmplă cu 
radarul. Scena părea desprinsă dintr-un film, şi chiar ne-am 
întrebat dacă nu cumva omul încearcă să ne transmită nouă 
ceva. 


Preston s-a apropiat şi s-a adresat unuia dintre ei. Omul 
a recunoscut că lucrează pentru compania de radare Cardion, 
la departamentul de Relaţii cu Publicul. Compania Cardion 
produce echipamente radar şi îşi are sediul în oraşul Syosset 
din Long Island. Omul de la Relaţii cu Publicul ne-a spus că 


radarul era testat pentru o ţară străină interesată să împiedice 
apropierea de țărm a vaselor mici care transportau droguri. A 
indicat către ocean şi ne-a spus că un asemenea vas se afla 
chiar acum în larg şi că făceau experimente cu el. Era greu 
să-ți dai seama dacă este adevărat ce spune, căci era sezonul 
pescuitului şi zona era înțesată de bărci. 


Pe scurt, povestea ni s-a părut cam trasă de păr. Preston 
şi-a dat seama că radarul era extrem de sofisticat, fiind mult 
mai mare decât ar fi fost necesar pentru depistarea bărcilor 
mici (genul acesta de radare exista de mult timp pe piaţă şi era 
bine cunoscut). 


După ce ne-am întors acasă, mi-am sunat un amic şi 
i-am povestit despre radarul din Montauk. Spre surprinderea 
mea, mi-a spus că firma Cardion este unul din clienții săi. A 
rămas să se intereseze şi să vadă ce poate afla. Câteva zile mai 
târziu, m-a sunat şi mi-a spus o altă poveste care i s-a relatat 
de cei de la Relaţii cu Publicul. Se pare că armata dorea să îi 
detecteze pe militanţii arabi din Orientul Mijlociu. În ţările 
arabe au fost exportate alimente în care fuseseră introduse 
fibre cu un nivel redus de radiaţii, astfel încât potenţialii 
terorişti sau soldați să poată fi depistaţi pe ecranul radarelor. 
În medicină, acest principiu este folosit prin ingerarea de bariu 
pentru radiografierea sistemului intestinal. Se părea că era 
vorba de un nou tip de radar, cu o tehnologie foarte avansată, 
care depista bariul ingerat de cei care se apropiau de zonă. 


I-am relatat întreaga poveste lui Preston, care a rămas 
extrem de uimit. Mi-a spus că povestea este cusută cu aţă 
albă, întrucât există radare de dimensiuni mult mai mici care 
pot face deja inclusiv distincţia între oameni şi animale, aşa că 
nu era în nici un caz nevoie de un radar atât de sofisticat. Era 
evident că cei de la Cardion aveau ceva de ascuns şi că ne 
serviseră două fumigene în numai câteva zile, cu scopul să ne 
îmbrobodească. 

Mai erau şi alte aspecte ciudate legate de radar. Omul de 
la PR ne spusese că acesta avea o putere de 3 GHz, dar am 
descoperit între timp că puterea sa reală era de 6 GHz. Mai 
mult, dintr-un motiv sau altul, radarul era orientat către sol. 


În plus, radarul interfera cu camera video a lui Preston, 
întrerupând din loc în loc imaginile înregistrate. Preston mi-a 
spus că acest lucru indică faptul că nu este vorba de un radar 
electromagnetic obişnuit, ci de altceva. Deocamdată nu-şi 
putea da seama ce se întâmplă. 

După ce ne-am întors din excursia noastră la Montauk, 
ne-am gândit mult la instalația radar. Lucrurile nu se legau 
însă deloc. Era curios că cei de la Cardion aleseseră o locaţie a 
unui echipament nou atât de departe de sediul lor din Syosset, 
în condițiile în care aveau un poligon de testare la numai 20 de 
minute de sediu. Montauk-ul se afla la două ore şi jumătate de 
mers. 

Pentru a lămuri lucrurile, Preston s-a decis să se 
consulte cu prietenul său Klark, care avea numeroase legături 
de familie cu cei din industria de apărare. Klark i-a răspuns că 
ştie o persoană care fusese delegată la Montauk de către 
corporaţția Siemens din New Jersey. Se pare că omul avea 
misiunea de a instala un radar nou chiar la baza militară. Deşi 
putea fi vorba de o instalaţie complementară sau o extensie a 
radarului de pe coastă, cert este că locaţia era diferită. 

Fanii istoriei celui de-al Doilea Război Mondial ştiu că 
Siemens a fost compania care a executat toate lucrările 
electronice comandate de cel de-al treilea Reich. Această 
revelație se adăuga la cele anterioare, care păreau să 
dovedească existența unei conexiuni între Montauk şi nazişti. 
O vizită scurtă la biblioteca publică mi-a permis să aflu pe loc 
că la începutul anilor 90, Siemens a achiziționat compania 
Cardion. În sfârşit, lucrurile începeau să se lege. Mi-am 
amintit de povestea lui Norman Scott, un lobby-ist influent de 
pe Dealul Capitoliului care a făcut un documentar despre 
Montauk. Cercetările l-au condus la compania Siemens din 
Germania, după care a făcut brusc un atac de cord. Deşi s-a 
vindecat, a renunţat la investigația referitoare la Montauk. 
Existau multe întrebări la care nu aveam un răspuns, dar era 
evident că legăturile istorice dintre germani şi Montauk erau 
încă foarte actuale. 


Preston şi-a propus să obțină mai multe informații 


referitoare la radar zburând pe deasupra bazei de la Camp 
Hero şi înregistrând pe video întreaga zonă. A descoperit însă 
că era foarte greu să găsească un pilot dispus să zboare pe 
deasupra bazei. În cele din urmă, a reuşit să închirieze un 
charter de la aeroportul din East Hampton. Pilotul era foarte 
nervos şi a încercat să renunțe după un prim zbor pe deasupra 
bazei, dar Preston a insistat să se întoarcă. Cei doi s-au 
învârtit pe deasupra bazei de mai multe ori, iar Preston a 
reuşit să facă un film care s-a dovedit destul de interesant. 


Întors acasă, el a privit întreaga casetă împreună cu 
prietenul său Danny, un specialist în fizică nucleară. La un 
moment dat, Danny i-a cerut să oprească banda video, 
întrucât descoperise un cerc uriaş la sud de baza Montauk, 
care arăta exact ca un accelerator de particule!. Nu este vorba 
de o simplă speculație, căci Danny este una din puţinele 
persoane din SUA care ştiu totul despre acceleratoarele de 
particule (a şi construit unul). De altfel, înainte de a vedea 
restul imaginilor, el a putut prezice o sumedenie de amănunte, 
care s-au adeverit apoi aproape în totalitate, cu una sau două 
excepții minore. Am aflat astfel că în incinta Parcului Naţional 
Montauk există nici mai mult nici mai puțin decât un 
accelerator de particule! 

Dacă ținem cont de faptul că bariul reflectă razele lăsate 
de particule pe radar, imaginea începe să se clarifice. Amicul 
meu (cel cu legături la Cardion) îmi spusese că oamenii erau 
hrăniți cu bariu pentru a putea fi detectați pe radar. Această 
poveste s-a dovedit absurdă, căci oamenii pot fi depistaţi chiar 
şi de radarele obişnuite. Ce s-ar întâmpla însă dacă ar fi fost 
creat un „radar de depistare a razelor lăsate de particule”? 
Acest lucru ar explica testarea unui nou sistem radar la 
Montauk. În afara monitorizării vârtejului şi a altor activități 


1 Într-o explicație sumară, un accelerator de particule este un aparat care 
creează energie prin accelerarea vitezei cu care se mişcă particulele 
nucleare până la o viteză apropiată de cea a luminii. O descriere tehnică a 
acceleratorului de particule de la Montauk este dată de Preston Nichols în 
capitolul 35. 


ezoterice pe care le desfăşurau probabil acolo, cei de la 
Cardion ar fi avut nevoie de acceleratorul de particule de la 
Montauk. Dacă ar fi fost vorba de testarea unui radar obişnuit, 
poligonul de lângă Syosset ar fi fost mai mult decât suficient. 

În mod evident, radarul Cardion avea o altă destinaţie 
decât cea declarată oficial. Tentativele noastre de a afla despre 
ce este vorba s-au soldat cu două dezinformări succesive. Se 
pare că prima se adresa publicului general, spunându-li-se 
celor interesați că se doreşte monitorizarea vaselor mici care ar 
fi putut transporta droguri, în timp ce cea de a doua era mai 
tehnică, dar la fel de mincinoasă. Potrivit acestei variante, cei 
de la Cardion pretindeau că scopul radarului era acela de a 
detecta oamenii cu ajutorul bariului. Dacă exista totuşi ceva 
adevărat în toată povestea (este ştiut că cele mai bune 
dezinformări sunt cele care amestecă adevărul cu minciuna), 
acesta se referea probabil la partea cu detectarea bariului. 
Această variantă ar fi susținut afirmaţia lui Danny potrivit 
căreia cercul din Montauk era un accelerator de particule. 
Oricum, nici un argument suplimentar nu mai era necesar 
pentru a-l convinge pe Danny, care era absolut convins de 
ceea ce văzuse. Faptul că Danny este unul din puţinii 
specialişti în fizica particulelor ne-a ajutat să ne convingem la 
rândul nostru. 


Nu ştiam însă la ce folosea bariul. Cu siguranţă, nu era 
folosit pentru depistarea intruşilor, dar nu era exclus să fie 
totuşi utilizat pentru detectarea anumitor indivizi, şi, într-o 
variantă mai speculativă, pentru descifrarea semnăturii lor 
psihice. 

Ne-am continuat aşadar investigația şi ne-am dus din 
nou la Montauk pentru a explora în persoană cercul cu 
pricina. De data aceasta eram însoțiți de Mike Nichols şi de 
Danny Colt. Cercul era astupat şi arăta ca şi cum ar fi fost 
întreținut. Tufişurile din jur fuseseră tunse, dar nu foarte 
îngrijit, ca şi cum s-ar fi dorit să se lase impresia că locul se 
afla în părăsire. Pe aleile pavate crescuseră buruieni, dar am 
descoperit totuşi una care părea umblată. Era exact aşa cum 
spusese Danny. Acesta afirmase că trebuie să existe o zonă 


astupată cu dale de ciment, ridicate din când în când cu o 
macara pentru ca locul să poată fi întreținut, după care erau 
puse la loc. Toţi cei care am participat la vizitarea cercului 
pavat am avut ulterior reacții. Mike se simțea foarte obosit şi 
dezorientat. Danny era şi ea obosită şi a descoperit pe gât un 
semn roşu, în forma unui triunghi. Personal, am rămas cu o 
durere de cap aşa cum nu mai avusesem niciodată. Dar poate 
cel mai afectat dintre noi a fost Preston, care a rămas cu arsuri 
radioactive pe piept şi pe picioare. Medicul pe care l-a 
consultat a atestat că arsurile erau de sorginte radioactivă, dar 
nu a fost de acord să depună mărturie în scris din motive 
personale. Personal, am văzut cu ochii mei cum reacționează 
un aparat Geiger aşezat lângă arsurile lui Preston. 

Excursia noastră nu numai că a dovedit ipoteza lui 
Danny potrivit căreia avem de-a face cu un accelerator de 
particule, dar a adus şi o serie de informaţii suplimetare foarte 
interesante. 


Înainte de a pleca spre cerc, Preston a luat cu el nişte 
receptoare radio, în scopul de a încerca să prindă eventualele 
transmisiuni emise de la bază. Într-adevăr, a reuşit să capteze 
diferite transmisiuni, dar de îndată ce le prindea mai bine, 
acestea  încetau. Cum îşi dădea jos echipamentul, 
transmisiunile începeau din nou. Experimentul s-a repetat de 
câteva ori, fiind pe cât de clar observabil, pe atât de iritant. 
Preston a ajuns la concluzia că cei din baza Montauk se jucau 
cu el, aşa că a renunțat să mai încerce. 

În timp ce ne-am parcat maşinile în parcarea farului, un 
reporter de la un cotidian local s-a apropiat de noi. A privit cu 
interes antena de pe microbuzul lui Preston şi ne-a întrebat 
dacă suntem în căutarea unor extratereştri. După care a 
început să chicotească, motiv pentru care l-am poreclit 
ulterior Giggle s2. 

Giggles s-a dovedit a fi un surfer care se pregătea să 
coboare pe plajă. Ne-a povestit că a trăit în zonă de când s-a 
născut şi ne-a confirmat că Montauk este un loc plin de 


?N. Tr. Jiggles - chicoteli. 


ciudățenii. După părerea lui, toate acestea aveau de-a face cu 
fenomenele electromagnetice (aşa s-a exprimat textual). 
Giggles ne-a mai spus că locuitorii oraşului nu înțeleg ce se 
întâmplă şi au uneori manifestări ciudate. În ceea ce îl 
priveşte, înţelege despre ce este vorba şi îşi vede liniştit de 
treburi, fără să facă prea multe valuri. După părerea lui, cea 
mai bună manieră de a-i aborda pe locuitorii din zonă era să-ţi 
iei o placă de surfing şi să ieşi cu ea. Dacă îi convingi că eşti 
din zonă, îți vor vorbi cu mult mai multă sinceritate despre 
problemele lor. Giggles ne-a mai spus că surfingul dincolo de 
Punctul Montauk avea o calitate energetică cu totul specială. 
Singurul loc în care a mai trăit aşa ceva a fost în Hawaii. Am 
rămas cu convingerea că Giggles ştia mai multe decât a fost 
dispus să ne spună, dar avea cu siguranţă dreptate în privința 
surferilor. 

În dimineaţa aceleiaşi zile, prietenul nostru Mike Nichols 
a făcut surfing în zonă şi a observat radarul Cardion. I-a văzut 
pe muncitori pornind generatorul şi i-a întrebat ce fac. Unul 
dintre aceştia i-a răspuns prietenos, spunându-i că 
generatorul nu a funcționat în subteran şi că încercau să-l 
pornească. Mike a rămas prea uluit ca să mai pună alte 
întrebări. S-a dus direct acasă şi ne-a dat telefon, fără să ştie 
că intenționam deja să plecăm la Montauk. Practic, ne-a prins 
cu câteva minute înainte de a pleca. 

După ce Giggles a coborât pe plajă, a apărut un alt 
surfer, care a observat şi el că Preston umblă cu diferite 
aparate electronice în microbuzul său. S-a prezentat ca fiind 
Ray şi ne-a întrebat ce facem. Preston i-a explicat că dorim să 
aflăm ce se petrece la baza militară. Ray i-a răspuns că şi-ar 
dori ca cineva să afle ce se petrece, întrucât locuieşte chiar 
lângă bază şi este trezit deseori în mijlocul nopții de zgomotul 
elicopterelor, care descarcă numeroase echipamente şi de pe 
care coboară o sumedenie de oameni. Se pare că toată 
povestea l-a iritat atât de tare încât s-a dus chiar la bază şi s-a 
plâns autorităților. Ofițerul de serviciu i-a răspuns cu multă 
aroganță şi discuţia lor a degenerat într-o ceartă. În final, Ray 
a chemat poliţia, dar oamenii legii i-au spus că nu pot face 


nimic. Tulburarea liniştii locuitorilor zonei nu intra sub 
jurisdicția lor, excepţie făcând doar amatorii de curiozități care 
încercau să treacă dincolo de zona interzisă de la Camp Hero. 


Un oficial al municipalității ne-a spus ulterior că soldaţii 
din baza militară ar fi fost membri ai Gărzii Naţionale făcând 
exerciții de antrenament. Explicaţia pare însă neverosimilă, 
dar fiind că baza era declarată zonă toxică cu grad înalt de 
periculozitate (conform declarației lui George Larsen, 
Supraveghetor al Parcului Naţional, susținută şi de o lege 
federală dată în acest scop). Dacă baza era într-adevăr 
contaminată, era absurd să antrenezi trupe militare în acest 
mediu toxic. De altfel, rareori se întâmplă ca militarii să aibă 
un comportament atât de agresiv atunci când fac simple 
exerciții de rutină. 

Am descris evenimentele din acest capitol cu scopul de a 
arăta că întâmplările bizare de la Montauk nu au încetat în 
intervalul care s-a scurs de la apariția ultimei noastre cărți. Pe 
scurt, ne aflam în elementul nostru: o instalație radar de 
ultimă generație amplasată într-un parc național, rapoarte 
privind activităţi militare neobişnuite, refuzul oficialităților de 
a colabora şi imposibilitatea poliției de a face ceva (la fel ca în 
filmul Invadatorii de pe Marte, difuzat în anul 1950). Şi capac 
peste toate, cineva a pomenit chiar ceva despre un buncăr 
subteran! 


Ce mai putea urma? 


Capitolul 2 


O chestiune de proprietate 


Nici Preston, nici eu nu aveam de gând să renunțăm la 
investigațiile noastre referitoare la Montauk, mai ales după 
ultimele descoperiri. Pe scurt, ne-am întors peste puțin timp şi 
ne-am îndreptat către radarul Cardion. Apropiindu-ne dinspre 
vest, am observat un bărbat într-un camion parcat în 
apropiere de oglinda parabolică a radarului. Se pare că era un 
paznic, căci ne-a spus că zona în care ne aflăm este interzisă 
accesului public. Ne-a vorbit cât se poate de politicos, aşa că 
ne-am întors. În timp ce ne îndreptam către maşină, i-am 
indicat lui Preston o cărare mai puțin umblată care părea să 
ducă spre partea de suprafață a buncărului situat în 
apropierea radarului. Am urcat pe un deal, ascunzându-ne 
prin tufişuri, dar ne-am trezit în final undeva la nord de radar, 
mult prea aproape de acesta pentru a mai părea simpli turişti. 
Într-adevăr, bărbatul din camion ne-a observat şi s-a îndreptat 
imediat către noi. Nu aveam de gând să ne luăm la harţă cu el, 
dar omul părea destul de furios. Preston înregistra întreaga 
scenă pe video, lucru care l-a întărâtat şi mai tare pe paznic. 

—V-am spus că nu aveți voie pe această proprietate! a 
strigat el. 

Preston a continuat să filmeze, iar paznicul i-a spus să 
înceteze. 

— Este proprietate publică, l-a sfidat Preston. 

—Nu-mi place să apar pe video, i-a răspuns omul, din ce 
în ce mai furios. lar acum, plecați sau voi chema poliția. 

—N-ai decât, i-a spus Preston. Le vom spune poliţiştilor 
că am fost agresați. 

—Cum adică agresaţi? l-a întrebat paznicul, complet 
debusolat. 

l-am explicat atunci că ne aflăm pe o proprietate a 
statului. 

—Nici vorbă, m-a contrazis el. Aceasta este o proprietate 


privată. 

Părea un om destul de simplu, aşa că am continuat să 
mă joc cu el, insistând că ne aflăm pe proprietatea statului. 
Ținându-mi isonul, Preston l-a întrebat dacă ştie care este 
linia de demarcaţie între proprietatea privată şi parcul 
național în care ne aflam. A fost lovitura de grație. S-a întors şi 
a dat să plece, ca un puşti pus în încurcătură care se grăbeşte 
să alerge la mama (lucru cu atât mai ironic cu cât era un om de 
statură uriaşă, foarte musculos şi care părea la început foarte 
hotărât să nu se lase călcat în picioare). 

Nu doream nici noi să continuăm confruntarea, aşa că 
ne-am grăbit să coborâm pe cărarea pe care am urcat. În 
câteva minute am ajuns la baza deluşorului. Am observat de 
departe o maşină a poliției care şi-a făcut subit apariţia, 
îndreptându-se către radar. Din fericire, nu ne-a observat. În 
timp ce ne îndreptam către maşină, am observat o pajişte 
ascunsă. Nu existau drumuri directe de acces către ea, aşa că 
mi s-a părut un loc perfect pentru diferite adunări oculte. De 
aceea, mi-am propus să o verific. Drumul către ea nu a fost 
deloc uşor, căci între cărarea principală şi pajişte existau o 
sumedenie de tufişuri şi mărăcini. Preston a renunţat la un 
moment dat să se mai lupte cu mărăcinii şi a rămas în spate. 

În timp ce mă aştepta, Preston se afla practic la numai 
45 de metri de radarul Cardion. Deşi nu-l putea vedea din 
cauza tufişurilor, el l-a auzit pe paznic spunându-le poliţiştilor 
să ne aresteze. Aceştia au insistat însă să afle dacă am 
intervenit în vreun fel asupra instalaţiei radar. Aflând că nu, 
şi-au declinat competența, spunând că nu am comis nimic 
ilegal. Paznicul a continuat să insiste, dar nu a reuşit să-i 
convingă pe poliţişti. M-am întors la rândul meu de pe pajişte 
şi ne-am îndreptat către maşină fără alte incidente. 

După ce ne-am întors acasă, Preston i-a arătat banda 
video înregistrată prietenului său Danny. Spre surpriza 
noastră, acesta l-a recunoscut pe paznicul radarului. Era un 
angajat al Brookhaven National Laboratories pe nume John 
Zacker. Pe timpuri fusese şeful echipei care se ocupa de 
microunde. Ulterior a fost promovat în departamentul de 
securitate, lucru care explica probabil prezenţa sa la Montauk. 


La un moment dat, Danny l-a angajat chiar el la compania sa 
pe o durată temporară. După incidentul descris mai sus, 
Danny l-a sunat pe Zacker, dar nu a primit nici un răspuns de 
la el timp de şase luni. Când, în sfârşit, acesta l-a sunat, omul 
s-a arătat extrem de surprins să afle că a fost filmat pe video la 
Montauk. Nu-şi amintea să fi fost vreodată acolo! Danny ne-a 
mai povestit de o întâmplare în care cineva l-a văzut pe Zacker 
ieşind dintr-un restaurant din Montauk. Întrucât se 
cunoşteau, a încercat să îl salute, dar Zacker l-a repezit, dând 
semne că nu îl recunoaşte. După discuţia cu Danny, omul şi-a 
afirmat intenţia de a vedea înregistrarea video, dar până la ora 
actuală nu am reuşit să ne întâlnim cu el. Se pare căa 
dispărut din oraş, fără ca cineva să ştie unde se află. 

După prima noastră întâlnire cu John Zacker, Preston şi 
cu mine ne-am oprit să-i facem o vizită lui Carol Brady, la 
biroul imobiliar în care lucra aceasta. Am vorbit despre ea în O 
nouă călătorie la Montauk, unde am arătat că a fost foarte 
amabilă cu noi, prezentându-ne mai multe oficialități locale. 
Carol ne-a spus că a văzut o farfurie zburătoare plutind pe 
deasupra bazei şi că radarul era încă activ. Era convinsă că la 
bază se petrece ceva. Am trecut aşadar pe la biroul ei şi am 
întrebat de ea, dar ni s-a spus că este plecată în concediu. 
Femeia de la birou ştia cine suntem, deşi eu nu-mi aminteam 
să o fi cunoscut. 

După un scurt schimb de cuvinte din politețe, i-am 
pomenit de întâlnirea noastră cu John Zacker. Femeia ne-a 
spus că proprietatea pe care ne-am aflat le aparține federalilor 
şi că aceştia nu au înapoiat-o oficial statului. Am încercat să o 
contrazicem, dar era cât pe aci să iscăm o ceartă, lucru care 
ne-a luat prin surprindere. Am rugat-o să se uite pe harta 
impozitelor. Avea o asemenea hartă în birou. A scos-o şi ne-am 
uitat cu toții pe ea. Camp Hero era trecut ca proprietate a 
statului New York. 

Exact asta am spus şi eu, ne-a ripostat enervată. Este 
proprietate guvernamentală; proprietatea guvernului statului 
New York. 

Încăpăţânarea ei era atât de mare încât am preferat să 
cedez. Nu mi-am putut înfrâna însă curiozitatea să aflu de 


unde provine această confuzie legată de chestiunea 
proprietăţii. În mod evident, era din ce în ce mai iritată de 
prezența noastră. 

—Duceţi-vă şi întrebațţi-l pe George Larsen, ne-a spus ea. 
El vă va explica. 

l-am explicat politicos că nu putem avea încredere că 
Larsen ne va spune adevărul, întrucât era supraveghetorul 
parcului național, aşa că putea fi implicat cu uşurinţă într-o 
conspirație. De altfel, anterior ne spusese că baza urmează să 
fie demolată, şi când colo, între timp a apărut un radar nou. 
Cum ar putea demola o bază o companie care produce radare? 
Iradiind clădirile? 

Femeia ne-a răspuns că dacă nu îl credem pe George 
Larsen, putem să-i întrebăm pe alții. A pomenit chiar un 
anumit nume, dar nu mi-l amintesc. M-am întrebat cu voce 
tare de unde puteam şti noi că persoanele respective ne vor 
spune adevărul. Furia femeii a ajuns la apogeu. 

Ne-am grăbit să plecăm, nu fără o mare uimire în 
legătură cu comportamentul acesteia. În mod evident, părea 
să ne considere o ameninţare la adresa ei. Pe de altă parte, era 
limpede că ştia mai multe decât a fost dispusă să ne spună. 
Ulterior, am mai auzit şi cu alte ocazii că guvernul federal este 
proprietarul terenului de la Camp Hero. 

Câteva luni mai târziu, am citit într-un ziar că 
microbuzul lui Carol Brady a ars ca o torță în parcarea 
motelului Gurney's Inn din Montauk. Evenimentul s-a 
petrecut la o lună după apariția pe piață a lucrării O nouă 
călătorie la Montauk, în care am pomenit numele lui Carol. Se 
pare că femeia şi-a mutat apoi şi locul de muncă. Nu ştim 
exact ce s-a petrecut şi nici nu am căutat-o, pentru ao proteja 
în acest fel. Am mai auzit şi de alte poveşti cu maşini cărora li 
s-a dat foc la Montauk în semn de avertisment. 

În timp ce ne întorceam acasă, am discutat cu Preston 
despre ciudata întâlnire de la biroul imobiliar. De ce era acea 
femeie atât de sigură că federalii erau proprietarii terenului? Şi 
de ce şi-a ieşit din minţi când am contrazis-0? În mod evident, 
subiectul proprietăţii terenului de la Camp Hero era cât se 
poate de fierbinte, iar femeia ştia mai multe decât a fost 


dispusă să ne spună. 

Preston mi-a răspuns că nu era prima oară când i s-a 
spus că proprietarii terenului sunt federalii. Mi-am reamintit 
de un proces juridic care s-a ținut pe data de 16 iunie 1993. 
Pentru a înțelege mai bine confuzia legată de chestiunea 
proprietății Camp Hero, vă propun să analizăm pe scurt acest 
proces. 


Capitolul 3 


Procesul Montauk 


În februarie 1993, Preston şi Duncan au făcut o excursie 
la Montauk. Preston terminase deja filmarea pe bandă video a 
„Turului localităţii Montauk” (după cum avea să fie cunoscut), 
singura înregistrare disponibilă la ora actuală a clădirilor din 
interiorul bazei Camp Hero. Cu ocazia excursiei respective, 
Preston şi-a parcat microbuzul într-o zonă aflată la nord de 
intrarea principală la Camp Hero. Clădirile bazei se aflau în 
partea de est a zonei respective. Este vorba de clădirile în care 
au locuit cândva militarii staționați la Camp Hero, preluate 
între timp în proprietate de diferiți indivizi. Preston, Duncan şi 
o a treia persoană s-au îndreptat către buncărul aflat în 
exteriorul gardului care delimita curtea interioară a bazei. La 
întoarcere, au fost acostaţi de doi poliţişti din poliția parcului 
național. 

Aceştia i-au amendat pe Preston şi pe amicii săi, dar 
numai după ce sau consultat cu un al treilea bărbat îmbrăcat 
în civil. Preston le-a explicat că nu se aflau pe teritoriul bazei şi 
că nu făcuseră nimic ilegal. Unul dintre ofițerii de poliție i-a 
răspuns că sunt dispuşi să se ia la harță cu orice curios care 
se apropie prea mult de bază. Între timp, Preston a dat pe 
ascuns drumul la camera video pe care o purta agăţată la gât. 
A obţinut astfel suficient material audio pentru a putea servi 
ca probă într-un eventual proces de contestare a amenzii. 

Cei mai mulți americani sunt dispuşi să scoată imediat 
50 de dolari din buzunar pentru a scăpa de aceste amenzi. Nu 
era însă cazul lui Preston, Duncan şi amicului acestora, care 
s-au decis să conteste amenzile la tribunal. Era o chestiune de 
principiu, nu de bani sau de timp. Cu ocazia aceasta, ar fi aflat 
în mod oficial şi cui aparținea proprietatea bazei Montauk. 

Prima înfăţişare în fața Curţii de Justiție din East 
Hampton, Suffolk County, s-a produs la data de 19 mai 1993. 
Numerele de înregistrare ale dosarului erau 93-4-345, 


93-4-346 şi 93-4-347. Judecător era Onorabilul James R. 
Ketcham, procuror era Michael Brown, Esq. (procuror adjunct 
al districtului), iar reporter al curţii era Elena McClash. 

În timpul înfăţişării, domnul Brown a arătat că cei trei 
erau acuzați de aceeaşi crimă (încălcarea proprietăţii). L-a 
informat de asemenea pe judecător că aceştia doreau să 
rezolve diferendul prin proces juridic. Preston a explicat că, 
anterior, fusese inclusiv în porțiunea interioară a bazei, pentru 
a face un film video. A adăugat că a obținut două afirmații 
diferite din partea Comisiei Parcului Naţional în legătură cu 
zonele închise accesului public. Un ofițer de poliție al parcului 
i-a spus să stea în afara gardului care delimita zona interzisă. 
O altă doamnă de la biroul pacului național din Hither Hills 
le-a spus de asemenea că atâta vreme cât rămân în afara 
indicatorului care spune că încălcarea proprietăţii este 
interzisă totul este în regulă. Ambele afirmaţii difereau de cea 
a polițistului care i-a amendat. 

Judecătorul Ketcham a spus că doreşte să lămurească 
chestiunea o dată pentru totdeauna, pentru că este posibil să 
mai apară şi alte asemenea cazuri. A adăugat că pe vremuri 
obişnuia să pescuiască în zonă, dar nu mai era la curent cu 
ultimele evoluții. Preston dorea să obțină o delimitare clară a 
zonei în care avea voie să meargă de cea care era interzisă. De 
fapt, aştepta ca cei de la Comisia Parcului Naţional să dea 
publicităţii o hartă, întrucât auzise de la un prieten avocat din 
New York că există o lege potrivit căreia parcurile naţionale 
sunt disponibile accesului public. Dacă cel puţin o treime din 
teritoriul parcului nu este disponibilă accesului public, 
teritoriul respectiv îşi pierde statutul de parc național (şi 
fondurile aferente primite de la stat). Preston anticipa deja 
răspunsul Comisiei Parcului Naţional, căci făcuse estimări şi 
stabilise că zona interzisă depăşea o treime din teritoriul 
parcului. Chestiunea era greu de descâlcit. 

Judecătorul era preocupat mai întâi de toate de aşezarea 
corectă a indicatoarelor, pentru ca oamenii să ştie pe unde au 
voie să treacă şi pe unde nu. Se pare că nu ţinea de jurisdicția 
sa să ordone Statului să deseneze liniile de demarcaţie. 
Judecătorul Ketcham i-a cerut procurorului să-l aducă pe 


polițistul care i-a amendat pe cei trei acuzaţi ca martor în 
proces, stabilind apoi data procesului propriu-zis. 

Pe 16 iunie 1993, la Curtea de Justiție East Hampton 
s-a ținut procesul. Numerele de înregistrare şi numele celor 
implicați erau aceleaşi. Personal, nu am putut participa la 
proces, căci un prieten mă invitase la un concert Moody Blues, 
după ce îi dăduse lui Justin Hayward un exemplar din cartea 
mea, Proiectul Montauk (am primit ulterior o scrisoare de la 
acesta în care îmi spunea că i-a plăcut cartea şi că şi-a 
intitulat următorul album Călător în timp). L-am rugat aşadar 
pe amicul meu Mike Nichols să participe în locul meu la 
proces. Altfel spus, să fie ochii şi urechile mele. 

Acuzaţii s-au prezentat dis-de-dimineaţă la proces. 
Deloc surprinzător, toate celelalte procese programate pentru 
ziua respectivă s-au ţinut înaintea acestuia. Era o încercare 
evidentă de a izola cazul în speţă, astfel încât să participe cât 
mai puţini oameni în publicul spectator. Într-adevăr, sala 
tribunalului a rămas în final complet goală, cu excepţia lui 
Mike Nichols. Acesta mi-a povestit mai târziu că procurorul s-a 
apropiat de el şi i-a cerut să părăsească sala. Mike i-a răspuns 
că era un proces public şi că avea dreptul să rămână dacă 
dorea, după care nu a mai fost deranjat cu nimic. 

Din motive de pragmatism, Preston i-a reprezentat şi pe 
ceilalți doi acuzaţi, vorbind practic pentru toți trei. 

Procurorul adjunct al districtului şi-a început discursul 
acuzându-i pe Preston şi pe ceilalți doi de violarea secțiunii 
375.1, subdiviziunea H, din Legea Parcurilor şi Recreaţiei a 
statului New York, potrivit căreia intrarea sau rămânerea pe o 
proprietate numită structură desemnată ca fiind interzisă 
printr-un indicator sau de către un oficial al biroului, pe o 
perioadă definită sau indefinită, reprezintă o infracțiune. 
Potrivit domnului Brown: „Aceste fapte s-au petrecut în oraşul 
East Hampton, districtul Suffolk, statul New York”. Este foarte 
important să remarcăm că tribunalul a recunoscut că 
proprietatea în cauză se afla sub jurisdicția Legii Parcurilor şi 
Recreaţiei, dată de statul New York, întrucât reprezenta un 
precedent juridic. Dacă statul New York deținea sau nu 
proprietatea asupra terenului în cauză nu făcea obiectul 


procesului. 

Preston şi-a început apărarea (inclusiv în numele 
celorlalți doi) povestind întâlnirea sa cu polițistul şi cu doamna 
de la biroul din Hither Hills, care i-au spus că poate rămâne în 
afara gardului interior. Gardul avea însemne roşii şi albe, care 
indicau că zona este interzisă accesului public. De aceea, el 
considera că atât timp cât a stat în afara gardului, s-a aflat în 
legalitate. A adăugat că se afla în preajma buncărului 
departamentului de pompieri, situat în afara gardului cu 
pricina, când a fost acostat de nişte oameni care pretindeau că 
lucrează în interiorul incintei interzise. Aceştia l-au întrebat ce 
face acolo şi el le-a răspuns că face un film video. Muncitorii 
nu au părut să fie deloc deranjațţi şi nu i-au cerut să plece. 

S-a stabilit aşadar că problema aflată în litigiu ţinea 
strict de zona în care se aflau acuzaţii în momentul amendării 
lor: în interiorul sau în afara gardului. 

Acuzarea l-a chemat atunci ca martor pe ofițerul Roland 
Walker. Acesta a afirmat că lucra în Poliţia Parcului Naţional al 
statului New York de nouă ani, din care şapte şi i-a petrecut la 
Montauk. A adăugat că a absolvit Academia de Poliție a 
statului New York, fiind specializat în Hazmat, radare, EVOC 
şi muncă de secretariats. 

Rugat să descrie indicatoarele amplasate lângă bază, 
ofițerul Walker a spus: „Acestea sunt aşezate la fiecare metru 
şi afirmă clar că proprietatea aparține statului New York, fiind 
interzisă accesului public”. 

Ofițerul Walker a depus mărturie că la data de 5 
februarie 1993 a fost chemat de Donald Balcuns pentru motiv 
că nişte intruşi ar fi pătruns în parc. I-a aşteptat pe aceştia la 
intrarea în parc, aşteptând să se întoarcă la maşină. A 
recunoscut în fața curţii că atunci când i-a văzut, aceştia nu 
se afla în partea interioară împrejmuită de gard. Acest lucru 
nu l-a împiedicat însă să îi amendeze, bazându-se pe mărturia 


3 Preston Nichols afirmă că există o discrepanţă în stenograma tribunalului. EI îşi aminteşte 
că ofițerul W alkins s-ar fi specializat în radare pe când se afla în serviciul forțelor aeriene. 
În caz că are dreptate, o misiunea din stenograma tribunalului pare foarte ciudată şi 
convenabilă pentru putere. 


lui Donald Balcuns, care afirma că acuzaţii s-au aflat mai 
devreme în interiorul părții împrejmuite. Preston şi-a încheiat 
interogatoriul întrebându-l pe ofițer dacă i-a văzut personal în 
interiorul curții interioare. Răspunsul a fost negativ. 

Acuzarea l-a chemat apoi ca martor pe Donald Balcuns. 
Acesta a afirmat că locuieşte la Camp Hero, Montauk, New 
York (în ansamblul de locuinţe din partea de nord a bazei), 
fiind angajat de statul New York ca mecanic. 

Balcuns a depus mărturie că baza a aparținut cândva 
armatei, având la acea vreme şi un gard exterior. Între timp, ea 
a trecut în subordinea Diviziei de radare 773, care a pus şi un 
gard interior. A recunoscut aşadar că zona este împrejmuită 
de două garduri. 

Procurorul l-a întrebat pe Balcuns ce s-a întâmplat la 
data de 5 februarie 1993, la orele 4:45 după-amiaza. Acesta a 
răspuns că un alt angajat i-a transmis prin radio că „există 
intruşi în Camp Hero”. În continuare, Balcuns a cercetat zona 
şi i-a descoperit pe cei trei acuzaţi, după care a apelat la poliția 
parcului. 

În treacăt fie spus, este curios faptul că primul angajat a 
preferat să-i transmită mesajul radio lui Balcuns, şi nu direct 
poliţiştilor. Oare avea acesta şi statutul de ofițer de securitate? 
Şi de ce ar fi trebuit să le pese lucrătorilor din incinta parcului 
dacă cineva se află în afara gardului interior? 

Balcuns a afirmat clar că acuzaţii s-au aflat în afara 
gardului Diviziei de Radare 773, dar în interiorul gardului 
exterior care delimitează baza Camp Hero. El a adăugat că le-a 
spus acuzaților că se aflau într-o zonă interzisă, dar aceştia 
i-au replicat că se află în afara gardului de protecție, motiv 
pentru care a transmis mesajul radio către poliţişti. 

Procesul a continuat cu tot felul de discuţii referitoare la 
cele două garduri, unul exterior şi celălalt interior. Toată 
lumea a căzut de acord că acuzaţii s-au aflat în incinta 
gardului exterior, dar în afara zonei împrejmuite de gardul 
interior. Balcans susținea că inclusiv zona din interiorul 
gardului exterior era interzisă. Acuzarea a insistat foarte mult 
pe această temă. Preston l-a întrebat însă pe Balcuns dacă în 
afara gardului exterior erau puse indicatoare de restricționare 


a accesului. Acesta a răspuns că nu existau asemenea 
indicatoare, exceptându-le pe cele vechi, rămase de pe timpul 
armatei, care spuneau: „Zonă interzisă, aparținând 
Guvernului SUA”. 

Preston i-a spus că este o poveste de adormit copiii. 
Balcuns susținea că turiştii nu au dreptul să treacă dincolo de 
gardul exterior, dar singurele indicatoare sunt cele aparținând 
guvernului federal, care ar indica faptul că mai există încă o 
prezenţă federală în zonă. Convingerea lui a rămas aceea că 
Balcuns dădea de fapt un semnal care nu era adresat 
tribunalului. 

Judecătorul Ketcham a dispus eliberarea acuzaților, pe 
motiv că nu existau suficiente motive pentru ca aceştia să nu 
treacă dincolo de gardul exterior. A comentat de asemenea 
afirmând că indicatoarele militare nu reprezintă în nici un caz 
indicatoare ale parcului național. Pe de altă parte, a adăugat 
că nu poți intra în interior fără un permis de acces. 

În final, Preston a cerut un ordin al tribunalului care să 
oblige Comisia Parcului Naţional să delimiteze cu precizie zona 
interzisă oficial. Judecătorul i-a răspuns că nu poate da un 
asemenea ordin, deşi şi-ar fi dorit să aibă autoritatea de a face 
acest lucru. Ofițerul Walker a promis că se va interesa ce poate 
fi făcut în această direcție. 

După tot acest tămbălău, câteva indicatoare au apărut 
subit la capătul autostrăzii Old Montauk Highway, în zona 
vestică de acces în Camp Hero. Acestea nu afirmă însă altceva 
decât „Parcarea interzisă”. Până la ora actuală nu am întâlnit 
indicatoare care să interzică intrarea în perimetrul exterior al 
gardului care încercuieşte incinta bazei. Dată fiind şi cererea 
procurorului care i-a cerut amicului meu să părăsească 
tribunalul înainte de începerea procesului, înclin să cred că 
întreaga chestiune este considerată extrem de sensibilă. 

Oricum ar fi, Preston şi prietenii săi au câştigat 
procesul. Mai mult, tribunalul a recunoscut că baza de la 
Camp Hero era o facilitate aparținând parcului național al 
statului New York. În acest caz, rămâne întrebarea: de ce nu a 
putut face nimic poliția în cazul surferului deranjat la miezul 
nopții care s-a confruntat cu personalul militar al bazei? Şi de 


ce s-a comportat oficialul atât de nepoliticos? Şi ce căuta o 
corporație privată (Cardion) într-un parc naţional? John 
Zacker susținea chiar că este vorba de o proprietate privată. 

Pe scurt, am luat decizia să studiez mai amănunțit 
chestiunea proprietăţii de la Camp Hero. 


Capitolul 4 


Investigația este subminată 


M-am decis aşadar să aflu o dată pentru totdeauna ce se 
ascunde în spatele enigmei proprietății din Montauk, aşa că 
am început să caut prin indexul ziarului New York Times. Din 
păcate, publicaţia locală Newsday nu este indexată, astfel 
încât cercetarea s-a dovedit extrem de dificilă. 

Am descoperit totuşi că la data de 6 februarie 1984 a 
apărut pe pagina B4 un anunţ în Times referitor la Camp Hero. 
Acesta preciza că la data de 8 februarie, Administraţia 
Serviciilor Generale urma să vândă prin licitație publică o 
proprietate de 278 de acri la Montauk Point. Se preciza că 
locaţia era o fostă bază a Forțelor Aeriene SUA. Anunţul a fost 
publicat de Judith Hope, Supraveghetor al oraşului East 
Hampton, care avertiza că această vânzare de către ASG ar fi 
ilegală întrucât viola Legea Mediului (U.S.C. 4321, et seq.), 
Legea Controlului Zonei de Coastă (16 U.S.C. 1451, et seq.) şi 
alte legi referitoare la agenţiile federale. 

Anunţul adăuga că „La data de 6 ianuarie 1984, 
Consiliul Municipal al oraşului East Hampton a adoptat în 
unanimitate, conform autorității investite în el de alegătorii şi 
legislația statului New York, un act potrivit căruia teritoriul de 
278 de acri pe care ASG îşi propunea să-l vândă a fost atribuit 
departamentului de Parcuri şi Conservare. Actul normativ are 
la bază principiile corecte ale prezervării mediului natural şi 
planificării comunitare, fiind necesar pentru protejarea stării 
de sănătate publică, a siguranței şi bunăstării cetățenilor. 

Potrivit Codului Oraşului East Hampton (secțiunea 
153-17A), singurele destinaţii care pot fi atribuite terenurilor 
din această categorie sunt: 1. terenuri de golf şi de tenis; 2. 
rezervații naturale şi locuri de vânătoare; 3. parcuri; 4. locuri 
de recreațţie şi plaje; 5. clădiri asociate cu destinațiile de mai 
sus, cum ar fi: cluburi sportive, clădiri pentru administrație şi 
întreținere. 


Consiliul decretează că, „potrivit legii, nu pot fi 
construite pe terenurile din această categorie (atât timp cât se 
vor încadra în această categorie) alte clădiri, case, hoteluri, 
moteluri, blocuri de locuințe sau alte structuri rezidențiale, 
comerciale sau industriale”. 

Anunţul continua precizând intenţia autoarei de a bloca 
vânzarea proprietății bazei aeriene, pentru a menţine astfel 
clasificarea actuală a terenului. M-am întrebat cum a fost 
posibilă schimbarea clasificării astfel încât să permită 
construirea unei instalații radar în zona respectivă! 

Un alt articol din New York Times, datat 6 februarie şi 
semnat de Lindsey Gruson, era intitulat „Oficiali 
guvernamentali încearcă să protejeze o suprafață de teren 
aparținând guvernului la Montauk”. Autorul scria în el: 
„Departamentul Apărării construieşte o bază militară (la 
Montauk) camuflată sub aparența unui sat de pescari 
construit pe această plajă izolată şi vulnerabilă. Nici un 
duşman nu a încercat vreodată să se apropie de țărm în 
această zonă”. Se pare că nu a auzit niciodată de diferitele 
încercări ale naziştilor de a cobori pe țărmul Montauk-ului. 
Mai mult, habar nu avea că poate cel mai mare duşman al 
Articolul mai preciza că instalația radar a fost închisă cu trei 
ani în urmă şi că terenul a fost declarat disponibil. „Preocupat 
de deficitele bugetare, Preşedintele Reagan a ordonat acum doi 
ani guvernului să vândă terenurile disponibile aflate în 
proprietatea guvernului pentru a reduce astfel datoriile 
federale. Până atunci, terenurile considerate disponibile erau 
cedate statelor contra unei taxe nominale, cu condiția să fie 
folosite pentru parcuri şi alte destinații publice”. 

Interesant era faptul că nici acest articol nu menționa 
nimic despre folosirea bazei militare pentru construirea unui 
radar. Era citată afirmaţia supraveghetorului oraşului, Tony 
Bullock: „Parcurile şi zonele naturale aflate în conservare sunt 
foarte restrictive. În afară de creşterea arborilor şi a florilor, 
nimic nu este permis în aceste zone”. Practic, nici una din 
aceste afirmaţii ale unor oficiali guvernamentali aflați pe 
diferite nivele nu permitea ASG să vândă proprietatea. 


Numărul din 7 februarie al New York Times prezintă un 
articol în care se face precizarea că judecătorul Leonard D. 
Wexler de la Curtea de Apel Federală a împiedicat temporar 
Guvernul să vândă o suprafață de teren de 278 de acri 
aparținând fostei baze aeriene de la Montauk. El a emis o 
hotărâre care îi permitea Guvernului să primească oferte în 
cadrul unei licitații publice, dar nu şi să vândă terenul înainte 
de a se înfățişa înaintea tribunalului. 

A doua zi, Times a publicat un nou articol referitor la 
baza militară, în care se preciza că un avocat din Manhattan 
pe nume Jack Weprin a licitat 1,9 milioane de dolari pentru 
proprietate, în numele companiei Joshua Sundance Inc. 
Weprin nu a dezvăluit ce intenții avea în legătură cu terenul. 
Un purtător de cuvânt al ASG a făcut precizarea că la licitația 
care a durat 20 de minute au participat doi ofertanti. 

În numărul din 12 februarie, Jane Perlez a scris un 
articol din care rezultă că în disputa legată de proprietatea 
terenului a intrat şi Secretarul de stat responsabil de interne 
William P. Clark. Acesta a luat partea Municipalității East 
Hampton şi a scris o scrisoare adresată ASG în care le 
recomanda acestora să păstreze statutul de proprietate a 
statului New York. Propunerea lui era ca bucata de teren 
cunoscută sub numele de Camp Hero să fie cedată Parcului 
Naţional Montauk Point în schimbul unui teren de 125 de acri 
cedați corporației Fire Island National Seashore. Altfel spus, 
secretarul de stat propunea un schimb de terenuri. Interesant 
este faptul că scrisoarea sa a ajuns la ASG cu numai o zi 
înainte de licitaţie. Se pare că diferiți oficiali de la tot felul de 
departamente făceau încercări disperate să preîntâmpine 
trecerea proprietății în mâini private. Un nou nume intrat în 
scenă a fost cel al senatorului Patrick Moynihan. Acesta a 
indicat o lege care le permitea celor de la ASG să transfere o 
proprietate federală fără taxe, cu condiția ca terenul să fie 
folosit ca parc naţional. 

Pe 1 mai, aceeaşi doamnă Perlez scrie un nou articol în 
care precizează că senatorii Moynihan şi Alfonse D'Amato au 
introdus în Senat un amendament care să permită schimbul 
terenului de la Montauk, aflat în proprietate federală, contra a 


125 de acri de teren aflat în proprietatea State's Fire Island. 
William P. Clark, secretarul de stat responsabil de interne, 
dorea ca pământul să intre sub jurisdicția departamentului 
său, pentru ca apoi să fie cedat statului New York. Judecătorul 
Wexler a interzis acest transfer înainte de a decide dacă 
agenția federală (ASG) nu a acționat cumva ilegal în încercarea 
de a vinde terenul. 

În numărul din 4 iulie 1984, Laura Durkin de la 
Newsday scria într-un articol că în Congres a fost adoptată o 
lege care permitea schimbul de terenuri de care vorbeam mai 
sus. Autoarea îl citează pe purtătorul de cuvânt al ASG: „Legea 
declară limpede că cea mai bună destinaţie a terenului este 
aceea de parc şi de loc de recreaţie. De aceea, cei 278 de acri 
vor merge la Departamentul de Interne, care va face apoi 
transferul către statul New York”. Se pare că toată lumea a fost 
fericită la gândul că prețioasa bucată de teren nu va intra pe 
mâini particulare. 

În aceeaşi săptămână, New York Times descrie 
declanşarea transferului de proprietate, urmând ca o 
ceremonie festivă să fie ținută miercurea viitoare pentru a 
marca oficial evenimentul. Ceremonia urma să se ţină chiar pe 
terenul din Montauk. 

Cel mai surprinzător aspect al investigației mele a fost 
faptul că nu am reuşit să găsesc nici un articol care să descrie 
ceremonia de miercuri, nici în New York Times, nici în 
Newsday. Ziarele trăiesc din acest gen de ştiri; de aceea, m-aş 
fi aşteptat să găsesc un articol foarte detaliat, dar nu am 
descoperit nici măcar o mențiune. Am rămas astfel cu semne 
de întrebare referitoare la încheierea tranzacţiei. Este de 
remarcat faptul că a fost creată o lege specială pentru 
transferul terenului de la ASG la Departamentul de Interne, 
iar apoi la statul New York. Nu ştiu exact cum a fost formulată 
legea, dar din câte am citit în ziare, nu ar fi exclus ca terenul să 
mai fie încă în proprietatea Departamentului de Interne. Mă 
întreb dacă toate articolele din presă citate mai sus nu au fost 
o simplă manipulare. 

Aveam să descopăr mai târziu că problema crizei 
proprietății avea rădăcini mult mai adânci. Să nu uităm că a 


mai existat un doritor al terenului care a găzduit cândva baza 
aeriană de la Montauk. 


Capitolul 5 


Descoperirea piramidelor 


În timp ce tribunalul îi achita pe Preston şi pe Duncan în 
chestiunea amenzilor, în cadrul „Procesului Montauk”, eu 
eram pe punctul de a termina manuscrisul la lucrarea O nouă 
călătorie la Montauk. Înainte de a transmite cartea editurii în 
vederea publicării, mai doream să fac o ultimă vizită la 
bibliotecă, cu scopul de a verifica încă o dată semnificația 
cuvântului „Montauk”. Speranţa mea era să găsesc cele mai 
profunde sensuri ale cuvântului, care să-mi permită să scot 
încă un iepure din pălăria de magician. Surpriza de care am 
avut parte a bibliotecă a fost însă atât de mare, încât am rămas 
acolo întreaga după-amiază. 

Cea mai acceptată definiție a cuvântului „Montauk” este 
cea oferită de Dr. J. H. Trumbull, un eminent savant 
specializat în dialectul algonquin (indienii din Montauk sunt 
considerați indieni din tribul algonquin), care sugerează că 
Montauk provine de la „manatuck”, nume dat frecvent 
locurilor înalte (deluroase), care înseamnă: „loc care poate fi 
văzut de departe (ori din care se poate privi departe)” sau „loc 
de observație”. Deşi aceasta este semnificația cea mai 
acceptată a cuvântului, nimeni nu poate fi absolut sigur 
asupra ei. Dacă privim lucrurile din perspectiva legendei 
Montauk, semnificația de „loc de observaţie” pare cea mai 
potrivită, dacă ne gândim la o privire prin ferestrele timpului. 
Marea surpriză pe care am trăit-o şi la care mă refeream mai 
sus nu se referă însă la definiția cuvântului Montauk, ci la o 
informaţie suplimentară pe care am descoperit-o în timpul 
investigației. 

În timp ce căutam referinţe cu privire la Long Island, am 
observat o carte groasă. Numele autorului era „Wilson”. Am 
scos-o imediat din raft. Intitulată Istoria ținutului Long Island 
şi semnată de Rufus Rockwell Wilson, cartea nu avea index, 
iar cuprinsul nu m-a ajutat prea mult. Am descoperit totuşi o 


listă cu referințe ale ilustraţiilor, din care una era numită 
„Piramidele din Montauk”. Am deschis la pagina 317 şi am 
găsit poza unei structuri în formă de piramidă, cu o înălțime 
de circa şase metri. În faţa ei se afla un om. La distanță se 
puteau vedea alte două formaţiuni similare+. În mod curios, 
nu am găsit nici o mențiune scrisă referitoare la piramide sau 
la Montauk în întreaga carte! Lucrarea a fost publicată în anul 
1911, deci este evident că fotografia a fost făcută cu ceva timp 
înainte. Personal, nu am auzit niciodată de aceste piramide. 
Voi detalia subiectul mai târziu, dar deocamdată mă voi limita 
să vorbesc de descoperirile mele din bibliotecă. 

Următorul lucru pe care l-am aflat a fost că dialectul 
indienilor Montauk s-a pierdut. Se spune că George Pharoah a 
fost ultimul care cunoştea acest dialect. Pharoah era şeful 
indienilor Montauk şi s-a adresat în limba sa nativă lui John 
Lion Gardiner în anul 1798. Relatarea afirmă de asemenea că 
numele de Pharoah ocupă un loc cu totul special în istoria 
ținutului Montauk. Familia Pharoah era înrudită cu şeful de 
trib Wyandanch, cunoscut ca cel mai mare între toți şefii de 
trib, numele apărând în numeroase documente locale 
referitoare la disputele legate de proprietate. Oamenii albi au 
pus stăpânire pe Montauk încă de la sosirea lor în Long Island. 

A mai existat un Pharoah faimos provenit din aceeaşi 
familie. Numele său complet era Stephen „Ialkhouse” 
Pharoah. Era un descendent al lui George Pharoah şi vorbea 
pe lângă engleză şi un dialect vechi. Se pare chiar că P.T. 
Barnum l-a angajat o vreme, etichetându-l drept „regele 
indienilor Montauk”. Interesant mi s-a părut faptul că în 
copilărie a lucrat ca argat pentru un colonel pe nume William 
Parsons, acuzat de unii că i-ar fi redus la sclavie pe indienii 
Montauk. Din păcate, nu am putut găsi alte informații 
referitoare la el. 


A Fotografia de pe pagina următoare este o copie a celei originale din cartea Istoria 


ținutului Long Island. Este posibil ca, iniţial, piramidele din spate să fi fost mai mari decât 
ceea ce se vede în fotografie. Fiind situate la mare distanță, nu este exclus ca spaţiul dintre 
ele să fi fost acoperit cu pământ şi nisip, dând impresia unei înălțimi mai reduse. 


Piramidele din Montauk 


Au apărut astfel o sumedenie de lucruri noi, dar nu 
ştiam încă cum să le leg. Asociaţia dintre piramide şi numele 
de Pharoah5 te ducea imediat cu gândul la Egiptul Antic. 
Chiar şi „reducerea la sclavie” a lui Stephen Pharoah şi a 
indienilor Montauk de către un om pe nume Parsons mi s-a 
părut o coincidenţă ironică, ținând cont de Jack Parsons şi de 
legendele legate de el pe care le-am descris în O nouă călătorie 
la Montauk. Era greu să conteşti existența unor sincronicități. 
Oricum, la acea vreme nu vedeam încă decât vârful 
aisbergului. 

Continuând să fac investigaţii în bibliotecă, am dat în 
curând peste Thomas Jefferson (cel care a fost Preşedintele 
Americii). Se pare că la un moment dat Jefferson a fost foarte 
interesat de dialectul nativ al indienilor Montauk, 
propunându-şi să prezerve această limbă aproape moartă. Se 
pare că acorda o asemenea importanță acestei probleme încât 
a călătorit până la Long Island în speranța de a o rezolva. 
Jefferson a găsit numai trei femei bătrâne care mai vorbeau 


5 N. tr. În limba engleză, cuvântul „faraon” se scrie Pharaoh, asociația cu Pharoah 
fiind izbitoare. 


vechiul dialect. El şi-a notat alfabetul şi numeroase cuvinte de 
vocabular, schițând chiar un fel de dicționar. Nu era o lucrare 
exhaustivă, dar pentru condiţiile date a fost considerată o 
mare realizare. 

M-a uimit la culme efortul uriaş depus de Jefferson 
pentru un demers aparent atât de neînsemnat. Mi-am adus 
însă aminte că era francmason şi m-am gândit că avea 
motivele lui secrete. Am aflat ulterior că ar fi declarat că a 
pierdut manuscrisul dicționarului în râul Potomac! A fost 
salvată doar o mică parte a manuscrisului. Mi-a fost imposibil 
să nu mă întreb de ce nu a revenit în Long Island, de vreme ce 
şi-a dat atâta osteneală prima oară. 

l-am adresat toate aceste întrebări lui Kenn Arthur, un 
amic de-al meu care pare să ştie mult mai multe informații 
decât ai putea crede, îndeosebi cu privire la Montauk. Am 
vorbit despre el în lucrarea O nouă călătorie la Montauk, unde 
am povestit că şi-a exprimat scepticismul cu privire la 
relatările lui Preston, spunându-mi totodată că adevărata 
poveste a Montauk- ului este infinit mai bizară decât şi-ar 
putea imagina vreodată Preston. l-am spus mai întâi despre 
piramide. 

—Văd că te apropii în sfârşit (de aflarea adevărului 
despre Montauk), mi-a spus el. 

l-am relatat apoi povestea despre Thomas Jefferson şi 
demersul său legat de dicționarul limbii indienilor Montauk. 
Mi-a răspuns că limba acestora era cunoscută sub numele de 
Vril, fiind considerată de inițiați o limbă atlantică străveche. 
Mai mult decât atât, dialectul reprezenta versiunea ulterioară 
a unei limbi încă şi mai vechi, numită limba enohiană$, limba 
îngerilor”. 


6 N. tr. Sau „limba lui Enoh”. Enoh a fost un personaj biblic po menit în Vechiul 
Testament, ridicat la cer de Du mnezeu. 

7 La ora actuală, termenul de „vril” este folosit în asociere cu o formă de energie sau 
forță psihică. Madame Blavatsky afirmă că atlanţii numeau această energie MASH-MAK, 
expresie care poate fi aproximată fonetic cu Montauk. Primele referiri la termenul de „vril” 
de care am eu cunoştinţă apar în lucrarea lui Bulwer Lytton, Rasa care urmează, folosită 
ulterior de propaganda fascistă. Deşi se ştie că limba enohiană are propria ei gramatică şi 


—De unde ştii că vorbeau în vril? l-am întrebat. 

—Pur şi simplu ştiu, mi-a răspuns el. 

Următoarea întrebare pe care i-am pus-o se referea la 
numele de Pharoah. De ce se numeau şefii de trib ai indienilor 
Montauk Pharoah şi de ce este atât de proeminent acest nume 
în istoria lor? 

Kenn mi-a răspuns că în istoria pământului nu au 
existat decât două civilizaţii care au folosit numele de 
„Pharoah”. În mod evident, una a fost cea egipteană. 

—Şi cealaltă? l-am întrebat. 

—Ar trebui să ştii deja, mi-a răspuns el. 

—Atlantida? 

—Ai nimerit-o. 

În sfârşit, lucrurile începeau să se lege. Subliniez asupra 
cuvântului „incepeau”, căci mai este cale lungă până la 
descifrarea întregului scenariu. L-am întrebat dacă îmi poate 
spune ceva suplimentar în legătură cu piramidele. Kenn mi-a 
spus că la un moment dat existau în Montauk mai multe 
piramide mici. Se pare că aveau o culoare albă şi că erau 
confecționate din cărămizi. A adăugat că piramidele au fost 
acoperite, sau poate chiar mutate în subteran, şi că nu era 
sigur că movilele pe care le-am descoperit eu în carte erau 
identice cu cele originale. 

În lucrarea O nouă călătorie la Montauk l-am pomenit şi 
pe prietenul meu John. Tatăl acestuia fusese mai demult 
responsabilul farului din Montauk, făcând parte din Garda de 
Coastă prin anii 40. De aceea, l-am întrebat pe John dacă a 
auzit ceva de nişte piramide. Mi-a răspuns că pe vremea când 
era copil, în anul 1943, profesorul său i-a dus cu clasa într-o 
excursie pe un câmp şi le-a spus că acolo s-au aflat mai 
demult nişte piramide construite de indieni. Cum fotografia 
din carte a fost făcută înainte de 1911, este evident că movilele 
au dispărut între cele două date. Au existat persoane care i-au 
acuzat pe militari de acest lucru (probabil în perioada Primului 


sintaxă, nu există nici o referință cu privire la ea. Se presupune că Vril este o limbă derivată 
din cea enohiană, cunoştinţele referitoare la ea fiind încă şi mai obscure. 


Război Mondial), dar nu ştim cu siguranță că aşa s-au 
petrecut faptele. Personal, nu am reuşit să găsesc pe nimeni 
care să ştie măcar unde s-au aflat cu exactitate piramidele. 

Următoarea persoană căreia i-am telefonat a fost 
doamna X. Am vorbit şi despre ea în O nouă călătorie la 
Montauk, unde am menționat că potrivit spuselor ei, şcolile 
misterelor au monitorizat o vreme Montauk-ul, considerându-l 
un focar energetic planetar. l-am vorbit aşadar despre 
piramide şi mi-a răspuns că nu este deloc surprinsă să audă 
despre ele. De fapt, se încadrau perfect în logica lucrurilor. 

—De ce? am întrebat-o. 

—Nu-ți dai seama? mi-a răspuns. 

Nu eram sigur unde doreşte să ajungă, aşa că i-am cerut 
amănunte. 

—Unde mai există piramide? m-a întrebat ea. 

—Pe Marte, i-am răspuns. 

—Exact. 

Mi-am amintit subit de o conversație pe care am avut-o 
cu ea acum şase luni, în care mi-a vorbit de relaţia dintre 
Montauk şi Marte. La vremea respectivă a refuzat să detalieze 
subiectul, propunându-mi să descopăr singur despre ce este 
vorba. 

Acum, doamna X îmi spunea că exista o legătură intimă 
între atlanţi, Marte şi Montauk. Ba mai amesteca şi Egiptul în 
toată această supă alchimică. Ideea era că toate aceste locaţii, 
la care se adăugau alte locuri sacre în care există piramide şi 
diferite structuri geometrice, fac parte integrantă dintr-o rețea. 
Ideea nu este nouă şi pot spune că am auzit numeroase 
variante ale ei, cu mențiunea că nici una nu reuşeşte să 
explice care este conexiunea funcțională dintre locațiile 
respective. De aceea, mi-am propus să analizez chestiunea 
dintr-o perspectivă funcțională. 

Pentru cei care nu ştiu de unde provine ideea de rețea, 
doresc să menționez corespondența mitologică cu titanul grec 
Atlas, cel care sprijinea pe umerii săi planeta pământ. Atlas 
era fiul lui Uranus (zeul spațiului sau al cerului) şi fratele lui 
Chronos (zeul timpului). Deloc întâmplător, cărțile care conțin 
hărți sunt cunoscute sub numele de „atlase”. Legenda 


referitoare la susținerea pământului pe umerii lui Atlas era de 
fapt o metaforă a ideii că planeta noastră este susținută în 
timp şi spațiu de o reţea de linii care se intersectează. Ea are la 
bază forme geometrice tridimensionale care acționează ca o 
structură scheletică a planetei, putând fi privite ca nişte oase 
care susțin materia planetară. 

Potrivit mitologiei greceşti, Atlas era tatăl Pleiadelor, 
cunoscute şi sub numele de Cele Şapte Surori, mit care 
figurează în aproape toate legendele legate de creație ale 
triburilor primitive. Spre exemplu, mulți amerindieni 
consideră că se trag din aceste Pleiade. Legenda este 
importantă întrucât arată că Atlas a fost părintele stelelor 
(anterior lor), iar rețeaua geometrică ce susține pământul se 
extinde dincolo de sistemul solar, în întreaga galaxie, 
acoperind practic întregul spațiu şi întregul timp. 

Ne putem imagina rețeaua ca pe un fel de grilă a creației 
de care se foloseşte forța divină sau o anumită putere stelară 
pentru a crea o planetă sau un corp ceresc. O asemenea 
creație trebuie echilibrată în anumite puncte pentru a deveni 
un ecosistem complex încă înainte ca viața biologică să poată fi 
introdusă în ecuație. Reţeaua este numită morfogenetică, 
întrucât se află într-o rotație constantă în diferite direcții şi 
este într-o continuă mişcare. „Morph” înseamnă mişcare, iar 
„genetic” se referă la faptul că dă naştere universului aşa cum 
îl cunoaştem noi. Trasarea grafică a acestei imense rețele a 
existenței reprezintă o mare provocare. Una din civilizațiile 
care par să fi ştiut cele mai multe informaţii legate de acest 
subiect au fost mayaşii. Din păcate, literatura rămasă de la ei 
nu este deloc clară şi ar avea nevoie de mai multe explicaţii. 

În timp ce pământul se roteşte în jurul soarelui, liniile 
rețelei se rotesc şi ele, cu o viteză diferită, dar integrându-se în 
acelaşi sistem. Oamenii pot încerca să înțeleagă sistemul prin 
cel puțin două metode. Prima este cea matematică, ce ar putea 
elucida întreaga rețea. Nu ne propunem însă să ne ocupăm de 
ea în actuala lucrare. Cea de-a doua metodă este cea a 
corespondenţelor şi a rezonanței, categorie în care intră şi 
sincronicitatea. Este vorba de corespondențe matematice 
simple, fără a ne propune însă elucidarea întregului sistem, 


până la ultimele sale consecinţe (lucru pe care prima metodă 
ar fi obligată să îl facă). Ne vom ocupa de această metodă ceva 
mai târziu în cartea de față. 

Faptul că au existat piramide la Montauk demonstrează 
că locaţia a fost recunoscută cândva ca punct cheie al rețelei. 
Acest lucru sugerează în sine o corespondenţă cu piramidele 
din Egipt şi de pe Marte. Există de asemenea legende care 
vorbesc despre existența unei piramide scufundată în Atlantic 
odată cu întregul continent. Însuşi numele de Atlantida a fost 
derivat de la Atlas, probabil pentru că vechii atlanţi foloseau 
energia rețelei morfogenetice a pământului pentru a-şi 
propulsa vehiculele, lucru confirmat de viziunile lui Edgar 
Cayce, în care acesta afirmă inclusiv că atlanţii s-au mutat 
după cataclism în Egipt. În esenţă, întreaga civilizaţie 
egipteană pare derivată din cea atlantă. 

Legendara conexiune dintre Montauk şi Atlantida este 
susținută de geologia teritoriului de la est de Long Island. 
Cunoscută inițial ca o insulă, Montauk a ajuns să fie legată de 
restul peninsulei printr-o punte îngustă de nisip, care s-a 
accentuat în anii din urmă. De altfel, geologia regiunii 
Montauk este diferită de cea a peninsulei Long Island, 
semănând mai degrabă cu un lanț muntos care iese din mare. 
Există voci care susțin că Montauk-ul este o rămăşiţă a 
străvechii Atlantide care nu s-a scufundat şi că indienii 
Montauk sunt urmaşii direcți ai atlanţilor. Numele familiei 
regale, Pharoah, este o dovadă sugestivă care susține această 
teorie. 

Majoritatea geologilor consideră că peninsula Long 
Island a ajuns în poziția sa actuală ca urmare a presiunii 
ghețarilor coborâți de la Polul Nord. Este greu de spus dacă 
Montauk-ul a apărut ca urmare a aceleiaşi mişcări. În caz 
afirmativ, conexiunea sa cu regiunea nordică ne-ar trimite cu 
gândul la străvechiul mit arian al Hiperboreei şi la capitala 
acesteia, Thule. Naziştii erau fascinați de Hiperboreea şi de 
relația acesteia cu Atlantida. Putem vorbi astfel de o nouă 
corespondenţă, dată fiind conexiunea dintre filiera germană şi 
Montauk, despre care am mai vorbit. 

Am stabilit aşadar că limbile şi legendele pământului 


atestă o conexiune puternică între Egiptul Antic, Atlantida şi 
Montauk. Ar mai rămâne să vorbim despre Marte. Ştiam că 
s-au descoperit piramide acolo, dar am rămas surprins când 
Madame X m-a sunat într-o seară, la scurt timp după discuția 
noastră referitoare la piramidele din Montauk. Mi-a spus că 
după ce a vorbit cu mine a dat peste o carte intitulată Cairo: 
biografia unui oraş şi semnată de James Aldridge. Ce i s-a 
părut cu adevărat interesant era faptul că printre autorii care 
au colaborat la scrierea cărții se număra şi D.A. Cameron, 
unul dintre cei mai faimoşi egiptologi ai vremii (pe la sfârşitul 
secolului XIX). Printre multe alte lucruri, cartea explica faptul 
că numele oraşului Cairo, în original Al-Kahira, înseamnă 
Marte. Potrivit unei atestări, inițial numele său ar fi trebuit să 
fie Mansurya. Înainte de clădirea oraşului, perimetrul ales a 
fost înconjurat de un mare contingent de sclavi. Aceştia au fost 
înzestrați cu unelte şi trebuiau să aştepte semnalul unui 
clopot pentru a începe construirea oraşului. Semnalul trebuia 
dat de astrologi, care calculaseră momentul precis în care 
trebuia să înceapă construcția. Spre surpriza tuturor, cel care 
a dat semnalul sonor, lovind clopotul, a fost un corb (simbolul 
cunoaşterii oculte la indienii americani). Astrologii s-au temut 
de consecințele acestui semn şi au luat decizia ca numele 
oraşului să fie schimbat în Al-Kahira, după planeta Marte, 
aflată la orizont în acel moment. Marea lor teamă în legătură 
cu această planetă se datora faptului că, potrivit legendelor, 
aceasta era planeta din care au coborât cândva zeii care le-au 
cucerit pământul, construind piramidele şi sfinxul. 

Numele de Cairo reprezintă o conexiune clară între 
Marte şi Egipt. Doamna X a adăugat că pot descoperi 
numeroase corespondențe, dacă îmi dau osteneala. În 
consecință, am început un studiu exhaustiv, propunându-mi 
să descopăr corespondențţele dintre Egipt, Marte, Atlantida şi 
Montauk. Am căutat prin diferite cărți şi am ajuns astfel la 
Templul Montu din Egipt. 

Cunoscut şi sub numele de Monthu-Re, Montu era zeul 
războiului în Egipt. În onoarea lui, egiptenii i-au construit un 
templu la Karnak. Zeul războiului este corespondentul exact al 
lui Marte, zeul războiului la romani. Fonemic vorbind, Montu 


este aproape identic cu Montauk. Un alt exemplu de 
corespondenţă lingvistică apare dacă ținem seama că la 
romani, Montu era cunoscut sub numele de Mentu sau 
Menthu, care seamănă foarte bine cu Men-an-Tol, străvechea 
piatră circulară de la Cornwall, locul în care s-a ținut 
ceremonia magică la care a participat Amado Crowley la data 
de 12 august 1943. 

Vom detalia mai târziu în această carte diferitele aspecte 
ale grilei energetice a pământului şi diferitele locaţii amintite în 
acest capitol. Deocamdată, important este să înțelegem că 
investigația mea referitoare la cuvântul „Montauk” m-a 
condus la punctul de intersecție al unor conexiuni extrem de 
interesante. Imaginea de ansamblu care se contura acum era 
infinit mai mare decât cea pe care o aveam Preston şi cu mine 
atunci când am scris Proiectul Montauk. 

În mod evident, misterioşii descendenți ai familiei 
Pharoah ocupă un loc important în acest puzzle. De aceea, 
mi-am continuat cercetările la bibliotecă, încercând să aflu 
care este proveniența numelui lor. Astfel, am descoperit că 
deşi invadatorii le dădeau deseori nativilor titluri ca acela de 
„rege”, pentru a le face pe plac, în cazul indienilor Montauk nu 
s-a întâmplat acest lucru. De pildă, sachem-ul (şeful de trib) 
Wyandanch nu a fost încoronat ca Pharoah de către 
invadatori, iar el nu a folosit niciodată acest nume. Numele 
poate fi găsit însă în numeroase izvoare istorice, originea sa 
pierzându-se undeva în antichitate. 

Istoria recentă a indienilor Montauk este caracterizată 
de disputele pentru pământ ale celor din familia Pharoah. Spre 
surpriza mea, am găsit mențiuni şi la terenul care avea să 
devină mai târziu cunoscut sub numele de Camp Hero. Se 
pare că baza aeriană Montauk a fost construită pe unul din 
pământurile sacre ale nativilor! 

Lucrurile au luat astfel o nouă întorsătură. La începutul 
secolului, Curtea Supremă a Statului New York a declarat rasa 
indienilor Montauk complet dispărută. Am studiat mai în 
profunzime problema şi am descoperit o adevărată dramă 
umană, care nu face altceva decât să adâncească şi mai mult 
misterele de la Montauk. 


Capitolul 6 


Sentința nedreaptă în procesul indienilor Montauk 


După ce am aflat de pierderea drepturilor de proprietate 
ale indienilor Montauk, m-am dus la biblioteca din East 
Hampton ca să investighez procesul. Mă însoțea un prieten 
bun cunoscător al bibliotecii, care m-a condus într-o încăpere 
specială, în care tot ce aveai de făcut era să selectezi din 
catalog materialul dorit, iar bibliotecarul ţi-l aducea. 

Am recunoscut imediat numele bibliotecarei care m-a 
ajutat. Aceasta îmi fusese recomandată cu un an înainte de 
Dick White, preşedintele Societăţii Istorice Montauk, care mi-a 
spus că, pe timpuri, femeia a făcut săpături arheologice la 
Montauk, dar era foarte reținută în a vorbi despre 
descoperirile sale. Nu i-am spus nimic bibliotecarei de acest 
lucru, dar i-am arătat fotografia piramidelor şi am întrebat-o 
dacă a auzit vreodată de ele. S-a mulțumit să râdă şi mi-a 
răspuns că arată ca nişte dune de nisip. Cel puţin aparent, nu 
avea informații semnificative cu privire la piramide, dar avea 
totuşi o atitudine refractară. Am preferat să nu insist. l-am 
spus doar că sunt interesat de procesul indienilor Montauk. 
Mi-a adus imediat un volum uriaş în care era înregistrat 
întregul proces. Cartea părea foarte veche. Femeia mi-a pus-o 
pe masă şi mi-a spus că o pot citi integral, dacă doresc. Mi s-a 
părut că depistez o undă de dezgust în vocea ei, nu la adresa 
mea, ci a întregii afaceri. Am început să studiez cazul şi am 
aflat foarte multe lucruri interesante despre indienii Montauk. 

Pe 13-14 octombrie 1909, Curtea Supremă a Statului 
New York s-a întrunit într-o „sesiune specială” în Suffolk 
County, New York. Reclamanţi erau indienii din tribul 
Montauk, reprezentați de şeful lor, Wyandank Pharoah (un 
descendent al şefului Wyandank la care ne-am referit 
anterior). Acuzaţi erau următorii: Jan Ann Benson şi Mary 


Benson, executoare ale ultimului testament al lui Arthur W. 
Benson; John J. Pierpont şi Henry R. Hoyt, executori ai 
ultimului testament al lui Frank Sherman Benson; Mary 
Benson, Compania Montauk, Compania de Îmbunătăţiri 
Funciare Montauk, Alfred W. Hoyt, Compania de Cale Ferată 
Montauk şi Compania de Cale Ferată Long Island. 

Nici una din părțile implicate nu punea la îndoială faptul 
că la data de 6 august 1660 indienii au vândut pământul din 
Montauk oraşului East Hampton. În schimbul acestuia, 
indienii au primit o altă bucată de teren. Pentru a evita orice 
confuzie, la data de 6 februarie 1661 s-a dat un ordin 
judecătoresc care le asigura indienilor dreptul să ocupe acel 
teren. De remarcat, între altele, faptul că ambele date de mai 
sus conțin trei de 6. 

Mai trebuie să subliniem şi faptul că în toate înțelegerile 
dintre indieni şi oamenii albi, aceştia din urmă făceau un 
legământ solemn că vor respecta de-a pururi drepturile 
indienilor de a-şi ocupa pământurile atât timp cât vor dori. 
Motivația acestui gest era pur spirituală, căci indienii nu 
privesc dreptul de proprietate la fel ca rasa albă. În viziunea 
lor, pământul îi aparține Marelui Spirit sau lui Dumnezeu şi 
nu poate să aparțină unui singur om. Acesta nu poate fi decât 
cel mult custodele pământului. Această divergență profundă 
de opinii a condus la multă confuzie şi la o mare revoltă atunci 
când Lion Gardiner a achiziționat pământul de la şeful de trib 
Wyandanch. Când acesta din urmă a dorit să-şi reocupe 
terenul, se pare că Lion Gardiner „a uitat” în mod deliberat de 
înțelegere. 

Avocaţii ambelor părți ştiau foarte bine ce simt indienii 
față de pământul lor. Principalele lucruri pe care le reclamau 
indienii au fost înregistrate astfel: „Să le fie recunoscute 
drepturile lor de ocupare a terenului şi să fie anulate astfel 
drepturile de proprietate ale familiei Benson, pentru că 
acestea: a) au fost obținute prin violarea legilor acestui stat; b) 
au fost obținute fără să țină cont de faptul că drepturile 
indienilor asupra pământului din Montauk trebuiau 
prezervate intacte, indiferent de testamentele familiei Benson”. 

O mare parte a disputei a fost centrată asupra 


momentului transferului de proprietate asupra familiei 
Benson. La două secole după ce municipalitatea East 
Hampton a achiziționat pământul din Montauk, acesta a fost 
vândut familiei Benson. Drepturile indienilor asupra 
pământului erau specificate expres în actul de transfer, aşa că 
aceştia țineau întruniri regulate pe pământul lor sacru, în 
conformitate cu drepturile pe care le aveau asupra lui. De fapt, 
mulți indieni au continuat să trăiască pe ceea ce ei numeau 
„câmpiile indiene”. După ce a achiziționat proprietatea, 
Benson i-a alungat în mod deliberat pe indieni, oferindu-le 
case în East Hampton sau în altă parte. El susținea că 
drepturile lor asupra pământului nu erau stipulate decât 
într-un aranjament temporar. În scurt timp, indienii Montauk 
au dispărut de pe pământul lor. Abia începând din acest 
moment au început să circule zvonurile referitoare la extincția 
tribului. Lucrurile nu stăteau însă aşa. De altfel, nimeni nu a 
contestat vreodată existența tribului Montauk înainte ca 
Benson să cumpere pământul lor. Este suficient să citeşti 
numele companiilor acuzate în proces pentru a-ți da seama 
cât de mare era manipularea. 

După primele înfățişări nu s-a luat nici o decizie 
judecătorească. Se pare că a apărut o dispută chiar între 
indieni şi avocatul lor. Acesta din urmă era îngrijorat că nu-şi 
va primi banii şi a abandonat cazul. Nu este greu să ne 
imaginăm că avocatul a fost corupt cu bani de partea adversă, 
dar, aşa cum este şi firesc, acest lucru nu apare în 
înregistrarea oficială. 

La 1 noiembrie 1910 curtea s-a întrunit din nou. De 
această dată, indienii Montauk erau reprezentaţi de un alt 
avocat. Decizia judecătorească s-a dat însă împotriva lor. 
Numărul din 9 decembrie 1910 al ziarului Fast Hampton Star 
scria cu litere de o şchioapă: „Tribul Montauk este declarat 
mort din punct de vedere legal”. De remarcat expresia: „din 
punct de vedere legal”. 

În timpul procesului, apărarea a insistat foarte mult pe 
ceea ce avocații numeau: „înfăţişarea negroidă” a unora dintre 
indienii Montauk. Ei nu au rostit nici un cuvânt referitor la 
documente, testamente şi drepturi reale. Există chiar un 


raport potrivit căruia curtea nu a luat în consideraţie anumite 
informaţii considerate vitale. Apărarea a preferat să-l convingă 
pe judecător că indienii actuali erau rezultatul unor 
încrucişări mixte cu populaţia neagră. Numele judecătorului 
era Abel Blackmar, lucru de-a dreptul amuzant dacă ne 
gândim la jocul de cuvinte pe care îl reprezentat. 

Pe scurt, cazul a fost un adevărat coşmar din 
perspectiva drepturilor omului. Articolul din East Hampton 
Star menţiona chiar că indienii aveau drepturi constituționale 
asupra pământului, dar era puţin probabil să facă apel, căci în 
majoritatea cazurilor de acest fel proprietatea revenea 
întotdeauna albilor. 

Dorind să aflu mai multe amănunte cu privire la proces, 
am  contactat-o pe Olive Pharoah, cea mai bătrână 
descendentă a clanului Pharoah, care trăieşte încă într-un 
cartier mărginaş din Long Island. Olive s-a dovedit cât se poate 
de amabilă, fiind încântată să audă că mă interesam de 
proces. Mi-a spus că tribunalul a declarat rasa indienilor 
Montauk dispărută întrucât nimeni din partea lor nu a apărut 
la proces. Acest lucru nu era adevărat. Am găsit personal un 
raport în care se preciza că judecătorul ar fi spus: „Ei bine, nu 
există indieni Montauk aici. Cazul este respins”. În realitate, 
tribunalul era plin de indieni Montauk, dar aceştia au fost 
ignorațţi. Olive mi-a mai spus că nu s-a făcut apel din lipsă de 
bani. 

I-am povestit lui Kenn Arthur ce am descoperit despre 
indienii Montauk. Mi-a răspuns că s-au făcut încercări 
sistematice de a-i „denigra”, forțându-i să se căsătorească cu 
persoane din rasa neagră. Lucrul a fost posibil prin privațiuni 
economice şi manipulări. Scopul era ca indienii să devină rasa 
„cea mai inferioară”. Dată fiind atitudinea rasistă din acele 
vremuri, nu este de mirare că negrii erau priviți în acest fel. 
Mult mai uimitor este faptul că cineva şi-a propus să scape de 
indieni în această manieră. 

După ce am aflat aceste informaţii, l-am vizitat 


3 N. Tr. Being able to mar blacks - a avea puterea de a-i păgubi pe negri. 


împreună cu Preston pe Joe Pitone. Joe este menţionat în 
lucrarea O nouă călătorie la Montauk, unde se precizează că 
este proprietarul companiei E.T. şi că eu şi Preston îl bănuiam 
a fi implicat până peste cap în Proiectul Montauk. l-am 
povestit lui Joe ultimele noastre descoperiri cu privire la 
Montauk, inclusiv conexiunile cu Aleister Crowley şi cu Jack 
Parsons. Ştia foarte bine despre ce vorbim şi a fost de acord că 
am dat peste „ceva important”, după cum s-a exprimat el. La 
un moment dat, Joe a început să vorbească de casa lui din 
Sedona, Arizona. Nu ştiam că are o casă în Sedona, dar nu 
m-am putut abține să nu îl tachinez: 

—Nu ar trebui să locuieşti în Sedona. Acela este un teren 
indian sacru şi tu nu ai dreptul decât să-l vizitezi. 

Pentru cei care nu cunosc nimic în legătură cu tradițiile 
indienilor legate de Sedona, trebuie să precizez că afirmația 
mea era adevărată. Deşi îl tachinam pe Joe, intenția mea era 
să îl şi provoc, pentru a afla mai multe amănunte. 

Curiozitatea mea era maximă. Joe are peste 70 de ani şi 
cu siguranţă nu este un „New Ager” la fel ca mulți dintre cei 
care s-au mutat la Sedona. Cum se făcea atunci că un 
contractor militar care locuia în majoritatea timpului în New 
York avea o casă la Sedona? 

l-am relatat apoi lui Joe despre procesul indienilor 
Montauk şi despre faptul că terenul se afla pe pământ indian 
sacru. Spre marea noastră surpriză, s-a dovedit că Joe 
cunoştea cazul până la ultimele detalii. În general, ştia foarte 
multe lucruri în toate domeniile, dar de data aceasta 
coincidența era prea mare. Ne-a spus că indienii Montauk 
erau dispăruți ca rasă şi deci nu aveau cum să câştige un 
proces, întrucât pur şi simplu nu mai existau! Ce puțin, 
tribunalul nu a fost de acord să-i recunoască, din cauza 
amestecului lor cu populaţia neagră. 

Ne-a trecut atunci prin cap că Joe ar putea şti cine este 
adevăratul proprietar al terenului de la Camp Hero. Prea era 
ferm în convingerile sale cu privire la indienii Montauk. Ne-a 
răspuns că terenul este proprietate federală. I-am replicat că 
harta impozitelor arată că este proprietatea statului New York. 
Ne-a răspuns că statul nu este decât custodele terenului, 


„păzindu-l” pentru federali. Nu era prima oară când auzeam că 
federalii continuă să dețină proprietatea asupra terenului pe 
care se află Camp Hero. Confuzia legată de dreptul juridic de 
proprietate asupra bazei Montauk pare să fie întreținută din 
toate direcțiile. 

Câteva luni mai târziu, Preston a primit veşti de la un 
prieten care cunoştea o femeie din tribul Montauk. Aceasta 
ne-a relatat că industriaşii au făcut eforturi sistematice să le 
conteste dreptul la muncă indienilor Montauk. Scopul era de 
a-i sufoca economic şi de a-i sili astfel să se înroleze în armată. 
Pe formularul de înrolare trebuiau să semneze apoi la rubrica 
„negri”, astfel încât să nu mai poată fi incluşi administrativ în 
rândul indienilor americani. Era ca un fel de semnătură că 
erau negri şi nu indieni Montauk. Avem de-a face cu un 
exemplu în plus al manierei în care s-a încercat deposedarea 
prin orice mijloace a indienilor de moştenirea la care aveau 
dreptul. Faptul că această metodă continuă să fie aplicată şi 
astăzi nu trebuie să vi se pară deloc surprinzător. 

A mai existat şi o altă tentativă de a-i declara inexistenți 
pe indienii Montauk. La data de 7 aprilie 1918, un tribunal a 
dat o decizie prin care aceştia erau considerați „rasă albă”. 
Este evident că cineva a considerat această rasă ca fiind o 
amenințare, propunându-şi să o scoată din istorie cu orice 
preț. Personal, nu am mai auzit de nici un alt exemplu similar, 
în care să se facă atâtea eforturi numai pentru a declara un 
trib rasă dispărută. 


Capitolul 7 
Tribul din Montauk 


A sosit momentul să ne punem o întrebare cheie: cine a 
fost acest trib atât de disputat şi în ce a constat moştenirea sa? 

Potrivit unei cărți scrise de Verne Dyson şi intitulată 
Heather Flower şi alte poveşti ale indienilor din Long Island, 
populaţia indiană din Long Island era de circa 500.000 de 
oameni atunci când au sosit invadatorii albi în secolul XVII. 
Diferite surse indică faptul că la origini au existat 13 triburi 
principale. Fiecare dintre acestea avea propriul său sachem 
(şef de trib), care prezida întâlnirile tribale şi avea funcția de 
judecător şi de comandant executiv. Toţi istoricii sunt unanim 
de acord că tribul regal sau conducător era Montauk. Există 
chiar relatări care afirmă că domeniul indienilor Montauk se 
întindea mult mai departe de Long Island. 

Când au apărut pentru prima oară oamenii albi, 
sachem-ul indienilor Montauk era Mongatchsee sau Cuţit 
Lung. Acesta avea patru fii: Poggatacut, Wyandanch, 
Nowedeonah şi Momowets. Aceştia conduceau indienii 
Poggatacut, Montauk, Shinnecock şi Corchaug. Cei patru şefi 
de trib au alcătuit o organizație putemică şi faimoasă 
cunoscută sub numele de „Cei Patru Fraţi Federali”. Erau fiii 
faimoşi ai unui părinte faimos. Este evident din aceste 
informaţii că cele patru triburi aparțineau indienilor Montauk, 
deşi tribunalele de mai târziu aveau să le considere separate, 
în încercarea evidentă de a denigra renumele indienilor 
Montauk. 

Wyandanch a moştenit funcția tatălui său şi a devenit 
cel mai faimos dintre toți indienii. Era cunoscut ca „Vorbitorul 
Înţelept”. Dyson afirmă că Wyandanch şi-a ales ca sediu al 
locuinţei sale regale teritoriul Montauk, care însemna, printre 


N. tr. Numele unei plante din A merica de Nord; iarbă-neagră. 


altele, „loc fortificat”. Dyson continuă spunând că Wyandanch 
a construit un sat fortificat capabil să adăpostească 500 de 
războinici. Deşi indienii Montauk erau de regulă paşnici, 
războinicii lor erau viteji şi foarte competenți. 

Poate cel mai bine cunoscut incident din istoria 
indienilor Montauk se referă la nunta fiicei lui Wyanndanch, 
Heather Flower. Cunoscută pentru frumusețea ei ieşită din 
comun, aceasta trebuia să se mărite cu tânărul şef de trib al 
indienilor Shinnecock în primăvara anului 1653. Urma să se 
țină o mare ceremonie, pentru care s-au făcut numeroase 
pregătiri festive. Printre invitați se numărau Lion Gardiner, 
Richard Smith şi alte notabilități engleze ale timpului. 

În noaptea nunții, un grup de indieni Narragansetts din 
Connecticut au atacat tabăra, ucigându-i pe mire şi pe alți 
nuntaşi. Heather Flower a fost luată prizonieră. Inima lui 
Wyandanch a fost profund rănită. Şeful de trib Ninigrate dorea 
o recompensă. În cele din urmă, Lion Gardiner, frate de sânge 
cu Wyandanch, a aranjat schimbul. Ca răsplată pentru acest 
serviciu, Wyandanch i-a dăruit o uriaşă bucată de teren pe 
malul nordic al Long Island. Gardiner i-a vândut mai târziu 
terenul lui Richard Smith, iar zona a căpătat numele de 
Smithtown. 

Trebuie să menționăm că varianta de mai sus aparține 
rasei cuceritoare. Istoricii indieni afirmă că Lion Gardiner ar fi 
manipulat întreaga afacere. În fond, cineva trebuie să-l fi 
avertizat pe şeful de trib Ninigrate de festivitățile nupţiale care 
urmau să se țină. Oricare ar fi varianta corectă, cert este că 
Gardiner a avut o mare influență asupra indienilor, care s-a 
transmis ulterior şi descendenților săi. Tribul Montauk pare să 
fi dispărut ca urmare a „caldei prietenii” cu influenta familie 
politică Gardiner. 

La un moment dat, Dyson citează un fragment din 
Cronicile oraşului East Hampton, scrisă de David Gardiner, 
care afirmă că „tribul Montauk a fost redus în timp la o mână 
de cerşetori care nu număra mai mult de 10-15 bețivani şi 
oameni degradați”. Pasajul a fost scris pe la jumătatea 
secolului al XIX-lea, în perioada în care familia Benson a 
început să-i expulzeze pe indieni de pe pământul său. Fiind în 


mod evident o afirmaţie falsă, ne putem îndoi pe bună dreptate 
în ceea ce priveşte prietenia familiei Gardiner cu indienii 
Montauk. 

Mai există şi o altă latură a poveştii, pe care mi-am 
propus să o elucidez abordându-l pe liderul recunoscut al 
indienilor Montauk, Robert Cooper, sau „Bob”, după cum este 
cunoscut. Detectiv de poliție la pensie, Bob Cooper a fost ales 
în Consiliul Municipal al oraşului East Hampton (sub 
jurisdicția căruia se află şi astăzi regiunea Montauk). I-am 
explicat de la bun început lui Bob că nu doresc neapărat să 
creadă în descoperirile mele referitoare la Montauk sau să se 
implice în investigație. Singura mea dorinţă era să aflu mai 
multe de la el în legătură cu tribul Montauk, în speranța că aş 
putea să-i ajut pe membrii săi să îşi recupereze moştenirea 
pierdută. 

Bob nu ştia nimic de cărțile mele, dar povestea i s-a 
părut interesantă. Pe vremea când lucra ca polițist era nevoit 
să-i alunge deseori pe puștii care se jucau prin buncăre şi mi-a 
spus că activitatea din subterane părea să fi continuat în 
permanenţă. 

Cel mai tare m-a izbit înfăţişarea lui Bob Cooper. Deşi 
avea pielea întunecată, nu arăta deloc ca un african-american. 
Trăsăturile sale aminteau mai degrabă de atlanți (aşa cum 
apar ei în diferitele legende) sau de polinezieni. Bob mi-a spus 
că are sânge de indian Montauk în proporție de 98% şi că 
descendența sa poate fi dovedită. Făcea parte din clanul 
Pharoah, iar străbunica sa a fost ultima regină a tribului 
Montauk. Numele ei era Edith Banks Cooper şi îşi mai amintea 
încă de faptul că vorbea adeseori de amenințările constante la 
care erau supuşi indienii Montauk în legătură cu pământul 
lor. Visul ei cel mai mare era să fie recunoscută ca indiancă 
nativă. 

Intenţia lui Bob era aceeaşi: să obţină pentru indienii 
din tribul său recunoaştere legală şi o parte din pământul lor 
sacru. Prietenii şi chiar unii membri ai tribului îl întrebau 
adesea de ce doreşte să-şi asume o sarcină atât de imposibilă. 
Bob mi-a spus însă că are viziuni cu strămoşii săi şi că a primit 
o misiune din partea acestora. Sarcina lui nu este deloc 


uşoară. 

Lucrul care m-a impresionat cel mai mult la Bob Cooper 
era faptul că nu dorea să obțină înapoi pământul indienilor 
Montauk pentru ca aceştia să cultive pe el tutun şi să 
construiască tot felul de cazinouri. Scopul său era să 
determine o trezire a conştiinţei față de mediul înconjurător şi 
să-i înveţe prin exemplul său personal pe indieni să trăiască în 
mod natural, la fel ca strămoşii lor. Era evident că şi-a asumat 
o poziție de lider demnă de rădăcinile sale regale. 

Bob mi-a spus că indienii Montauk au fost dezrădăcinați 
din lumea lor şi că, potrivit tradiţiei, vor trebui să se întoarcă 
acasă înainte ca noi toți să putem evolua către o altă lume. 
Această metaforă corespunde descoperirilor mele legate de 
Proiectul Montauk. Punctul energetic Montauk, situat pe grila 
sacră, trebuie smuls din mâinile forțelor oculte şi redat 
umanității în ansamblul ei. 

În ceea ce priveşte procesul, Bob mi-a spus că indienii 
sunt foarte interesaţi să anuleze decizia care i-a declarat rasă 
dispărută. Au nevoie însă de un avocat care să cunoască legile 
indiene şi să nu fie interesat exclusiv de profitul său. 
Deocamdată nu a apărut nici un avocat care să îndeplinească 
aceste cerinţe. A adăugat că un avocat indian de frunte ar fi 
spus odată: „Cel mai fantastic caz juridic la nivel naţional este 
cel al indienilor Montauk”. Din păcate, el nu a putut prelua 
cazul din motive personale. 

Dacă se găsesc doritori care să contribuie la această 
cauză, pot scrie pe adresa Prietenii Pharoah-ilor (Friends of 
Pharoahs), Bob Cooper, PO Box 126, East Hampton, New York 
11937-0126. 

Poate cel mai uimitor lucru pe care l-am aflat de la Bob 
Cooper se referă la Legea NeintervenţieilO din 1793. Legea a 
fost adoptată la începutul istoriei Statelor Unite şi stipulează 
că orice teren aflat în proprietatea Guvernului federal la care 
acesta doreşte să renunțe se întoarce la proprietarul inițial. 
Sub incidența acestei legi, chestiunea proprietății asupra 


10 Non-Intercourse Act. 


Camp Hero devine încă şi mai complicată. Dacă Guvernul şi-ar 
propune vreodată să renunțe la proprietatea asupra terenului, 
acesta ar trebui să se întoarcă la indienii Montauk. Din păcate, 
aceştia au fost declarați rasă dispărută de Curtea Supremă a 
Statului New York. Dacă această decizie judecătorească ar fi 
anulată, pretenţiile indienilor Montauk de a-şi vedea înapoi 
pământurile ar fi imposibil de contracarat. 

Următorul punct pe ordinea de zi era să caut actul de 
proprietate referitor la Camp Hero pentru a vedea cine deține 
propriu-zis în proprietate terenul. 


Iazul fără fund 


Ilustrația prezintă un iaz în formă triunghiulară situat la nord-est 
de Drumul In dustrial, pe partea opusă lacului Fort Pond. La prima vedere 
pare să fie o extensie a lacului, dar există oameni care susțin că acest iaz 

este practic fără fund. Toată lumea este unanim de acord că este foarte 
adânc. Există o legendă străveche care susține că un membru al poporului 
Montauk acuzat de crimă a fugit în acest loc şi s-a aruncat de pe o stâncă 
în prăpastie. Pământul s-a închis în urma lui, iar în locul în care a căzut a 
țâşnit un izvor care nu a mai secat niciodată. Amprenta ultimului său pas 
a rămas întipărită pe stânca de pe care a sărit, şi care între timpa dispărut 

din zonă. Se spune că ar fi existat trei asemenea stânci la Montauk, 

cunoscute uneori şi sub numele de „Urma Copitei Diavolului”. Potrivit 

legendei, izvorul care nu a mai secat niciodată s-a transformat în timp în 
acest iaz fără fund. 


Capitolul 8 


Descoperirea actului de proprietate 


Am arătat în capitolul 4 că cel care trebuia să primească 
terenul de la Camp Hero pentru a-l ceda mai departe statului 
New York pentru a fi transformat în parc era Departamentul 
de Interne. Motivația acestui transfer este evidentă. Dacă 
Departamentul de Interne ar continua să deţină în proprietate 
terenul, ar rezulta că se află încă în custodia Guvernului SUA. 
Dacă Departamentul de Interne l-ar ceda statului New York, ar 
fi considerat teren ieşit de sub jurisdicția Guvernului 
american şi, conform legii, ar trebui înapoiat indienilor 
Montauk, proprietarii săi inițiali. 

Evident, se ştie că la ora actuală terenul de la Camp 
Hero se află sub supravegherea Comisiei pentru Parcuri a 
Statului New York, dar dacă situația ar fi şi legalizată, ar fi 
imposibil ca pe teritoriul respectiv să se desfăşoare proiecte 
secrete, atât de bine păzite. 

Consilierul Cooper mi-a spus că ar trebui să existe un 
act de proprietate îndosariat la Oficiul Cadastral din 
Riverhead, New York. Am făcut aşadar o excursie la Riverhead 
şi mi-am parcat maşina în fața oficiului. Chiar în fața mea se 
afla parcată o maşină identică cu a mea, având aceeaşi culoare 
şi acelaşi an de fabricaţie. Din ea a coborât o femeie. Am 
observat că plăcuța de înmatriculare a maşinii avea inclus 
numărul 666. M-am gândit să-i cer numărul de licenţă, dar în 
cele din urmă am renunțat. Când m-am întors la maşina mea, 
am observat că acul kilometrajului era oprit nici mai mult nici 
mai puțin decât la 066,6. Mi-am dat seama că aceasta era 
distanța exactă de la casa mea şi până aici. Apariția numerelor 
666 mi s-a părut o adevărată ironie a sorții, ținând cont şi de 
faptul că cele două acte de proprietate au fost semnate pe 6 
august 1660 şi pe 6 februarie 1661. 

M-am dus apoi la Oficiul Cadastral şi am cerut actele de 


proprietate ale terenului numit Camp Hero. Pentru cei 
interesați, care doresc să examineze personal actele, vă pot 
spune că acestea se găsesc în tomul Liber 9670, începând de 
la pagina 153 şi până la pagina 161, secțiunea acte de 
proprietate din regiunea Suffolk County, New York. 

Actul este intitulat „Act de Renunțare la Pretenţii!!” şi 
nu vorbeşte propriu-zis de un transfer de proprietate, aşa cum 
ne-au lăsat ziarele să credem. Unul din numerele ziarului Long 
Island Newsday din iulie vorbea de o ceremonie de semnare a 
actului de transfer în săptămâna care urma. Actul nu a fost 
semnat însă până pe 10 septembrie 1984. Reprezentantul 
Guvernului care l-a semnat la această dată a fost James W. 
Coleman Jr., Director Regional al Serviciului pentru Pacuri 
Naţionale, Regiunea Atlanticului de Mijloc, 143 Third Street, 
Philadelphia, Pennsylvania. Reprezentantul statului New York 
nu a acceptat transferul legal decât pe data de 16 octombrie 
1984. 

Actul precizează clar că Guvernul Statelor Unite ale 
Americii cedează proprietatea „pentru a fi transformată 
într-un parc naţional sau pentru scopuri de recreațţie, în 
beneficiul cetăţenilor statului New York”. Guvernul îşi rezervă 
însă dreptul de a lua din nou în proprietate terenul în caz de 
necesitate legată de apărarea Statelor Unite. Actul este 
intitulat „Act de Renunțare la Pretenţii”, nefiind propriu-zis un 
act de transfer de proprietate. În el se mai stipulează şi dreptul 
Guvernului Statelor Unite de a-şi păstra proprietatea asupra 
bogățiilor din subsolul terenului respectiv şi dreptul de a-şi 
croi drumuri de acces în vederea exploatării respectivelor 
bogății. Această prevedere dă practic carte albă guvernului de 
a exploata zonele subterane din regiune. Mai departe, actul 
precizează că oricare din cele două părți poate adăuga 
amendamente, iar dacă cealaltă parte este de acord, 
dispozițiile din el pot fi schimbate. Dacă statul New York nu 
foloseşte terenul cu destinația de parc naţional, Guvernul are 
libertatea de a-l lua înapoi. 


Textual: quitclaim. 


Indicatorul de la Camp Hero 


Pe indicatorul de mai sus scrie: 
„SECȚIUNEA CAMP HERO DIN PARCUL NAȚIONAL MONTAUK POINT. 
ACEST TEREN A FOST DONAT DE GUVERNUL FEDERA/P. 


Dicționarul Webster's New World defineşte cuvântul a 
dona astfel: „a dărui, îndeosebi pentru o cauză filantropică sau 
religioasă; a contribui”. 

Înainte de publicare, i-am arătat acest capitol unui 
agent imobiliar care nu mă credea. Mi-a spus că un act de 
renunțare la pretenţii înseamnă o renunțare definitivă şi 
irevocabilă la orice fel de pretenţii asupra proprietăţii 
transferate. Drepturile asupra bogățiilor subsolului pot 
constitui o excepție, dar nu şi amendamentele ulterioare. De 
aceea, doresc să subliniez că nu am exagerat cu nimic. Orice 


om interesat poate să consulte actul pentru a vedea cu ochii 
lui cum a fost redactat. 


În mod evident, întregul aranjament a fost făcut să 
servească unui proiect clandestin. Afacerea a fost intenționat 
prezentată în presă ca un transfer de proprietate. Statul New 
York urma să cedeze o parte din Fire Island companiei Fire 
Island National Seashore, primind în schimb terenul de la 
Camp Hero. Cine citeşte cu atenţie toate articolele de presă pe 
care le-am citat mai sus îşi poate da seama de maniera 
insidioasă în care s-a încercat manipularea opiniei publice. 
Actul de transfer al proprietăţii nefiind altceva decât un act de 
renunțare la pretenții cu tot felul de amendamente şi excepții, 
el nu reprezintă un transfer absolut şi irevocabil de proprietate 
către statul New York. În acest fel, tribul Montauk nu poate 
emite pretenţii asupra terenului. În treacăt fie spus, trebuie să 
remarcăm că deşi indienii Montauk au fost declaraţi rasă 
dispărută de către un tribunal al statului New York, nu există 
nici o decizie federală în această direcție. 


Nu mi-am propus să prezint în acest capitol opinia unui 
jurist expert, ci doar o conturare generală a situației. 
Interesant mi se pare faptul că Joe Pitone a fost singura 
persoană cu care am vorbit care părea să înțeleagă exact 
aranjamentul legal de la Camp Hero. Atunci când am vorbit cu 
el, ne-a spus că statul New York acționează ca un custode 
pentru federali. Deşi susține că nu are nici un interes la 
Montauk, acest lucru pare greu de crezut, date fiind toate 
amănuntele pe care le cunoaşte. 


În mod evident, nimic din cele afirmate mai sus nu-i 
poate împiedica pe indienii Montauk să îşi recapete terenul 
sacru înapoi. Tehnic vorbind, dacă li s-ar recunoaşte 
existența, proprietatea ar trebui să se întoarcă la ei indiferent 
de amendamentele din actul de renunțare la pretenții. 

Este imperativ ca indienii să primească urgent ajutor 
pentru a redeschide procesul, căci am auzit speculații potrivit 
cărora Guvernul ar intenţiona să blocheze aspectul retroactiv 
al legii din 1793 care dispune întoarcerea la proprietarul inițial 
a proprietăților federale la care Guvernul renunță. 


Capitolul 9 


Șamanul indienilor Montauk 


Actul de proprietate al terenului din Montauk este o 
chestiune cât se poate de importantă. Fără a o minimaliza, 
moştenirea clanului Pharoah şi a strămoşilor acestuia ne 
sileşte să căutăm implicaţii încă şi mai profunde. 

În calitatea sa de lider recunoscut al indienilor Montauk, 
Bob Cooper m-a ajutat să ajung la descoperirea actului de 
proprietate şi să înțeleg mai bine adevărata istorie a poporului 
său. În continuare, mi-a făcut un serviciu încă şi mai mare, 
aranjându-mi o întrevedere cu Sharon Jackson, şamanul 
indienilor Montauk, descendentă directă a clanului Pharoah, 
cunoscută şi sub numele de Regina indienilor Montauk. 

Pe lângă harul şamanic pe care l-a primit de la strămoşii 
ei, Sharon lucrează şi ca preoteasă, conducând totodată şi o 
asociație de ajutorare a copiilor bolnavi de SIDA. După ce 
ne-am întâlnit, mi-a spus că indienii Montauk descind din 
Leni Lenape din Delaware Valley, o mare confederație care 
includea 32 de subdiviziuni. Potrivit tradiției, Leni Lenape „au 
existat dintotdeauna”. Indienii Montauk au reprezentat una 
din cele trei diviziuni principale care locuiau în zona 
metropolitană a New York-ului actual. Indienii Matinnecock 
ocupau partea de vest a peninsulei Long Island şi o parte din 
actualul New Jersey. Totemul lor era curcanul. Indienii Unami 
trăiau în actualele zone ale Brooklyn-ului, Manhattan-ului şi 
de-a lungul râului Hudson. Totemul lor era lupul. Tribul 
principal erau însă indienii Montauk, care ocupau restul 
peninsulei Long Island. Animalul lor sacru era broasca 
țestoasă. 

Sharon mi-a mai explicat că indienii Montauk au fost 
foarte atenţi dea lungul timpului să îşi păstreze intactă 
moştenirea. Procesul juridic i-a afectat într-o oarecare 
măsură, dar nu a reprezentat în nici un caz o lovitură mortală 


pentru ei. Cu sute de ani în urmă, indienii Montauk s-au 
divizat în două ramuri principale: ramura Freetown din 
Southampton şi ramura Eastville, care s-a stabilit în centrul 
peninsulei Long Island. Indienii Montauk din ramura 
Freetown aparțineau în totalitate familiei Pharoah. Altfel spus, 
toți purtau numele de Pharoah. Indienii Montauk din ramura 
Eastville erau înrudiți cu ei, dar nu erau recunoscuți ca 
indieni Montauk, întrucât au fost mutați sistematic şi nu au 
mai revenit în arealul lor de referință. Din câte mi-a explicat 
Sharon, indienii Montauk din ramura Eastville erau mai 
preocupați de moştenirea lor spirituală decât de pământ. 

Era impresionant să asculți şamanul unui trib vorbind 
despre prezervarea instinctelor rasei sale. Indienii Montauk au 
fost întotdeauna un popor liniştit şi paşnic, cu tendința de a se 
căsători între ei (în interiorul tribului), pentru a-şi prezerva 
astfel moştenirea. Au păstrat până astăzi înregistrări 
genealogice extinse, tocmai în acest scop, cu care şi-ar putea 
câştiga cauza în orice tribunal decent. 

Atât Sharon Jackson cât şi Robert Cooper mi-au spus că 
întreaga istorie a indienilor Montauk era rescrisă la ora 
actuală de profesorul John Strong de la Southampton College. 
Lucrarea este extensivă şi bine documentată şi am primit 
asigurări că indienii Montauk vor sfârşi prin a-şi câştiga 
drepturile. Evident, dacă anumite forțe oculte nu-şi vor băga 
nasul, lovindu-i sub centură. 

După ce m-am împrietenit cu Robert Cooper şi am 
aderat la cauza lui, acesta a fost atacat în presa locală, care l-a 
numit „nativ american negru” şi a încercat să îl discrediteze 
prin orice mijloace. După ce a sugerat că trebuie să răspundă 
unor acuzații de corupție de pe timpul când a fost polițist, un 
lung articol de presă i-a cerut să demisioneze din Consiliul 
Municipal şi să renunțe la pensia de polițist. Autorul 
articolului afirma că acțiunile sale (pentru susținerea cauzei 
indienilor Montauk) erau iresponsabile. Bob mi-a spus că este 
de acord ca acuzaţiile care i se aduc să fie verificate. V-am 
povestit toate acestea pentru a sublinia faptul că pretenţiile 
indienilor Montauk de a-şi redobândi moştenirea de drept 
întâmpină o opoziție puternică. Speranța mea este ca cititorii 


care pot ajuta cu ceva la această cauză să intervină activ. 

Discutând cu Sharon, m-am bucurat să aflu că indienii 
Montauk îşi strâng rândurile pentru a lupta pentru drepturile 
lor, dar am dorit să aflu dacă ştie ceva şi de piramidele din 
Montauk. Bob Cooper nu auzise de ele. I-am arătat lui Sharon 
o copie a fotografiei şi ea mi-a dat un răspuns cât se poate de 
interesant. Mi-a spus că indienii nu construiesc niciodată 
structuri simple, care îți permit să îți dai imediat seama ce 
reprezintă. În general, clădirile lor ascund diferite mistere. A 
mai remarcat că piramidele sunt aliniate, lucru de asemenea 
neobişnuit pentru clădirile construite de ei. În mod normal, 
genul acesta de construcții sunt circulare sau în formă de 
semilună. După părerea ei, piramidele din fotografie 
simbolizau progresul şi nu erau construite de o civilizație 
terestră. 

l-am povestit apoi legenda potrivit căreia movilele 
acopereau piramide alcătuite dintr-un fel de cărămizi 
construite din piatră albă. S-a întrebat atunci dacă nu cumva 
au fost construite din pietre luate din Stânca de Consiliu. 
Neştiind ce înseamnă această Stâncă de Consiliu, am rugat-o 
să-mi explice. 

Mi-a răspuns că există undeva o stâncă uriaşă de 
culoare albă, cu irizații caramel, care pare să fie un cuarț de 
culoare lăptoasă. La ora actuală este situată în mijlocul 
cimitirului de lângă Domeniul Montauk şi a fost folosită de 
secole de indieni ca loc de întrunire pentru consiliile lor. 
Sharon a adăugat că geologii au stabilit că stânca nu este 
indigenă şi pare să fi fost adusă din Mexic. Este însă prea mare 
pentru a fi putut fi transportată pe un vas din vechime, aşa că 
reprezintă un alt mister al locului. 

O altă poveste demnă de remarcat pe care am aflat-o de 
la şamanul indienilor Montauk este cea a Golfului Broaştei 
Ţestoase, de care ne vom ocupa în continuare. 


Stânca de Consiliu 


Stânca de Consiliu a servit ca loc de întrunire pentru consiliile indienilor 
Montauk timp de secole la rând. A fost mutată din locaţia ei inițială odată 
cu crearea cimitirului Fort Hill. Felul în care a ajuns stânca în Montauk 
rămâne un mister până în ziua de astăzi. 


Biserica comunitătii Montauk 


Aflată pe autostrada Montauk, la est de oraş, Biserica Comunităţii 
Montauk a fost construită cu pietre luate din cimitirele sacre ale indienilor 
Montauk. 


Capitolul 10 


Golful Broaştei Ţestoase 


La câteva mile sud-est de clădirea transmițătorului şi la 
scurtă distanţă de farul din Montauk, către vest, se află Golful 
Broaştei Testoase. Deşi mulți indieni Montauk nu mai ştiu 
acest lucru, există în cultura lor o tradiție care afirmă că 
lumea s-a născut în acest loc. Este greu de spus dacă originea 
pământului este situată în Montauk, dar există oameni care 
cred cu convingere acest lucru. Majoritatea tradiţiilor 
indienilor americani afirmă că sursa universului este o 
broască țestoasă. 

Evident, este vorba de un mit, dar nimeni nu ştie care 
este semnificația lui. Mulţi oameni au auzit legende care 
afirmă că pământul este susținut pe carapacele mai multor 
broaşte țestoase. La prima vedere, această imagine pare de-a 
dreptul absurdă. Dacă aprofundăm însă simbolurile 
mitologice, aflăm că acest mit reprezintă o metaforă care 
exprimă un principiu cu o semnificaţie foarte profundă. 

Pentru a înțelege această metaforă, este necesar să vă 
vorbesc de Fundaţia MERU, un grup de cercetare care s-a 
ocupat de recuperarea unei cunoaşteri străvechi, disponibilă 
până recent numai şcolilor inițiatice. Una din cele mai 
spectaculoase acțiuni a Fundaţiei MERU este decodificarea 
alfabetului ebraic. Procesul a început în anul 1968, când un 
om pe nume Stan Tenen s-a uitat peste versiunea ebraică a 
Cărţii Genezei. Stan nu cunoştea limba ebraică, aşa că textul 
nu i-a spus nimic, dar fiind un om înzestrat cu anumite 
calități legate de recunoaşterea structurilor, el a observat că 
literele sunt ordonate într-o suită particulară. Exista cu 
siguranță o relație simetrică, dar nu-şi putea da seama despre 
ce era vorba. A început astfel o analiză care avea să dureze 
zece ani pentru a afla răspunsul. 


În cele din urmă, după ce a citit toate cărțile din 


domeniu pe care le-a putut găsi şi după ce a încercat tot felul 
de formule matematice sofisticate, Stan a recurs la metoda cea 
mai simplă pe care şi-o putea imagina: a luat primul verset din 
Geneză şi a scris fiecare literă pe un şirag de mărgele (câte o 
literă pe fiecare mărgea), curbând apoi şiragul până când 
literele identice sau aliniat. Rezultatul a fost o formă 
geometrică ce semăna cu o piramidă privită într-un plan 
bidimensional (vezi Figura 1) 


Figura 1 
Forma creată de literele de acelaşi tip luate din primul verset al Genezei şi 
inscripționate pe mărgelele unui şirag. Copyright 1989 de Stan Tenen. 


Descoperirea nu sugerează numai semnificația sacră a 
piramidei, ci şi o posibilă sincronicitate între alfabetul ebraic şi 
geometria sacră. Acesta a fost însă doar primul pas al 
uluitoarei descoperiri a lui Stan Tenen. Continuarea 
cercetărilor a revelat faptul că alfabetul este corelat şi cu alte 


forme geometrice. 

Poate cea mai remarcabilă descoperire a sa a fost legată 
de gruparea literelor pe perechi şi reducerea lor matematică la 
forma cea mai compactă şi mai elegantă pe care a putut-o găsi. 
Forma obţinută a fost una cât se poate de neobişnuită: un fel 
de vârtej tridimensional. Uluitor era faptul că dacă priveai 
vârtejul din 27 de unghiuri diferite, puteai vedea toate cele 27 
de litere ale alfabetului ebraic. La fel, dacă ţineai o lumină în 
spatele unei ilustraţii solide a vârtejului, mişcând-o în 27 de 
unghiuri diferite, puteai vedea toate literele alfabetului ebraic 
sub formă de umbre (vezi Figura 4). 

Stan a ajuns la forma de vârtej grupând literele câte 
două, dar mai există şi alte metode de grupare prin care se 
ajunge la aceeaşi formă. Să luăm de pildă forma unei gogoşi. 
Cei care au citit Anexa F din Proiectul Montauk îşi mai 
amintesc desigur că universul poate fi asemănat cu o gogoaşă. 
Ideea este unanim acceptată în lumea fizicii şi nu reprezintă o 
revelație în sine. Stan şi-a dat seama că se poate obţine un 
profil circular prin rularea unei foi de hârtie şi introducerea ei 
într-un tub, legând apoi cele două capete ale sale. Motivul 
pentru care preferăm să folosim hârtie în acest exemplu este 
legat de faptul că dorim să introducem în această ecuaţie cele 
şapte culori ale spectrului, care pot fi desenate cu uşurinţă pe 
o foaie de hârtie. Înainte de a obţine profilul circular de care 
vorbeam mai înainte, vom desena cele şapte culori ale 
spectrului pe o foaie de hârtie, în proporții egale (vezi Figura 2 
de la pagina următoare), astfel încât atunci când profilul este 
gata, fiecare culoare să aibă margine comună cu celelalte şase 
culori, dar nu mai mult decât o singură margine pentru fiecare 
culoare. Odată obținut profilul colorat (vezi Figura 3), linia 
care demarchează cele şapte culori va porni din centru şi va 
evolua într-o formă spiralată (de vârtej), pe măsură ce rotim 
profilul în jurul axului său central. Dacă vi se pare prea greu 
de înțeles, imaginați-vă profilul ca având o piele în şapte 
culori. Dacă veți împinge partea albastră a pielii către centru, 
toate celelalte culori se vor deplasa într-o manieră 
corespondentă. Liniile de demarcaţie vor evolua către centru 


în forma unui vârtej (vezi Figura 4). Observarea acestui vârtej 
din 27 de unghiuri diferite permite obținerea celor 27 de litere 
ale alfabetului ebraic. 


Figura 2 


Foaia de hârtie este colorată în şapte culori, fiecare având aceeaşi proporție 
cu celelalte şi fiind reprezentată printr-un număr. Dacă rulăm foaia în 
sensul indicat de săgeți şi de linii, obținem un profil circular la fel ca şi cel 
ilustrat în Figura 3. Pentru a obține acest profil, capetele foii în formă de 
pătrat trebuie unite conform sensului indicat de săgeți. Dacă unim mai 
întâi partea de sus cu partea de jos a pătratului, obținem un cilindru. Dacă 
unim apoi şi părțile laterale, obținem profilul circular. 
Copyright 1993 de Stan Tenen 


Figura 3 


Profilul circular cu cele şapte culori este redesenat în stilul lui 
Arthur Young din „Universul reflexiv” 


Copyright de Arthur Young 


Figura 4 


Ilustraţia de mai sus este o proiecție bidimensională a „vârtejului” 
sau „liniei de demarcație” dintre cele şapte culori atunci când profilul 
circular este rotit în jurul axului său central. Dacă privim această figură 
din 27 de unghiuri diferite, vom obține cele 27 de litere ale alfabetului 
ebraic. 


Copyright 1993 de Stan Tenen 


Figura 5 


De remarcat că structura de pe spatele acestei broaşte țestoase 
seamănă foarte bine cu pătratul colorat în şapte culori din Figura 2. 
Broasca ţestoasă este o proiecție a profilului într-un plan bidimensional. 


Copyright de Stan Tenen 


Un lucru foarte semnificativ legat de această descoperire 
este faptul că dacă profilul circular este proiectat într-un plan 
bidimensional, obținem forma carapacei unei broaşte țestoase 
(vezi figura 5)12. Carapacea broaştei țestoase are aceeaşi 
structură hexagonală. 

Toate acestea demonstrează nu doar că în univers există 
o ordine intrinsecă, ci şi că aceasta este reflectată în limbile şi 
mitologiile popoarelor native. A existat cândva o conexiune cu 
divinul care s-a pierdut. Această structură ordonată a 
mentalului şi a limbii a fost cea care le-a permis babilonienilor 
să se dezvolte atât de rapid, deopotrivă spiritual şi fizic. După 
prăbuşirea Turnului din Babilon, popoarele au pierdut 
capacitatea de a mai vorbi limba divină şi au fost pedepsite să 


12 Cuvântul Turtle (broască țestoasă) este derivat de la tortoise, care înseamnă tortus 


(răsucit). Dicționarul Webster New World consideră că latinescul tortus este derivat din 
grecescul tartarouchos, care înseamnă demon malefic, locuitor al Tartaru lui. 


nu se mai înțeleagă unele cu altele. În consecință, societatea 
umană a degenerat. 

Toate aceste informaţii nu fac decât să demonstreze ceea 
ce orice arheolog ştie de mult timp: că popoarele din vechime 
dețineau o cunoaştere superioară celei actuale, care s-a 
pierdut între timp. Ne vom ocupa mai departe în această carte 
de cunoaşterea strămoşilor noştri. Nu trebuie să uităm însă că 
revelația ne-a parvenit pornind de la un loc numit Golful 
Broaştei Ţestoase din Montauk. 


Vreţi să aflați mai multe despre celelalte dimensiuni? 

Am prezentat în acest capitol doar o scurtă introducere 
la preocupările Fundaţiei Meru (o organizaţie non-profit) şi ale 
lui Stan Tenen. Dacă doriți să aflați mai multe în legătură cu 
aceste teme, puteţi scrie la adresa: 

The Meru Foundation 

PO Box 1738 

San Anselmo, California 94979 

Membrii fundaţiei dețin numeroase casete şi modele 
care explică în detaliu informaţiile prezentate mai sus. 
Studierea lor este fascinantă şi vă va permite să înțelegeți mai 
bine cum pot exista alte dimensiuni din perspectiva geometriei 
timpului şi a spațiului. Vă recomand insistent să studiați 
aceste materiale. 


Golful Broaştei Țestoase 


Aceasta este partea de vest a Golfului Broaştei Ţestoase. Călătorul 
care intră în Camp Hero din Parcul Naţional Montauk prin partea de 
sud-est (cunoscută şi sub numele de intrarea pescarilor), îndreptân du -se 
către zona de pescuit, va găsi rămăşiţele unui drum pavat care făcea parte 
cândva din autostrada Montauk. De aici porneşte o cărare îngustă care 
conduce la Golful Broaştei Ţestoase. 


Capitolul 11 


Montauk și Reţeaua 


Informaţiile la care ați avut acces în ultimul capitol au 
fost considerate de secole privilegiate, dar erau disponibile 
celor care ştiau să pună întrebările corecte. Deşi povestea şi 
istoria Montauk-ului au rămas o enigmă pentru majoritatea 
populației, ele au fost cunoscute dintotdeauna de către 
diferitele şcoli ale misterelor. Acest lucru explică, printre 
altele, călătoria lui Thomas Jefferson la Montauk pentru a 
recupera limba localnicilor, fascinația germanilor pentru acest 
loc şi Proiectul Montauk. 


Evident, Montauk nu reprezintă singura poartă 
energetică, dar merită să-i acordăm o atenție specială din 
cauza întâmplărilor petrecute aici. Activitățile malefice şi 
programările pe oameni care au avut loc aici pot fi descrise pe 
bună dreptate ca nişte crime împotriva umanităţii. Ar putea fi 
descrise la fel de bine şi ca nişte crime împotriva rețelei. Dacă 
dorim să vindecăm fisura produsă la Montauk, va trebui să 
începem prin a-i dezvălui misterele. Am făcut parțial acest 
lucru prin cărțile pe care le-am publicat, dar nu ne putem opri 
înainte de a prezenta şcolile misterelor care au orchestrat 
întregul demers. Nu putem învinovăţi Guvernul Statelor Unite, 
ai cărui membri nu reprezintă decât suprafața oricărei 
conspirații posibile. 

Oricât de mult am dori, nu vom putea acoperi niciodată 
întreaga agendă şi toate sistemele de învăţare ale diferitelor 
şcoli ale misterelor de pe pământ. O asemenea sarcină ar fi 
supraomenească. Putem dezvălui însă anumite aspecte 
elementare legate de activitatea acestora. Am vorbit până 
acum despre rețeaua morfogenetică. Ne vom ocupa în 
continuare de apariția structurii rețelei morfogenetice prin 
evoluția solidelor lui Platon (vezi ilustraţia). Cel care a studiat 
aceste solide a fost Platon (aşa cum rezultă şi din numele lor). 


Este vorba de cele cinci forme principale ale geometriei 
solidelor:  tetraedrul, cubul, octaedrul, icosaedrul şi 
dodecaedrul. Felul în care evoluează aceste forme geometrice a 
reprezentat întotdeauna o cunoaştere bine păzită şi ferită de 
ochii lumii, fiind esenţial pentru înțelegerea manierei în care 
evoluează universul. Am vorbit deja de acest proces în 
capitolul precedent şi îl vom examina în continuare mai 
detaliat, pentru a putea înțelege cel mai elementar concept al 
evoluției. 

Să luăm exemplul unui navigator aflat în largul mării. El 
trebuie să fie foarte vigilent şi să studieze în permanență 
relevmentul (compasul). Acesta indică poziția vasului în raport 
cu alte puncte fixe precum stâncile, munții sau geamandurile. 
Pentru a stabili poziția vasului în spațiu, navigatorul se 
foloseşte de un compas echilibrat de un giroscop. Dacă nu 
există stânci sau alte puncte fixe, el se foloseşte de sextant şi 
de diferitele corpuri cereşti. Ideea este să se situeze în 
permanență în anumite relații de referință pentru a se 
poziționa în spaţiu. Liniile care indică latitudinea şi 
longitudinea pe hărți reprezintă pentru navigator un 
instrument neprețuit, deşi sunt un sistem arbitrar. 

Prin toate aceste instrumente, navigatorul nu face 
altceva decât să se poziționeze exact în timp şi spațiu. Dacă 
analizăm conceptul de rețea morfogenetică a pământului, 
avem practic de-a face cu aceeaşi idee de sistem de referință, 
în care includem însă şi ideea de conştiinţă. Orice organism 
viu trebuie să se poziționeze în timp şi spațiu pentru a putea 
supraviețui. De pildă, respectul față de părinți nu este altceva 
decât o recunoaştere a originii din care ai provenit, un punct 
de referință care te ajută să te poziționezi în timp şi spaţiu. 
Evident, există nenumărate asemenea puncte de referință. 


Cele cinci solide platonice 
În ilustraţia de deasupra sunt prezentate cele cinci solide platonice: 
octaedrul, dodecaedrul, tetraedrul, icosaedrul şi cubul, începând din 
dreapta sus şi continuând în sensul acelor de ceasornic. Aceste forme fac 
parte din acelaşi sistem de referinţă, fiecare dintre ele putând fi derivat 
pornind de la tetraedru. 


Dacă dorim să supraviețuim, este absolut esențial să ne 
raportăm la un sistem de referință cât mai corect cu putință. 
Printre altele, trebuie să înțelegem universul în care trăim şi 
poziția noastră în raport cu el. Şamanii nativilor americani 
înțeleg acest proces, cel puţin dintr-o perspectivă 
rudimentară. Ei vorbesc de cele şase direcții ale spațiului: 
nord, sud, est, vest, sus şi jos. Aceste direcții reprezintă baza 
unei rețele tridimensionale. 


Dacă un om avansează de-a lungul uneia sau alteia din 
aceste şase direcţii, oriunde s-ar opri el se va afla în interiorul 
rețelei tridimensionale, într-un punct care poate fi fixat 
arbitrar. Dacă obținem o sferă cu raza egală cu distanța de la 
centru până la punctul respectiv, aceasta va acoperi toate cele 
şase direcţii. Acesta reprezintă primul act de conştiinţă, fiind 
reprezentat uneori ca fiind oul creației. Cabaliştii îl numesc 
Sefirot, care înseamnă sferă. 

Cel de-al doilea act de conştiinţă va fi dublarea sferei 
abia create. Obţinem astfel o formă cunoscută sub numele de 
vesica pisces, ilustrată mai jos: 


Punctul A 


Vesica pisces este obiectul din centrul imaginii, care are 
forma unui balon de rugbi şi este obținut prin intersectarea a 
două sfere. Este o reprezentație simbolică a unui peşte (literal, 
vesica pisces înseamnă vezica unui peşte) şi a fost folosit ca 
simbol al lui Christos. Se spune că vesica pisces conține 
întreaga înțelepciune a universului, printre altele şi pentru 
faptul că întreaga creație poate fi derivată din ea. Dacă privim 
vesica pisces din lateral (punctul A), obținem o imagine care 
seamănă cu un OZN (presupunând că sferele sunt 
transparente şi că privim o imagine tridimensională), conform 
imaginii de pe pagina următoare: 


Cel de-al treilea act de creație ar consta în introducerea 
unei a treia sfere, care ne-ar conduce la apariția următoarei 
imagini: 


Nu îți trebuie prea multă imaginaţie în planul 
bidimensional pentru ați da seama că unirea diferitelor puncte 
de intersecție conduce la obţinerea unor triunghiuri 
echilaterale. Dacă mai adăugăm o sferă şi o suprapunem peste 
primele, la o distanţă egală de un centru comun, obținem un 
tetraedru. Tetraedrul reprezintă o formă foarte specială, 
întrucât prin duplicare poate da naştere unui cub, unui 
octaedru, unui icosaedru sau unui dodecaedru. Procesul este 
cunoscut ca evoluția solidelor lui Platon. 


Solidele lui Platon sunt definite ca o serie de cinci forme 


matematice, unicele posibile în geometria tridimensională, ale 
căror linii şi unghiuri sunt egale, dând astfel naştere unor 
suprafeţe plane egale între ele. Orice formă care există în 
creație, fie ea biologică sau de altă natură, poate fi redusă la 
structura unuia sau altuia din aceste cinci solide ale lui 
Platon. 


Deşi solidele au căpătat numele lui Platon, acesta a aflat 
despre ele de la şcoala misterelor lui Pitagora. Pitagora a 
predat toate aspectele geometriei în raport cu conştiinţa 
umană. Cele cinci solide ale lui Platon sunt esențiale pentru 
înțelegerea rețelei morfogenetice şi a întregii creații umane. 
Buckminster Fuller a primit chiar elogii academice pentru 
faptul că a demonstrat că întreaga creaţie este alcătuită din 
forme tetraedrice. Fuller şi-a aplicat conceptul asupra rețelei, 
iar ruşii i-au furat patentul şi l-au folosit pentru scopurile lor. 
Din păcate, opera lui Fuller este scrisă într-un limbaj greu 
accesibil publicului larg, astfel încât a trecut neobservată de 
acesta. Se spune însă că opera sa conţine toate secretele 
universului. Mulți oameni au văzut domul său geodezic, cel 
mai vizibil edificiu de la Centrul Disney EPCOT din Florida, 
alcătuit în întregime din tetraedre. 

Întregul proces al creaţiei poate fi privit ca o evoluţie a 
formelor geometrice, dar şi a conştiinţei, căci aceasta din urmă 
este cea care a făcut prima mişcare în spaţiu. Pe măsură ce 
sinele începe să se reflecte în interiorul conştiinţei, ființa 
începe să se poziționeze în timp şi spaţiu, creându-şi ca 
puncte de referinţă cele şase direcții cardinale. Am făcut până 
acum o sinteză simplă a unui subiect mult mai profund. 
Pentru mai buna sa înțelegere, puteți crea din polistiren 
solidele lui Platon, pentru a vedea cum evoluează acestea 
unele din altele. Casetele lui Stan Tenen vă pot ajuta enorm în 
această direcție. Dacă doriți să mergeţi chiar mai departe, 
puteți studia opera lui Buckminster Fuller, disponibilă în orice 
librărie. 

Următoarea întrebare firească pe care merită să ne-o 
punem este: cum a început totul? Putem vorbi oare de un 
big-bang? 


Aşa cum afirmă majoritatea filozofiilor şi religiilor, 
înainte de începutul creației a existat un vid universal, în care 
existau toate lucrurile, dar într-o formă potenţială. Odată cu 
manifestarea primului act de conştiinţă au apărut toate 
formele geometrice imaginabile şi astfel a început întreaga 
proiecție a creaţiei. La ora actuală suntem în plin de proces de 
evoluție a acestei creații. 


Reţeaua energetică a pământului s-a format în jurul 
acestor forme geometrice. Nefiind altceva decât o matrice de 
linii definite de forme, rețeaua energetică a planetei noastre 
este determinată de evoluția solidelor lui Platon. Pe măsură ce 
aceste linii solide ale energiei se intersectează şi 
interacționează unele cu altele apar diferite aspecte mecanice. 
Spre exemplu, dacă două linii energetice se intersectează 
într-un punct, se creează un nod. Nodurile sunt puncte 
energetice în care energia este canalizată în sus sau în interior. 
Canalizarea energiei către interiorul pământului poate 
conduce la apariția unui canion, a unei prăpăstii sau chiar a 
unor vârtejuri marine, precum cel din regiunea Charybdei 
(lângă Italia, despre care mitologia greacă afirmă că a înghițit 
nenumărați marinari). Nodurile în care energia este canalizată 
în sus pot genera fenomene naturale precum vulcanii, 
lanțurile muntoase sau gheizerele. 


Nodurile în care energia este canalizată în jos sau în sus 
apar de multe ori împreună, potenţându-se reciproc. De pildă, 
în interiorul unui munte înalt poți găsi peşteri adânci. Stânca 
Men-an-Tol din Cornwall, Anglia, este un asemenea exemplu, 
gaura din stâncă fiind generată de un nod care canalizează 
energia către interior, în timp ce stânca alăturată, care are o 
formă falică, a fost generată de canalizarea energiei în sus. 
Însăşi regiunea Montauk este considerată un munte, dar 
conține şi un lac fără fund, ca să nu mai vorbim de stânca în 
formă conică din largul mării, care a spintecat în anul 1862 
vasul numit Great Eastern. Regiunea este caracterizată de 
asemenea de caverne subterane uriaşe. 


Aceste locaţii precise ale nodurilor energetice în care 
energia pământului este direcționată în jos şi în sus au fost 


identificate şi dispuse pe hărți în vederea construirii unor 
structuri artificiale. Printre acestea se numără diferitele 
piramide, întâlnite în foarte multe locuri din lume, marele 
ansamblu de pietre de la Stonehenge şi alte locuri considerate 
sacre de popoarele native ale lumii. 


Deloc întâmplător, multe din aceste locuri au fost 
folosite pentru construcții funerare. Motivul este că oasele 
conțin structura cristalină a ființei, care permite stabilirea 
unei legături cu informaţiile legate de viața acesteia prin 
stocarea lor într-un nod energetic. Procesul facilitează 
comunicarea cu morții şi permite protejarea locului sacru prin 
teama generată de superstițiile create în legătură cu el. 


Însăşi regiunea Montauk este plină de oase ale indienilor 
de altădată, îndeosebi în jurul Domeniului. Am auzit poveşti 
cu muncitori care au încetat lucrul la blocurile de locuinţe din 
cauză că locurile erau bântuite de fantome. Se pare că mai 
există şi astăzi clădiri părăsite şi neterminate din această 
cauză. Oficialitățile locale au stârnit şi mai rău lucrurile, 
clădind cu ani în urmă Biserica Comunităţii din Montauk cu 
pietre luate din cimitirele indiene. Această instituție mai există 
şi astăzi, iar dacă sunteţi un om curajos, puteți lua chiar parte 
la serviciul religios, care se ţine în fiecare duminică. 


Fiind un nod de intersecție al mai multor linii energetice, 
Montauk-ul poate fi folosit pentru captarea energiei sau 
pentru o transfuzie de energie către sistemul circulator al 
planetei. Duncan Cameron se pare că a fost folosit în acest 
scop. Beneficiind de un antrenament psihic intensiv şi cu 
ajutorul tehnologiei ezoterice care i s-a pus la dispoziţie, el s-a 
pus la unison cu „pulsul” planetei-mamă, a intrat în rezonanță 
cu diferite energii din rețea şi a putut extrage sau introduce 
informații în aceasta, în funcție de ceea ce i s-a cerut. 
Procedeul permite programarea maselor cu anumite gânduri şi 
chiar influențarea întregii conştiinţe a timpului. 

Duncan nu a fost ales întâmplător pentru această 
acțiune. Am vorbit în lucrarea anterioară de remarcabilele 
sincronicități legate de numele de Cameron. Aşa cum vom 
demonstra în continuare, această persoană şi vehiculul său 


fizic sunt conectate la rețea într-o manieră de-a dreptul 
năucitoare. 


Capitolul 12 


Școlile Misterelor 


Influenţarea Reţelei Morfogenetice este cunoscută sub 
numele de ştiinţa Energiei Morfice, fiind apanajul de secole al 
„Şcolilor Străvechii Înţelepciuni şi ale Misterelor”. Protejată de 
simbolismul geometriei sacre, această cunoaştere a fost 
rezervată doar celor „treziți” sau „inițiați”. 


Aceste şcoli şi-au consacrat dintotdeauna eforturile în 
direcția studiului conştiinţei şi naturii realității. De aceea, este 
de datoria lor să descopere necunoscutul, să facă cercetări de 
pionierat şi să comunice descoperirile lor în privinţa celorlalte 
stări ale realității. Una din funcţiile lor cele mai importante ar 
trebui să fie integrarea cunoaşterii dobândite şi transformarea 
ei într-un program educaţional evoluționist. 

Lucrurile ar fi fost minunate dacă de-a lungul timpului 
aceste şcoli nu s-ar fi împărțit în grupuri polarizate, care au 
intrat în conflict unele cu altele în ceea ce priveşte cursul pe 
care ar trebui să-l urmeze evoluția umanităţii. Au apărut astfel 
diferite sisteme de convingeri şi construcții religioase 
responsabile de ghidarea comportamentului moral al 
oamenilor. Conflictele dintre ele au degenerat în războaie şi au 
condus la indiferență față de valorile morale. 

În acest context, marile sisteme de convingeri nu pot fi 
create decât prin intermediul unor evenimente puternice, de 
tipul viziunilor Fecioarei Maria, învierii lui Christos, sau al 
viziunilor profetice. Fără a analiza natura exactă a acestor 
evenimente miraculoase este evident că ele nu pot decât să 
genereze tot felul de dogme. Oamenii nu sunt încurajați să 
descopere adevărul în legătură cu faptele, ci să creadă într-un 
anumit sistem de convingeri. Identificându-se perfect cu 
convingerile lor, „credincioşii” respectă sistemul şi le solicită şi 
celorlalți să facă la fel, dând astfel naştere unor noi generaţii 
care trăiesc în iluzie şi în teamă, putând fi manipulate uşor cu 


ajutorul butoanelor de control deja instalate. Profeţiile sunt 
special create pentru a-i conduce pe oameni către o anumită 
viziune asupra realităţii, indiferent care este aceasta. 


Fiind atâtea şcoli ale misterelor, care au generat religii 
diferite, numărul oamenilor convinşi să participe la fiecare 
sistem de convingeri în parte devine foarte important pentru 
generarea unui viitor sau altul. Acest fenomen este influențat 
în mare măsură prin puterea gândurilor care alimentează 
rețeaua energetică. Popoarele cele mai influente în lume sunt 
cele care cred într-un număr foarte mare într-o profeție sau 
alta. 


Pornind de la aceste informaţii, trebuie să ne fie foarte 
clar că noi avem puterea de a ne racorda la rețea, 
stabilindu-ne singuri cursul propriului nostru destin. De 
aceea, evoluția stă în mâinile noastre, iar principala sarcină 
care ne revine este aceea de a recupera ceea ce am pierdut 
cândva. Cum putem face acest lucru? Mai întâi de toate, 
deschizând porțile care ne sunt accesibile, aşa am procedat eu 
pentru a afla informaţiile pe care vi le prezint în această carte. 
Acelaşi lucru îl puteți face şi dumneavoastră. 


Capitolul 13 


Reteaua morfogenetică 


Legenda potrivit căreia Golful Broaştei  estoase 
reprezintă sursa universului este semnificativă pentru ideea 
că Montauk-ul este o poartă către marele vârtej al creației. Nu 
v-am vorbit despre simetria inerentă a alfabetului ebraic 
pentru că aş dori să vă convertesc la iudaism, ci pentru a vă 
demonstra dincolo de orice dubiu că procesul creației a fost 
imprimat cândva în mințile şi în sufletele strămoşilor noştri. 
Alfabetul sanscrit, cel grecesc şi cel arab sunt caracterizate şi 
ele de această simetrie divină, iar acest lucru este probabil 
valabil şi în ceea ce priveşte alte limbi ale Antichității. 

Unicul motiv pentru care cartea Proiectul Montauk a 
stârnit atâta interes este legat de faptul că descrie o serie de 
evenimente remarcabile, care trezesc curiozitatea. Principala 
teză a cărții este că umanitatea poate genera un asemenea 
câmp de conştiinţă încât să manipuleze materia, energia, 
timpul şi spațiul. Un asemenea câmp a fost generat la 
Montauk, cel puţin pentru o scurtă perioadă de timp. Acest 
lucru este demn de remarcat pentru simplul motiv că 
umanitatea a pierdut legătura cu procesul de creaţie. Dacă 
toată lumea ar putea participa la acest proces, nimeni nu ar fi 
fost probabil interesat de carte. Rezultă că există în univers o 
putere secretă care poate face asemenea miracole, acționând 
ca o influență ocultă. Ajungem astfel la conceptul de 
Dumnezeu, aşa cum este el acceptat în societatea noastră. 

Încă de la începuturile istoriei, oamenii nu au avut 
păreri similare în ceea ce îl priveşte pe Dumnezeu, cum arată 
acesta şi dacă există cu adevărat. Orice om inteligent îşi poate 
da seama cu uşurinţă că numitorul comun al tuturor 
descrierilor referitoare la Dumnezeu este principiul creator al 
existenței. Nu este necesar să crezi într-un Dumnezeu bărbos, 
îmbrăcat cu o robă albă, pentru a asista la miracolul înfloririi 
unei flori sau al naşterii unui copil. Acestea sunt procese de 


creație şi toată lumea le poate vedea cu uşurinţă. Războaiele 
religioase şi conflictele sociale nu apar decât atunci când 
aceste procese sunt asociate cu diferite ființe divine, care au 
anumite caracteristici particulare. 

Neînţelegerile referitoare la natura creației sunt 
rezultatul diferitelor şcoli de gândire, polarizate şi divizate, 
care există pe planeta noastră de milenii. Dacă dispui de 
secretul creației şi nu doreşti ca oamenii să-l afle, cel mai bun 
lucru pe care îl poți face este să creezi şcoli de gândire în 
rândul populației, incitându-le la dezbateri. Dacă ţii minţile 
oamenilor ocupate cu aceste conflicte, aceştia nu vor bănui 
niciodată că există un secret adevărat care merită să fie aflat. 
Evident, sarcina gestionării acestor conflicte este extrem de 
complexă, iar scenariul inițial se poate complica foarte tare, 
lucru care s-a şi întâmplat la ora actuală pe pământ. 

În America au existat dezbateri foarte ample între 
creaționişti şi evoluționişti. Simplificând la maxim lucrurile, 
creaționiştii cred că Dumnezeu l-a creat pe om din țărână 
într-o manieră supranaturală, în timp ce evoluționiştii cred că 
el a evoluat din regnul animal. Ambele teorii conțin o doză de 
adevăr, suficient de mare pentru a menţine viu interesul 
oamenilor. Sfatul meu este să nu aderați la nici una din aceste 
teorii. 

În ce constă atunci adevărata teorie a creaţiei? 

În întreaga materie şi în organismele biologice se petrec 
procese vizibile şi invizibile. O parte din aceste procese 
invizibile pot fi văzute prin disecări şi analize microscopice, dar 
oricât de mult am avansa pe această cale tot vor rămâne 
procese invizibile pentru ochiul nostru. Microscopul ne poate 
ajuta, dar numai până la un punct. Percepţiile extrasenzoriale 
şi stările modificate de conştiinţă ne pot ajuta însă să mergem 
mai departe, până când ajungem în lumea incredibilă a 
structurilor geometrice care vibrează, interacționează şi fac tot 
felul de miracole simetrice. Aceste structuri pot fi la rândul lor 
reduse la cele cinci solide platonice despre care am discutat 
mai sus. Evoluţia şi interacțiunile acestor forme (tetraedrul, 
cubul, octaedrul, icosaedrul şi dodecaedrul) sunt studiate de 
aşa-numita geometrie sacră. Toate legile ştiinţei fizice au la 


bază aceste structuri. 

Atomii, moleculele, fulgii de zăpadă şi florile - toate 
respectă jocul acestor forme geometrice, din care rezultă 
diferite grade de armonie. Progresia matematică poate fi 
constatată cu uşurinţă în Tabelul Periodic al elementelor 
chimice. Întreaga biologie poate fi redusă la forme geometrice 
şi spirale (elicele moleculelor de ADN) care derivă din cele cinci 
solide platonice. Mecanica acestor solide este practic infinită şi 
nu constituie obiectul de studiu al acestei cărți. Ceea ce ne 
propunem noi este să identificăm procesul funcțional al 
evoluției şi să demonstrăm că el respectă jocul acestor cinci 
forme. 

Există o ramură a biologiei numită morfologie, care 
studiază forma şi structura plantelor şi animalelor. Cel care a 
inventat cuvântul „morfologie” a fost J.W. von Goethe, un 
ocultist german care i-a fost profesor lui Rudolf Steiner, un 
prieten apropiat al lui Aleister Crowley. Când foloseau 
cuvântul morfologie, Goethe şi Steiner se refereau inclusiv la 
studiul formei şi structurii pământului. Definiția din dicționar 
a cuvântului acceptă acest punct de vedere. De aceea, putem 
spune că, în sine, cuvântul sugerează o relație între aspectul 
biologic şi cel strict fizic al existenţei. 

Pe măsură ce viața evoluează, jocul celor cinci forme 
elementare devine din ce în ce mai complex, dând naştere unor 
miriade de forme. Înainte de apariţia vieţii biologice pe această 
planetă, pământul însuşi a fost cel care a evoluat după 
aceleaşi principii. Când pământul a început să se învârtească 
în jurul soarelui, el avea deja forma sa fizică actuală. 
Caracteristicile sale depindeau de celelalte corpuri cereşti, de 
propria sa orbită, de viteza sa de rotaţie şi de alte variabile 
cosmice. S-au produs însă şi o serie de procese interne care au 
afectat structura pământului, iar acestea au depins de 
interferența structurilor geometrice cu forțele haosului. 
Eventualele intervenţii ale unor ființe extraterestre nu puteau 
fi decât complementare acestor forțe naturale. Acesta a fost 
contextul în care a evoluat viața biologică pe pământ. 

În sine, cuvântul geometrie înseamnă „măsurarea 
pământului”. Pe măsură ce lichenii şi planctonul au început 


să evolueze, transformându-se gradat în forme superioare de 
viață, acestea au început să utilizeze cele patru elemente 
alchimice: focul (soarele), apa, aerul şi pământul. Conştiinţa 
formelor primitive de viață trebuie să fi fost într-o rezonanță 
perfectă (instinctuală) cu structurile geometrice naturale şi cu 
rețeaua energetică a pământului. Liniile de forță care 
alcătuiesc această rețea servesc drept căi naturale de-a lungul 
cărora a evoluat procesul cunoscut sub numele de viață. Aşa 
cum am mai afirmat în această lucrare, am numit aceste căi şi 
întreaga  ecostructură pe care au  generat-o: Reţea 
Morfogenetică, de la „morph” - schimbare şi „genetic” — geneză 
sau început. 

Reţeaua Morfogenetică poate fi concepută ca un sistem 
de canale prin care circulă informaţiile, şi implicit schimbările 
şi programele evoluționiste. Reflexii ale acestei funcții pot fi 
văzute şi în viața de zi cu zi, inclusiv în chestiunile cele mai 
lumeşti, precum moda sau atitudinile sociale. Majoritatea 
sentimentelor pe care le trăim zilnic sunt influențate de 
această rețea morfogenetică. Porumbeii călători şi păsările 
migratoare se folosesc de aceeaşi rețea pentru a-şi găsi calea. 
Faimosul experiment al schimbării comportamentului a 99 de 
maimuțe în funcție de cea de-a o suta este în strânsă corelație 
cu acelaşi câmp morfogenetic. S-a demonstrat că dacă un 
anumit procentaj din populaţia totală de maimuțe învaţă un 
anumit lucru, noua funcție se transmite automat, pe cale 
telepatică, tuturor maimutelor din aceeaşi specie care trăiesc 
pe pământ, inclusiv celor care se află izolate pe o insulă. „Cea 
de-a o suta maimuţă” este denumirea generică a maimuţei 
care îşi schimbă prima comportamentul, învățând ceva nou. 

Aproape orice om înzestrat cu o minimă sensibilitate şi 
inteligență poate percepe cu uşurinţă această rețea energetică. 
Nu este suficient însă să acceptăm existenţa ei. Important este 
să realizăm că nici un om nu îşi poate aroga dreptul de ao 
folosi aşa cum vrea el (de a o controla în exclusivitate)! Teoretic 
vorbind, nimeni nu poate monitoriza şi programa evoluția la fel 
cum ar proceda cu o afacere. Dacă totuşi există asemenea 
oameni, ei ştiu să rămână în umbră. Majoritatea oamenilor nu 
fac decât să comenteze ceea ce se întâmplă, fără să intervină 


direct în rețea. 

În anii din urmă, în rețea s-a „pompat” multă panică, 
întrucât oamenii s-au focalizat foarte tare asupra crizelor de 
mediu. Sunt unii care doresc să ne facă să credem că 
pământul se află în pragul autodistrugerii din cauza „efectului 
de seră” sau al altor grozăvii. Alții doresc să ne facă să credem 
că militanții pentru mediu îşi au propria lor agendă coruptă şi 
sinistră. Cert este că facem cu toţii parte din aceeaşi conştiinţă 
de grup şi am adus în discuție problema mediului tocmai 
pentru că sunt convins că aveți sentimente puternice în 
legătură cu acest subiect. Este uşor să simți „pulsul reţelei” 
gândindu-te la el. În chestiunea mediului există numeroase 
grupări care doresc să ne facă să credem anumite lucruri. În 
realitate, principala ameninţare la adresa mediului în care 
trăim este lipsa de informare. 

Pe măsură ce formele primitive de viață precum lichenii 
sau algele au evoluat, ele au început să emită unde 
electromagnetice, creând câmpuri necesare pentru a 
supraviețui şi pentru a interacționa cu alte elemente şi forme 
de viață. Au apărut astfel diferite specii, fiecare împărtăşind cu 
semenii lor aceleaşi coduri electromagnetice. Toate au însă un 
numitor comun: codul electromagnetic elementar pe care îl 
numim viață. Energia trece de la diferitele specii în rețea, şi 
invers, rețeaua acționând ca un depozit uriaş de informații. 
Simpla observare a vieţii şi a evoluției ne permite să ne dăm 
seama că viața evoluează în conformitate cu un program legate 
de toate creaturile care au trăit vreodată pe pământ. Energia 
din Reţeaua Morfogenetică acționează ca un computer. Am 
putea efectua un întreg studiu asupra rețelei pornind de la 
terminologia computerelor. Nu este exclus ca în viitorul 
apropiat să asistăm la introducerea unui software inovator 
aplicat în acest domeniu (în treacăt fie spus, nu trebuie să 
uităm că cel care a inventat computerul modern a fost John 
von Neumann). 

Autostrada informaţiilor care circulă de-a lungul rețelei 
a fost numită de Carl Jung „subconştientul colectiv adormit”. 
Fiind cu toţii conectaţi la rețea, această autostradă permite 
comunicarea directă între specii; aşa se explică de ce un 


„medium telepatic trezit” ne poate citi gândurile. Gândurile pot 
fi receptate şi transmise instantaneu pe această cale. Ele nu 
sunt altceva decât răspunsuri sau acțiuni amplificate ale 
diferitelor corpuri energetice care alcătuiesc indivizii umani. 
Aceste corpuri energetice sunt cunoscute prin denumiri 
precum: corpul vital (fizic), emoțional, astral, mental sau 
corpul energiei subtile. Ele înconjoară vehiculul corpului fizic. 
Ori de câte ori apare un gând, acesta este prelucrat, fiind 
perceput ca o tulburare a câmpurilor subtile. În final, corpul 
emoțional creează o imagine vizuală şi gândul este tradus pe 
nivelul grosier al limbajului. Aşa se explică de ce un medium 
telepatic poate citi gândurile altor persoane chiar dacă nu le 
cunoaşte limba. 

La fel ca şi alte specii, umanitatea îşi creează o matrice 
energetică, cunoscută în cazul ei ca „forma ondulatorie 
(subtilă) umană”, fiind alimentată ca un singur corp de către 
„subconştientul colectiv adormit”. Aşa se explică de ce oameni 
aflați în locuri diferite adoptă aceleaşi obiceiuri, tipare sau 
limbaje. Pe un nivel mai profund, cea care alimentează cu 
informație subconştientul colectiv adormit este rețeaua 
morfogenetică. 

Toate aceste concluzii ne conduc către o întrebare 
extrem de interesantă. Cine este cel care programează 
computerul evoluției şi cine alimentează rețeaua 
morfogenetică? Înainte de a răspunde la ea, ne propunem să 
examinăm doar una din „dischetele” folosite pentru a scrie 
programul: Duncan Cameron. 


Capitolul 14 


Faraonii din Scotia 


Când Duncan Cameron a acționat în Scaunul din 
Montauk, el s-a aflat în apropierea unui meridian arbitrar 
(măsurat pe o hartă normală) situat la 72° față de Meridianul 
Central de la Greenwich, Anglia. Dacă mergem de-a lungul 
acestui meridian către sud, ajungem la ruinele scufundate ale 
Atlantidei, vizibile cu claritate în zona Insulelor Caraibe. 
Meridianul continuă apoi de-a lungul insulei Hispaniola, 
renumită pentru cultura ei voodoo, şi ajunge la Machu Picchu, 
oraşul sacru al incaşilor. 

Aşezat la nord de Atlantida, Duncan şi-a efectuat 
lucrarea pe solul sacru al indienilor americani şi în apropiere 
de oasele familiei Pharoah din Montauk. Moştenirea regală a 
acestei familii îşi are rădăcini prea vechi în timp pentru a 
putea fi descoperite, dar este cert că indică spre continentul 
pierdut al Atlantidei. 

Sarcina lui Duncan a constat în a manipula energiile 
de-a lungul rețelei păzite multă vreme chiar de familia 
Pharoah. Alegerea locației (cimitirul în care erau îngropate 
oasele lor) i-a permis lui Duncan să acceseze înțelepciunea 
pierdută a acestor paznici străvechi ai rețelei. Duncan a 
devenit un canal perfect pentru energia clanului Pharoah 
întrucât propria sa genealogie îşi are sorgintea în familiile 
faraonilor din Egipt, despre care Edgar Cayce şi alții au afirmat 
că provin din Atlantida. 

Povestea acestor informații începe cu descoperirea 
numelui lui Duncan Cameron în autobiografia lui Aleister 
Crowley, intitulată Confesiunile lui Aleister Crowley. La pagina 
361, autorul vorbeşte de un anume Ludovic Cameron, 
cunoscut şi sub numele de „Duncombe” sau „Duncan”, care 
dorea să reunifice naţiunile celtice într-un imperiu. La pagina 
366 el face o nouă referire la Duncan Cameron, citând din 


MacBeth: „Să-l trezeşti pe Duncan din somnul lui? Mi-aş dori 
să poți face acest lucru”. 

Mă întreb dacă Shakespeare, a cărui operă este 
considerată o transcriere a Cabalei într-un plan literal, nu 
vorbea chiar de Duncan Cameron al nostru. La vremea 
respectivă nu am înțeles semnificația acestei descoperiri, dar 
mi-am imaginat intuitiv că MacBeth a făcut parte din arborele 
genealogic al lui Duncan. Doi ani mai târziu, am primit un 
telefon de la Jon Singer, care a adus multă lumină asupra 
cazului. Jon m-a sunat din senin şi mi-a spuscă a citit o carte 
în care se demonstra că MacBeth descindea direct din faraonii 
Egiptului. Tocmai atunci citeam eu însumi un studiu referitor 
la faraoni. Cartea de care mi-a vorbit Jon se numea MacBeth: 
Marele Rege al Scoției şi era semnată de Peter Ellis. 

Potrivit informaţiilor din această carte, celții provin din 
India, de unde au migrat către Egipt, sub conducerea lui Niul. 
Acesta s-a căsătorit cu fiica faraonului, Scota, care a dat 
naştere unui fiu numit Gaidheal Glas. Faraonul acelei epoci 
era Chenthres, cunoscut şi sub numele de Ramses II (fiecare 
faraon avea cel puţin cinci nume diferite). În timpul persecuției 
evreilor, celții au fost siliți să părăsească Egiptul. Ei s-au 
îndreptat către Palestina, Africa de Nord, iar apoi Spania şi 
Irlanda. După ce s-au stabilit în Insulele Britanice, şi- au 
numit regatul Scoţia, în onoarea Scotei, fiica faraonului. Era 
evident că scoţienii erau foarte mândri de moştenirea lor 
spirituală, care îi unea cu faraonii Egiptului. 

Există dovezi care sugerează că MacBeth se trăgea din 
faraoni. Numele de Beth derivă din ebraicul „bet”, prima literă 
a alfabetului ebraic, echivalentă cu b-ul nostru. Înseamnă de 
asemenea casă, termen din care derivă cuvântul „faraon”. 
Fiind prima literă a alfabetului ebraic, bet simbolizează 
imaginea vârtejului pe care am prezentat-o în capitolul 10. 
„Mac” din „MacBeth” înseamnă clanul „Beth”-ilor. 

Pornind de la aceste considerente, m-am decis să 
studiez mai îndeaproape piesa lui Shakespeare, pe care nu o 
citisem până atunci şi pe care nu am văzut-o niciodată 
dramatizată. Primul caracter de care m-am lovit a fost Regele 
Duncan. Frunzărind literatura pe care am găsit-o în legătură 


cu piesa lui Shakespeare, am aflat în curând că autorul a 
dramatizat povestea unui rege real, numit Duncan, ucis de un 
general pe nume MacBeth. 

Considerată de mulți cea mai bună piesă a lui 
Shakespeare, MacBeth a fost scrisă la comanda regelui Scoției 
James I, un mare expert în vrăjitorie. Figurile istorice MacBeth 
şi regele Duncan erau veri primari şi se aflau sub influența 
vrăjitoarelor epocii în care au trăit. Patria vrăjitoarelor era 
considerată insula Skye. 

Istoria îl prezintă pe Regele Duncan ca pe o figură plină 
de compasiune, care nu îşi pedepsea niciodată supușii. 
Aceştia au profitat de bunătatea lui excesivă, hoţiile şi 
spargerile luând asemenea proporții încât au provocat haos 
social. MacBeth era generalul regelui Duncan. Era un om 
eficient şi iute la mânie. Când flota vikingilor din Norvegia a 
atacat Scoţia şi l-a înconjurat pe Regele Duncan, acesta i-a 
trimis un mesaj secret lui MacBeth. Generalul i-a învins pe 
vikingi într-o bătălie remarcabilă şi i-a izgonit din Scoţia. 
Ameţit de putere şi aflat sub influența anumitor vrăjitoare, 
MacBeth l-a ucis pe Regele Duncan şi a preluat domnia. A 
condus regatul cu mână de fier şi a eliminat în mare parte 
criminalitatea din țară. Din păcate pentru el, a avut soarta 
majorităţii tiranilor: nu a avut încredere în nimeni şi nimeni 
nu a avut încredere în el. 

Când i-am povestit lui Preston Nichols aceste informaţii, 
el şi-a adus aminte pe loc că numele real al Regelui Duncan 
era Alexander Duncan Cameron. A aflat acest lucru cu mult 
timp înainte de a-l cunoaşte pe Duncan, de la un profesor de 
engleză din liceu. Până la ora actuală nu am putut verifica 
această informaţie, dar numele Regelui Duncan şi ale familiei 
sale sunt identice cu cele din arborele genealogic al clanului 
Cameron. 

Toată această analiză indică o fuziune a moştenirii 
faraonice a scoţienilor (prin persoana lui Duncan Cameron) cu 
moştenirea  faraonică a indienilor Montauk în marea 
intersecție a timpului numită Montauk Point. 

Evident, s-au făcut destule greşeli. Dacă nu ar fi fost 
aşa, nu ați mai sta astăzi în actuala realitate, citind această 


carte. Vehiculul genetic al lui Duncan a fost forțat şi utilizat 
greşit. El a fost silit să intre în rețea, accesând astfel 
cunoaşterea şi energia strămoşilor săi. Această forțare a 
energiei faraonilor nu a condus însă decât la o mare stare de 
confuzie şi la dezastru. Nu este deloc de mirare că ingredientul 
cel mai important care lipseşte din cultura zilelor noastre se 
referă la rolul faraonului. Ne vom ocupa mai îndeaproape de 
acest lucru în capitolul următor. 


Capitolul 15 


Faraonul și înţelepciunea antică 


În Antichitate, păzitorul înțelepciuni străvechi care avea 
acces la reţea era faraonul. În Egipt, faraonul era definit ca 
omul care uneşte cursul superior şi cel inferior al Nilului. În 
mod evident, avem de-a face cu o descriere simbolică a fuziunii 
celor două triunghiuri (unul cu vârful în sus şi celălalt cu 
vârful în jos) care alcătuiesc împreună Sigiliul lui Solomon 
(mai popular cunoscut sub numele de Steaua lui David). 
Triunghiul cu vârful în sus indică energiile superioare şi lumile 
ezoterice. Cel cu vârful în jos reprezintă lumea exoterică care 
include manifestarea exterioară şi toate chestiunile lumeşti de 
pe pământ. Conceptul de faraon se referă la o entitate trezită 
spiritual, care operează cu energiile inferioare privind totodată 
prin ferestrele superioare pentru a primi inspirație şi ghidare. 
Dacă există ceva în lumea de astăzi care ne lipseşte tuturor 
mai presus de orice, acesta este rolul faraonului în conştiinţa 
socială modernă. 

Întrucât avea acces la ambele lumi (cea ezoterică şi cea 
exoterică), rolul faraonului era acela de a interpreta 
informaţiile pe care considera necesar să le lase să circule în 
lumea exterioară pentru ca evoluţia să se orienteze către 
manifestarea ei divină. La modul ideal, rolul faraonului era 
acela de punct de echilibru între cele două lumi. Altfel spus, el 
avea datoria să pompeze informaţii în rețeaua morfogenetică. 
Dacă faraonul guverna cu înțelepciune, societatea evolua în 
mod cert către un paradis terestru. 

Pe lângă funcția îndeplinită de faraon, şcolile misterelor 
îşi vedeau de propriile lor interese, fiind implicate în tot felul de 
intrigi. Indiferent care erau scopurile lor, toate erau interesate 
să se afle în preajma faraonului, căci acesta era nivelul la care 
se desfăşura bătălia pentru evoluție. Această bătălie includea 
şi lupta dintre bine şi rău, despre care mulți filozofi au afirmat 


că este absolut necesară pentru ca evoluția să fie posibilă. 
Întrucât nu poate fi contestat sau eliminat, răul trebuie 
echilibrat, şi aici intră în scenă rolul şcolilor misterelor. 
Echilibrarea răului este esențială pentru construirea 
universului. 

Linia genealogică a faraonilor a intrat în declin pe 
vremea lui Moise, un mare preot egiptean inițiat să devină 
faraon. Moise a declanşat literalmente declinul Egiptului, 
orchestrând Exodul şi părăsind țara cu sceptrul arcadian, un 
instrument magic rămas de pe timpul atlanților. Părăsirea 
Egiptului de către Moise a reprezentat o grea lovitură pentru 
preoţțime, căci şcoala lui a fost ultima inițiată în magie. După 
plecarea lui, rolul faraonului s-a redus, fiind preluat de diferite 
societăți secrete care luptau pentru putere. Rolul tradițional al 
faraonului şi-a pierdut influența în fața populației, iar 
degradarea acestei instituții a fost şi mai mult dramatizată în 
timpurile recente de prigonirea indienilor Montauk. 

Cuvântul  „faraon” înseamnă „Casă Mare”. Dacă 
analizăm şi mai profund etimologia cuvântului (adică dacă îi 
analizăm originile), aflăm următoarele: cuvântul „mare” 
provine din grecescul magos şi din persanul maz, care 
înseamnă „magie”. Cuvântul „casă” derivă din 
indo-europeanul skeu sau keu, care înseamnă „a ascunde”. În 
consecință, rezultă că „faraon” se traduce prin „loc magic 
ascuns”. Trebuie să recunoaştem că se potriveşte de minune 
în puzzle-ul nostru. 

În timp ce faraonul reprezenta locul magic ascuns în 
interiorul formei umane, manifestarea fizică propriu-zisă a 
magiei se petrecea în Marea Piramidă. O piramidă reprezintă 
jumătatea superioară a unui octaedru. Deşi majoritatea 
oamenilor nu cunosc acest lucru, sub Marea Piramidă este 
construită o alta, inversată. Piramida de sus este considerată 
anticamera şi ilustrează creația, în timp ce piramida de jos 
este considerată anti-camera şi ilustrează distrugerea. Se 
creează astfel un efect de gaură neagră / gaură albă. 
Împreună, cele două piramide alcătuiesc un octaedru, adică 
exact forma pe care a avut-o antena Delta-T despre care am 
vorbit în Proiectul Montauk. Octaedrul reprezintă o formă cheie 


în structura rețelei pământului. Dacă vă puteți imagina două 
tetraedre care se intersectează în interiorul pământului, în 
centrul lor apare un octaedru aflat într-o mişcare de rotaţie 
continuă. Prin generarea de unde în interiorul câmpului 
acestui octaedru, magicianul poate schimba spațiul şi timpul. 

Dacă realizăm că pământul conţine structuri geometrice 
legate în rețea şi aflate într-o mişcare de rotație continuă, ne 
dăm seama că octaedrul se roteşte şi el. Vă reamintesc că 
particulele din  continuumul  spațio-temporal nu sunt 
continue. Ele apar şi dispar, dar percepția noastră 
sincronizată (la fel ca în cazul vizionării unei pelicule) face ca 
ele să ne apară ca fiind în stare solidă şi fixă. Particulele sunt 
create de pulsații electromagnetice care se folosesc de 
octaedru ca de un canal. 

Ne putem face o imagine mai exactă a acestui fenomen 
construind un octaedru micuț. Dacă îl vom roti cu 90° în jurul 
axei laterale şi vom număra punctele care pot recepta pulsații, 
vom descoperi că acestea sunt în număr de 12 înainte de a 
reveni la poziția sa inițială. Dacă îl vom roti în sens invers, vom 
obține alte 12 puncte, ceea ce ne dă un total de 24 de realități 
potențiale. Dacă vom roti octaedrul în jurul axei sale verticale, 
vom obține tot atâtea realități. Avem astfel un total de 48 de 
realități posibile. 

Fiecare rotaţie a octaedrului generează 12 realități 
diferite. Este important să ţinem cont de acest lucru, căci 12 
este un număr sacru, reflectat de cele 12 luni ale anului, de 
cele 12 semne ale zodiacului, de cei 12 discipoli ai lui Christos, 
etc. Dacă luăm o sferă, de pildă o bilă de marmură şi încercăm 
să lipim de ea cât mai multe bile de aceeaşi dimensiune, vom 
constata că numărul acestora este de 12. Rezultă că 13 este şi 
el un număr sacru. Orice om cunoaşte superstițiile legate de 
acest număr. În horele vrăjitoarelor există 12 persoane, la 
Cina cea de Taină au participat tot 13 oameni (dacă îl socotim 
şi pe Christos), iar calendarul lunar are 13 luni. Numărul 13 
este număr prim, iar strămoşii noştri îl considerau sacru. 

În exemplul de mai sus cu bilele am arătat cum arată 12 
realități diferite în jurul unui punct de referință central. 
Exemplul este supersimplificat, dar ne ajută să ne facem o idee 


generală despre felul în care intervine geometria în diferite le 
realități. 

Pentru cel care studiază simetria realității este uşor de 
înțeles că artele magice aveau la bază anumite principii 
geometrice bine definite. Deşi este aproape imposibil să mai 
găseşti astăzi un astrolog sau o vrăjitoare care să înțeleagă în 
profunzime aceste principii, întreaga lor rațiune de a fi se 
bazează pe ele! Aşa cum am mai afirmat, omul nu mai are 
acces la adevărata cunoaştere. 

Marea Piramidă de la Gizeh nu reprezintă altceva decât 
jumătatea superioară a unui octaedru construit pentru 
punerea în rezonanţă cu rețeaua morfogenetică a pământului 
şi pentru accesul la alte realități paralele. O altă curiozitate 
legată de Marea Piramidă este legată de faptul că pe pereții ei 
au fost desenate toate aspectele vieții de zi cu zi a egiptenilor, 
cu excepţia celor care au construit piramida şi a motivaţiei lor. 
De vreme ce au explicat până şi felul în care spălau egiptenii, 
ai fi putut crede că cei care au construit piramida ar fi trebuit 
să descrie şi maniera în care au realizat acest lucru şi care au 
fost motivele care au stat la baza acestei construcții. Acest 
lucru era însă strict secret şi nu trebuia împărtăşit decât celor 
inițiați în şcolile misterelor. Dacă ați înțeles principiile care 
stau la baza octaedrului, sunt convins însă că ați realizat în 
mare măsură la ce folosea aceasta. 

Informaţiile descrise mai sus demonstrează că rețeaua 
morfogenetică a pământului acoperă numeroase realități 
diferite, nu doar pe aceea în care trăim noi. Piramida 
egiptenilor era o poartă care permitea accesul la aceste 
realități şi la informaţiile de ansamblu ale rețelei. 

În concluzie, piramida era locul magic ascuns, iar 
faraonul era reprezentantul personal al acestui secret. 
Întrucât orice formă de cunoaştere reprezintă o putere 
potențială, sarcina faraonului era aceea de a păzi secretul, 
pentru a păstra astfel echilibrul între lumile de sus şi cele de 
jos. Evident, faraonul era doar un om. Pe lângă el, mai exista 
cineva cu un rol infinit mai important în cursul evoluției, iar 
acesta trăia chiar în interiorul Marii Piramide. 


Capitolul 16 
Tahuti 


Cunoscut uneori ca Păzitorul Pragului, Tahuti a 
reprezentat o figură cheie în panteonul egiptean. Se credea 
despre el că trăieşte chiar în interiorul Marii Piramide. Ilustrat 
deseori prin imaginea unui ibis (alteori ca un câine sau ca o 
maimuţă), Tahuti era zeul înţelepciunii, învățării şi magiei. 
Inventator al numerelor, el era cunoscut ca scrib al zeilor. 
Grecii îl numeau Thoth sau Hermes. Romanii i-au spus 
Mercur, iar ebraicii Enoh. 

Tahuti nu numai că locuia în Marea Piramidă, dar a fost 
chiar constructorul acesteia. Evident, asta nu înseamnă că a 
cărat pietre sau că a supravegheat muncitorii. În calitatea sa 
de scrib al zeilor, el a absorbit întreaga cunoaştere disponibilă 
şi „a scris programe” (ca să ne folosim de o analogie cu limbajul 
programatorilor de calculatoare) în funcție de diferiţii factori ai 
evoluției. A acționat ca un filtru al tuturor informaţiilor 
provenite din rețeaua morfogenetică, putând fi descris ca un 
analist de sistem (ca să ne folosim de aceeaşi analogie). 

Funcţia lui Tahuti şi rolul său în creație merge însă mult 
mai departe. 

Dacă citim Evanghelia după loan, descoperim aici că 
primul verset afirmă că „la început a fost Cuvântul, iar 
Cuvântul era Dumnezeu”. Prin „Cuvânt” se înțelege Logosul 
sau principiul divin generator al existenței. Etimologic 
vorbind, „cuvânt” înseamnă verb. Altfel spus, prima acțiune 
care a apărut în univers a fost un verb, adică o activitate. O 
putem numi Cauza Primară, sau oricum dorim. 

Cauza Primară a permis naşterea universului din vid. 
Primul lucru care a apărut a fost o sferă, precum cea descrisă 
în capitolul anterior. Din ea a rezultat mai târziu un tetraedru, 
aşa cum am arătat atunci. În calitatea sa de zeu al numerelor 
şi al geometriei, Tahuti este considerat creatorul tetraedrului, 
şi implicit al piramidei. Aceasta este semnificația ideii că el 


este autorul Marii Piramide aflată în rezonanţă cu rețeaua 
pământului, pe care a construit-o ca locuință pentru sine. 
Rolul său era acela de a servi ca punte între dimensiunea 
noastră terestră şi celelalte dimensiuni. 

Fiind zeul numerelor, Tahuti nu a fost implicat doar în 
procesul de creație. Scrierile sale au înregistrat întregul proces 
şi cunoaşterea care a stat la baza lui. De-a lungul istoriei, 
aceste informaţii au fost transmise de la o generaţie la alta de 
societăţile secrete care au marcat civilizația. 

Unul din marile secrete ale lui Tahuti a fost aşa-numitul 
proces al tetragramei, de care poate aţi auzit. Apare în Biblie şi 
în dicționar, dar adevărata cunoaştere a termenului este 
ocultată în mod deliberat. Cărțile de magie şi societățile 
secrete descriu uneori anumite aspecte ale tetragramei, dar 
afirmă de fiecare dată că acestea sunt extrem de secrete şi nu 
trebuie menționate altor persoane. De altfel, ele nu se învață 
decât după un lung proces de inițiere. Din cauza acestor 
mistere, cuvântul este interpretat în fel şi chip, dar foarte 
puțini oameni ştiu despre ce este vorba. 

În dicţionar tetragrama este definită ca o succesiune a 
celor patru consoane care alcătuiesc numele Dumnezeului 
ebraic. În funcţie de traducere, ele apar ca JHVH, YHVH sau 
YHWH. Dacă adăugăm vocalele obținem cuvântul lahve sau 
Iehova, de care foarte mulți oameni au auzit. Foarte puţini 
(inclusiv clerici) înțeleg însă la ce se referă acest cuvânt. 

Aleister Crowley şi-a dat seama despre ce este vorba şi a 
afirmat că literele Yod, He, Vau şi He corespund elementelor 
foc, apă, aer şi pământ. Ele reprezintă un simbol al tatălui, 
adică al principiului primordial din care s-a născut ulterior 
mama - principiul feminin sau negativ. Fuziunea dintre cei doi 
dă naştere fiului, care este moştenitorul lor. Din fuziune se 
mai naşte însă şi o soră geamănă. Datoria tatălui este să facă 
din fiică mireasa sa, pentru ca ea să poată prelua rolul mamei 
sale. Când fiica îl îmbrăţişează pe tatăl, din fuziunea lor se 
reaprind puterile Tatălui primordial (principiul inițiator al 
întregului proces). Nu este vorba despre un rit al incestului, ci 
de un principiu magic care stă la baza întregii creaţii. Crowley 
cunoştea mai multe, dar a preferat să nu dezvăluite tot ce ştia. 


În mod evident, această formulă poate fi interpretată în felurite 
moduri. 

Marele secret al tetragramei este legat de etimologia 
cuvântului. Prefixul „tetra” înseamnă patru. Altfel spus, avem 
de-a face cu principiul tetraedrului. Fonemul „tetra” provine 
din „tort”, care înseamnă „a se roti” sau „a se răsuci”. Cuvântul 
ne duce astfel cu gândul la ideea unui tetraedru aflat într-un 
proces de rotație creativ, sufixul „grama” (grammaton) se 
referă la scris, îndeosebi la litere. Ne întoarcem astfel la 
descoperirile lui Stan Tenen şi la tetraedrul său. Mulţi ocultişti 
ştiu că cele patru litere sunt Yod, He, Vau şi He, dar foarte 
puţini le asociază cu tetraedrul, ale căror patru puncte 
corespund focului, apei, pământului şi aerului. Cât despre cei 
care înțeleg acest principiu, aceştia nu vorbesc prea mult. 

Ideea că tetraedrul reprezintă însăşi temelia vieții nu 
poate fi subliniată îndeajuns. Acesta este unul din motivele 
pentru care am preferat să ofer mai multe perspective asupra 
acestui principiu. Aşa cum am mai afirmat, toate formele pot fi 
derivate din tetraedru. Există un proces cunoscut ca tet 
tracking care constă în suprapunerea mai multor tetraedre în 
diferite forme, obținând practic orice formă din creaţie. De 
pildă, spirala ADN, care reprezintă însăşi sămânţa vieții, poate 
fi derivată cu uşurinţă prin tettracking. Dacă plasezi față în 
față 33 (un alt număr magic din numerologie) de tetraedre, 
ceea ce obţii este o formă în spirală (un fel de elice). Tăierea în 
două a acestei spirale alcătuite din 33 de tetraedre conduce la 
obținerea a două elice care imită perfect forma ADN-ului. 
Interesant este că numărul total al fetelor geometrice de pe 
cele două elice este 66.666. Aşa se explică de ce Crowley şi alți 
magicieni au afirmat că numărul omului este 666. El este 
codul ADN-ului nostru. 

Apropo de numărul 666, există o corespondenţă 
interesantă cu acesta şi în tabelul periodic al lui Mendeleev. 
Elementul cu numărul 12 este carbonul. Întreaga viaţă de pe 
planeta noastră este bazată pe carbon, deoarece atomii 
acestuia nu lipsesc din nici un organism viu. Carbonul are 
şase electroni, şase protoni şi şase neutroni. Avem aşadar din 
nou de-a face cu numărul 666. 


Crowley nu era doar perfect conştient de semnificația 
numărului 666, dar era şi foarte interesat de Tahuti. Şi-a 
dedicat ultimii ani de viață terminării uneia din cele mai bune 
cărți ale sale, intitulată Cartea lui Thoth, considerată astăzi cea 
mai mare autoritate în materie de Tarot. Cuvântul „Tarot” 
include literele TARO, care au o semnificație interesantă. 
Ocultiştii afirmă că TARO derivă de la ROTA, care înseamnă 
„roată” (de altfel, cele patru litere fac parte integrantă din 
cuvântul „rotație”). Etimologia cuvântului ne conduce din nou 
la termenul de „tort”, care înseamnă acelaşi lucru (răsucire 
sau rotație). Constatăm că pe măsură ce avansăm cu studiul 
nostru referitor la informaţiile sacre, conceptul de tetraedru şi 
cel de rotaţie (care are o importanţă egală) revin cu tot mai 
multă putere. În capitolul precedent am demonstrat că rotația 
tetraedrului este maniera în care se manifestă realitatea în 
diferite dimensiuni. 

Dacă nu avem nici o îndoială că Aleister Crowley şi-a 
lăsat amprenta asupra Montauk-ului, putem spune acelaşi 
lucru şi despre Tahuti. Ordo Templi Orientis sau OTO are o 
lojă numită Tahuti care se întruneşte regulat la Montauk. 
Şeful OTO m-a informat cu o anumită ocazie că a publicat 
cartea lui Jack Parsons, Libertatea este o sabie cu două tăişuri, 
în timp ce îşi vizita frații din Montauk. Putem spune că şirul 
corespondențţelor nu are practic sfârşit. 

În esenţă, Tahuti este un zeu (adică o funcţie creatoare a 
universului) care deține toate informaţiile sacre. A existat de la 
începuturile creației şi a acționat dintotdeauna ca un zeu al 
cunoaşterii. Cunoaşterea sa poate fi accesată de orice om care 
ştie cum să procedeze. Lăcaşul său fiind piramida, poarta de 
acces către lumea cu patru dimensiuni, el poate oferi calea de 
ieşire din acest univers. Din păcate, de-a lungul istoriei 
această cale a fost fie blocată, fie abandonată sau ferm păzită 
de diferitele şcoli ale misterelor. Foarte puțini adepți au mai 
reuşit de atunci să străpungă acest văl; evident, numai cei mai 
buni dintre ei, în strânsă conformitate cu principiul 
supraviețuirii celor mai bine înzestrați şi al morții celor 
incapabili să se adapteze. 

În capitolul anterior afirmam că faraonul avea acces 


simultan la lumile superioare şi la cele inferioare ale 
existenței. Când un faraon din vechime pătrundea în lumile 
superioare, el „străpungea vălul”, scufun dându-se în oceanul 
imemorial al înțelepciunii străvechi. În epoca modernă au mai 
rămas foarte puțini oameni care să ştie măcar de existența 
vălului; ce să mai vorbim de străpungerea lui... Aceasta a 
rămas apanajul câtorva privilegiați. 

Şcolile misterelor din Egiptul Antic aveau chiar menirea 
de a preda aceste secrete. Câteva dintre ele au fost menționate 
în această carte. Este cert faptul că o parte din înţelepciunea 
lor atât de bine păzită avea de-a face cu corespondenţele cu 
planeta Marte, despre care am mai vorbit. Nu trebuie să uităm 
că însuşi numele capitalei Egiptului, Cairo sau Al-Khahira, 
înseamnă Marte. În capitolul următor vom analiza o parte a 
istoriei antice a planetei roşii. 


Capitolul 17 


O istorie a planetei Marte 


Planeta Marte s-a aflat la orizontul conştiinţei umane 
mai mult decât orice alt corp ceresc, cu excepția lunii şi a 
soarelui. Venus este mai apropiată şi străluceşte mai puternic 
decât Marte, dar acesta din urmă atrage într-o mai mare 
măsură atenţia. În acest capitol vom încerca să descoperim de 
ce este această planetă atât de adânc înrădăcinată în 
conştiinţa umană. 

Probabil cel mai clasic exemplu al efectului lui Marte 
asupra psihicului uman este cel surprins de Orson Welles prin 
transmisiunea sa radiofonică a Războiului lumilor, în noaptea 
de Halloween a anului 1938. Oameni din întregul New Jersey 
alergau disperaţi în toate direcţiile, convinşi că ne-au atacat 
marțienii, în ciuda faptului că la radio se spusese că 
programul care urmează reprezintă o ficțiune. De ce au sărit 
oamenii ca din puşcă şi nu s-au limitat să schimbe postul sau 
să cheme autoritățile? 

La începutul secolului XX a existat un entuziasm 
popular imens legat de ideea că pe Marte există viață. Viziunea 
societății şi a comunității ştiinţifice era mult mai arogantă în 
acea perioadă, iar literatura vremii este dea dreptul fascinantă 
din perspectiva actuală. 

Unul din cele mai interesante personaje care a trăit în 
acea vreme a fost Percival Lowell, un faimos astronom şi om de 
ştiinţă care şi-a construit un observator la Flagstaff, în 
Arizona, cu scopul exclusiv de a studia planeta Marte. El a 
observat pe ea existența unor canale şi a rămas convins că a 
fost o vreme când pe Marte exista apă. Lowell susținea că 
Marte era locuit de ființe capabile să construiască un sistem 
de irigaţii la nivel planetar. Asemenea opinii, inclusiv cele 
referitoare la existența vieţii pe Marte, erau adeseori 
ridiculizate de colegii săi. Dintr-o anumită perspectivă, Lowell 


poate fi asemănat cu Tesla, un alt savant reputat care a făcut 
afirmații considerate tabu de comunitatea convențională a 
oamenilor de ştiinţă. Calculele astronomice ale lui Lowell era 
extrem de precise şi au condus la descoperirea planetei Pluto, 
prin anii 30. Fiind un savant reputat, afirmaţiile lui ar trebui 
tratate cu o anumită consideraţie. În timpul vieţii sale, nimeni 
nu a dispus de un telescop mai puternic decât al lui Lowell, 
ceea ce nu i-a împiedicat pe colegii săi să se grăbească să îl 
ridiculizeze. Unul dintre cei mai mari opozanți ai săi a fost 
Alfred Wallace, unul dintre savanții care au susținut cel mai 
tare „teoria evoluţiei”. Deşi acest lucru spune totul, mai putem 
adăuga că Wallace a afirmat cu tărie că temperatura de pe 
Marte este mult prea scăzută pentru a permite existența apei. 
Mai mult, el a susținut cu convingere că „Marte este absolut 
NELOCUIBIL!”. 

Arthur C. Clarke a afirmat despre Lowell că a fost unul 
dintre cei mai fascinanți astronomi din istorie. Deşi susține că 
la ora actuală s-a demonstrat că acele canale de care vorbea 
Lowell nu există (există încă astronomi care nu sunt de acord 
cu această afirmație), el spune: 

„Acum, când avem fotografii de bună calitate ale planetei 
Marte, ar trebui să comparăm desenele lui Lowell cu realitatea 
pentru a înțelege ce s-a întâmplat la Flagstaff la începutul 
secolului. Cum a fost posibil ca un savant atât de reputat să 
susțină cu atâta convingere, timp de mai bine de 20 de ani, o 
iluzie optică (dacă despre aşa ceva a fost vorba)? Cum a reuşit 
el să-i convingă şi pe alții de adevărul spuselor sale? A existat 
vreo corelaţie între capacitatea altor astronomi de a vedea 
canalele de pe Marte şi poziția lor pe statele de plată ale 
Observatorului de la Flagstaff? Acestea sunt doar câteva din 
întrebările pe care ar trebui să ni le punem”. 

În mod evident, Clarke pleacă de la premisa că 
fotografiile şi datele asociate cu acestea (care dovedesc 
inexistența canalelor) sunt corecte, deşi NASA are reputaţia de 
a pune la dispoziția publicului numai fotografii parțiale. Cel 
puţin Clarke recunoaşte o anomalie majoră în istoria lui 
Percival Lowell. 

Dacă privim cu mai multă atenție scenariul marțian, 


vom descoperi că în anul 1903 au existat pe această planetă 
furtuni magnetice extrem de puternice, care au durat între 
lunile mai şi august. La data de 13 august aceste furtuni au 
apărut în nişte fotografii prezentate de revista Science News. 
S-au emis atunci teorii ferm susținute potrivit cărora aceste 
furtuni magnetice creau o atmosferă capabilă să restaureze 
civilizația pe Marte. Calota de gheaţă şi norii extrem de bogaţi 
asigurau suficientă umezeală, oxigenul şi celelalte 
componente necesare apariției vieții organice. Lowell a fost 
unul dintre puținii oameni care au asistat direct la acest 
fenomen. Teoriile sale referitoare la viața pe Marte au fost 
controversate şi contestate de gândirea ştiinţifică modernă. 
Chiar dacă este să credem toate datele oferite de ştiinţa 
convențională şi concluziile la care au ajuns oamenii de ştiinţă 
moderni, nu putem să nu observăm cel puțin o neconcordanță 
în gândirea lor. Savanţii actuali pornesc de la premisa că 
Marte din timpul lui Lowell este acelaşi ca şi Marte actual. 
Orice scenariu este însă posibil. Mi s-a spus chiar că Lowell 
era pe punctul de a descoperi un experiment major de 
călătorie în timp prin care civilizația noastră încerca să 
transforme Marte într-o planetă locuibilă. 

Dacă examinăm datele disponibile (şi mai sunt încă 
destule pe care trebuie să le consult), putem trage concluzia că 
observațiile ştiinţifice ale lui Lowell au condus la contactarea 
acestuia de către extratereştri sau de către oameni din viitor. 
Este la fel de posibil ca ființele respective să fi fost chiar 
marțieni pur-sânge. O altă variantă este că şcolile misterelor 
i-au furnizat informaţii referitoare la anumite anomalii stranii 
din sistemul nostru solar. Această teorie pare cât se poate de 
credibilă dacă ținem seama că Lowell cunoştea informaţii din 
categoria celor cu care se ocupă în mod curent şcolile 
misterelor. Spre exemplu, el ştia că pe planeta Neptun există 
un efect gravitațional cu mult înainte ca societatea în 
ansamblul ei să accepte acest lucru. Această informație a 
condus în cele din urmă la descoperirea planetei Pluto de către 
comunitatea ştiinţifică, după moartea lui Lowell. Era de 
asemenea conştient de existenţa planetei Vulcan. Este vorba 
de o planetă mică, ce orbitează în jurul soarelui în interiorul 


lui Mercur. Descoperirea ei a generat un adevărat scandal, pe 
care NASA şi alți astronomi moderni refuză să-l accepte. O altă 
informație cu totul neobişnuită pe care o cunoştea Lowell era 
faptul că planetele mai au şi o a treia mişcare, în afara celei de 
rotație şi a celei de revoluție în jurul soarelui, despre care 
foarte puțini oameni vorbesc. 

Este vorba de o mişcare lentă de rotație pe axa 
nord/sud. Va veni o vreme când planetele vor fi complet 
inversate, astfel încât soarele va răsări la vest şi va apune la 
est, aşa cum se întâmplă deja cu Uranus şi cu Neptun. 

Viziunea lui Lowell ne indică faptul că urma o anumită 
cale inițiatică. Deşi a suferit de o moarte subită, dacă este să 
credem presa populară a vremii, el a lăsat în urma sa o 
moştenire extrem de importantă. 

Chiar şi după moartea lui Lowell, în ziarele epocii 
domnea un entuziasm generalizat cu privire la existența vieţii 
pe planeta roşie. Marte era atât de puternic prezent în 
conştiinţa socială a vremii încât Comandantul Operaţiunilor 
Navale şi Directorul Departamentului de Transmisiuni al 
Armatei au dat ordin în anul 1924 ca staţiile radio să nu 
comunice între ele pe perioada cât Marte se afla în cea mai 
strânsă opoziţie față de pământ din acest secol. În New York 
Times au apărut chiar articole în care se vorbea de receptarea 
unor semnale venite de pe planeta roşie care nu aveau nici un 
sens, dar care, reprezentate grafic, scoteau în evidenţă fața 
unui om! Unul din aceste articole este reprodus integral pe 
pagina următoare. Vom vorbi mai târziu în această carte de un 
experiment în care s-a încercat o călătorie în timp în anul 
1923. Ne putem întreba pe bună dreptate dacă există vreo 
corespondenţă între acel experiment, dispariția canalelor lui 
Lowell şi fața transmisă de pe Marte în anul 1924. 


12 Până la momentul apariției acestei cărți nu am reuşit să găsesc nici 
una din cărţile lui Lowell, dar am vorbit cu unul din reprezentanții 
Observatorului de la Flagstaff. Acesta m-a informat că este posibil să 
consult arhivele Observatorului, dar nu îmi pot trimite cărți prin poştă. 
Este necesar să vizitez magazinul cu suveniruri în persoană. Se pare că va 
fi necesar să fac cândva o nouă excursie. 

SEMNE DE PE MARTE ÎNTR-UN FILM RADIO DE 10 METRI 

Dr. Todd va studia fotografiile recent înregistrate, 
alcătuite din misterioase puncte şi liniute. 

WASHINGTON, 27 august — developarea unui film fotografic obținut 
prin prelucrarea unor semnale radio în timpul perioadei de 29 de ore în 
care Marte s-a aflat la distanța cea mai mică față de pământ a adâncit 
misterul punctelor şi liniuţelor recepționate de operatori separați de la mai 
multe stații din țară. 


C. Francis Jenkins din Washington, inventatorul unui aparat pe 
care la numit „maşina de transmisie continuă a mesajelor 
radio-fotografice” a fost rugat de dr. David Todd, profesor emerit de 
astronomie la Amherst şi organizator al societății internaționale de 
„ascultare” a semnalelor provenite de pe Marte, să facă această 
înregistrare. 


Filmul, cu o lungime de 10 metri şi o lățime de 15 centimetri, 
prezintă un aranjament alb-negru de puncte şi liniuţe, marcate de intervale 
care dau naştere unei feţe umane desenată schematic. 


„Personal, nu cred că rezultatele obținute au vreo legătură cu 
Marte”, a declarat domnul Jenkins. „După părerea mea, sunetele 
înregistrate sunt rezultatul interferenţei semnalelor radio. Filmul prezintă 
o față umană, care se repetă la intervale de o jumătate de oră. Este o 
curiozitate pe care nu o putem explica”. 


Citatul de mai sus reproduce textual un articol apărut pe 
pagina a şasea a ediţiei New York Times din 28 august 1924. 


Merită să ne întrebăm de ce nu s-a găsit nimeni dispus 
să analizeze mai profund diferitele puncte de vedere referitoare 
la planeta Marte. Literatura de popularizare pe marginea 
acestui subiect a tratat întotdeauna povestea cu o 
superficialitate maximă. În mod evident, informațiile 
referitoare la Marte au fost ocultate în mod deliberat. Este 
suficient să analizăm povestea vieţii lui Jules Verne pentru a 
ne da seama de acest lucru. Celebrul autor a scris de existența 
a două luni care se învârtesc în jurul lui Marte cu mult înainte 
ca acestea să fie descoperite în mod oficial de Asaph Hall, în 
anul 1877. Pe lângă faptul că se afla în contact cu cei mai 
proeminenți savanți ai vremii, Verne avea legături extinse cu 


diferite societăți secrete şi mistice, printre care se numărau 
Golden Dawn, OTO şi Societatea Teozofică. 

Cu un secol înainte, Jonathan Swift menționa deja cele 
două luni în celebra sa carte, Călătoriile lui Guliver. El a făcut 
chiar o serie de observații extrem de pertinente referitoare la 
orbitele lor şi la distanța față de planeta- mamă. Pare evident 
că cei doi scriitori făceau parte din societăți secrete sau aveau 
acces la anumite scrieri străvechi. Poetul grec Homer a scris şi 
el despre cei doi bidivii ai lui Marte, pe care i-a numit Phobos 
(teama) şi Deimos (fuga sau panica). Aceştia erau caii care 
trăgeau carul zeului Marte. Când Asaph Hall a descoperit cele 
două luni ale lui Marte, el le-a dat numele cu care erau 
cunoscute în Antichitate (Phobos şi Deimos). Dacă mergem şi 
mai departe cu analiza noastră, putem găsi un veritabil 
rezervor de informaţii referitoare la Marte, menționate în 
scrieri străvechi şi chiar în Scriptură. 

Textele din Antichitate menționează că întreaga noastră 
percepţie asupra timpului a fost profund influențată de 
planeta Marte. Însuşi calendarul nostru are la bază activitatea 
acestei planete. Totul a început prin observarea de către scribii 
biblici a mişcărilor planetei Marte. Întrucât aceşti scribi nu 
trăiau foarte mult, evaluarea unor perioade mai lungi de timp 
depindea de calendarul acestor mişcări. În acele timpuri, 
istoria era privită cu alți ochi decât în prezent, 
considerându-se că prezentul este puternic influențat de ea. 

Potrivit acelor observatori din vechime, între Marte şi 
Pământ exista o orbită perfect rezonantă!3. Marte avea nevoie 
de exact 720 de zile pentru a efectua o rotație completă în jurul 
soarelui, în timp ce pământul avea nevoie de 360 de zile. La 
şcoală ni se predă că anticii au estimat greşit durata unui an la 
360 de zile, în timp ce oamenii de ştiinţă moderni au 
descoperit că durata completă este de 365,25 de zile. Cât de 
uşor ne este să-i acuzăm pe cei din vechime de o cunoaştere 
greşită! 


15 Energia liberă are la bază acest model, în care două corpuri aflate pe orbite diferite îşi 
influențează reciproc câmpurile armonice. 


Scribii au remarcat că Idele lui Marte (15 martie) şi data 
de 26 octombrie sunt momentele în care cele două planete se 
apropie cel mai mult. Nu întâmplător, cele două date au 
devenit punctele cardinale ale calendarului. 

Idele lui Marte au marcat începutul primăverii şi 
sfârşitul iernii, în timp ce data de 26 octombrie a marcat ziua 
recoltei şi sfârşitul anului la vechii celți şi la alte popoare din 
Antichitate!+. 

Un alt lucru pe care l-au observat istoricii din 
Antichitate a fost acela că la fiecare 108 ani, Martie se apropie 
înspăimântător de mult de pământ. 

Există relatări care afirmă că Marte se apropia atât de 
tare de pământ încât unii oameni puteau vedea efectiv ce se 
întâmplă pe el, inclusiv canalele care existau pe planetă. Cel 
puţin o sursă afirmă că atmosfera pământului era acoperită cu 
o peliculă de apă care acționa ca o lentilă capabilă să mărească 
toate corpurile cereşti, şi cu atât mai mult pe Marte, care se 
afla extrem de aproape de pământ. Se pare că folosirea greşită 
a unor arme de tip laser a provocat colapsul acestei pelicule de 
apă, care a inundat pământul într-un veritabil potop. 

În cele din urmă, această apropiere a celor două planete 
a provocat un câmp gravitațional atât de puternic încât s-a 
produs un cataclism major. Evident, este posibil ca el să fi fost 
influențat şi de alți factori, de pildă, o interferenţă a planetei 
Venus. 

Cataclismul este descris în Biblie ca un eveniment 
major. În Bătălia de la Beth-horun, descrisă în Cartea lui 
Iosua, se vorbeşte de cea mai lungă zi a lui Iosua, în care s-au 
făcut ritualuri pentru prevenirea acestui eveniment. Se spune 
aici că poporul biblic a înconjurat zidul în fiecare zi, până la 
Sabat. 

Într-o zi, oamenii au înconjurat de şapte ori zidul, 


14 Cândva, martie (luna lui Marte) a fost considerată prima lună a anului. Acest lucru este 
ilustrat şi de calendarul nostru gregorian, care foloseşte următoarele denu miri: septembrie, 
octombrie, noiembrie şi decembrie, adică luna a şaptea, a opta, a noua șia zecea. Altfel 
spus, septembrie este a şaptea lună de la prima lună a calendarului - martie, octombrie este a 
opta, etc. 


momentul fiind reținut de istorie ca ziua în care soarele a 
rămas nemişcat. Se pare că cele două planete aproape că s-au 
izbit una de cealaltă, iar pe Marte s-a produs un cataclism 
major. Pământul s-a cutremurat şi el, iar zidurile lerihonului 
s-au prăbuşit. 

În ziua în care soarele a rămas nemişcat, condiţiile fizice 
au făcut ca ziua să aibă 28 de ore. În consecinţă, pământul a 
câştigat în viteză (la fel ca un electron) şi a primit un impuls 
energetic care a făcut ca perioada de revoluție în jurul soarelui 
să se prelungească cu 5,25 de zile. La rândul ei, orbita lui 
Marte s-a modificat, durata de revoluție scurtându-se de la 
720 de zile la 686,5 zile. Astrologii vremii (toți astronomii 
acelor timpuri erau simultan şi astrologi) au început să 
calculeze schimbările şi şi-au dat seama că echinocţiile şi 
solstițiile şi-au schimbat datele corespondente. Întrucât 
Templul lui Solomon şi alte temple erau construite astfel încât 
să coincidă cu anumite evenimente cereşti (de multe ori, 
afişând umbre sau manifestând alte fenomene curioase), ele 
au trebuit reconstruite, căci poziția lor deviase cu 6* față de 
cea anterioară. Astfel, începutul primăverii s-a modificat de la 
data de 15 martie la 21 martie. Această perioadă de reînnoire a 
fost marcată de zeița Ishtar, identificată cu Venus (aşa cum 
spuneam mai devreme, se pare că planeta Venus a fost 
implicată în acest eveniment cosmic care s-ar fi putut solda cu 
o coliziune între cele două planete). Un festival păgân o 
sărbătorea pe Ishtar în această perioadă a anului şi însuşi 
cuvântul Paşti (n.n. Easter în limba engleză, citit Istăr) derivă 
de la numele acestei zeițe. 

Pe de altă parte, zodiacul astrologic începe cu Berbecul 
(n.n. Aries în limba engleză), identificat cu Ares, zeul grec al 
războiului. Romanii i-au dat lui Ares numele de Marte. 
Evident, constelația Berbecului este guvernată de Marte. Toate 
aceste informații demonstrează în mod clar că întregul nostru 
sistem de marcare a timpului îl consideră pe Marte forța 
primordială a cerului. 

Cele 5,25 de zile adăugate la data de 26 octombrie au 
condus la marcarea zilei recoltei la 31 octombrie. În prezent, 
această zi este celebrată în SUA ca Allhallows Eve sau 


Halloween. Pentru strămoşii noştri, această zi era extrem de 
importantă, iar druizii sărbătoreau Anul Nou la data de 1 
noiembrie, sau Samhain. După cum se poate observa, 
Halloween este în realitate o celebrare a lui Marte. Între altele, 
simbolizează transmigraţia sufletelor de pe Marte pe pământ. 

Marele cataclism care s-a produs între Marte şi pământ 
a mai avut şi o altă influență asupra percepţiei noastre asupra 
timpului. Potrivit unuia dintre calendarele antice, acest 
eveniment s-a produs în anul 1440 î.Ch. Un alt calendar îl 
plasează în anul 1404 î.Ch, la o diferență de 36 de ani. Acesta 
este un număr cheie, întrucât anumite tradiții consideră că el 
simbolizează numărul anilor pe care i-a trăit Christos, viața sa 
având o influenţă supremă asupra conştiinţei umane. Evident, 
există şi şcoli ale misterelor care susțin că vârsta până la care 
a trăit Christos a fost de 33 de ani. Nu acest lucru este 
important, ci faptul că şcolile misterelor pot merge până acolo 
încât să schimbe un întreg calendar pornind de la un 
eveniment de talia vieţii lui Christos. Ele încearcă în 
permanență să manipuleze conştiinţa noastră, în acest caz 
particular prin folosirea timpului. 

În anul 701 sau 731 î.Ch. s-a produs o altă apropiere 
între cele două planete documentată de scribi. Făcând 
calculele, ei au descoperit că ciclul la care se repetă acest 
eveniment este de 108 ani. Altfel spus, în istoria umanității s-a 
produs câte un asemenea cataclism la fiecare 108 ani. 
Schimbările de pe pământ erau legate de această ciclicitate. 
Istoria acestor dezastre şi a terorii pe care o instaura Marte de 
câte ori se apropia de pământ i-au adus acestei planete 
reputația sa de planetă a luptelor şi a focului. 

Potrivit ştiinţelor oculte, pământul este situat pe o 
orbită-leagăn, care favorizează viața. În Antichitate, Marte s-a 
aflat pe aceeaşi orbită-leagăn şi în mod normal ar fi trebuit să 
fie centrul vieţii în sistemul nostru solar. În viitor, pământul va 
ieşi din această orbită-leagăn, iar cea care va intra în ea va fi 
Venus. Această ipoteză are la bază faptul că sistemul solar este 
modelat după structura atomului, fiind predestinat să se 
prăbuşească cândva în sine. Într-un asemenea scenariu, viața 
trebuie să se mute periodic dacă doreşte să scape de extinctie. 


Aşa se explică de ce Marte a lăsat o cicatrice atât de profundă 
în conştiinţa pământenilor. A existat cu siguranță o vreme 
când am fost invadați şi colonizați de marțieni. 

Prin secolul XVI sau XVII, data Anului Nou a fost mutată 
la 1 ianuarie. Scopul acestei mutări era tocmai acela de a 
îndepărta spaima oamenilor de Marte şi de a anihila cultul lui 
Baal. Mulți oameni îşi amintesc că Baal era vițelul de aur sau 
zeul fertilităţii din filmul Cele zece porunci. Baal a fost totodată 
şi un mare oraş al Antichității, localizat la nord de Cairo, fiind 
mai cunoscut astăzi sub numele de Heliopolis. La fel cum 
Cairo a fost numit după planeta Marte, cultul lui Baal a fost de 
origine marțiană. Evangheliile pomenesc un episod în care 
apostolul Pavel condamnă cultul lui Baal pe Colina lui Marte. 
Legenda lui Moise din Vechiul Testament povesteşte că acesta 
a rupt-o cu Baal sau cu tradiția marțiană, dar este interesant 
de notat faptul că fondatorul hasidismului (o sectă extrem de 
influentă a misticilor evrei, foarte bine cunoscută în New 
York), Israel ben Eliezer pe numele său real, a preferat să-şi ia 
numele de Baal Shem Tov. Poate că ştia să citească printre 
rânduri, sau poate că avea acces la informații mai puțin 
discutate în sinagogi. 

Există şi anumite dovezi ştiinţifice interesante care 
susțin faptul că viața a transmigrat de pe Marte pe pământ. 
Analiza sângelui locuitorilor vechiului Baal a demonstrat că 
această populație este identică cu cea galică ce s-a stabilit mai 
târziu în Munţii Pirinei şi în localitatea St. Angeles din Italia de 
astăzi. 60 până la 90% din aceşti oameni au un Rh negatival 
sângelui. Deşi mulți oameni au auzit de Rh, foarte puţini 
dintre ei (inclusiv dintre medici) ştiu că acesta provine de la 
numele  maimuţței rhesus. Altfel spus, dacă sângele 
dumneavoastră are un Rh pozitiv, înseamnă că structura 
dumneavoastră genetică este similară cu cea a maimuței din 
această specie. De vreme ce au un alt tip de sânge, putem 
presupune că aceşti oameni nu provin de pe pământ. Există 
rapoarte care demonstrează că guvernele lumii au făcut studii 
secrete asupra factorului Rh numai pentru a studia această 
influență. Mesajul este cât se poate de clar: rasa galică şi toți 
cei care au un Rh negativ al sângelui descind din marțieni. 


Nu este exclus nici ca cei cu Rh pozitiv să provină tot din 
marţieni. În cartea GENESET a lui David Wood şi lan Campbell 
se afirmă că s-au făcut studii pe oameni supuşi unei privări 
senzoriale complete prin aşezarea într-un tanc cu apă sărată. 
După o perioadă de timp petrecută în tanc, ceasurile corporale 
care controlează sistemul nervos autonom ale tuturor 
subiecților experimentului au trecut la un ciclu de 24 de ore şi 
40 de minute. Or, aceasta este exact lungimea zilei marțiene! 
Nu putem exclude aşadar ipoteza că întreaga noastră 
structură genetică provine din timpurile în care planeta Marte 
ocupa orbita-leagăn. 

Toate aceste argumente legate de sorgintea marțiană a 
sângelui nostru ne reaminteşte de legendele merovingienilor, 
care s-au stabilit în sudul Franţei, fiind cunoscuţi sub numele 
de cathari. Potrivit lucrării Sângele sfânt Graalul sfânt, se 
crede că aceşti oameni sunt descendenții familiei lui lisus. 
Există chiar teorii care susțin că lisus a continuat să trăiască 
după data la care s-a atribuit moartea, fugind şi stabilindu-se 
în sudul Franței împreună cu Maria Magdalena. Catharii au 
fost practic exterminați de Inchiziție, dar în urma lor au rămas 
legende foarte bine cunoscute de capetele încoronate din 
Europa, care se consideră descendenţi cu sânge albastru ai 
Casei lui David (din care făcea parte şi lisus). Se pune 
întrebarea firească: era acesta sânge marțian? 

Un lucru este cert: catharii nu au avut atâta putere 
politică încât să-l înfrunte pe Papă. De aceea, ei nu şi-au 
permis să pretindă deschis că se trag din Iisus, indiferent dacă 
acest lucru era adevărat sau nu. De aceea, au preferat să 
creeze o mişcare subterană, şi astfel a apărut „creştinismul 
Graalului”, care predica aceleaşi mistere străvechi sub forma 
legendelor creştine. Această tactică le-a permis 
merovingienilor să scape de mânia Bisericii. Mişcarea 
Graalului a ajuns la apogeu odată cu legendele despre Regele 
Arthur şi Cavalerii Mesei Rotunde. Se spune că aceşti cavaleri 
au căutat Sfântul Graal, despre care credeau că ar conţine 
sângele lui Christos. Regatul lor legendar era cunoscut sub 


numele de Camelot, care nu înseamnă altceva decât Oraşul lui 
Marte!5. 

Mai există un aspect despre care merită să discutăm 
atunci când vorbim despre sânge. Cuvântul blood derivă de la 
rădăcina indo-europeană bhlo, care înseamnă a germina sau a 
înflori, care ne duce cu gândul la ideea de matrice cristalină a 
creşterii, şi deci la conceptul geometriei sacre şi al principiului 
florii vieții. 

Atunci când studiem aceste legende legate de Marte, de 
sângele lui Christos şi de câte şi mai câte, adevărul lor relativ 
apare ca fiind mai puțin semnificativ prin comparaţie cu 
principiile reale încrustate în cuvinte şi în limbajul folosit, care 
transmit un alt mesaj. Din păcate, foarte puţini oameni îşi fac 
timp să studieze aceste legende, ca să nu mai vorbim de 
codificările ezoterice. Realitatea este că aspectele istorice 
prezentate mai sus au fost ascunse mult timp de ochii 
maselor. Ele au creat însă un limbaj curios în cultura noastră. 
De pildă, în Statele Unite se spune despre cineva care arată 
mai straniu că pare să fie un „marțian”. Aceste expresii nu 
sunt altceva decât o manipulare psihologică subtilă a 
conştiinţei umane folosită de anumite forțe oculte care se 
prevalează de limbajul specific culturii noastre. Un om care 
provine de pe Marte nu poate avea nici o credibilitate (întrucât 
arată ridicol). Ridiculizarea este unul din cele mai puternice 
mijloace de dezinformare. Ori de câte ori vă confruntaţi cu ea, 
merită să vă întrebaţi dacă nu cumva cineva doreşte să 
încetați orice investigație suplimentară a subiectului în cauză. 


15 Jon Singer este cel care a descoperit că numele de Camelot provine din Camulodunum, 
un cuvânt celto-latin. Cu mhul era numele zeului galic/celt pe care ro manii îl nu meau Marte. 
Dunum înseamnă „oraş”. 


Capitolul 18 


Moștenirea marțiană 


Din multe puncte de vedere, OZN-ologia modernă a 
început prin anii 40, odată cu contactele stabilite de George 
Hunt Williamson şi George Adamski. Williamson era un 
profesor de arheologie despre care se spune că a stat la baza 
personajului Indiana Jones şi ne-a lăsat numeroase informaţii 
legate de Marte. Întrucât în vremea lui contactele cu 
extratereştrii şi povestirile despre răpiri nu erau luate foarte în 
serios, experiențele şi descoperirile sale au fost ignorate în 
timpul vieţii lui. 

Williamson a predat arheologia la Universitatea din 
Colorado, dar a pierdut dreptul de a profesa la catedră din 
cauza scrierilor sale despre OZN- uri şi a părerilor sale care 
contraveneau celor oficiale. O mare parte din controversatele 
sale afirmaţii se referă la o colonie de marțieni trimisă pe 
pământ. 

Potrivit acestei istorii, rasa care s-a stabilit inițial pe 
pământ s-a numit Rasa Străveche a lui Elohim (care înseamnă 
primul născut). Intenţia acelor oameni era de a-şi continua 
evoluția pe planeta noastră. La vremea respectivă, rasa umană 
care exista pe pământ de-a abia se ridicase în două picioare şi 
nu era foarte evoluatăl6. 

Elohimii erau un popor cu o înaltă civilizație 
tehnologică. Deşi nu erau foarte evoluați din punct de vedere 
spiritual, ştiau ce paşi trebuie să parcurgă şi se aşteptau să 
aibă nevoie de foarte mulți ani pentru a progresa în direcția 
anticipată de ei. Îşi spuneau oameni (n.n. humans) deoarece 
cuvântul HU însemna în limba lor „Întregul spectru al culorilor 


16 Există speculaţii potrivit cărora Elohim a tatonat multă vreme pământul înainte de a se 


stabili aici, pentru a se asigura că dinozaurii vor dispărea. Ela aplicat un plan de creație 
destinat transformării planetei într-un loc locuibil pentru diferite rase u mane. 


lui Dumnezeu”. Considerau că frecvența totală a lui 
Dumnezeu era dată de totalitatea spectrului electromagnetic. 
„Hu” este omonimul perfect al cuvântul hue (n.n. nuanţă de 
culoare), ceea ce explică derivația actuală a cuvântului om 
(human). 

În viziunea lui Williamson, elohimii au colonizat planeta 
Marte înaintea pământului, lăsând în urma lor istoria scrisă a 
vieții pe acea planetă. Pe vremea când Marte se afla încă pe 
orbita-leagăn, la suprafața planetei existau diferite forme de 
viață. Pe măsură ce orbita s-a schimbat, climatul de la 
suprafață a devenit instabil. Îngheţurile şi topirea gheţurilor se 
succedau cu rapiditate. Inundaţiile au lărgit canalele deja 
existente. Populaţia era foarte afectată, motiv pentru care s-a 
luat decizia mutării ei pe altă planetă. Cei suficient de evoluațţi 
din punct de vedere spiritual şi-au putut schimba modalitatea 
de existență şi au rămas pe planeta Marte, dar într-o altă 
dimensiune, la fel ca marțienii descrişi de Ray Bradbury în 
lucrarea sa, Cronici marțiene. Cei care nu erau suficient de 
evoluați pentru a-şi schimba frecvența de vibraţie au fost însă 
nevoiți să se mute într-un alt mediu pentru a putea 
supraviețui. Ei au folosit maşini de călătorie în timp sau nave 
spaţiale şi s-au mutat pe pământ în forma lor fizică. Mai 
târziu, lor li s-au alăturat cei care s-au reîncarnat dintr-un 
corp marțian într-unul terestru. 

Povestea lui Williamson este incredibilă, dar se 
potriveşte de minune cu cele discutate de noi în capitolul 
anterior. Încă şi mai interesante sunt afirmaţiile lui potrivit 
cărora o mare cantitate de informaţii a fost scrisă pe 
„pergamente”, care erau de fapt nişte simboluri geometrice 
„încrustate” în cristale. Ironia sorții face ca acest format să fie 
identic cu cel din biblioteca magică a cristalelor lui Eloi (de 
remarcat şi asemănarea de nume cu Elohim) de care vorbeşte 
H.G. Wells în celebra sa carte, Maşina timpului. De fapt, 
încrustările de care vorbeşte Williamson nu erau deloc 
încrustări, ci structuri geometrice minuscule formate din 
tonalități auditive. Pentru ochiul liber, ele apar ca nişte pete în 
interiorul unui cristal, dar o analiză microscopică ar arăta cu 
totul altceva. 


Există oameni care consideră că George Hunt 
Williamson a fost primul om din istoria modernă căruia i s-a 
permis să treacă de porțile înțelepciunii antice, întâlnindu-se 
cu „păzitorii porților”. El a aflat de existența acestor cristale 
într-o expediție în Munţii Anzi în care a ajuns la Mânăstirea 
celor Şapte Raze. Aşa cum este normal, întoarcerea în 
civilizație şi relatarea incredibilei sale poveşti au stârnit un 
interes enorm. Foarte mulți oameni doreau să afle ce se 
ascunde dincolo de aceste şcoli ale misterelor şi ce înseamnă 
de fapt să fii adept. La toată această intrigă se mai adaugă şi 
şcoala inițiatică a lui Madame Blavatsky, în care se vorbea de 
egipteni, atlanțţi, sirieni şi alte mişcări considerate esenţiale în 
crearea diferitelor şcoli ale misterelor. 

Exact în perioada în care Williamson stabilea contactele 
sale, în partea opusă a planetei s-a produs o mare resurgență 
a interesului față de Marte. Cel de-al Treilea Reich tocmai 
descoperise un alt aspect al istoriei marțiene prin cercetările 
arheologice pe care le-a făcut în Tibet. Diferite artefacte 
descoperite acolo au scos la iveală o istorie care îşi avea 
începutul pe Marte. Interesant este faptul că acestea 
corespundeau cu descoperirile lui Williamson din Anzi. 
Conform spuselor lui Williamson, aceste înregistrări datau 
dintr-o perioadă veche de 450.000 de ani, mergând până la un 
milion de ani. El a fost izbit de faptul că nativii din Anzi 
desenau hărți ale lui Marte pe vasele lor din lut, care 
prezentau locaţii geografice de la suprafața planetei. 

Atât în America de Sud cât şi în Orientul Îndepărtat, cele 
mai importante informaţii legate de aceste artefacte se 
refereau la nişte tăblițe de cristal pe care erau ilustrate tehnici 
de elevare a conştiinţei umanității. Printre acestea se numărau 
reprezentări geometrice care creau o iluzie tridimensională, 
invocând astfel posibilitatea existenței unei a patra 
dimensiuni, şi deci a transcendenţei. Fiecare desen separat 
reprezenta un proces în sine, o veritabilă şcoală de gândire. 
Adeptul nu putea trece la următorul proces decât după 
încheierea celui anterior. 

Artefactele de acest fel au fost deliberat ascunse în 
aşa-numitele „locuri secrete ale leului”. Aşa se explică 


aşezarea simbolică a leilor (atât în varianta occidentală, cât şi 
în cea orientală, mult mai bogat decorată) la intrarea în clădiri, 
ca păzitori ai pragului. Dintre aceste locuri secrete, cele mai 
sacre între toate, imposibil de accesat la ora actuală (atât în 
dimensiunea fizică cât şi în plan interdimensional) sunt 
piramidele de la Shensi. Acestea sunt localizate în China, chiar 
la ieşirea din Tibet. La Shensi există zece piramide principale, 
alte trei mai mici şi trei tipuri de sfincşi. Influenţa Celui de-al 
Treilea Reich în această zonă a luat sfârşit prin invadarea 
regiunii Tibetului de către armatele lui Mao Tse Tung, care au 
ucis nenumărați călugări şi au lăsat în urma lor numai 
dezolare. Dacă ne gândim la piramidele din Shensi, motivațiile 
acestei invazii apar într-o lumină nouă, căci teritoriul pe care 
l-au lăsat în urma lor a rămas al nimănui inclusiv la ora 
actuală. 

În viziunea lui Williamson, aceste piramide reprezintă 
ultimul sigiliu care trebuie rupt pe această planetă. Dacă ar 
putea fi deschise, ştiinţa pierdută a intrării în reţeaua 
morfogenetică a pământului ar putea fi redescoperită. Acest 
lucru ar permite nu doar accesul la o energie liberă, ci şi o 
întreagă schimbare de conştiinţă a umanității. Măcelul 
călugărilor a început la scurt timp după ce naziştii au aflat de 
la ei această informație. 

Gândirea americană normală a epocii pe care o trăim nu 
poate accepta decât cu mare greutate ideea că aceste tăblițe 
pot proveni de pe Marte. Dacă ne aducem aminte de 
corespondența care există între Cairo şi Marte, nu trebuie să 
ne surprindă faptul că aceeaşi lecţie o putem descoperi şi în 
Egipt. 


Capitolul 19 


Înţelepciunea pierdută 


Am afirmat într-un capitol anterior că sub Marea 
Piramidă de la Gizeh există o alta, inversată, care face legătura 
cu Sfinxul printr-un coridor subteran. Structura are o vechime 
de aproximativ 39.000 de ani, având aceeaşi vârstă ca şi 
piramidele din Shensi. Cunoscut sub numele de Sala 
Cunoaşterii, acest coridor conține inscripții pe ziduri ale unor 
simboluri geometrice sacre transmise din generație în 
generaţie încă de pe timpul lui Tahuti. Ele alcătuiau legea lui 
Tahuti, cunoscută şi sub numele de „Legea lui Unu”, predată 
ulterior de şcolile misterelor intitulate Ochii lui Horus. 

În mitologia egipteană, Horus era considerat fiul lui 
Osiris şi al lui Isis, şi fratele lui Set sau Seth. Osiris a fost ucis 
de Set, care i-a tăiat trupul în bucăți şi le-a împrăştiat pe 
întregul pământ. Strivită de durere, lisis a adunat rămăşiţele 
soțului ei, cu excepţia penisului. Celălalt fiu, Horus, şi-a 
răzbunat tatăl ucigându-l pe Set şi descoperind inclusiv 
penisul tatălui său. Osiris a fost apoi readus la viață şi a 
devenit liderul lumii subterane, judecându-i pe morți înainte 
de următoarea lor încarnare. Cât despre Horus, acesta a 
devenit domnul lumii exterioare. 

Mitul conține o simbologie interesantă, dacă ar fi să ne 
referim doar la geometrie. Cele 13 bucăţi din trupul lui Osiris 
reprezintă cele 12 sfere unite în jurul unei sfere centrale de 
aceeaşi dimensiune. Cea de-a 14-a bucată reprezintă cele 14 
fațete care se formează în jurul sferelor dacă acestea sunt 
înconjurate de o suprafaţă plană. Întrucât corpul său a fost 
tăiat în 13 bucăți, Osiris a devenit liderul lumii subterane, căci 
sub suprafețele plane există 13 sfere. Horus a găsit cea de-a 
14-a bucată din trupul tatălui său, devenind astfel domnul 
lumii exterioare. 

Aşa cum am mai afirmat, Tahuti este prezentat în 
diferite ipostaze în mitologia egipteană. Între altele, el a fost 


medicul care a vindecat ochiul lui Horus. Se spune că Horus 
şi-a pierdut ochiul, iar Tahuti i l-a restaurat. Legenda afirmă 
că a făcut acelaşi lucru şi pentru alți zei, aşa că îl putem 
considera un medic al percepției. Pe măsură ce geometria 
evoluției şi-a continuat dezvoltarea, s-au făcut greşeli, pe care 
Tahuti le-a reparat. 

Acest concept al îmbunătăţirii percepţiei a condus în 
timp la apariția şcolilor intitulate Ochiul lui Horus. Acestea 
erau împărțite în Ochiul Drept al lui Horus şi Ochiul Stâng al 
lui Horus. În fiziologie, ochiul drept corespunde emisferei 
cerebrale stângi, a cărei natură este intelectuală, liniară şi 
analogică. Nu este de mirare că Ochiul Drept al lui Horus se 
preocupa exact de aceste aspecte ale funcțiilor umane. Ochiul 
stâng corespunde emisferei cerebrale drepte, a cărei natură 
este intuitivă sau creativă. Deloc întâmplător, Ochiul Stâng al 
lui Horus se ocupa exact de aceste aspecte. 

Scopul suprem al acestor şcoli era fuziunea structurii 
cristaline a celor două emisfere cerebrale. Când adeptul 
reuşea acest lucru în timpul riturilor de inițiere, din fruntea sa 
era secretat un praf de aur alb. Fenomenul era cunoscut ca 
Iluminarea Ochiului lui Horus sau deschiderea celui de-al 
treilea ochi. În realitate era vorba de un proces chimic care 
făcea ca glanda pituitară din creier să secrete o veritabilă 
cascadă de hormoni în regiunea care corespunde celui de-al 
treilea ochi. Riturile de inițiere erau astfel realizate încât să 
genereze o stare de armonie între câmpurile energetice ale 
corpului şi rețeaua morfogenetică a pământului. De altfel, 
însuşi cuvântul „hormon” este uluitor de apropiat de termenul 
„armonie” (n.n. harmony în limba engleză), fiind probabil un 
derivat al acestuia. Riturile de inițiere vizau cele şapte sigilii 
ale corpului (care corespund glandelor endocrine), cunoscute 
şi ca cele şapte chakra-e. Apogeul era atins prin ruperea celui 
de-al şaptelea sigiliu, care echivala cu „deschiderea marii 
cărți” şi conducea la părăsirea corpului fizic prin atingerea 
transcendenței. 

Acest lucru ne arată că a existat un timp în istoria 
umanităţii în care adepţii practicau un procedeu special care 
le permitea să iasă din corpul fizic şi să îşi atingă adevăratul 


potențial al spiritului uman. Se nasc în mod firesc o serie de 
întrebări. Mai întâi de toate, în ce consta acest procedeu? În al 
doilea rând, dacă erau atât de buni, de ce nu au reuşit acei 
oameni să facă cunoscut procedeul şi în rândul restului 
populației? 

Răspunsurile la aceste întrebări sunt legate de ritmurile 
mecanicii orbitale a pământului şi ale sistemului nostru solar, 
îndeosebi prin raport cu centrul galaxiei noastre. Să vedem 
mai întâi în ce fel se manifestă aceste ritmuri din perspectiva 
conştiinţei sociale. 

A existat în istoria umanităţii o perioadă în care oamenii 
erau foarte avansați, având cu uşurinţă acces la înțelepciune, 
dacă doreau acest lucru. Ei au decis însă să înmagazineze 
această înțelepciune în temple, sub tutela preoților. Păstrătorii 
acestei înțelepciuni au devenit în timp foarte puţin cunoscuți. 
Lao Tzu a fost un asemenea exemplu. Potrivit legendei, el a fost 
un înțelept care s-a decis să părăsească viața socială. Când se 
afla însă pe punctul de a ieşi din civilizație, păzitorul porții l-a 
oprit şi i-a cerut să îşi noteze pe hârtie viziunile. Astfel a apărut 
Tao Te King sau Cartea lui Tao, după care Lao Tzu s-a retras în 
pădure şi nu a mai fost văzut niciodată. Dacă privim această 
legendă în lumina informaţiilor prezentate în această carte, 
este evident că Lao Tzu a străpuns vălul dimensiunii noastre şi 
a părăsit-o. 

Faimosul păzitor al porții din legenda chineză reprezintă 
o analogie evidentă cu păzitorii porților acestei dimensiuni. 
Cine studiază taoismul cu ajutorul cărții lui Lau Tzu îşi dă 
seama că principalul atribut al acestuia nu era înțelepciunea, 
virtutea sau percepția, ci obscuritatea! Explicaţia îşi are 
rădăcinile în conştiinţa epocii, care, vă vine să credeți sau nu, 
era bazată pe fizica hiperdimensională. Să argumentăm. 

La fel cum pământul şi luna se învârtesc în jurul 
soarelui, acesta din urmă se învârteşte la rândul lui în jurul 
centrului galactic al universului nostru, cunoscut uneori şi 
sub numele de Soarele Negru sau punctul de referință zero. La 
fiecare 26.000 de ani (numărul este aproximativ) pe pământ se 
petrece un eveniment numit Precesiunea Echinocţiilor, care 
face ca în fiecare an sideral punctul exact al echinocțiului (care 


poate fi văzut pe cerul nopții) să se mute un pic mai la vest pe 
orizont. Spre exemplu, dacă privim orizontul în momentul 
echinocțiului de primăvară şi vedem constelația Berbecului, 
aceasta va apărea în punctul X. În anul următor, la acelaşi 
echinocțiu, el va fi deplasat puțin mai la vest, dar nu suficient 
de mult pentru ca mutarea să poată fi observată cu ochiul 
liber. Motivul acestei mutări este legat de atracția 
gravitațională exercitată asupra pământului de soare şi de 
lună, care modifică puțin axa pământului, făcând-o să se 
încline. De-a lungul unei perioade de aproximativ 26.000 de 
ani mişcarea către vest a echinocțiului face un cerc complet, 
revenind în locul din care a plecat. Această perioadă este 
numită yuga. 

Întrucât axa pământului se înclină în timpul unei yuga, 
planeta noastră se apropie de soarele negru timp de o jumătate 
de yuga, după care se îndepărtează de el timp de o altă 
jumătate de yuga. Soarele negru este sursa luminii în 
universul nostru local. De aceea, îndepărtarea de el este 
numită o rotaţie negativă, întrucât înseamnă practic o 
îndepărtare de sursa de lumină. Invers, apropierea de el este 
numită rotație pozitivă, întrucât înseamnă o apropiere de 
lumină. Fiecare asemenea perioadă durează aproximativ 
13.000 de ani. 

Din perspectiva corespondențelor universale, acest 
lucru înseamnă că fiecare rotaţie a electronilor se schimbă la 
fiecare jumătate de yuga. Altfel spus, electronii din interiorul 
atomilor care alcătuiesc lumea noastră fizică se apropie de 
lumină exact în perioada în care pământul nostru se apropie 
de lumină. Acelaşi lucru este valabil şi în ceea ce priveşte 
rotația negativă, de îndepărtare de lumină şi apropiere de 
întuneric. Din perspectiva evoluției, apropierea de lumină 
echivalează cu evoluția propriu-zisă, în timp ce îndepărtarea 
de ea este sinonimă cu un proces de involuție. 

În epoca pe care o trăim ne pregătim să intrăm în Era 
Vărsătorului, care corespunde începerii unei noi rotații 
pozitive (de apropiere față de centrul luminos). Vălurile 
întunericului încep să se risipească, ceea ce explică scoaterea 
la lumină a unor informaţii precum cele din această carte. În 


trecut, momentul îndepărtării de lumină a coincis cu 
sechestrarea cunoaşterii de către marea preoțime. Excesele 
acesteia au cauzat o involuție de proporții a conştiinţei umane. 
Evident, cunoaşterea dobândită nu se pierde niciodată 
definitiv, aşa că mai este încă posibil să ne redobândim 
moştenirea pierdută. 

Repercusiunile acestei schimbări majore de conştiinţă 
nu au încă un impact deplin asupra noastră. S-au produs deja 
câteva schimbări esențiale pe pământ de la publicarea primei 
noastre cărți, iar unii oameni anticipează chiar o schimbare a 
polarității planetei. Există nenumărate teorii referitoare la 
evenimentele care urmează să se petreacă, dar nu considerăm 
necesar să ne pierdem în speculații. Există destui oameni care 
se ocupă cu aşa ceva. 

Mai există un aspect important pe care merită să-l 
menționăm în legătură cu ceea ce se petrece atunci când se 
face trecerea de la jumătatea negativă la cea pozitivă a unei 
yuga (de la întuneric la lumină). Există numeroase studii 
ştiinţifice care atestă acest lucru (inclusiv o analiză extensivă a 
Universității din Stanford). Este vorba de proprietățile 
magnetice ale celor doi poli ai creierului. Întrucât creierul 
funcționează la fel ca un computer, pe baza unor câmpuri 
bio-electromagnetice, în cazul în care câmpul magnetic al 
pământului îşi pierde din intensitate sau este afectat într-o 
altă manieră omul îşi poate pierde complet memoria. Exact 
acest lucru se petrece în timpul unei schimbări de yuga (vă 
reamintesc că la ora actuală ne aflăm chiar în mijlocul unei 
asemenea schimbări). 

În trecut, şcolile misterelor au jucat un rol important, 
scopul lor fiind acela de a menţine o continuitate de gândire pe 
pământ, care include şi amintirea de sine de la o viaţă la alta. 
Evident, acest lucru a condus la existența unui număr mic de 
oameni aleşi care îşi amintesc întreaga cunoaştere, grupați în 
societăți secrete precum lluminaţii, care profită de avantajul 
lor pentru a dobândi întreaga putere planetară şi a o folosi în 
scopurile lor exclusive. 

Dacă rețeaua magnetică a pământului tinde către zero, 
ne aflăm cu toţii în pericol de a ne pierde memoria. În cazul 


unora dintre oameni pierderea va fi totală. O asemenea 
catastrofă poate fi însă evitată prin utilizarea fibrei 
electromagnetice „din care suntem confecționați”. Dacă vom 
învăţa cum putem comunica cu propriile noastre câmpuri 
electromagnetice, în momentul impactului le vom putea 
modifica astfel încât să ne putem păstra propriul magnetism. 
Toate aceste câmpuri corespund formelor geometrice, dar 
subiectul este complicat şi nu face obiectul de studiu al 
prezentei lucrări. 

Sfinxul a fost creat cu scopul de a juca un rol important 
în procesul de păstrare a memoriei. Pe măsură ce diferitele 
epoci ale evoluţiei se încheie, ele sunt înregistrate în acea bază 
de date pe care am numit-o reţeaua morfogenetică a planetei, 
iar accesul la ele poate fi făcut din Sala Cunoaşterii aflată în 
tunelul de sub Sfinx, în care sunt înregistrate atât trecutul cât 
şi viitorul, care pot fi consultate în vederea noului ciclu al 
evoluției. Altfel spus, consultarea Sălii Cunoaşterii reprezintă 
un proces de educaţie care ne poate permite să aflăm în ce 
constă viitorul nostru. Scopul acestor înregistrări este de a fi 
accesate la sfârşitul unei yuga, pentru a ne reaminti direcția în 
care trebuie să mergem şi înțelepciunea trecutului. 

Una din marile teme dezvăluite de cunoaşterea 
înmagazinată în Sala Cunoaşterii este cea a nemuririi (nu 
neapărat trupeşti, cât din perspectiva memoriei). Cel care 
accesează această cunoaştere poate dobândi nemurirea, care 
nu este altceva decât o continuitate a memoriei. El îşi poate 
chiar transcende nivelul actual, ajungând pe nivelul superior 
de conştiinţă. Aşa cum am afirmat mai sus, acest subiect 
devine un măr al discordiei între diferitele şcoli ale misterelor 
şi elitele puterii, ale căror avanposturi sunt bancherii 
internaționali. 

O scurtă retrospectivă istorică ne poate ajuta să 
înțelegem mai bine. Se ştie că orice civilizație a avut suişurile 
şi coborâşurile sale. De regulă, perioadele de ascensiune sunt 
destul de bruşte, în timp ce declinurile sunt prelungite şi 
caracterizate de o stopare a evoluţiei. Aceste mişcări depind de 
apropierea sau îndepărtarea planetei de centrul galaxiei 
noastre. Dacă dăm timpul înapoi în perioada creării Sfinxului, 


vom constata că civilizația umană a atins un moment de 
apogeu, după care, 13.000 de ani mai târziu, a intrat în declin. 
Ultima perioadă a declinului s-a concretizat în distrugerea 
Atlantidei în urmă cu 13.000 de ani. Evident, odată cu această 
distrugere a dispărut inclusiv amintirea culturii sale. 

Şcolile misterelor au păstrat însă principalul lor secret, 
potrivit căruia câmpul magnetic personal poate fi prezervat în 
aşa-numitul ou sau merkabahi?, prin rotația unor simboluri 
geometrice (care guvernează câmpul electromagnetic personal) 
într-un proces de vizualizare. 

Scopul final al acestor tehnici este acela de a atinge 
starea supremă a evoluţiei. Se spune că atunci când vom 
atinge această stare de apogeu, umanitatea va începe un 
proces de transmigrare de pe această planetă. 

Dacă teza susținută de această carte este corectă, 
rezultă că în anii care vor urma vom fi literalmente bombardaţi 
de informaţii rămase ascunse timp de milenii la rând. 
Speranța noastră este că Era Vărsătorului va fi una a 
iluminării şi înțelegerii. Pe de altă parte, deşi informaţiile ne 
vor bombarda de pretutindeni, ar fi o prostie să credem că 
totul se va petrece lin, fără nici un efort din partea noastră. 
Din fericire, se simte deja un mare optimism din partea celor 
care doresc să învețe din trecutul îndepărtat al umanităţii 
pentru a-şi programa în consecinţă viitorul. 

În clipa în care această carte este scrisă, ne apropiem de 
„momentul final”. Foarte mulți adepți New Age vorbesc de 
celebrul calendar maya, care se încheie brusc în anul 2012, iar 
creştinii ne reamintesc de Apocalipsă şi de Armageddon. 
Dincolo de toate, este cert că circulă şi o sumedenie de prostii 
referitoare la „sfârşitul timpului”. Mulţi oameni îşi exprimă 
teama că pământul va suferi mutații majore şi că o mare parte 
din SUA se vor scufunda în ocean, după care se grăbesc să 


17 Cuvântul merkabah este derivat de la mer - forţa vieții (care înseamnă şi a-ți aduce 
aminte sau a gândi), ka - suflet şi bah - vehicul care transportă (sufletul). A Itfel spus, avem 
de-a face cu un vehicul care transportă sufletul, cu proprietăţi interdimensionale. Nu 
întâmp lător, acest vehicul este folosit atunci când omul doreşte să călătorească dintr-o 
dimensiune în alta. 


vândă proprietăți imobiliare în Montana ascultătorilor creduli. 
Nu poți decât să te minunezi... 

Examinând diferite aspecte ale trecutului, putem 
dobândi o perspectivă mai bună asupra viitorului. De aceea, 
ne propunem să facă o scurtă retrospectivă istorică ce ne va 
conduce înapoi la Montauk şi la marile influenţe planetare. 


Capitolul 20 


Phree.-ii şi catholi-ii 


Potrivit teoriei yuga de care am discutat în capitolul 
anterior, civilizația terestră a atins momentul de apogeu în 
timpul perioadei Atlantidei, acum 13.000 de ani. În cadrul 
acestei perioade, societatea era alcătuită după modelul 
republicii lui Solomon, în care toți cetățenii erau considerați 
egali, indiferent dacă erau muncitori sau intelectuali. Toată 
lumea era educată la şcoala înțelepciunii, primind diferite 
grade de absolvire, dar incluzând toate aspectele conştiinţei. 
Era un sistem educativ infinit superior celui pe care îl 
cunoaştem astăzi. Pe măsură ce câmpurile energetice au 
început să-şi schimbe rotația, societatea a căzut în declin. 
Oamenii continuau să aibă o anumită putere, dar şi-au 
pierdut înțelepciunea izvorâtă din apropierea de centrul 
galactic. S-a creat astfel o uriaşă polarizare a conştiinţei. Noua 
conştiinţă socială se îndrepta către întuneric. Luptătorii 
Luminii au devenit o rasă pe cale de dispariție. Evoluţia celor 
două polarități a condus în cele din urmă la apariția a două 
facțiuni principale: phree-i şi catholi-ii. 

Phree este un cuvânt francez care înseamnă lumină. Cu 
alte cuvinte, phree-ii s-au identificat cu constructorii luminii, 
sau francmasonii. Catholi provine de la rădăcina „catolic”, care 
înseamnă universal sau integru. Ambele facțiuni s-au născut 
din şcolile înțelepciunii străvechi care au existat în Lemuria. 
La acea vreme, pe planetă domnea o „conştiinţă civică 
universală”. Toată lumea acționa la unison, pe o frecvență mai 
mult sau mai puțin comună. Această conştiinţă socială s-a 
fracturat odată cu marele cataclism, şi astfel au apărut cele 
două grupări. Yuga întunericului şi-a început domnia odată 
cu apariția a două facțiuni în locul unei singure frății 
universale. 

În timp ce phree-ii se considerau constructori ai luminii, 
catholi-ii şi-au exprimat aceeaşi pretenţie. În curând, cele două 


grupări au devenit preocupate mai degrabă de obținerea 
controlului asupra conştiinţei planetare. Phree-i îi considerau 
pe universalişti o forță întunecată, aşa că au preferat să-şi 
păstreze independenţa, căutând în secret adevărul. În 
realitate, ambele facțiuni erau grupuri renegate provenite din 
aceeaşi şcoală a cunoaşterii. Erau însă polarizate şi se 
considerau în competiție una cu cealaltă. Pe scurt, a fost un 
pas înapoi de la fosta conştiinţă universală care a domnit timp 
de o întreagă yuga a luminii. Aşa s-au născut sistemele 
religioase, care au condus la rândul lor la acele procese iluzorii 
de abandonare a liberului arbitru şi aderare la un sistem 
colectiv de convingeri. În această atmosferă, phree-ii au 
emigrat în Egipt, iar catholi-ii în Italia, unde au creat Imperiul 
Roman. 

Phree-ii îşi considerau cunoaşterea atât de valoroasă 
încât au preferat să o păstreze secretă, în scopul prezervării ei. 
Din păcate, au reuşit să o ascundă atât de bine încât nimeni 
nu a mai ştiut cum să o practice. Catholi-ii erau universalişti, 
aşa că doreau să unească întreaga lume sub un singur 
stindard. Având o natură mai agresivă, au câştigat războiul 
împotriva Egiptului. 

Evident, apariția phree-ilor şi a catholiiilor nu s-a 
produs în Egipt şi respectiv Italia. Istoria lor este comună, dar 
localizarea lor în jurul anului zero (al naşterii lui lisus) este 
importantă, întrucât această perioadă a marcat un moment de 
cotitură în conştiinţa planetară. 


Capitolul 21 


O scurtă istorie a lumii 


Scurta istorie a lumii pe care v-o propun în acest capitol 
începe odată cu anul zero. Nu mi-am propus să ofer aici un 
punct de vedere exhaustiv asupra lumii, ci doar o viziune care 
are la bază propriile mele lecturi şi concluziile personale pe 
care le-am tras. Există două motive pentru care mi-am propus 
să scriu acest capitol: pe de o parte, pentru a demonstra că 
phree-ii şi catholi-ii continuă să interfereze cu realitatea 
noastră, încercând să o controleze, iar pe de altă parte, pentru 
a servi ca punte de referinţă între istoria antică despre care am 
discutat în capitolele anterioare şi investigația noastră 
referitoare la Montauk. 

Potrivit uneia din sursele mele, perioada imediat 
următoare anului zero a fost atât de puternic marcată de 
şocuri încât martorii acelor evenimente nu şi-au mai revenit 
niciodată. Redarea în scris a celor petrecute în timpul vieţii lui 
lisus s-a făcut mulți ani mai târziu. Să afirmi despre această 
perioadă că a fost rezultatul apariției unei nave spațiale sau al 
acțiunii unor extratereştri ar fi o supra-simplificare şi nu ar 
reda neapărat adevărul. Cert este că perioada a fost intens 
marcată de interdimensionalitate. Indiferent de ceea ce s-a 
petrecut în realitate în timpul vieţii lui Christos, nu există nici 
o îndoială că după aceste evenimente conştiinţa generală a 
umanităţii s-a îndepărtat radical de Împărăţia Cerurilor (sau, 
dacă preferați, de dimensiunile superioare) şi s-a scufundat 
într-o eră a întunericului. 

La apogeul Imperiului, romanii au rămas faimoşi pentru 
procesul de „romanizare” a duşmanilor lor pe care l-au 
declanşat. Cu alte cuvinte, ei nu se limitau să cucerească un 
popor, ci îi învățau pe învinşi legea lor, sistemul lor financiar şi 
vamal, astfel încât să îşi consolideze imperiul. După dispariția 
lui Christos, catholi-ii şi-au menţinut puterea absorbind 


creştinismul în imperiul lor. Primele învățături creştine erau 
practic identice cu cele predate în Egipt, fiind considerate o 
amenințare pentru Imperiul Roman. Ambele mişcări au fost 
însă consolidate atunci când împăratul Constantin a emis 
Edictul de la Milano, permițându-le cetățenilor romani să îl 
venereze deschis pe Christos. Prin această mişcare abilă, 
phree-ii şi catholi-ii s-au unit într-o oarecare măsură, creând 
un monopol al puterii care avea să rămână în picioare o 
perioadă foarte lungă de timp. Cu tot succesul politic al lui 
Constantin, acesta a stârnit mânia intelighențţiei atunci când a 
interzis la Conciliul din Niceea doctrina reîncarnării, mutând 
atenţia generală asupra Sfintei Treimi. Efectul acestui edict a 
fost acela că memoria colectivă a fost interzisă, iar căutătorii 
adevărului şi ai iluminării au fost nevoiți să se ascundă. 

Cea mai semnificativă dintre grupările subterane care 
au dus mai departe torța phree-ilor în timpul acestei perioade 
au fost Gnosticii. Aceştia au continuat să-şi practice 
convingerile în ciuda faptului că erau hărțuiți de Biserică. Ei 
au fost primii eretici. Din rândul gnosticilor s-a ridicat mai 
târziu Carol cel Mare, primul împărat al Sfântului Imperiu 
Roman. Acesta a ajuns la putere în jurul anului 700 şi a 
încercat să spargă monopolul catholiilor sub tutela Bisericii 
Romano-Catolice. A fost unul din membrii entuziaşti ai 
mişcării creştinismului Graalului, care urmărea să predea 
misterele străvechi, fiind în opoziție directă cu Biserica. După 
multe intrigi politice, Carol cel Mare a fost forțat să 
îngenuncheze şi să sărute inelul Papei. Gestul a fost dramatic 
şi a rămas în istorie. Sfântul Imperiu Roman a supraviețuit, 
dar numai cu numele. Adevăratul deținător al puterii era 
Papa. Deşi nu s-a putut împotrivi foarte tare puterii papale, 
Carol cel Mare a continuat să poarte Suliţa lui Longinus 
(despre care se credea că a sfârtecat trupul lui lisus) ca pe un 
talisman magic şi să practice în secret vechile mistere. Într-o 
zi, la vârsta avansată de 72 de ani, Carol cel Mare a scăpat 
sulița pe când se afla în galop. Semnul a fost considerat de rău 
augur, iar două săptămâni mai târziu Carol a murit. De atunci 
a rămas legenda că cel care deține sulița poate controla 
destinul umanității, în bine sau în rău. Deşi eforturile lui Carol 


cel Mare nu au reuşit să-i asigure o independenţă completă de 
Biserică, ele aveau să conducă la apogeu la Era Cavalerilor şi 
la apariția Regelui Arthur. 

Chiar şi înainte de domnia lui Carol cel Mare au existat 
elemente care au încercat să spargă coeziunea dintre phree şi 
catholi. În anul 570 s-a născut Profetul Islamului. Acesta a 
reuşit să unească triburile rătăcitoare ale arabilor sub flamura 
lui Allah. Eforturile sale ar putea fi interpretate şi ca o 
încercare a unei puteri superioare de a zdruncina puterea 
catholi-ilor, care dețineau controlul asupra Pământului Sfânt. 
Profetul, care era un phree, a cucerit lerusalimul şi l-a eliberat 
de creştini. Tocmai când phree-ii credeau că au câştigat o 
bătălie majoră, profetul a murit, iar moştenitorii săi nu s-au 
ridicat la înălțimea sa. Catholi-ii au preluat controlul asupra 
mişcării islamice, inclusiv asupra Pământului Sfânt, dar de 
data aceasta sub o flamură diferită. 

Este interesant să remarcăm că Profetul a primit textul 
Coranului de la Gabriel, Arhanghelul Bunei Vestiri. Fiind un 
mesager al veştilor, Gabriel corespunde din punct de vedere 
cabalistic lui Tahuti, creatorul Sălii Cunoaşterii, ceea ce ne 
confirmă cine era autorul real al acestei mişcări. Linia 
genealogică a familiei Profetului nu s-a stins niciodată. Deşi 
consideraţi o sectă renegată de corpul principal al Islamului, 
descendenții săi s-au stabilit în raiul tuturor refugiaților 
politici: Franța, țara phree-ilor. 

În acel moment, catholi-ii controlau Pământul Sfânt, dar 
situația era de-a dreptul comică. Phree-ii au preluat controlul 
şi au vândut întregul continent european pentru a-şi duce 
Cruciadele. Au apărut astfel armate uriaşe în numele lui 
Christos cu scopul de a elibera Pământul Sfânt de musulmani. 
Chiar şi copiii au pus mâna pe arme, într-o mişcare de 
manipulare care anticipa proiectul băieților din Montauk. 
Legenda lui Pier Piper a apărut în această perioadă, în care 
abuzurile împotriva copiilor au întrecut orice imaginație. 

Încă de la început, phreeiii au jucat la ambele capete, 
asumându-şi un rol major odată cu apariția Cavalerilor 
Templieri. Convingerile lor sunt prea complicate pentru a le 
analiza aici detaliat, dar cert este că ei au cultivat legenda 


potrivit căreia lisus nu ar fi murit pe cruce, ci s-a refugiat cu 
restul familiei sale în sudul Franţei, luând cu el înțelepciunea 
străveche a egiptenilor şi a lui Moise. Urmaşii lor au rămas 
cunoscuți sub numele de cathari, fiind persecutați cu cruzime 
şi practic exterminați de Inchiziție. 

Cavalerii Templieri şi-au câştigat popularitatea oferind 
circuite turistice pe Pământul Sfânt. Întrucât erau soldaţi duri 
şi aveau legături intime cu musulmanii din lerusalim, oamenii 
se simțeau în siguranță să viziteze locurile sfinte sub tutela 
lor. Circuitele la aceste locuri sfinte erau destul de costisitoare, 
căci atât templierii cât şi musulmanii profitau din plin de 
situaţia creată. În consecinţă, templierii au devenit extrem de 
bogaţi, creând primele rudimente ale sistemului bancar de mai 
târziu. În scurta perioadă în care Pământul Sfânt a revenit 
înapoi creştinilor ca urmare a Cruciadelor, templierii şi-au 
asumat rolul de paznici ai Sfântului Mormânt, de unde şi-au 
luat şi numele (de Cavaleri ai Templului). 

Căpătând atâta putere şi bogăţie, templierii au devenit 
curând vulnerabili. După ce regele Phillip al Franței s-a 
refugiat în templul lor din Paris cu ocazia unei răzmerițe 
populare, el a rămas uimit de bogăţia uluitoare pe care a 
găsit-o aici şi a făcut cerere să devină membru. Întrucât 
cererea i-a fost refuzată, el a conspirat cu Papa să-i scoată în 
afara legii pe templieri, care deveniseră o mare amenințare 
politică inclusiv la adresa Bisericii, făcând astfel din ei o țintă 
principală a Inchiziției. Jacques de Molay, şeful templierilor, a 
fost arestat, dar mulți dintre membrii frăției au scăpat 
refugiindu-se în Scoţia şi luând cu ei cea mai mare parte a 
averii ordinului. 

De Molay a fost ars pe rug, dar înainte de a muri, l-a 
blestemat public pe rege, afirmând că va muri după un anumit 
interval de timp. Într-adevăr, la numai câteva luni, regele a 
murit, iar asupra monarhiei franceze a început un asalt care, 
câteva secole mai târziu, avea să se concretizeze în Revoluţia 
Franceză şi ghilotinarea lui Marie-Antoinette. Un efect 
secundar al arderii pe rug al lui Jacques de Molay au fost 
legăturile extrem de strânse care s-au creat între Franţa şi 
Scoţia. 


Din ruinele Revoluţiei Franceze s-a născut apoi 
Napoleon, a cărui primă acțiune a fost aceea de a-l insulta pe 
Papă. A urmat cucerirea Egiptului şi căutarea înțelepciunii 
sacre. Despre aceste aspecte, istoria oficială nu vorbeşte 
nimic. Napoleon a făcut de asemenea eforturi să pună mâna 
pe sulița lui Longinus, pe care a posedat-o cândva Carol cel 
Mare, dar aproape întreaga societate phree din Europa a 
conspirat cu succes să îl împiedice. Deşi atunci când l-a 
insultat pe Papă a acționat ca un phree, aspiraţia lui era aceea 
de a unifica întreaga lume, ceea ce era un concept catolic. Se 
pare că Napoleon a fost o figură complexă, de care s-au folosit 
ambele tabere. În cele din urmă a fost otrăvit pe Insula St. 
Helena (o insulă vulcanică şi un punct major al rețelei 
morfogenetice conectat cu Atlantida). Analiza ulterioară a 
firelor de păr a descoperit arsenic în compoziția acestora, fiind 
de bănuit că a fost asasinat pentru a fi redus la tăcere. 

În timpul lui Napoleon, pe scenă a apărut o facțiune 
evreiască ce avea să joace un rol major în istoria lumii. Este 
vorba de familia Rothschild. Atât creştinismul cât şi islamul au 
apărut din religia mozaică, dar evreii îşi pierduseră puterea la 
ei acasă şi au redevenit un trib rătăcitor. Monarhiile Europei 
nu au arătat niciodată o simpatie deosebită față de evrei, 
arătându-se dispuse să-i izgonească la cel mai mic semn de 
neînțelegere. În această atmosferă, membrii familiei 
Rothschild au reuşit să asmută monarhiile una împotriva 
alteia, construind o bază de putere evreiască sub forma 
sistemului bancar internațional. Era o simplă chestiune de 
supraviețuire rasială. Între altele, au preluat funcţia de 
bancheri ai templierilor, care fuseseră siliți să intre într-un 
con de penumbră. 

Familia Rothschild a orchestrat întreaga bătălie de la 
Waterloo (influențând, probabil, inclusiv fuga lui Napoleon de 
pe Insula Elba), cu scopul de a produce un crah la Bursa din 
Londra. Fiind evreu, Rothschild îi simpatiza pe phree, căci 
ceea ce încerca el să răstoarne era establishmentul catolic. 
Ironia sorții făcea ca monarhiile europene să fie de orientare 
catolică, înclinându-se în fața autorității Papei, dar în secret, 
majoritatea regilor au subscris la orientarea catharilor, fiind 


convinşi că „sângele lor albastru” descindea direct din 
Christos. 

Subtilitățile şi conexiunile dintre phree şi catholi sunt 
atât de complexe încât par fără sfârşit. Important era să fie 
păstrată polarizarea conştiinţei sociale a epocii; conta mai 
puţin cine avea dreptate. Oamenii erau divizați unii împotriva 
celorlalți, iar zeul războiului, Marte, era la el acasă. În 
mitologia vikingilor, războinicul care murea pe câmpul de 
luptă ajungea în rai, în timp ce, dacă murea în condiții 
paşnice, ajungea în iad. 

Între timp, templierii s-au regrupat în Scoţia, generând 
un conflict uriaş cu monarhia britanică ce se pregătea să pună 
bazele Imperiului Catolic Britanic. De aceea, ei au pus la cale 
Revolta lacobiţilor. 

Iacobiţii erau originari din Asia Mică şi aveau o orientare 
gnostică. Au migrat în Insulele Britanice odată cu celții, despre 
care am mai vorbit în această carte. Se considerau 
moştenitorii faraonilor din Egipt şi se opuneau învățăturilor 
sterile ale Bisericii. Britania era prin excelenţă o ţară păgână, 
iar vechea religie a druizilor era încă vie în inimile oamenilor. 
Legiunile romane au fost primele care i-au cucerit pe britoni, 
impunând legea catolică. În încercarea de a o rupe cu imperiul 
catolic, Henric al VIII-lea a creat Biserica Anglicană, lucru care 
a dat speranțe mişcării protestante aflate la începuturile ei, 
dar în cele din urmă Biserica Anglicană a rămas o instituție 
destul de catolică. Se pare că unul din scopurile ei majore a 
fost acela de a menţine sub control vechile convingeri celtice 
(inclusiv pe phree). 

Iacobiţii l-au considerat pe regele James II (cunoscut şi 
ca regele James VII al Scoției) ultimul rege cu drepturi depline 
al Marii Britanii. În parte, acest lucru s-a datorat şi Pietrei din 
Scone, pe care fuseseră încoronați toți regii legitimi. Se spunea 
că piatra deţine puteri magice, motiv pentru care era păstrată 
într-o abație din E. Perthshire, din Scoţia. Edward I a luat însă 
piatra şi a plasat-o sub scaunul încoronării din Westminster 
Abbey. În acest fel, se spune că regii Angliei au „furat” regatul 
Scoției. 

Toate acestea s-au petrecut după domnia lui James II. 


Familia acestuia era cunoscută sub numele de Stuart, iar 
moştenitorul legitim al tronului era prințul Charlie cel 
Frumos, care a fost nevoit să se ascundă în Franța după 
deposedarea familiei sale de putere. Prințul Charlie cel Frumos 
a făcut o tentativă nobilă de a reveni, a strâns o armată de 
5.000 de oameni şi a început să mărşăluiască spre Londra. 
Deşi a fost aşteptat de o armată de 10.000 de oameni, la care 
se adăugau alte 30.000 de trupe suplimentare care aşteptau în 
afara Londrei, istoria consemnează faptul că panica s-a 
instaurat în întreaga capitală. Oamenii disprețuiau monarhia 
britanică, iar regele ştia foarte bine acest lucru. La fel de bine 
ştia şi Charlie cel Frumos, care şi-a continuat fără teamă 
marşul către Londra, convins că oamenii simpli se vor alătura 
cauzei sale nobile şi păgâne, izgonind armata regelui. Avea 
probabil toate motivele să creadă acest lucru, întrucât britonii 
nu aveau nici un alt simbol în jurul căruia să se adune. Din 
păcate pentru el, sfetnicii săi erau fie laşi, fie spioni, 
împiedicându-l să-şi continue marşul către inima oraşului. În 
cele din urmă, a fost nevoit să se retragă şi să se ascundă. 
Englezii l-au urmărit prin întreaga Scoţie, iar viața i-a fost 
salvată de un anume Duncan Cameron când a căzut de pe o 
stâncă. Clanurile Cameron şi Mar (cel din urmă locuia în Mar, 
un district din Aberdeenshire, în Scoţia; Mar era de asemenea 
titlul dat sfinţilor şi clericilor din Biserica lacobită) au avut o 
influență decisivă în supraviețuirea prinţului Charlie cel 
Frumos şi în transmiterea mai departe a luminii phree-ilor. 

Unul din cele mai amuzante incidente legate de fuga 
prințului Charlie cel Frumos s-a produs atunci când acesta 
s-a ascuns în Insula Skye de lângă Dun Cann, un deal 
vulcanic în formă tronconică. Etimologia expresiei Dun Cann 
este foarte interesantă, căci Dun înseamnă cal, iar Cann 
putere. Putem face o corespondenţă cu calul de aur de pe 
coperta Proiectului Montauk, care a simbolizat vehiculul pentru 
călătoria în timp. Într-o altă interpretare, „dun” înseamnă 
fortăreață pe un deal, definiție identică cu cea pe care o dau 
unii cuvântului Montauk. Din această perspectivă, Dun Cann 
s-ar traduce prin fortăreață foarte puternică. 

Dar poate cea mai curioasă etimologie a expresiei „Dun 


Cann” este cea referitoare la cuvintele englezeşti „dun”, care 
înseamnă crepuscul, şi „cann”, care înseamnă fie 1) puterea 
sau capacitatea de a translata în lumea fizică; fie 2) tub sau 
trestie; fie 3) joc de culori. „Dun” se referă la o lume 
crepusculară, situată între întuneric şi lumină, iar „cann” este 
un tub sau un canal între lumi care ilustrează întregul spectru 
electromagnetic, adică întregul joc al creației. 

La scurt timp după ce templierii s-au mutat în Insulele 
Britanice şi chiar înainte de fuga prințului Charlie cel Frumos, 
familiile Crowley, Wilson şi Parson au emigrat în America, 
stabilindu-se în colonia de la Massachussetts Bay. Se pare că 
unii s-au stabilit de asemenea în Mayflower. În mod evident, 
clanul Cameron nu putea fi nici el prea departe. Au mai fost 
implicate şi alte familii, iar francmasoneria a început să prindă 
rădăcini în America. 

Într-o carte despre arborele genealogic al familiei, 
membrii clanului Parson susțin că au fost prieteni apropiați ai 
lui George Washington, un maestru mason, luând hotărârea 
să ajute la cauza comună într-o manieră mai puţin 
ostentativă. Deşi aveau o mare influență, membrii clanului au 
preferat să rămână în umbră. Se spune că cea mai mare parte 
a Constituţiei ar fi fost scrisă de un membru al clanului 
Wilson, un anume James Wilson. Evident, nu este exclus ca 
acesta să-l fi cunoscut la rândul lui pe Thomas Jefferson, cel 
care a studiat cu atâta interes limba nativă a indienilor 
Montauk. 

Thomas Jefferson şi Ben Franklin au fost numiți 
ambasadori ai Statelor Unite în Franța şi au avut legături 
foarte puternice cu phree-ii din această țară. Într-o biografie a 
lui Jefferson se vorbeşte de o amantă a acestuia care avusese 
înainte o legătură intimă cu un misterios doctor Parsons 
(despre care cartea nu spune nimic altceva). Pe vremea cât a 
fost preşedinte, Jefferson a cumpărat statul Louisiana de la 
Franţa, în condiţii foarte favorabile pentru SUA. Peste mai 
puţin de 100 de ani, phree-ii din Franța au oferit în semn de 
recunoştinţă Statuia Libertăţii phree-ilor din America, semn 
că fusese creată o nouă colonie a libertăţii (conform tradiției 
phree-ilor). 


Deşi Statele Unite îşi câştigaseră libertatea, catholi-ii au 
încercat să supună noul stat finanțând Războiul Civil 
declanşat de Coroana Britanică. După ce această tentativă a 
dat greş, catholi-ii au preferat să se folosească de 
instrumentele financiare pentru a-şi confirma poziția de 
unitate totală. 

Descoperirea rezervelor de petrol a condus la afirmarea 
clanului Rockefeller, iar această industrie este folosită şi astăzi 
ca instrument politic. 

Primul Război Mondial a fost declanşat în mare parte ca 
urmare a animozității dintre catholi-ii britanici şi restul 
europenilor, care aveau un resentiment împotriva Sfântului 
Imperiu Roman. La vremea respectivă, Marea Britanie sufoca 
economic Europa, dacă nu cumva chiar întreaga lume. 
Familia Rothschild, care a luat partea phree-ilor atât timp cât 
acest lucru i-a servit interesele, a îmbrățişat cauza Imperiului 
Britanic, declanşând ceea ce germanii aveau să numească 
violul Europei. A urmat un război abil orchestrat, care a lăsat 
Germania într-o stare de sclavie economică față de Imperiul 
Britanic şi de interesele financiare ale bancherilor din acesta. 

Lucrurile au luat o întorsătură neaşteptată atunci când 
Hitler a reuşit să pună mâna pe Suliţa lui Longinus, cea aflată 
cu mult timp în urmă în posesia lui Carol cel Mare. Hitler nu 
şi-a început adevărata campanie militară decât după ce a 
reuşit să obțină talismanul. El a fost arhetipul suprem al 
catholi-lor, încercând să unească întreaga lume sub stindardul 
unuia din cele mai sacre simboluri ale lumii: svastica. La ora 
actuală, acest semn şi-a pierdut complet sacralitatea, 
devenind un simbol al antisemitismului. Strămoşii noştri 
aveau însă o cu totul altă viziune. Numele simbolului derivă 
din  sanscritul  svasti, care înseamnă bunăstare sau 
binecuvântare. Se spune că naziştii ar fi inversat simbolul, dar 
în realitate el apare în ambele direcţii pe diferitele artefacte. 
Interesant este faptul că unghiurile svasticii sunt de 90° față 
de crucea centrală a spațiului şi a timpului, ceea ce conduce la 
ideea unei schimbări de conştiinţă. Deşi istoricii moderni l-au 
catalogat pe Hitler ca fiind complet nebun, el cunoştea foarte 
bine semnificaţia ezoterică a acestor simboluri şi se spune că 


ştia Scriptura pe dinafară mai bine decât orice preot. 

Simbolurile  arhetipale care  influențau profund 
subconştientul colectiv şi rețeaua morfogenetică nu erau 
suficiente însă pentru Hitler. El avea nevoie de un duşman în 
carne şi oase împotriva căruia să-i unească pe oameni. 
Bancherii evrei reprezentau în această direcţie ţinta 
sociologică perfectă pentru mentalitatea lui Hitler şi a rasei 
ariene a epocii. Deşi pe jumătate evreu el însuşi, Hitler a mizat 
pe sentimentele puternic antisemite ale europenilor arieni. În 
primii săi ani de putere, evreii au fost încurajați să părăsească 
Germania, fără să fie însă forțați. Un reprezentant al evreilor a 
obținut chiar o listă cu nume şi adrese ale evreilor de la 
Gestapo, pentru a-i ajuta să emigreze. Ulterior, evreii rămaşi 
au fost persecutați fără milă, după care a fost declanşat 
holocaustul, dar nu înainte de a le anihila complet baza de 
putere în Germania. 

Odată cu Hitler, yuga actuală a atins momentul său cel 
mai întunecat. La numai câteva ore de la declararea oficială a 
morții lui Hitler, trupele americane au descoperit sulița lui 
Longinus într-un buncăr, astfel încât talismanul a ajuns în 
posesia Trupelor Aliate. În final, ea a fost returnată Muzeului 
Habsburgilor din Viena (unii spun că nu a fost returnată decât 
o copie). Balanța puterii s-a schimbat astfel din nou. 

După câştigarea celui de-al Doilea Război Mondial, 
Aliaţii au moştenit maşina de război nazistă şi serviciile de 
contrainformaţii ale celui de-al Treilea Reich. Ei au solicitat de 
asemenea toată baza de date referitoare la cercetările genetice 
ale oamenilor de ştiinţă germani, la tehnologia aerospațială şi 
întreaga colecţie de relicve şi informaţii ezoterice. Această 
tranziție a puterii a fost orchestrată de OSS (Oficiul pentru 
Servicii Strategice), care avea să devină câțiva ani mai târziu 
CIA (Agenţia Centrală de Contrainformațţii), păzitoarea Noii 
Ordini Mondiale. 


Capitolul 22 


Ora cea mai întunecată a nazismului 


După ce CIA a căpătat arhivele şi fişele de personal 
naziste, ea a devenit astfel beneficiara unei moştenirii 
fascinante, dar greu de gestionat. Un mare prelat din Biserica 
Anglicană mi-a spus odată că după ce Aliaţii au descoperit 
natura multidimensională a relicvelor naziste, ei au rămas 
şocaţi. S-a luat decizia ca cercetările în domeniul 
paranormalului să continue, dar cu evitarea completă a 
acestui subiect în timpul proceselor pentru crime de război. 

Deşi naziştii au fost cu adevărat o grupare odioasă, 
mulți oameni vor rămâne surprinşi să afle că cei care au pus 
bazele partidului nazist au pornit de la nişte convingeri 
religioase şi spirituale. Întreaga poveste, dar şi dezintegrarea 
ulterioară a imperiului nazist, este legată de unul din cele mai 
influente personaje din istoria celui de-al Treilea Reich, din 
păcate foarte puțin cunoscut astăzi: Karl Haushofer!8 


Deşi numele său apare frecvent în cărțile despre nazişti, 
acestea nu oferă prea multe informaţii referitoare la Karl 
Haushofer. În mod interesant, biografia sa este în general 
omisă de cărțile de istorie. Se ştie doar că a fost un ocultist, 
bun cunoscător al unor limbi precum rusa, engleza, franceza, 
sanscrita şi japoneza. Se spune chiar că ar fi vorbit inclusiv 
chineza şi tibetana. La începutul secolului Haushofer a fost 
ataşat militar la Tokyo, iar abilităţile sale lingvistice l-au ajutat 
să pună bazele viitoarei Axe. În plus, a petrecut o lungă 
perioadă în Tibet, unde a devenit membru al preoțimii Bon. 
Cunoscuţi şi sub numele de Mantalele Galbene!” din Tibet, 


15 În limba germană, nu mele de Haushofer echivalează cu englezescul Householder (n.n. 

Păzitorul Casei), lucru de-a dreptul ironic dacă ne gândim la etimologia cuvântului faraon, 
despre care am discutat anterior. Faraon se traduce prin casă, loc ascuns sau templu magic. 
19 Deşi literatura ocultă nazistă îi numeşte pe membrii comunităţii Bon Mantalele Galbene, 


comunitatea Bon reprezenta o religie şamanistă ce a precedat 
apariția budismului tibetan, fiind considerată a fi sursa 
tuturor religiilor tibetane. Fiind cel mai înalt nod energetic de 
pe planeta pământ, Tibetul este considerat un punct de acces 
esențial în rețeaua morfogenetică planetară20. 


Haushofer a avut şi o carieră militară deosebită. 
Capacitatea sa profetică ca general a rămas legendară în 
timpul Primului Război Mondial, ajutându-l să câştige în 
luptă. În timp ce îşi comanda trupele pe front nu a fost rănit 
niciodată şi a reuşit să îşi desfăşoare soldații cu o precizie 
remarcabilă în mijlocul celor mai haotice situații. A fost un 
militar extrem de decorat şi foarte admirat. Rudolph Hess, cel 
care avea să devină führer adjunct al partidului nazist, a servit 
sub generalul Haushofer şi a fost foarte impresionat de geniul 
acestuia. 

După Primul Război Mondial, Haushofer a început să 
pună în practică directivele primite în Tibet (pe cale spirituală 
sau naturală). El a adunat alți ocultişti şi oameni influenți, 
înființând două societăți: Societatea Thule şi Societatea Vril. 


Societatea Thule a fost numită astfel după numele 
ținutului mitologic al Hiperboreei, despre care se spune că ar fi 
existat la Polul Nord sau în apropierea acestuia. Thule a fost 
capitala acestuia şi pământul natal al rasei ariene. În 
mitologia greacă, zeul Apollo a fost un hiperborean care l-a 
ucis pe Pithon, un şarpe uriaş, şi a înființat Oracolul de la 
Delphi. Pythia a fost marea preoteasă a acestuia. Se crede 
chiar că Pitagora însuşi (o altă mare figură legată de şcolile 
misterelor) a învăţat la şcoala hiperboreanului Apollo sau că a 
fost o încarnare a acestuia. Pitagora a rămas vestit pentru 
învățăturile sale prin care îşi ajuta adepţii să evolueze cu 


în alte cărţi ei sunt cunoscuţi sub numele de Mantalele Roşii. Confuzia nu face decât să 
ateste o dată în plus influenţa lor omniprezentă. 

20 În lucrarea sa, Conspirația ocultă, autorul Michael Howard afirmă că Haushofer l-a 
întâlnit pe faimosulocultist şi agent secret G.I. Gurdjieff, celcare l-a instruit pe Dalai Lama. 
Se spune de asemenea că în această perioadă Gurdjieff, cunoscut şi sub numele de Dorjie ff 
(vezi lucrarea lui Dusty Sklar, Naziștii şi ocultismul) ar fi avut contacte cu Iosif Stalin, care 
ar fi fost cândva chiriaş în casa familiei Gurdjie ff. 


ajutorul principiilor geometriei sacre. 


Societatea Thule avea la bază o moştenire spirituală 
foarte bogată. Nu se ştie exact ce cunoştinţe erau predate în 
cadrul ei, dar este greu de crezut că membrii ei erau o simplă 
adunătură de fanatici arieni, aşa cum sunt prezentaţi 
caricatural în anumite cărți. Este cert însă că i-au manipulat 
cu multă pricepere pe adevărații fanatici arieni, folosindu-se 
de mitul arian pentru a-şi atinge scopurile. 


Societatea Thule avea două ramuri distincte. Una era 
ramura ezoterică, condusă de Rudolph Steiner, un faimos 
ocultist şi om de ştiinţă. Steiner era artist şi un om minunat, 
care ar fi putut crea o întreagă Renaştere, dacă ar fi avut 
posibilitatea. Cealaltă ramură a Societăţii Thule era exoterică 
şi era alcătuită îndeosebi din industriaşi, bancheri şi 
susținători de tipul Cămăşilor Brune din perioada de început a 
nazismului. La scurt timp, Hitler a fost ales ca şef al ramurii 
exoterice, după care a renunțat la influența lui Steiner, pe care 
l-a alungat literalmente din țară. 


Simultan cu Societatea Thule, Haushofer a creat şi 
Societatea Vril, preocupată de restabilirea străvechii culturi a 
atlanților şi de corectarea greşelilor făcute în vremea acestora. 
Cuvântul vril înseamnă energie psihică. Haushofer a apelat la 
serviciile a doi mediumi profesionişti, care ţineau lecturi şi 
care au sfârşit prin a stabili un contact cu extratereştrii, care 
au acceptat să le împărtăşească din secretele lor tehnologice. 
S-au făcut tot felul de planuri şi schițe, inițiate încă din anii 
20. Se spune că germanii au construit farfurii zburătoare, care 
s-au dovedit însă aparate de luptă extrem de neperformante, 
întrucât nu erau suficient de flexibile pentru a-şi nimeri 
țintele. Societatea Vril a fost secretă şi nu a contribuit 
neapărat la efortul de război. Multe din secretele ei au fost 
ferite de ochii lui Hitler şi ai oficialităților naziste de frunte. 

După înființarea societăților Thule şi Vril, Karl 
Haushofer a continuat să desfăşoare o activitate de culise, dar 
a devenit şi profesor la Universitatea din München. După ce 
şi-a luat doctoratul, chiar înainte de declanşarea Primului 
Război Mondial, dr. Haushofer a inaugurat o nouă materie, 


intitulată Geopolitica. Rudolph Hess şi-a căutat fostul general 
pe care l-a admirat atât de mult pe timpuri şi a devenit un 
student pasionat al noii materii. Se spune despre Hess că ar fi 
fost complet vrăjit de capacitatea intelectuală şi ocultă a 
profesorului său. În timpul acestei perioade petrecute la 
Munchen l-a descoperit el pe Adolf Hitler. 

După război, Hitler a lucrat pentru serviciile secrete ale 
armatei şi s-a infiltrat în grupurile comuniste din München, 
care reprezentau o veritabilă amenințare pentru structura 
politică a Germaniei. După anihilarea grupărilor comuniste, el 
i-a turnat pe liderii acestora, care au fost arestați şi împuşcaţi. 
Prestigiul lui Hitler a crescut mult odată cu această acțiune, 
iar prezența sa în berăriile aglomerate a devenit tot mai 
proeminentă. Discursurile sale despre complotul căruia i-a 
căzut pradă Germania au devenit din ce în ce mai pasionale. 
Cunoştinţele sale politice şi ezoterice erau remarcabile şi era 
cunoscut ca un om capabil să ţină piept oricărei dezbateri cu 
diverşi contraopinenți, inclusiv cu oameni profund religioşi. 


Într-o zi, Rudolph Hess l-a auzit vorbind pe Hitler şi a 
rămas foarte impresionat. Era convins că are de-a face fie cu 
un mesia, fie cu un nebun, dar nu era încă sigur în ce 
categorie trebuie să-l încadreze. Hess a recunoscut marile 
calități de lider ale lui Hitler şi i l-a prezentat lui Haushofer. 
Astfel, cei trei au devenit prieteni. 

În anul 1923, Hitler a pus la cale aşa-numitul Puci din 
Berăria din Munchen. El a adunat un grup de prieteni 
înarmaţi şi loiali şi a încercat să răstoarne guvernul bavarez. 
Nu au ajuns însă foarte departe. În timp ce mărşăluiau pe 
străzile din München, armata bavareză a deschis focul. Se 
spune că Hitler a fost primul care a fugit, dar mulți dintre 
asociații săi au fost împuşcaţi. Hitler a fost arestat, dar Hess a 
scăpat fugind în Austria. Hitler a fost judecat şi condamnat, 
deşi a ţinut un discurs remarcabil în apărarea sa. Haushofer a 
fost atât de impresionat de acesta încât s-a decis să facă din el 
un mesia german. Hitler a fost condamnat la nouă luni de 
închisoare, iar Hess şi- a afirmat loialitatea întorcându-se în 
Germania şi acceptând să împartă aceeaşi celulă cu el. 


Haushofer i-a vizitat în timpul acestei perioade şi a contribuit 
probabil cu cel puţin un capitol la lucrarea de căpătâi a lui 
Hitler, Mein Kampf. Când Hitler a ieşit din închisoare, 
Haushofer l-a învățat cum să se îmbrace, pavându-i practic 
drumul către succes. 


În timp ce Hitler îşi urma calea, se spune că în Germania 
s-a produs un alt eveniment remarcabil. Maia Shamayyim de 
la Şcoala Misterelor Steaua lui Isis afirmă că în anul 1923 s-a 
experimentat o călătorie în timp în care au fost implicați şi 
naziştii. Maia se află în contact telepatic cu Tahuti (pe care ea 
îl numeşte Thoth), care i-a spus că bucla temporală de la 
Montauk nu a început cu Experimentul Philadelphia din anul 
1943, ci în 1923, când anumiți membri importanţi ai Societății 
Thule au colaborat cu Loja lui Aleister Crowley, Astrum 
Argentinum (Ordinul Stelei de Argint a lluminaţilor), dând 
naştere unui proiect hibrid care a fost numit Phisummum. 
Scopul proiectului şi al ordinului secret care l-a coordonat era 
călătoria în timp. Acest ordin secret era cunoscut sub numele 
de Ordinul Soarelui Negru. 


Întrucât nu prea am încredere în informaţiile transmise 
telepatic, am sunat-o pe Maia şi am întrebat-o de unde a auzit 
de Ordinul Soarelui Negru. Personal, nu auzisem niciodată de 
el şi la vremea respectivă nu ştiam nici măcar că acesta este 
numele sub care este cunoscut centrul galaxiei. Maia mi-a 
răspuns că nu a citit şi nu a auzit nimic despre acel ordin, cu 
excepţia comunicării telepatice. 

În anul următor au apărut informaţii suplimentare, 
când am primit un fax de la un bărbat din Germania care îmi 
spunea că avea contacte cu Societăţile Thule şi Vril, şi că 
acestea continuau să existe şi la ora actuală. Avea multe să-mi 
spună, dar informaţiile erau mult prea sensibile pentru a fi 
transmise prin fax. De aceea, a rămas să ne întâlnim în 
persoană. Şase luni mai târziu, m-am întâlnit cu această 
persoană într-o cameră de hotel din New Jersey. Mi-a explicat 
că cea mai mare parte a literaturii americane despre 
Societăţile Thule şi Vril este incorectă, prezentându-l pe 
Haushofer ca membru al acestor societăţi, nu ca fondator. 


Conexiunea cu Tibetul este amintită rareori, cel mult sub 
forma unei aluzii. În timp ce îmi explica toate aceste lucruri, 
l-am întrerupt şi l-am întrebat dacă a auzit de un ordin secret 
al Soarelui Negru. Mi-a răspuns că da. Era chiar subiectul 
despre care se pregătea să-mi vorbească în continuare! Nu îmi 
propun însă să intrăm în detalii, întrucât acestea nu sunt 
direct legate de subiectul cărții de față. Am vrut doar să 
demonstrez că informaţiile Maiei s-au confirmat indirect. De 
aceea, voi continua cu relatarea ei. 


Prin proiectul Phisummum, Ordinul Soarelui Negru îşi 
propunea să aducă Sfântul Graal dintr-un secol anterior şi 
să-l dea unei persoane menite să joace rolul Antichristului, cu 
scopul de a echilibra cele două forțe şi de a crea o conştiinţă 
transdimensională. La eveniment au participat Aleister 
Crowley şi alți magicieni. Unii dintre ei erau nazişti cu rang 
înalt. Se pare că s-au folosit tehnici de magie sexuală, iar ca 
sursă de putere magică s-a utilizat sulița lui Longinus. 
Ordinul Soarelui Negru a aranjat astfel lucrurile încât să 
controleze rezultatele finale. 


S-a creat astfel o mică fereastră în timp, distorsionată, 
iar cei prezenți şi-au dat seama cât de copleşitoare este 
puterea cu care se jucau. În anul respectiv, autorul 
proiectului, Dietrich Eckhart, a murit, iar succesorii săi (care 
dispuneau de o înțelegere încă şi mai mică decât el) au creat o 
buclă temporală care avea să conducă la Experimentul 
Philadelphia din anul 1943, la evenimentele de la Montauk din 
1634, la Bannock Hill din perioada lui Merlin şi la alte câteva 
locuri din lume. 

Tot ce am mai aflat de la Maia a fost faptul că după 
„explozia temporală” din anul 1923, un anume dr. Karl 
Obermeyer a furat o casetă care conținea un număr de cristale 
absolut cruciale pentru proiect. Acestea fuseseră create 
printr-un proces dificil şi de lungă durată, asemănător fisiunii 
nucleare, cu diferența că atomii erau manipulați într-un 
spațiu inversat de tip gaură neagră. 

Toate aceste informaţii se coroborează cu ceea ce a auzit 
de multă vreme Preston Nichols: că cel de-al Doilea Război 


Mondial a fost un război al timpului. De pildă, filmul 
Experimentul Philadelphia II prezintă un scenariu în care 
naziştii au reuşit să călătorească în timp. Mai este însă nevoie 
de multe informații şi de cercetarea serioasă a perioadei 
naziste înainte de a ne face o părere exactă despre călătoriile în 
timp ale acestora. Deocamdată, unicul lucru pe care dorim 
să-l subliniem se referă la faptul că în aceste experimente au 
fost implicate ordine mistice serioase, care nu se joacă cu 
aceste forțe. 

Aceste societăți secrete l-au considerat de la început pe 
Hitler ca un Copil al Lunii sau ca un mesia ce putea fi folosit 
pentru reunificarea lumii şi pentru reconstruirea Turnului 
Babilonului, în scopul de a fuziona conştiinţa socială cu 
conştiinţa supremă. Aşa se explică alegerea svasticii, simbolul 
bunăstării şi al echilibrului forțelor primordiale în om. 

Potrivit legendelor care circulă prin comunitatea celor 
preocupaţi de OZN-uri, pleiadienii aveau legături strânse cu 
membrii societății Thule şi s-au împrietenit chiar cu Hitler. Ei 
i-au furnizat acestuia tehnologia necesară pentru construirea 
OZN-urilor, care ar fi fost văzute chiar pe teatrul operaţiunilor 
de pe frontul cel de-al Doilea Război Mondial. Contactul meu 
din Germania mi-a spus că în literatura lor nu există 
informaţii referitoare la pleiadieni, care par să fie în întregime o 
invenție a americanilor. Apar în schimb informaţii referitoare 
la aldebarani, care ar fi contactat într-adevăr membrii 
societății Vril. Analiza hărții cereşti arată că ambele sisteme 
sunt foarte apropiate de constelația Taurului. 

Pe măsură ce Hitler avansa pe scara puterii, el i-a pus la 
dispoziție lui Karl Haushofer toate resursele de care avea 
nevoie. Se pare că acesta a creat doctrina ştiinţifică nazistă şi 
planul de dominație germano-japoneză asupra lumii. Numele 
de „Axă” dat alianței dintre Germania, Japonia şi Italia, a avut 
ca bază de pornire schimbarea axei pământului (despre care 
am discutat anterior, în capitolul despre precesiunea 
echinocțiilor şi despre yuga) şi corespondențele fireşti ale 
acesteia cu alte corpuri cereşti, precum soarele negru din 
centrul galaxiei noastre. Aşa cum am afirmat mai devreme, 
centrul galaxiei este considerat momentul zero al timpului. 


Haushofer ştia foarte bine acest lucru. Să nu uităm că era un 
om genial, care a orchestrat descoperirea tăblițelor sacre din 
Tibet şi al cărui obiectiv era de a readuce lumea la originea ei 
divină. A acționat simultan ca un phree şi ca un catholi, fiind 
probabil cel mai bun exemplu că cele două concepte aparent 
opuse se trag din aceeaşi sursă unică. Unul din principalele 
motive pentru care a eşuat a fost Adolf Hitler. 

Un intelectual de mare forță şi un magician eficient, 
Hitler era extrem de precis în acțiunile sale. După ce a pus 
ochii pe sulița lui Longinus, el ar fi putut-o lua cu forța imediat 
după ce a preluat puterea în Germania, dar a preferat să 
aştepte până la anexarea legală a Austriei, după care a pregătit 
actele necesare pentru preluarea legitimă a talismanului. 
Viziunile mistice pe care le avea i-au confirmat că trebuie să 
aibă sulița pentru planurile sale malefice. Ştia foarte bine că a 
fost un ales al răului, dar a acceptat acest rol şi l-a dus până la 
capăt. La fel ca şi Christos, ştia că în final va muri. Aceasta a 
fost ipostaza de Anticrist a lui Hitler (nu există în întreaga 
istorie a umanităţii un alt nume care să atragă atâta atenție 
pentru faptele rele pe care le-a făcut). Aşa cum afirmam în 
lucrarea O nouă călătorie la Montauk, rolul lui Christos şi cel al 
Anticristului sunt intim legate între ele. 

În cele din urmă, marile planuri ale lui Haushofer au fost 
împiedicate de situaţia evreilor. Haushofer nu avea un interes 
deosebit de a-i şterge de pe suprafața pământului pe evrei. 
Dimpotrivă, el aprecia în mod deosebit religia lor, iar soția şi 
fiul său erau parțial evrei. Am citit chiar o referință potrivit 
căreia el însuşi era pe sfert evreu. Din păcate, teoria sa 
geopolitică impunea o supremație ariană asupra lumii. În 
realitate, Haushofer nu a fost unicul nazist de rang înalt care 
era favorabil evreilor. Hermann Goering, cel care urma la 
comanda armatei dacă Hitler murea, era renumit pentru că a 
lăsat să scape din lagărele de concentrare un mare număr de 
evrei, întrucât mulți dintre ofițerii săi erau căsătoriți cu femei 
evreice. Goering nu avea o orientare rasistă, dar a fost nevoit 
să urmeze politica vremii. Eforturile sale au fost stopate după 
ce Heinrich Himmler i s-a plâns lui Hitler, care i-a dat un ordin 
sever de a înceta cu asemenea acțiuni caritabile. 


Haushofer nu era doar un om de geniu; se spune chiar 
că şi-a folosit capacitatea de clarviziune în slujba efortului de 
război. El a fost cel care i-a spus lui Hitler când trebuie să 
invadeze Polonia, iar mai târziu Franța, şi toată lumea s-a 
minunat cât de corecte au fost sfaturile sale. Lucrurile s-au 
desfăşurat cu o precizie maximă, deşi mulți generali nazişti 
priveau cu neîncredere viziunile lui Haushofer, care nu se 
potriveau cu planurile din cabinetele lor. Din păcate, pe 
măsură ce Hitler şi-a început campania victorioasă, el a 
început să aplice Soluţia Finală, lucru care l-a dezgustat peste 
măsură pe Haushofer. Acesta dorea deposedarea evreilor de 
puterea politică, dar în nici un caz masacrarea lor. Atât el cât 
şi membrii societăților Thule şi Vril şi-au dat seama că Hitler a 
fost o carte proastă, scăpată de sub control. 

La vremea respectivă, Hitler devenise un dictator 
absolut şi şi-a pierdut respectul pentru societăţile secrete care 
l-au propulsat la putere. Nu este totuşi exclus ca anumiți 
membri ai acestor societăți să fi fost de acord cu el, ştiind că 
Hitler îşi îndeplineşte perfect rolul de Anticrist. 

La nivel conspirațional şi strategic, probabil nici o altă 
persoană nu simțea o mai mare responsabilitate pentru 
ascensiunea lui Hitler ca şi Karl Haushofer. De aceea, el a pus 
la cale un plan şi şi-a contactat o veche cunoştinţă, bine 
cunoscută în cercurile magice din Germania. Era vorba de 
Aleister Crowley. Fiind în război cu Anglia, Haushofer nu 
putea zbura pur şi simplu în această țară. De aceea, el s-a 
folosit de serviciile secrete şi de un paşaport de Vatican, 
întâlnindu-se cu lan Fleming la Lisabona, capitala Portugaliei. 
Faimos îndeosebi pentru romanele sale cu James Bond, 
Fleming este mai puțin cunoscut ca agent al M 16 (echivalentul 
britanic al CIA). Haushofer dorea ajutorul ocult al lui Crowley 
şi i-a vorbit despre planul său lui Fleming, care îl cunoştea 
personal pe magician. În cele din urmă, Haushofer a reuşit să 
ajungă în Anglia şi s-a întâlnit cu Crowley. Decizia celor doi ar 
fi trebuit să aibă un efect profund asupra războiului. 

Planul consta în utilizarea vechiului adept al lui 
Haushofer, Rudolph Hess, care urma să zboare în Scoţia, 
oferindu-le englezilor pacea. Trebuia să se pună astfel capăt 


măcelului, care scăpase de sub control. Crowley i-a transmis 
lui Hess o serie de informaţii oculte. Simultan, la Ashdown 
Forest s-a ţinut o ceremonie magică extrem de complexă, 
păzită de militari. La ritual a participat şi Amado Crowley 
(care, de altfel, nu este unica sursă ce confirmă această 
informație). Cel care a condus ritualul de aducere a lui Hess în 
Anglia a fost Aleister. 

După un zbor cu multe peripeții, Hess a reuşit să se 
paraşuteze în Scoţia, unde s-a întâlnit cu vechea sa 
cunoştinţă, Ducele de Hamilton, cu scopul de a face pace între 
cele două națiuni aflate în război. Churchill a refuzat să se 
întâlnească însă cu Hess, neavând la vremea respectivă 
intenţia de a face pace. În lucrarea Nimeni nu îndrăzneşte să îi 
spună conspirație, Gary Allen afirmă că Churchill avea chiar 
interese financiare în anumite fabrici de armament din 
Germania, care de altfel nici nu au fost bombardate. 

Cert este că Aleister Crowley şi-a respectat cuvântul, iar 
rolul său nu a fost deloc unul minor. După ceremonia magică 
şi plecarea lui Hess, nimic nu a mai mers bine pentru nazişti. 
Hitler era furios. Haushofer nu mai avea nici o influență 
asupra lui. Hitler nu mai asculta de astrologi şi de ocultişti, 
întrucât ajunsese să se teamă de ei. Împotriva tuturor 
sfaturilor, el a invadat Rusia, iar zarurile au început să se 
încline în favoarea aliaţilor. 

Deşi episodul amintit mai sus i-a redus statutul lui 
Haushofer, el nu a rămas nici pe departe lipsit de putere. A 
pus la cale asasinarea lui Hitler, care trebuia pusă în aplicare 
de fiul său Albrecht. Tentativa a eşuat, iar Albrecht a fost 
condamnat la moarte. A stat în închisoare aproape un an, timp 
în care a scris sonete, plângându-şi soarta. Albrecht s-a 
întrebat de ce trebuie să moară atâția oameni, în timp ce Hitler 
continua să rămână în viață din cauză că cineva a mutat îl 
ultima clipă servieta cu bomba. Înainte de a muri, Albrecht 
Haushofer a înţeles că Hitler trebuia să supraviețuiască, 
pentru a-şi duce până la capăt rolul de Anticrist. El a scris că 
oamenii trebuie să cunoască oroarea absolută declanşată de 
acest om, pentru a nu mai lăsa niciodată să se întâmple 
asemenea lucruri. La scurt timp înainte de sinuciderea lui 


Hitler în buncărul său, Heinrich Himmler a dat ordin ca 
Albrecht să fie executat. Se pare că se temea ca acesta să nu-l 
implice şi pe el în tentativa de asasinat. 

După război, Karl Haushofer a fost primul ocupant al 
aşa-numitei „Case de Oaspeți”, după cum avea să fie 
cunoscută. Era vorba de o casă mare din Nurenberg în care 
„naziştii ne-periculoşi” erau ţinuţi într-o formă uşoară de 
arest. Hess nu şi l-a amintit pe Haushofer sau pe alți membri 
de rang înalt ai partidului nazist. Faptul este consemnat de 
toate manualele de istorie şi nu este disputat. În mod evident, 
persoana judecată la Nürenberg în calitate de Rudolph Hess 
era fie o dublură a acestuia, fie un individ căruia i s-a spălat 
creierul. A fost întemnițat pe viață şi nu i s-a mai permis să 
vorbească despre trecutul său nazist. 

Există cel puţin două relatări diferite referitoare la 
moartea lui Karl Haushofer. Una susține că ar fi comis 
harakiri, ritualul japonez al sinuciderii, la data de 14 martie 
1946. Potrivit unui raport al celui care l-a interogat, părintele 
Edmund Walsh, ar fi murit însă prin otrăvire cu arsenic la 
data de 10 martie 1946. Mai am şi o descriere a morții sale la 
data de 9 martie, care susține că s-a otrăvit cu arsenic, 
împreună cu soția sa. Haushofer ar fi murit, dar soţia sa nu. 
Când s-a trezit, aceasta s-a spânzurat de o grindă. Pe scurt, 
moartea sa este la fel de puţin cunoscută cum i-a fost şi viața. 

În septembrie 1946, Edmund Walsh a scris un lung 
articol despre Karl Haushofer în revista Life. În articol nu se 
prezintă însă ca preot, ci ca geostrateg militar. Relatarea mi se 
pare însă suspectă, întrucât Walsh nu pomeneşte nimic de 
calitățile oculte ale lui Haushofer. Dincolo de atitudinea sa 
condescendentă şi aparent corectă față de Haushofer, există 
câteva aspecte în articol pe care le consider interesante. 

La un moment dat, Walsh a dispus ca Haushofer să fie 
plimbat prin ruinele de la Nurenberg pentru a vedea cu ochii 
lui dezastrul care a urmat ca o consecinţă a teoriilor sale. De 
fapt, Haushofer s-a plâns că teoriile sale au fost aplicate greşit 
de nazişti. Walsh afirmă că acesta a fost foarte afectat când 
maşina s-a oprit şi a văzut statuia unui cal în mijlocul ruinelor 
bisericii St. Egidien. Statuia îl comemora pe Împăratul 


Wilhelm I, fondatorul Imperiului German şi era uimitor faptul 
că rezistase în mijlocul ruinelor, în condiţiile în care totul în 
jurul ei era făcut praf. lată ce spune autorul în articol: 

„Printr-unul din acele paradoxuri care se petrec uneori 
în timpul bombardamentelor, această statuie a rămas intactă 
în mijlocul ruinelor, călărețul privind cu mândrie la dezastrul 
imperiului nazist. Haushofer l-a privit mult timp în tăcere. Nu 
cred că trebuie să mai scot în evidență simbolismul 
momentului”. 

Am vorbit despre Nurenberg în lucrarea O nouă călătorie 
la Montauk, în care am afirmat că acesta a fost unul din 
punctele luate în vizor de forțele aeriene ale aliaților. 
Simbolismul calului este bizar. Duncan mi-a spus adeseori că 
simbolul calului de aur se află în mijlocul unui oraş în ruine. 

Walsh a mai făcut o afirmaţie interesantă legată de 
Haushofer. Se pare că ultima dorinţă a acestuia a fost ca 
mormântul său să fie anonim. Există numai două motive care 
pot justifica această cerere. Fie Haushofer nu dorea ca 
mormântul său să fie scuipat, fie nu dorea să se ştie că a 
murit. Între altele, Haushofer a fost şeful unei organizații 
numită Germanii din Străinătate, cu misiunea de a exporta 
cultura germană în întreaga lume. Un lucru este cert: după 
război, societățile Thule şi Vril au intrat în anonimat. Nu este 
chiar exclus ca el să fi scăpat cu viaţă şi să li se fi alăturat. 

Karl Haushofer avea o vorbă preferată: „Cel care 
călăreşte un tigru nu se poate aştepta să scape prea uşor”. 
Cam aşa s-a desfăşurat şi viața sa. Când s-a dat jos de pe 
tigru, a nimerit în brațele lui Aleister Crowley, despre care 
credea că îl poate ajuta să îndrepte dezastrul pe care l-a creat. 

Factorii care au contribuit la încheierea războiului în 
Europa au fost numeroşi, dar nu poate fi contestat că Aleister 
Crowley a fost şeful orchestrei. El a fost cel care a inițiat 
ritualul care a condus la căderea naziştilor şi pe care îl putem 
considera, pe bună dreptate, ca fiind ora cea mai întunecată a 
naziştilor. 


Capitolul 23 


lan Fleming şi conexiunea britanică 


Am vorbit în capitolul anterior de lan Fleming, cel care a 
făcut legătura pe timp de război între Karl Haushofer şi 
Aleister Crowley. Fleming şi Crowley erau foarte apropiați. 
Multe din scenele descrise în romanele sale sunt luate fie din 
anecdotele lui Crowley, fie chiar din propria sa viață. Era 
recunoscut ca un mare amator de sex şi de ocultism. S-a 
afirmat chiar că Agentul 007 a fost un alter ego al 
personalității sale. Nu este exclus ca 007 să fi fost chiar 
propriul său cod de identificare. 


În august 1964, Ian Fleming şi-a propus să zboare până 
la New Jersey pentru a se întâlni acolo cu un alt membru al 
serviciilor secrete britanice: Ivan T. Sanderson. Sanderson a 
rămas faimos ca reporter radio şi ca explorator. La rândul lui, 
a scris mai multe cărți. Fiind şi zoolog, obişnuia să apară 
însoțit de animale la showul de televiziune al lui Johnny 
Carson, Tonight Show. 

Sanderson era şi el preocupat de paranormal, fiind 
probabil susținătorul cel mai înfocat al lui Morris K. Jessup, 
primul om care a încercat să afle adevărul despre 
Experimentul Philadelphia. 

Al Bielek şi Ivan Sanderson erau prieteni prin anii 60, iar 
Al mi-a povestit o întâmplare interesantă legată de acesta. 
Într-o zi, Ivan l-a uimit pe Al punându-i întrebări în legătură 
cu fratele său, Duncan. Al nu avea frați în familia Bielek şi nu 
a înțeles despre ce vorbeşte Sanderson. Ivan i-a răspuns că au 
făcut toți trei explorări comune în peşteri, dar Al a trecut 
conversaţia cu vederea, considerând-o unul din acele 
evenimente ciudate care i se întâmplau atât de des. Aceasta a 
fost prima informaţie pe care a primit-o Al în legătură cu 
fratele său Duncan, pe care avea să-l cunoască abia 20 de ani 
mai târziu. 


Al îşi aminteşte perfect de vizita pe care Sanderson urma 
să i-o facă lui Fleming. Acesta se aştepta să primească 
informaţii cheie referitoare la Experimentul Philadelphia de la 
Sanderson şi a existat o mare speranţă că misterul va fi în 
sfârşit rezolvat. Pe data de 12 august (data la care se aniversa 
cea de-a 2l-a aniversare a Experimentului Philadelphia) 
Fleming a murit însă de un atac de cord, iar transferul de 
informații nu s-a mai produs. 

29 de ani mai târziu (să nu uităm de ciclul astrologic al 
lui Saturn, care durează exact 29 de ani), la data de 12 august 
1993, aveam să primesc o scrisoare de la Amado Crowley în 
care acesta îmi confirma faptul că tatăl său a condus ritualul 
magic din 12 august 1943, în ziua în care s-a produs 
Experimentul Philadelphia. Când i-am povestit lui Al, acesta 
mi-a răspuns că misterul vechi de 30 de ani a fost în sfârşit 
rezolvat, cel puțin parţial. După părerea lui, Fleming urma să 
reveleze anumite aspecte legate de cunoştinţele lui Crowley 
referitoare la Proiectul Curcubeu. Până la ora actuală nu s-a 
aflat ce dorea să comunice Fleming, dar ritualul descris de 
Amado Crowley prezintă anumite indicii majore care m-au 
ajutat să înțeleg ce s-a întâmplat mai târziu la Montauk. lată 
un citat din scrisoarea acestuia: 

„La data de 12 august 1943, Aleister Crowley, eu şi încă 
cinci persoane ne-am strâns în jurul unui monument din 
piatră străvechi, numit Men-an-Tol, lângă Morvah, situat în 
Cornwall, Anglia. Ataşez la scrisoare copia unei fotografii a 
acestuia. Piatra are o gaură circulară la mijloc. Ritualul a 
constat din introducerea unei plăci în gaura pietrei, pe care 
stăteam eu. Rolul meu era similar cu cel al unei tije din ferită 
introdusă într-o bobină electrică. In continuare, Aleister a 
efectuat un ritual care a provocat apariția unei pânze de apă 
între acest loc din sudul Angliei şi Long Island din SUA”. 

Menţionând similaritatea dintre numele Men-an-Tol şi 
Montauk, Amado mi-a oferit o informaţie extrem de prețioasă 
pentru puzzle-ul meu. 


Capitolul 24 


Definiţia cuvântului Montauk 


Observaţia lui Amado Crowley referitoare la legătura de 
nume dintre Men-an-Tol şi Montauk a fost cea care m-a 
determinat să mă duc la bibliotecă (aşa cum am arătat pe larg 
în capitolul 5), declanşând efectul de domino care avea să 
conducă la scrierea acestei cărți. În continuare, ne vom ocupa 
mai îndeaproape de definirea cuvântului Montauk. 

Etimologia, ştiinţa semnificației cuvintelor şi a originii 
lor, este un instrument folosit dintotdeauna de magicieni, care 
îl consideră o ştiinţă sacră?!. Vom ţine cont de această tradiție 
inclusiv la examinarea definiției cuvântului „Montauk”. 

Montauk are mai multe semnificaţii. A fost definit de 
diferite autorități în domeniu ca „loc izolat”, „spirit”, „arbore al 
spiritului”, „movilă”, „fortăreață” sau „loc de observaţie”. Am 
vorbit deja de un maestru taoist care trăieşte în Long Island, 
pe nume Mantak Chia. Acesta mi-a spus că numele „Mantak” 
pe care l-a primit el înseamnă în tibetană „virtute pozitivă”, dar 
şi claritate, înțelegere şi lumină strălucitoare. În dicționarul 
Webster 's New World virtutea este definită de cuvântul latin 
vir, care înseamnă om. Dicţionarul ne trimite apoi la cuvântul 
werewolf (n.n. vârcolac), derivat de la wei — a fi puternic sau a 
avea putere. Asemănarea cuvântului Montauk cu un cuvânt 
tibetan cu rezonanțe pozitive nu mi se pare deloc 
surprinzătoare, căci limba tibetană are foarte multe cuvinte 
identice sau similare cu limba hopi a nativilor din America. 
Spre exemplu, muyaw, cuvântul hopi pentru soare înseamnă 


AI o practică obişnuită a acestora era aceea de a reduce literele alfabetului la nu mere le 
corespondente (A=1, B=2, etc.), comparând apoi nu merele astfel obţinute. Spre exemp lu, 
cuvântul grecesc agape (iubire ) are acelaşi echivalent numeric ca şi cuvântul grecesc 
thelema (voinţă). În magie, aceste cuvinte sunt echivalente, considerându-se că omul nu 
trebuie să iubească decât în conformitate cu voința sa. Cele două stări nu trebuie 
diferențiate, fiind identice. Metoda nu poate fi aplicată întotdeauna pentru limba engleză, 
dar există corespondențe care se pot stabili din când în când. 


în tibetană lună. Tiawa, cuvântul hopi pentru lună înseamnă 
în tibetană soare. Indienii hopi vorbesc dialectul shoshone, 
care face parte integrantă din familia de limbi uto-aztece. 

Şamanii indienilor Montauk sunt cunoscuţi pentru 
spiritele lor călăuzitoare, pe care le numesc Manatu sau 
Manitou. Se spune despre acestea că au puterea de a schimba 
formele şi de a călători în timp. Numele are o rezonanță 
comună cu tibetanul „mantak”. Dacă facem conexiunea dintre 
ele, obținem: mantak = virtute = om = putere. Altfel spus, 
mantak ar însemna puterea sau potențialul total al omului, 
care include din start puterea de a schimba formele şi de a 
călători în timp. 

În glosarul la lucrarea Cheile lui Enoh a lui J.J. Hurtak, 
„tak” apare ca traducerea tibetană pentru Orion, fiind definit 
ca „prag al creaţiei care face trecerea de la galaxia noastră 
fizică la următorul nivel al creaţiei din universul Tatălui nostru 
ceresc, alcătuit din miriade de super-supergalaxii”. Dacă 
adăugăm această semnificație a cuvântului „tak” la prefixul 
„man”, obținem o semnificaţie a cuvântului „mantak” destul 
de apropiată de cea dată mai sus (făcând aluzie la aceeaşi 
natură interdimensională a omului). 

Definiția lui Hurtak continuă cu o referință la Cheia 107, 
versetul 2. În acest verset ni se spune că Orion este împărţit în 
cel puțin două diviziuni. Una are de-a face cu „crearea 
stelelor”, cu naşterea şi regenerarea, iar cealaltă cu „moartea 
stelelor”. Autorul continuă: „Ambele izvorăsc din Tronul 
Tatălui, care guvernează din sistemele stelare Alnitak, Alnilam 
şi Mintaka”. De remarcat similaritatea cuvântului „Mintaka” 
cu Montauk. Hurtak afirmă în continuare că Mintaka şi 
celelalte două sisteme stelare „reprezintă poarta care face 
legătura între universul soarelui nostru şi miriadele de stele 
din universul Tatălui nostru”. 

Evident, tibetana nu este singura limbă legată de 
cuvântul Montauk. Potrivit unui lingvist galez, Montauk şi 
Men-an-Tol sunt derivate din aceeaşi rădăcină mer, asociată 
cu marea, dar care înseamnă inclusiv cerc al unei mişcări 
perpetue, la fel ca şi vârtejul prin care se manifestă creația şi 
care permite ieşirea în afara ei. Mereste şi rădăcina numelui 


magicianului Merlin, derivată de la mori — mare şi dunn — 
colină, care ne conduce la ideea de colină sau fortăreață la 
malul mării. De remarcat că Montauk a fost definit de anumiți 
savanți indieni tot ca o fortăreață. Uneori, cuvântul mer este 
înlocuit de mar, care ne duce cu gândul la Marte, o planetă 
despre care oamenii au crezut dintotdeauna că este înzestrată 
cu mări. 

Mai există şi o altă etimologie curioasă a cuvântului 
Montauk, dacă pornim de la cuvântul lună (n.n. moon), care 
derivă de la men, care înseamnă chiar lună (calendaristică sau 
corp ceresc). Men nu numai că apare în numele Men-an-Tol, 
dar mai înseamnă şi sânge. Este rădăcina cuvântului menses 
(n.n. ciclu menstrual), adică a pierderii de sânge de către femei 
în timpul menstruației lunare. Pe de altă parte, luna a fost 
dintotdeauna măsura cea mai la îndemână a timpului. 

Cuvântul „Men-an-Tol” este derivat din men, care mai 
înseamnă şi piatră (de la cuvântul latin stpare, care înseamnă 
a comprima) sau om (n.n. man), şi de la tol, care înseamnă a 
lua, a impozita, a susține sau a atinge. Men-an-Tol ar putea fi 
interpretat din această perspectivă ca luarea omului sau 
susținerea omului. Şi putem continua cu acest simbolism la 
infinit. 

Poate cea mai importantă corespondenţă a cuvintelor 
Montauk şi Men-an-Tol este cea cu templul lui Mont sau 
Montu din Teba antică. Romanii îi spuneau lui Montu Mentu 
sau Menthu. Primul rege al primei dinastii din Egipt se numea 
Menes. Se crede că el a fost cel care a pus fundamentul pentru 
primul templu al lui Montu, imediat după preluarea puterii. 
Indiferent cine a construit templul este cert faptul că acesta a 
reprezentat un omagiu la adresa zeului războiului Marte. 

Mai există şi cuvinte precum „montologie”, care 
înseamnă studiul divinaţiei. Unul din accesoriile folosite de cei 
care practicau divinația era „mantaua” (n.n. mantle sau 
manteau). Veşmintele actuale ale preoţilor sunt reprezentative 
pentru acest concept. O altă asemănare apare în numele lui 
Montezuma, preotul-rege al populaţiei native din Mexic. 
Numele lui derivă din Mohtecuzomatzin, care înseamnă prinț 
nobil, foarte curajos şi foarte respectat. Acesta a jucat rolul de 


faraon pentru poporul său, deşi fără prea mare succes. 

Putem continua astfel la infinit, dar sunt convins că ați 
înțeles mesajul. Unicul cuvânt pe care mai doresc să-l 
mentionez este cel spaniol „montar”, care înseamnă a călări pe 
cal, care ne duce cu gândul la calul de aur pe care a călărit 
Duncan şi care apare pe coperta Proiectului Montauk. 

Revăzând toate aceste definiții, mi-am dat seama că am 
petrecut foarte mult timp studiind etimologia acestui cuvânt, 
inclusiv fenomenele de la Montauk. Probabil că am devenit cel 
mai mare expert din lume. De aceea, definiția mea este 
următoarea: 


Mon.tauk (mon'tohk): |nume al tribului Algonquin; 
cuvânt atlantic vrillic: mon — prim, om, sau primul om (Adam) 
+ tok - a arăta, a revela, a scoate la iveală. 

Originea cuvântului are la bază prima manifestare a 
omului sub forma conştiinţei umane care se dilată în 
continuumul  spaţio-temporal, implicând un proces de 
generare, degenerare şi regenerare. Cuvântul Montauk şi 
fonemele sale sunt atât de strâns legate de expresia 
primordială a gândirii încât numeroase cuvinte din diferite 
limbi exprimă practic acelaşi concept inițial]. 1. Numele porții 
interdimensionale care face legătura cu sistemul circulator al 
planetei şi cu forțele superioare ale creației, manifestată 
uneori ca un vârtej energetic în apropiere de capătul dinspre 
est al peninsulei Long Island, New York, în diferite locuri 
situate la aproximativ 71,4* longitudine şi 41* latitudine; 2. 
Nume generic folosit pentru a descrie pământul sacru al 
nativilor americani din această regiune (partea de est a 
peninsulei Long Island), marcat cândva de piramide şi care 
corespunde unei rețele energetice numită rețeaua 
morfogenetică a pământului, care permite manifestarea 
conştiinţei planetare şi a tuturor construcțiilor fizice de pe 
Terra; 3. Numele unui trib regal al nativilor americani în care 
populaţia poartă numele de Pharoah şi se consideră păzitori ai 
rețelei; 4. Referinţă generală la Proiectul Montauk sau la alte 
operațiuni similare prin care se încearcă limitarea conştiinţei 
oamenilor şi împiedicarea trezirii plenare a potențialului 


uman; 5. Oraş de pe coasta de est a peninsulei Long Island, cu 
o populaţie de 12.666 oameni. 


Capitolul 25 


Preotul din Mentu 


Definiția cuvântului Montauk ne-a ajutat să înțelegem 
că avem de-a face cu o intersecție de autostrăzi prin care 
circulă informațiile  interdimensionale şi particulele 
sub-cuantice. Aceasta este autostrada în care încearcă să 
pătrundă magicienii atunci când îşi realizează ritualurile lor 
magice. Scopul lor este de regulă acela de a accesa portalul, de 
a manifesta o intenție şi de a îi deschide acesteia calea către 
lumea fizică. În celebra sa carieră, Aleister Crowley a realizat 
numeroase asemenea ritualuri magice, cu intenția declarată 
de a contacta cât mai multe entități şi portaluri posibile. Unul 
din titlurile pe care şi le-a asumat în această activitate a fost şi 
acela de Preot al lui Mentu (sau Preotul din Montauk). 

Legătura lui Crowley cu Montauk-ul este indisolubil 
asociată cu principala sa lucrare magică: Cartea legii. Cartea 
este pe cât de scurtă, pe atât de concentrată, fiind interpretată 
în fel şi chip de diferiți magicieni şi savanți, întrucât se 
considera că ar conține principala cheie a magiei. S-au făcut 
foarte multe cercetări pentru a afla această cheie. În capitolul 
următor ne vom ocupa mai îndeaproape de ea. 


Pentru a înțelege mai bine conexiunea care există între 
Crowley şi Montauk, trebuie să începem prin a arăta cum a 
ajuns Crowley să scrie Cartea legii. Totul a început cu 
căsătoria sa cu Rose Kelly la data de 12 august 1903. Rose nu 
era interesată de magie sau ezoterism, fiind o soție cât se poate 
de normală. Cu toate acestea, fără ea, Cartea legii nu ar fi fost 
scrisă niciodată. De aceea, data căsătoriei lor este celebrată în 
fiecare an de lojile Ordo Templi Orientis. 

După căsătorie, cei doi soți Crowley au făcut o lungă 
călătorie în Orient. La întoarcere, s-au gândit să se ferească o 
vreme de răceala vremii din Anglia, specifică lunii februarie, 
aşa că, în ultimul moment, s-au decis să rămână o vreme în 


oraşul lui Marte: Cairo, capitala Egiptului. La scurt timp, au 
vizitat Marea Piramidă, rămânând peste noapte în Camera 
Regelui. Şi aşa a început totul, cu doi tineri căsătoriți în sediul 
lui Tahuti, păzitorul pragului. 

Experiența a marcat-o profund pe Rose. Când cei doi 
soți s-au întors în apartamentul lor din Cairo, ea a intrat într-o 
stare modificată de conştiinţă, lucru foarte ciudat, căci până 
atunci nu fusese deloc preocupată de ocultism. Aflată în 
transă, ea a repetat de nenumărate ori că Aleister l-a ofensat 
pe Horus, zeul egiptean. Crowley a rămas uimit, căci Rose nu 
ştia absolut nimic despre mitologia egipteană. Ea a continuat, 
spunându-i cum trebuie să-l invoce pe Horus, după care l-a 
târât după ea la Muzeul Boulak. Aici, uimirea sa s-a 
transformat într-o stare de şoc. Rose i-a arătat imaginea lui 
Horus în ipostaza cunoscută sub numele de Ra-Hoor-Khuit. 
Imaginea acestuia era sculptată într-o piatră numită Stela din 
Ankh-af-nakhonsu, cunoscută şi sub numele de Preotul lui 
Montu. Numărul exponatului era „666”, adică exact numărul 
cu care se identifica Aleister Crowley. Experiența nu numai că 
i-a schimbat pentru totdeauna viața lui Crowley, dar se pare 
că l-a şi inițiat în secretele magice ale acestei yuga, inclusiv în 
Lucrarea Babalon (despre care Jack Parsons crede că 
reprezintă cel de-a patrulea volum al Cărţii legii — deşi Crowley 
a scris numai trei volume). 

La miezul nopții de 19 martie22, Crowley a declarat că a 
început Echinocţiul Zeilor şi o nouă eră în istoria umanității. 
Pe 8, 9 şi 10 aprilie 1904, el a scris sub dictare un mesaj de la 
Aiwass, despre care a afirmat că este îngerul său păzitor. 
Aiwass avea rolul de a stabili o punte de legătură între forțele 
spirituale solare şi umanitate. Mesajul a devenit cunoscut sub 
numele de Cartea legii, constând în esență dintr-un cod 
simplu de conduită, care spunea: „Legea supremă este: fă ceea 
ce doreşti. Legea este iubirea, iubirea guvernată de voință. Nu 


*2 18 martie este considerată data de naştere tradițională a lui Iisus Christos, potrivit 


tradiţiei ezoterice. Este data la care soarele iese din constelația Peştilor (guvernată de 
Neptun, care reprezintă iluzia) şi intră în cea a Berbecului (guvernată de Marte, care 
reprezintă, printre altele, realitatea şi focul războiului). 


există nici o altă lege în afară de: fă ceea ce doreşti”. Legea nu 
însemna că omul poate face orice îi trece prin minte. Ea se 
referea la împlinirea adevăratei sale meniri, în conformitate cu 
circumstanțele stabilite de univers pentru individul respectiv, 
dar şi pentru întreaga creație. Este uluitor cât de greşite au 
fost interpretările date ulterior Cărţii legis. 

Până la apariția lui Crowley, Stela de la 
Ankh-af-nakhonsu fusese cunoscută sub numele de „Stela 
666”. El este cel care i-a spus „Stela Revelaţiei”, nume sub care 
este cunoscută astăzi de majoritatea ocultiştilor. 

Prin Revelaţie se înțeleg informaţiile primite de Crowley 
şi redate în scris în Cartea legii. Citirea cărții şi contemplarea 
stelei demonstrează că între cele două există o corespondenţă. 
Într-un fel, s-ar putea spune despre Cartea legii că reprezintă o 
traducere a imaginii de pe stelă, deşi mai corect ar fi să 
spunem că este o expunere a unor principii. 

Revelația este legată de zeul cu cap de acvilă Horus, 
echivalentul egiptean al zeului roman Marte. Panteonul 
egiptean era mult mai flexibil şi mai multi-personalizat decât 
cel grec sau cel roman, mulți dintre zeii săi având aspecte 
subtile şi complexe. Horus însuşi se manifestă în multe din 
divinitățile prezentate în Cartea legii. Aiwass, ființa care i-a 
dictat cartea lui Crowley, reprezintă un aspect al lui Horus 
care s-a prezentat ca „antevorbitorul inspirat al lui Mentu”. 
Mentu este o altă ipostază a lui Horus, legată de planeta 
Marte. Ankh-af-na-khonsu este o ipostază a lui Horus legată 
de lună. 

Cartea legii îl numeşte pe Crowley Profet sau Preot al lui 
Mentu. Dacă ne aducem aminte de diferitele etimologii despre 
care am vorbit în această carte, ne putem da seama că Aleister 
Crowley poate fi considerat un profet al lui Marte, dar şi ca 
preotul din Montauk. 

În cartea sa, Horus se consideră un luptător şi un zeu al 


25 Celor interesaţi să citească Cartea legii le recomand să înceapă cu o altă lucrare a lui 
Crowley, Legea este pentru toți, în care se oferă textul original al legii şi două interpretări 
date de autor în două mo mente diferite. 


războiului. El spune: 

„3. Mai întâi de toate, trebuie înţeles faptul că eu sunt 
un zeu al războiului şi al răzbunării. De aceea, voi fi dur cu ei. 
4. Alege-ţi o insulă! 5. Fortific-o! 6. Înarmează-te cu tehnologie 
de război! 7. Eu îţi voi da o armă. 8. Cu ajutorul ei îi vei putea 
controla pe oameni, şi nimeni nu ţi se va putea opune”. 

La început, Crowley a interpretat acest pasaj 
considerând că se referă la o chakra a sistemului spiritual 
uman. Mai târziu, şi-a dat seama că insula se referă la Marea 
Britanie şi că textul implica un secret militar. Ulterior, a 
afirmat că arma lui Horus reprezenta probabil un avertisment 
cu privire la Marele Război care urma să fie declanşat şi în care 
Horus avea să triumfe asupra oamenilor. 

Dacă ținem cont de faptul că Montauk reprezintă din 
punct de vedere geologic o insulă, fiind cunoscut în trecut ca 
atare, implicațiile fragmentului de mai sus ni se par evidente, 
cu atât mai mult cu cât se ştie că societăţile secrete germane 
(Thule şi Vril) aveau contacte intime cu OTO şi cu cât este 
probabil să fi cunoscut Cartea legii şi alte documente secrete 
de acelaşi gen care nu au ieşit încă la lumină. Această viziune 
ar explica cel puțin parțial fascinația incredibilă a germanilor 
față de Montauk, pe care îl considerau un loc strategic. 

O altă corespondenţă are de-a face cu numele de 
Aleister, ales chiar de Crowley (părinţii săi l-au numit Edward 
Alexander) şi care derivă de la cuvântul grecesc pentru zeul 
răzbunării. El şi-a ales acest nume cu mult timp înainte de a 
scrie Cartea legii, inclusiv fraza: „Eu sunt zeul războiului şi al 
răzbunării”. 

După revelaţia referitoare la alegerea insulei, Aiwass 
(care îi reprezintă deopotrivă pe Horus şi pe Crowley) spune: 
„Eu sunt Domnul războinic al celor 40: cei 80 se pleacă în fața 
mea, dar sunt nimiciţi. Îţi voi aduce victoria şi bucuria; mă voi 
afla în mijlocul armatelor în luptă şi tu te vei bucura să ucizi. 
Succesul este dovada ta; curajul este armura ta; mergi înainte, 
purtat de puterea mea, şi nu vei fi nevoit să-ţi întorci niciodată 
spatele în fața cuiva!” 

Referinţa la anii 40 şi 80 este indiscutabilă. Anii 40 au 
deschis o poartă în continuumul temporal prin Experimentul 


Philadelphia. Cel de-al Doilea Război Mondial a fost numit 
uneori şi războiul timpului. Aparent, victoria şi bucuria se 
referă efectiv la victoria repurtată la sfârşitul celui de-al Doilea 
Război Mondial, dar interpretarea este greşită. Anii 80 au fost 
„nimiciți”, dacă ne raportăm la dezastrul de la Montauk, care a 
atins apogeul în 1983, dar victoria şi bucuria vor urma pe o 
scară mai largă, dacă ne gândim la era iluminării care va 
urma. 

Crowley interpretează diferit acest pasaj, după care 
spune: „Sunt tentat să cred că textul are o semnificație mai 
simplă şi mai profundă decât cea care mi-a fost dezvăluită 
până acum”. 

Există într-adevăr o semnificație mai profundă, care ni 
se revelează odată cu recunoaşterea implicării lui Crowley în 
serviciile secrete şi militare, despre care am vorbit parţial în 
celelalte lucrări ale mele. Influența sa magică este evidentă 
dacă ne gândim că numele său conspirativ în cadrul OTO era 
Phoenix. Numele de cod al Proiectului Montauk şi al altor 
experimente similare a fost Phoenix. Aproape toate proiectele 
secrete în care au fost implicați militarii au fost denumite 
Phoenix. 

În mitologia egipteană, phoenixul era o pasăre mare, 
care renăştea din propria ei cenuşă la fiecare 666 de ani (sau 
500, în funcție de referință), regenerându-se complet. Era 
ilustrat printr-un şoim, vehiculul zeului Horus, al cărui 
mesager, Aiwass, i-a transmis lui Crowley Cartea legii. Numele 
zeului Horus mai prezintă o corespondenţă, dacă ne gândim că 
din el derivă cuvântul „erou” (n.n. hero). Nu întâmplător, 
unitatea militară de la Montauk este numită Camp Hero. 
Horus reprezintă şi rădăcina cuvântului „orologie” (n.n. 
horology), definit ca arta măsurării timpului sau a 
confecționării de ceasuri. Din această perspectivă, Camp Hero 
s-ar traduce prin „Unitatea Militară de Măsurare a Timpului”. 

Nu se cunoaşte cu precizie ce a făcut „Phoenix” la 
Montauk, dar Amado Crowley ne furnizează câteva indicii. Din 
relatările sale rezultă că Aleister s-a dus acolo cu o intenţie 
bine precizată. În nici un caz nu tatona noi experimente sau 
ritualuri secrete din categoria celor pe care le ascund cu atâta 


mândrie societățile secrete. Se pare că dorea să instaleze un 
anumit tip de „receptor”. Asemenea receptoare au fost 
instalate şi în alte puncte strategice ale planetei. Ritualul de la 
Men-an-Tol din data de 12 august 1943 era de fapt o „emisie”. 
Tatăl său i-a explicat că un anumit tip de „energie” poate 
activa rețeaua alcătuită din puncte similare pentru o anumită 
perioadă de timp. Deşi la vremea respectivă nu fusese încă 
emisă teoria plăcilor tectonice, Amado susține că această rețea 
de puncte energetice coincidea perfect cu faliile geologice din 
crusta pământului (o asemenea falie principală trece prin 
Montauk Point şi a fost popularizată într-un roman de ficțiune 
semnat de Robert Mitgang şi intitulat chiar Falia din Montauk). 

Când Amado l-a întrebat pe tatăl său dacă dorea să 
declanşeze un cutremur de pământ sau să activeze un vulcan, 
acesta i-a răspuns: „Nu îmi propun să fac ceva atât de simplu!” 

Altfel spus, scopul său era o operațiune complexă. Fiind 
foarte tânăr, Amado credea că se luptă cu forțele răului, 
încercând să contracareze planurile unui alt grup. Dacă 
operațiunea era într-adevăr atât de complexă, este posibil ca 
ea să se fi desfăşurat de mai multă vreme, ceea ce implică o 
serie de aplicaţii practice pentru influențarea rețelei 
morfogenetice cu ajutorul aparaturii tehnologice. Concluzia lui 
Amado a fost că Aleister Crowley spiona un alt grup, dar 
simultan executa şi o anumită activitate ocultă. 

Din cine era însă alcătuit celălalt grup? Nimeni nu pare 
să ştie la ora actuală. Este posibil să fi fost vorba de germani, 
dar şi de extratereştri. Ne vom ocupa imediat de acest subiect, 
dar mai întâi ne propunem să vorbim de cheia care explică 
lucrarea lui Crowley, Cartea legii. 


Capitolul 26 


Cartea legii 


Aşa cum spuneam în ultimul capitol, Cartea legii este 
considerată de mulți ocultişti păstrătoarea secretului suprem 
al magiei. Orice analist care o citeşte îşi dă seama că lucrarea 
este înțesată de corespondențe numerologice, transmise de o 
sursă superioară. Cartea este mult prea complexă pentru a fi 
putut fi imaginată de o simplă minte umană. În ceea ce 
priveşte secretul de care vorbeam, acesta este redat în Partea a 
III-a, versetul 47: 

„Această carte trebuie tradusă în toate limbile, dar 
întotdeauna cu originalul Bestiei în față, căci forma literelor şi 
poziţia lor reciprocă nu este întâmplătoare; ele ascund mistere 
pe care nici o Bestie nu le poate ghici. Nimeni nu trebuie să 
încerce să le descopere, căci va veni cineva după el, pe care nu 
îl voi numi, care va găsi Cheia. Atunci, această linie desenată 
va deveni o cheie. Lipsa pătratului încadrat în cerc va deveni 
de asemenea o cheie. Apoi, Abacadabra. Va deveni copilul său, 
şi asta în modul cel mai curios. Nimeni nu trebuie să caute 
cheia, căci numai aşa o poate găsi? . 

Cartea legii a fost publicată în diferite formate, dar după 
câte se afirmă chiar în text, nu există decât un singur format 
corect: cu coperta roşie şi cu literele aurii. Textul continuă 
afirmând că orice traducere trebuie să includă şi o copie după 
originalul scris de mâna lui Crowley. Oare de ce? Dacă privim 
manuscrisul original la pagina 16, observăm citatul de mai 


24 N. Tr. Textul fiind foarte dificil de tradus, îl reproducem aici în original: This book 
shall be translated into all tongues: but always with the original in the writing ofthe Beast; 
for in the chance shape of the letters and their positions to one another: in these are 
mysteries that no Beast shall divine. Let him not seek to try: but one cometh after him, 
whence Isay not, who shall discover the Key ofit all. Then this line drawn is a key: then this 
circle squared in its failure is a key also. And Abrahadabra. It shall be his child and that 
strangely. Let him not seek after this; for thereby alone can he fall from it. 


sus, peste care a fost haşurată o grilă (o reţea). În cartea de 
față textul este reprodus la pagina xxx. Nu a încetat nici o clipă 
de mă mire faptul că cei care fac comentarii referitoare la 
Cartea legii nu menționează niciodată existența acestei grile, 
ca să nu mai vorbim de o eventuală interpretare. Cine citeşte 
numai varianta tipărită a textului nu va înțelege nimic din el. 
lată ce am descoperit eu din acest secret. 

Ceea ce te izbeşte pe pagina alăturată este ideea de 
rețea, la care se adaugă linia trasă peste scrisul lui Crowley. 
Un raportor arată că linia este trasă la un unghi de 26°. Acest 
lucru mi se pare interesant, căci reprezintă unghiul a cel puţin 
două din principalele intrări în Marea Piramidă. Este vorba de 
intrarea descendentă care conduce la „Camera Haosului” şi de 
cea ascendentă care conduce la Marea Galerie, dar şi la 
Camera Reginei. Cea dea doua intrare permite pătrunderea în 
interior a luminii lui Sirius chiar înainte de sezonul ploios, 
anunțând astfel începutul noului an. Sirius corespunde 
acestui unghi de 26*, căci în trecut se ridica la orizont la un 
unghi de 26,5* la sud de estul de astăzi. Soarele însuşi se 
ridica la un unghi de 26,5* de estul de astăzi. Mai departe, mi 
s-a spus că dacă proiectezi în exterior unghiul de 26* al 
canalului ascendent, în acelaşi plan, acesta va indica direct 
către lerusalim. Pe scurt, această linie ne oferă o Cheie a 
intrării în Marea Piramidă, locul în care Crowley şi soția sa 
şi-au petrecut noaptea înainte de primirea Cărții legii. 

Următoarea tentativă de a înțelege acest puzzle m-a 
determinat să unesc toate literele atinse de linia trasă de 
Crowley, „căci forma literelor şi poziția lor reciprocă nu este 
întâmplătoare; ele ascund mistere pe care nici o Bestie nu le 
poate ghici”. Dacă unim literele atinse de linie, obținem 
următoarea înşiruire: S, T, B, E, T, I, S, A, Y, F, A. Rearanjând 
literele, am obținut: EASY IF BAST, sau IF BAST EASY (n.n. 
„este uşor, dacă Bast”). Am descoperit mai târziu că Bast era o 
zeiță obscură din panteonul egiptean, dar cuvântul aminteşte 
destul de mult şi de cuvântul Beast (n.n. Bestie). Informațiile 
despre această zeiță sunt greu de găsit şi mi s-a spus că au 
fost ascunse în mod deliberat. Ea corespunde stelei Sirius 
menționată mai sus, dar vom analiza acest lucru ceva mai 


târziu. 

Încercând să verific ce am descoperit, m-am dus la un 
criptolog ocultist pe care îl cunoşteam şi care face uneori 
şedinţe mediumice pentru a-i ajuta pe poliţişti. Este un mare 
amator de puzzle-uri, aşa că a fost încântat de noua provocare 
pe care i-am propus-o. l-am trimis prin fax pagina scrisă de 
mâna lui Crowley, care i-a acaparat curând toată atenţia. 
Fiind şi grafolog (persoană care descifrează trăsăturile de 
personalitate în funcție de scrisul de mână), m-a întrebat dacă 
scrisul îmi aparține. l-am răspuns că nu. Mi-a spus că se 
bucură să audă acest lucru, căci dacă mi-ar fi aparținut, ar fi 
încetat pe loc orice prietenie cu mine. L-am întrebat de ce, şi 
mi-a răspuns că cel care a scris textul respectiv a fost un 
sadic, un masochist, un pesimist extrem care avea probleme 
sexuale, dar şi un geniu al ocultismului. Abia atunci i-am spus 
că era scrisul de mână al lui Crowley şi a început să râdă. În 
cele din urmă, criptologul mi-a spus că deşi corespondențele 
pe care le-am stabilit unind literele sunt valabile, ar trebui să 
încerc să unesc şi cuvintele străbătute de linia trasă. Aceste 
cuvinte sunt: SHAPE, TO, BE, TRY, I, SAY şi A (aprox.:: 
FORMĂ, A FI, ÎNCERCE, EU, SPUN şi A). De remarcat că nu 
am ales decât cuvintele alcătuite din litere aflate într-un 
pătrăţel al grilei. Ele pot fi ordonate astfel: I SAY TRY TO BE A 
SHAPE, sau I SAY TRY A SHAPE TO BE, sau I TRY TO SAY BE 
A SHAPE (aprox.: „Îţi spun, încearcă să fii o formă, sau „Îţi 
spun: încearcă o formă să fie”, sau „Încerc să-ţi spun: fii o 
formă”). Dacă extindem cuvântul BE la BEAST, adăugând şi 
cuvântul OF, obținem: I SAY TRY TO SHAPE A BEAST, sau I 
TRY TO SAY SHAPE OF A BeAST, sau I SAY TO TRY SHAPE OF 
A BEAST (aprox.: „Îți spun, încearcă să modelezi o bestie”, sau 
„Încerc să-ţi spun: forma unei bestii”, sau „Îţi spun să încerci 
să modelezi o bestie”). 

Cea mai clară dintre aceste fraze mi se pare: „Încerc să-ţi 
spun să fii o formă”, fiind şi cea mai corectă în viziunea 
amicului meu  criptolog şi corespunzând regulilor 
criptogramelor. Le-am adăugat şi pe celelalte deoarece toate 
au acelaşi numitor comun, aşa cum vom vedea în continuare. 

Următorul indiciu pentru a înțelege despre ce vorbeşte 


Crowley este simbolul desenat în pătrățelul d-7, cunoscut şi 
sub numele de Semnul Bestiei. 


Textul lui Crowley mai spune: „Atunci, această linie va 
deveni o cheie. Lipsa pătratului încadrat în cerc va deveni de 
asemenea o cheie”. Există cel puțin două maniere de a 
interpreta aceste fraze. Mai întâi, trebuie să precizăm că 


Aleister era un bun cunoscător al matematicii tradiționale. 
Probabil că la şcoală, profesorii i-au spus celebrul paradox 
potrivit căruia cu un compas şi o linie fără gradațţii nu poți face 
un pătrat care să fie egal cu aria cercului. Regula a rămas 
valabilă până astăzi în matematica modernă. Dar Crowley 
spune: „cheia se află în lipsa pătratului”. Definiţia cuvântului 
„lipsă” include şi termenii „ignorare sau omisiune”. 


Încadrarea unui pătrat într-un cerc este o operațiune 
bidimensională. Dacă extindem procedeul la un spațiu 
tridimensional, putem încadra un cub într-o sferă prin 
derivarea solidelor platonice de care am discutat anterior. Un 
creion tridimensional care ar scrie în aer ar putea îndeplini cu 
uşurinţă această sarcină. 


Dacă aplicăm acelaşi principiu tridimensional Semnului 
Bestiei sau crucii din interiorul cercului, obținem o 
configurație foarte interesantă. Mai întâi, vom uni punctele de 
intersecție ale crucii cu cercul şi vom obține următorul desen 
bidimensional: 


Deşi ilustrată în două dimensiuni, această reprezentare 
grafică este cea a unui octaedru în interiorul unei sfere. Dacă 
nu vi se pare clar, imaginați-vă că trageţi de centrul crucii în 
sus cu degetele de la o mână şi în jos cu degetele de la cealaltă 
mână. Veţi obține astfel un octaedru circumscris de o sferă. 
Dacă nici acum nu vi se pare clar, construiți-vă un octaedru 
din câteva bețe şi priviți-l de sus. Veţi constata că arată la fel 
ca o cruce. 


Octaedrul nu este numai o formă sacră. Antena Delta-T 
folosită pentru experimentele asupra timpului la Montauk 
avea de asemenea o formă de octaedru. Marea Piramidă are 
aceeaşi formă. Aşa cum spuneam în capitolele anterioare, 
octaedrul este obținut prin derivarea unui tetraedru, la fel ca 


şi cubul, icosaedrul şi dodecaedrul. Întrucât cele cinci solide 
platonice pot fi folosite apoi pentru a construi orice formă 
existentă în natură, această structură reprezintă însăşi cheia 
rețelei morfogenetice şi a vieții. 

Afirmația „încearcă să fii o formă” sau „fii o formă” este 
direct legată de câmpurile geometrice înmagazinate în 
structura electromagnetică a ființei noastre. Prin vizualizarea 
lor putem pătrunde în însăşi esenţa ființei noastre, sau în 
structura noastră matricială, după cum este numită ea 
uneori. Aceasta este cheia înţelegerii noastre în mijlocul vastei 
panorame a creaţiei. Când am vorbit despre geometria sacră, 
am demonstrat că prin înțelegerea acestor principii putem 
deschide o poartă. Chiar dacă extindem cuvintele afirmației la 
„incearcă să capeţi forma unei bestii (unui animal)”, avem de-a 
face cu acelaşi principiu. La fel ca şi forma umană, forma 
animală este alcătuită din aceleaşi forme geometrice. 

Aşa cum spuneam mai devreme, mai există o manieră de 
interpretare a acestui fragment. Din această perspectivă, 
trebuie să menționăm că ideea pătratului încadrat în cerc în 
matematica tradițională este absolut arbitrară. Un 
matematician mi-a spus odată că această frază ar putea avea 
şi alte semnificaţii legitime. De pildă, s-ar putea referi la faptul 
că poţi obține un pătrat dintr-un cerc prin tăierea 
circumferinței sale de patru ori cu o rază a sa. Obţinem astfel 
prima imagine ilustrată în acest capitol. Putem desena apoi 
pătratul unind cele patru puncte în care razele se 
intersectează cu circumferința cercului. Obţinem astfel cea 
de-a doua imagine. Dacă proiectăm imaginea într-un spațiu 
tridimensional, obținem antena Delta-T şi primul solid 
platonic (din care pot fi derivate toate celelalte). Cartea legii 
afirmă însă: „cheia stă în lipsa lui”. Abordarea acestei afirmaţii 
poate fi foarte diferită de cea oferită anterior. Poate că fraza nu 
poate fi înțeleasă decât studiindu-l pe acela care „va veni după 
el şi va descoperi cheia”. 

La fel ca mulți alții, Crowley credea că cel care va veni 
după el era Charles Stansfield Jones, un magician care a 
murit cu mulți ani în urmă. Era considerat fiul magic al lui 


Crowley şi promitea foarte mult. Am văzut personal o ilustrație 
grafică desenată de Jones care era alcătuită exact din formele 
geometrice de care am discutat. Desenul nu era însoțit de nici 
o explicație. Deşi nu părea să ofere nici o cheie celor 
neinstruiți, ilustrația demonstra că Jones avea într-adevăr o 
viziune foarte profundă. Magicianul a scris de asemenea o 
carte pe care nu a publicat-o niciodată, intitulată Liber XXXI. 
Deşi nu am avut posibilitatea să o consult, nu cred că a vorbit 
ceva în ea de geometria sacră, dar este sigur că o cunoştea. 
Jones avea o singură problemă: era nebun. 


După o carieră magică legendară, Jones „a luat calea 
abisului”. Metoda lui consta în esenţă în interpretarea tuturor 
evenimentelor din viața sa ca având semnificație magică. Avea 
un intelect uluitor şi cunoştinţe magice foarte extinse, dar la 
un moment dat a fost depăşit. După o excursie în Anglia în 
care a încercat fără succes să convertească Biserica 
Romano-Catolică la Legea Thelemei, s-a întors acasă cu 
vaporul. A coborât la Vancouver, îmbrăcat numai cu o haină 
de ploaie. Şi-a dat-o rapid jos şi a început un ritual prin 
centrul oraşului, într-o încercare de eliberare de toate 
restricțiile. După cum vă puteți imagina, a fost imediat arestat 
şi aruncat la închisoare, unde a devenit ţinta tuturor glumelor. 
Jones avea o viziune genială, dar a eşuat ca ființă umană, 
neputând să îşi integreze cunoaşterea în propria sa realitate. A 
sfârşit ducând războaie magice cu Crowley şi declarându-l pe 
acesta duşmanul său. Pe bună dreptate, ne putem pune 
întrebarea: dacă acest om a descoperit cheia, cum se face că a 
sfârşit într-o manieră atât de degradantă? 


Biografia lui Jones mi-a demonstrat că era un om 
extrem de orgolios, convins că poate realiza orice prin magia 
sa. În plus, era uluitor de lipsit de bun simţ. Crowley avea să 
afirme despre el că a sărit peste nişte etape absolut necesare în 
pregătirea de magician şi a suportat consecințele. Este evident 
că Jones a avut o serie de viziuni geniale, dar le-a urmărit 
până la capăt în detrimentul propriei sale evoluții. Altfel spus, 
a pus realizarea sa intelectuală înaintea inimii. 


Revenind la cea de-a doua manieră de interpretare, nu 


contează prea mult dacă Aleister se referea la eşecul lui Jones 
(cu toată iluminarea lui) sau nu. Importantă este conexiunea 
geometrică şi faptul că trebuie să învăţăm din eşecul lui. 

Orice om care primeşte informaţii de acest fel intră într-o 
stare de minunare. Sunt oameni care trăiesc sentimentul că 
nu merită să-şi trăiască restul vieții decât studiind Marea 
Piramidă sau secretele diferitelor şcoli ale misterelor. Acestea 
sunt absolut fascinante şi este uşor să te laşi sedus de 
incredibila complexitate a naturii şi a geometriei sacre. Cel 
care înțelege aceste lucruri îi poate apoi seduce şi pe cei din 
jur. Pe de altă parte, dacă nu urmează calea inimii, omul este 
sortit eşecului. 


Inima umană găzduieşte scânteia divină. La ea se 
raporta faraonul atunci când opera simultan cu energiile 
superioare şi cu cele inferioare. Ruperea punţii de legătură cu 
această scânteie nu poate conduce decât la decădere; aceasta 
este boala de care suferă lumea noastră modernă. „Nimeni nu 
trebuie să caute cheia, căci numai aşa o poate găsi” ne 
sugerează textul, sfătuindu-ne să nu devenim obsedați de 
aceste informaţii. Atunci când soseşte timpul, iluminarea ne 
găseşte singură. Informațiile legate de subtilitățile creației, 
OZN-uri, răpiri, Montauk, etc., nu trebuie să devină obsesii 
pentru nimeni. Important este să ne păstrăm echilibrul. 


S-ar mai putea spune multe lucruri despre Cartea legii. 
Ar fi nevoie însă de o altă carte şi de încă un an de studiu, 
lucruri pe care nu mi le-am propus deocamdată. În acest 
capitol nu am încercat decât să prezint o sinteză a cărții, cu 
referiri speciale la Montauk şi la subiectul de care ne ocupăm 
în lucrarea de față. Este important să reținem că unica valoare 
pe care o are Cartea legii este legată de cheia conştiinţei. Ea 
poate deschide porțile înțelegerii, iar acesta este singurul caz 
în care putem spune că am găsit cheia. Dacă această cheie nu 
răspunde la toate întrebările vieții, va trebui să recitim cartea, 
care ne va revela o nouă cheie. Ea nu reprezintă decât un 
instrument care ne poate ajuta să restabilim puntea cu 
infinitul. 


Capitolul 27 
Siriusienii 


Cel mai important aspect legat de descoperirile din 
capitolul anterior se referă la faptul că explică anumite aspecte 
cheie ale moştenirii noastre străvechi. Aşa cum am mai spus, 
Cartea legii face trimitere la Marea Piramidă prin linia 
înclinată la un unghi de 26*, dar şi la Sfinx, prin anagrama 
zeiței Bast. Să revenim aşadar la cele două minuni ale lumii 
antice şi la Cairo, oraşul lui Marte. Am demonstrat deja că 
Egiptul, la fel ca atâtea alte civilizaţii antice, şi-a adus tributul 
planetei Marte. A existat însă un corp ceresc chiar mai 
important decât această planetă, şi anume steaua Sirius. 

Egiptenii şi-au bazat întregul calendar pe mişcările 
acestei stele sacre, cea mai strălucitoare de pe firmamentul 
nostru. Am afirmat mai devreme că Marea Piramidă a fost 
astfel construită încât să permită luminii lui Sirius să intre 
prin deschizătura care duce la Camera Reginei într-un anumit 
moment al anului. Textele ezoterice indică faptul că scopul era 
ca lumina stelei să strălucească asupra unui inițiat în timpul 
unui ritual. Dacă egiptenii erau atât de fascinați de Sirius, 
rezultă de la sine că străvechea civilizație de pe Marte trebuie 
să fi avut aceeaşi devoțiune față de această stea. Se crede chiar 
că formele geometrice de pe planeta Marte au fost construite în 
semn de devoțiune față de Sirius. 

Potrivit unei anumite legende, fața de pe Marte a fost 
construită în onoarea zeului (sau logosului) solar Sukon. 
Siriusienii s-au stabilit pe Marte cu permisiunea acestuia. Un 
alt nume al zeului era Set sau Seth. Motivul pentru care 
siriusienii s-au stabilit pe Marte era legat de faptul că la acea 
vreme, planeta se afla pe orbita-leagăn al vieţii. Cele 720 de zile 
cât dura rotația completă în jurul soarelui asigurau condiții 
meteorologice optime, care permiteau stabilirea unei civilizaţii. 

Am arătat în Proiectul Montauk că cei care au asigurat 
scaunul necesar pentru experimentele asupra timpului au fost 


siriusienii. Un anume domn X m-a contactat şi mi-a spus că a 
fost implicat în negocierile pentru obţinerea scaunului. Tot el 
mi-a povestit şi de capacitatea lui Crowley de a manipula 
timpul, fiind prima persoană care mi-a sugerat că atât 
Experimentul Philadelphia cât şi Proiectul Montauk au fost 
efectele magiei lui Crowley. 

Acest lucru pare de-a dreptul ironic, dacă ne gândim la 
conexiunile secrete ale lui Crowley. Acesta a fost implicat nu 
doar în OTO, ci şi într-o societate secretă numită Argentum 
Astrum, sau Ordinul Stelei de Argint. „Steaua de Argint” se 
referea la Sirius, cea mai strălucitoare stea de pe cer şi cea 
care deținea poziția cheie în străvechea constelație a 
Phoenixului. Asirienii şi fenicienii şi-au tras numele de la 
această stea. 

Crowley a afirmat că cei care făceau parte din Ordinul 
Stelei de Argint erau chiar lluminaţii. Corespondenţele merg 
însă şi mai departe. Esenţa magiei sale era inspirată de 
siriusieni, existând numeroase tradiții care susțin această 
afirmaţie. În tradiţia ocultă, Sirius este considerat Zeul Ascuns 
sau „soarele din spatele soarelui”. La fel cum luna reflectă 
lumina solară, soarele reflectă lumina lui Sirius. Această idee 
a fost exprimată în Cartea legii, într- un fragment în care 
Crowley scria: „Khabs este în Khu, nu Khu este în Khabs”. 
Cuvântul Khab înseamnă stea, în timp ce Khu se referă la 
lumină. Ideea este următoarea: subconştientul colectiv crede 
că stelele sunt cele care emit lumină; în realitate, ele se scaldă 
în această lumină, pe care doar o reflectă. Aceasta era maniera 
în care Crowley, la fel ca şi strămoşii noştri, adora steaua 
Sirius, fiind în realitate un adorator al luminii creației. Sirius 
era steaua cea mai strălucitoare de pe cer, deci era cea mai 
puternică, întrucât reflecta cea mai mare cantitate de lumină. 

În viziunea vechilor egipteni, atunci când Sirius se 
apropia cel mai mult de planeta pământ, între cele două 
corpuri cereşti se forma o legătură ocultă specială. Altfel spus, 
în acel moment Sirius reflecta către Terra o cantitate de 
lumină mai mare decât în orice altă perioadă a anului. Ei au 
descoperit că această legătură devenea extrem de puternică în 
timpul Zilelor Câinelui din august (Sirius mai era cunoscută şi 


sub numele de Steaua Câinelui), într-o perioadă cuprinsă între 
23 iulie şi 23 august. Unii specialişti consideră că perioada 
poate fi extinsă până la 8 septembrie. Acest aspect legat de 
Sirius ne conduce la o sincronicitate, dacă ne aducem aminte 
de teoria expusă în Proiectul Montauk, potrivit căreia 
bioritmurile pământului se repetă la fiecare 20 de ani, 
începând cu data de 12 august. Această dată nu reprezintă 
numai aniversarea căsătoriei lui Crowley, a Experimentului 
Philadelphia şi a apogeului Proiectului Montauk; ea se află 
chiar în centrul intervalului numit Zilele Câinelui. În acest 
context, ipoteza potrivit căreia scaunul din Montauk a fost 
furnizat de siriusieni pare extrem de pertinentă. Dacă tot acest 
incredibil scenariu al Proiectului Montauk este adevărat, este 
evident că singurii care ar fi putut cunoaşte cum poate fi 
construit un scaun capabil să rezoneze cu conştiinţa timpului 
erau siriusienii. 

Potrivit informaţiilor pe care le avem, siriusienii erau 
creaturi extrem de tehnice, dar fără un simț politic foarte 
dezvoltat. Din spusele lui Al Bielek, ei arată foarte asemănători 
cu oamenii din anumite puncte de vedere. Sunt musculoşi, 
dar au pupila ca o fantă verticală, la fel ca în cazul pisicilor. 
Poartă pe cap un fel de năframă şi se bănuieşte că ar fi chei. 
Uneori, poartă pe ochi nişte chestii ciudate, care ar putea fi 
instrumente de comunicare. Au o înălțime de aproximativ doi 
metri şi dacă sunt deghizați corespunzător, pot fi confundați 
cu uşurinţă cu oamenii. Siriusienii de la Montauk erau cât se 
poate de amabili cu oamenii şi îşi vedeau de treaba lor. 

Cam acestea sunt informațiile care se cunosc despre ei. 
Ceea ce mi se pare important este faptul că nu pot fi disociați 
în nici un fel de informaţiile revelate în această carte. 

Există o carte intitulată A 12-a planetă şi scrisă de 
Zacharia Sitchin care aduce numeroase dovezi în sprijinul 
ipotezei că pământul ar fi fost vizitat încă din timpuri 
imemoriale de către extratereştri. Lucrarea începe cu Sumeria 
antică, exact locul în care se presupune că s-au stabilit 
siriusienii. Dacă acceptăm această ipoteză, siriusienii devin 
nu numai punctul focal din care au plecat toate religiile 
noastre planetare, ci şi centrul a tot felul de activități 


extraterestre. 

Crowley a studiat această cunoaştere chiar de la sursă, 
analizând riturile ceremoniale ale vechilor sumerieni. Istoria îi 
consemnează pe aceştia ca un popor de păstori-regi numiți 
yezidi. Profetul lor era Yezid, iar Crowley avea să descopere 
ulterior că era o reîncarnare a acestuia. 

Studiind vechii sumerieni şi riturile lor, Crowley a aflat 
că aceştia erau un popor orgiastic la limita extremă. 
Ceremoniile lor erau executate într-o sincronizare perfectă cu 
revoluțiile stelare. Urmaşii lor au deschis ulterior şcolile de 
mistere greceşti sau romane. Aceşti oameni din vechime 
priveau impulsurile primitive într-o manieră foarte diferită față 
de societatea „civilizată” de astăzi. Ei recunoşteau instinctiv 
(aproape la fel ca animalele în timpul sezonului de 
împerechere) faptul că mişcările de revoluţie ale universului 
coincid cu impulsurile sexuale, deschizându-i adeptului inițiat 
accesul la lumile invizibile din alte dimensiuni. În artele 
tantrice hinduse, cunoscute şi sub numele de yoga iubirii, 
aceste impulsuri erau numite kala, unități de timp sau vibrații 
vaginale. Dacă reducem spaţiul şi timpul la aspectele lor 
masculine şi feminine, este uşor să înțelegem că mama-natura 
prezintă ondulațţii care corespund vaginului. Am vorbit mai 
devreme în această carte de vesica pisces, un simbol în formă 
de ochi care a rezultat ca al doilea act al procesului creator 
evoluționist. Mai este cunoscut şi sub numele de Ochiul lui 
Horus sau Ochiul lui Set (Sirius). Dacă „ochiul” se află într-o 
poziţie verticală, el devine un simbol al vaginului. 

Pe măsură ce geometria spațiului şi a timpului devine 
din ce în ce mai complexă ca urmare a procesului de evoluție 
(cunoscut şi sub numele de mama-natura), se produc procese 
şi repetiții care imită sau rezonează cu ceea ce noi numim 
procesul sexual. Aceste energii sunt uluitor de puternice şi 
permit crearea realității. Reţeaua morfogenetică nu este 
altceva decât un tipar energetic, care devine apoi realitate. 
Aceasta era esenţa riturilor orgiastice ale vechilor sumerieni 
sau asirieni. Ei celebrau de fapt ondulațţiile naturii şi evoluția 
simbolurilor geometrice, conectându-şi conştiinţa la acestea 
prin intermediul procesului sexual. 


Orice om ştie că intră într-o stare diferită de conştiinţă în 
timpul actului amoros. Fiind vorba de un act de creaţie, nu 
este greu de bănuit că ori de câte ori ne aflăm în această stare 
de conştiinţă putem influența creația. Atunci când ne 
angrenăm într-un act amoros, noi accesăm rețeaua energetică 
ce a permis creația universului. 


Studiind aceste informaţii, Crowley a înțeles că 
strămoşii noştri ştiau foarte bine ce fac atunci când îşi 
realizează riturile orgiastice. Evident, practicanții moderni ai 
orgiilor au transformat ritualul sacru într-un procedeu 
denaturat şi lipsit de orice sacralitate (ceea ce nu înseamnă 
însă că energiile magice nu sunt prezente la fața locului). 


Toate acestea ne conduc înapoi la Bast25, zeița vrăjitoriei 
şi a magiei sexuale la vechii egipteni. Dacă ați simţit vreodată 
impulsul de a face ceva bizar de natură sexuală, v-aţi aflat cu 
siguranţă sub imperiul lui Bast. Dar cine anume este această 
zeiță? 


25 În capitolul 26 am arătat că literele străbătute de linia trasă de Crowley în Cartea legii 
alcătuiesc cuvintele EASY IF BAST (este uşor dacă Bast). O prietenă căreia i-am dat să 
citească manuscrisul m-a luat în derâdere, întrebându-mă de ce nu am grupat altfel literele, 
pentru a obține EASY IF STAB (aprox.: este uşor dacă înjunghii). Prietena mea a refuzat să 
creadă că am descoperit o corespondenţă pertinentă. Chiar dacă Bast nu reprezintă 
adevărata cheie, este cert totuşi că studierea acestei corespondențe mi-a permis să descopăr 
o sumedenie de informaţii utile. Chiar a doua zi, coincidenţa a făcut să întâlnesc un autor 
care mi-a oferit tot felul de date despre Jack Spintecătorul. Spre surpriza mea, am constatat 
că fraza „EASY IF STA B” nu este deloc lipsită de semnificații dacă este abordată din 
perspectiva studierii vieții lui Jack Spintecătorul. Nu numai că există numeroase indicii 
referitoare la legătura dinte Crowley şi Jack Spintecătorul, dar s-a comentat chiar că 
Aleister ar fi cunoscut identitatea acestuia. Dacă ne gândim şi la sincronicitatea nu melu i său 
cu celal lui Jack Parsons, nu putem decât să ne minunăm. Nu am avut încă timpul necesar 
pentru a studia această linie de cauzalitate, dar sunt aproape convins că aş putea descoperi 
corespondențe foarte interesante cu Jack Spintecătorul dacă aş aborda cazul din perspectiva 
frazei „EASY IF STAB” din Cartea legii. Misterul identităţii lui Jack Spintecătorul nu a 
fost rezolvat niciodată. Intuiţia îmi spune că a fost mai degrabă o ființă interdimensională 
decât un simplu om. Faptul că a ucis prostituate reprezintă o primă corespondenţă cu 
Crowley. O altă corespondenţă interesantă rezultă d in afirmaţia potrivit căreia şcolile 
misterelor protejează cu multă atenţie energiile Marii Piramide, căci prin accesarea acestora 
un novice ar putea distruge cu uşurinţă orice ar dori fără a putea fi prins. Dacă mai facem şi 
legătura cu mutilările de vite atribuite extratereştrilor (în scopul prelevării de glande şi 
organe vitale), posibilităţile de investigație devin multiple. 


Identificată adeseori şi ca zeița-pisică a egiptenilor, Bast 
este una din cele mai vechi ipostaze a lui Babalon, 
zeița-mamă. Este portretizată fie ca o pisică, fie ca o leoaică. 
Fiind zeița magiei sexuale, ea guverna desfrâul şi impulsurile 
amoroase. Sarcina ei era să vegheze ca toate posibilitățile să se 
împlinească şi să vadă lumina soarelui. Bast este de multe ori 
identificată ca Bestia (n.n. Beast), întrucât se pare că a tutelat 
experimentele atlanțţilor (iar mai târziu ale egiptenilor) care au 
condus la crearea sirenelor, minotaurilor, centaurilor, a 
calului Pegas, etc. 

De la zeița Bast provin cel puţin două cuvinte rămase în 
lexiconul nostru modern: cuvântul „bastard”, născut din cutia 
Pandorei, din care au rezultat practicile sexuale 
neconvenționale specifice vremii. În timpul domniei zeiței, 
paternitatea nu reprezenta o chestiune importantă. Instituția 
căsătoriei a apărut mai târziu, ca o necesitate pentru a 
prezerva structura patriarhală, în scopuri legate de 
succesiune şi moştenire. Când zeul (soțul zeiței) a preluat 
puterea, el a stabilit instituția paternităţii, pedepsindu-le pe 
femeile care năşteau copii în afara căsătoriei consfințite 
printr-un inel. Întreaga chestiune nu ţine atât de morală cât de 
putere. 


Se ştie despre cultura amazoanelor că acestea ştiau să 
se înmulțească fără ajutorul bărbaților. Dacă ținem cont de 
faptul că trupul uman este în esență androgin, nu este 
neapărat necesară separarea pe sexe pentru a da naştere unui 
copil. Această afirmație este susținută de faptul dovedit 
ştiinţific că zona pellucida (acea zonă a organului reproducător 
al femeii care conţine un sac) poate fi penetrată de o proteină 
masculină latentă secretată de structura genetică moştenită 
de femeie, pe care corpul acesteia o asimilează unui 
spermatozoid. Aşa apar naşterile din fecioare. 


S-ar putea argumenta că energia feminină a 
amazoanelor era dezechilibrată din cauza lipsei bărbaţilor. 
Acesta este însă un cu totul alt aspect. După înlocuirea 
cultului zeiței-mamă cu un cult patriarhal, femeile au fost 
subjugate şi supuse unor condiții greu de suportat. Forţele 


masculine au preluat controlul. Aşa s-a născut moralitatea, 
generată de elitele aflate la putere în respectivele civilizații. 

La nivel primordial, scopul energiei feminine este de a 
regenera prin intermediul organelor sexuale. Aceasta este 
poarta către nemurire a formei animale a speciilor. Animalul 
nu îşi poate proiecta imaginea în viitor, obținând astfel viața 
eternă pentru specia sa, decât prin intermediul organelor 
genitale feminine. Bast simboliza acest principiu, şi implicit 
ideea practicilor de reproducere neinhibate, cunoscute uneori 
şi sub numele de catting26. Cuvântul derivă şi de la cunt?7, un 
termen de argou pentru vagin, folosit însă de regulă într-un 
sens peiorativ. Cuvântul este considerat atât de tabu încât 
face parte din „lista celor şapte cuvinte murdare” care nu pot fi 
rostite pe un post de televiziune. După cum putem vedea, 
influenţa zeiței Bast nu este cu nimic mai mică nici în zilele 
noastre. Este uşor de înțeles astfel că ranchiuna şi duşmănia 
cu care sunt privite cuvintele „bastard” şi „cunt” derivă din 
străvechiul criticism al culturii prevalente în perioada domniei 
zeiței Bast. 

Conceptul de Femeie Roşcată sau Babalon, mult uzitat 
de Crowely, nu este decât un alt nume pentru zeița Bast. 
Culoarea roşie a părului este aleasă din cauza similarităţii ei 
cu culoarea sângelui (aceasta este inclusiv culoarea aleasă 
pentru coperta Cărţii legii). Aşa cum am mai spus, sângele 
simbolizează fazele lunii şi ciclul menstrual. De aceea, 
calendarul lunar reprezintă calendarul lui Bast, şi implicit 
adevăratul calendar al trecerii timpului. El se află într-o 
opoziție directă cu calendarul gregorian, apărut ca urmare a 
unui decret al Papei Grigorie, cel care a autorizat şi 
funcționarea Inchiziției. 

Progeniturile lui Bast (zeița lunii) sunt numite copii ai 
lunii. Spuneam în capitolul anterior că Aleister Crowley a fost 
recunoscut ca reîncarnare a preotului Ankh-af-an-Khonsu, 
sau Preotul lui Mentu. Khonsu fiind una din denumirile lunii, 


26 Împerechere a pisicilor aflate în călduri. 
21 Denumirea populară a organului genital feminin. 


o putem considera pe Bast ca o Preoteasă a lui Mentu. Din 
această perspectivă, putem spune că Bast a fost divinitatea 
tutelară a experimentelor tutelare şi genetice de la Montauk. 
Ca o coincidență amuzantă, menționăm că în zona de lângă 
parcarea din apropierea farului din Montauk rătăcesc un mare 
număr de pisici. Nu au cămin, dar sunt de regulă bine hrănite 
de turişti, care îşi aleg din când în când câte una ca să o ducă 
acasă. Aceste pisici sunt cunoscute chiar sub numele de 
„pisicile din Montauk”. Cineva mi-a spus că dacă urmăreşti o 
asemenea pisică înainte de furtună, te va conduce în galeriile 
subterane. 

Deşi corespondența dintre Bast şi Montauk pare încă 
obscură, este cert că ea a fost celebrată în Egiptul Antic sub 
forma  Sfinxului. Avea corpul unui leu, simbolizat de 
Constelaţia Leului, şi partea superioară a unei fecioare, 
simbolizată de Constelaţia Fecioarei. La origini, Sfinxul avea 
sâni, dar aceştia au fost înlăturați după instaurarea culturii 
patriarhale. Faţa i-a fost de asemenea modificată, astfel încât 
să semene mai mult cu cea a unui cimpanzeu. Se pune 
întrebarea: de ce a unui cimpanzeu? 

Răspunsul este legat de genetica noastră. Evoluţia 
umană pe această planetă a început cu evoluția maimutelor. 
Am afirmat anterior că un Rh pozitiv al sângelui se referă la 
moştenirea genelor maimutelor rhesus în sistemul uman. 
Rh-ul negativ se referă la o genetică extraterestră. Există şi o 
anumită asemănare a oamenilor cu maimuțele. Dacă nu mă 
credeți, comparați-vă cu o gorilă de la grădina zoologică. 

Însuşi cuvântul „maimuţă” (n.n. monkey în limba 
engleză) ne permite anumite jocuri de cuvinte. Prefixul „mon” 
este legat de Montu, Montauk şi de celelalte definiții ale 
fonemului de care am vorbit anterior, în timp ce sufixul „key” 
(n.n. cheie) se referă la „cheia enigmei de la Montauk”. Deşi 
savanții nu sunt unanim de acord în această privinţă, 
convingerea generală este că acest cuvânt derivă din olandezul 
monnekijn, care provine din latinescul monne, a cărui origine 
este incertă. Manikan înseamnă om mic sau imitație de om. 
Cuvântul monne este şi el intim legat de rădăcina cuvintelor 
despre care am tot discutat. 


Se crede că un alt cuvânt, ape (n.n. un alt nume pentru 
maimuţă) este derivat dintr-un cuvânt teutonic, deşi unii 
afirmă că provine din limba celtă. Totul devine mult mai clar 
dacă studiem un derivat al său, cuvântul apex (n.n. vârf, 
culme). Corespondenţele acestuia sunt cât se poate de 
interesante. Cuvântul se referă la punctul culminant al 
timpului, dar şi la vârful superior al unui triunghi sau al unei 
piramide. Turnul din Babalon şi aspectul muntos al regiunii 
Montauk par direct asociate cu acest cuvânt, care derivă de la 
tip, asociat de regulă cu vârful pălăriei unui sacerdot (n.n. 
flamen). Un flamen era un preot sau un magician în Roma 
Antică, cuvântul fiind derivat din sanscritul brahman. 

O altă specie de maimuțe, orangutanul, derivă de la 
oran, care înseamnă om, şi utan, care înseamnă pădure. 
Cuvântul oran este de origine malaieziană şi este suspect de 
apropiat de Orion. Cuvântul cimpanzeu derivă de la pan, care 
înseamnă omniprezent. Este totodată numele lui Pan, zeul 
pădurilor şi al câmpiilor, despre care se spune că era cât se 
poate de activ din punct de vedere sexual. Crowley a scris 
chiar o poezie despre el. 

Cuvântul gorilă a fost inventat de dr. Savage (care a 
existat în realitate), pornind de la un cuvânt al triburilor 
africane locale care desemna o femeie foarte păroasă. Este o 
referință directă la un specimen genetic despre care nu 
cunoaştem prea multe astăzi. Pentru informaţii suplimentare, 
puteți citi cartea Mama a fost un animal adorabil, de Philip 
Jose Farmer. 

Toate aceste informaţii sunt cât se poate de clare. Cineva 
s-a jucat cândva cu genetica noastră, la modul literal. Pe 
vremea zeiței Bast s-au încercat toate tipurile de experimente 
genetice posibile. Se pare că influența masculină de mai târziu 
a preferat să propage ideea unei similitudini a omului cu 
maimuța, folosindu-se de rețeaua morfogenetică a evoluției. 

Bast a stabilit că omul poate cobori pe un nivel de 
conştiinţă inferior dacă alege acest lucru, şi invers, că formele 
inferioare pot evolua pe nivelul conştiinţei umane. Afirmația 
poate părea un sacrilegiu astăzi, dar în trecutul îndepărtat era 
un adevăr unanim acceptat. Arheologii au găsit în oraşul 


Bubastis un mare număr de pisici mumificate care păzeau 
templul sacru. Se pare că respectul față de Bast era imens în 
acele vremuri. 

Cartea legii ne învaţă că propagarea vieţii este complet 
trebuie împlinite prin evoluția formelor geometrice care stau la 
baza creației. Zeița Bast simbolizează potenţialul nerestrictiv 
al întregii creaţii. Limitările evoluției noastre sunt influențate 
de cei care controlează rețeaua morfogenetică, dar nu pot fi cu 
adevărat determinate decât de liberul nostru arbitru şi de 
propriile noastre opțiuni. 


Capitolul 28 


Poate Dumnezeu să trăiască într-un câine? 


Desacralizarea zeiței Bast în cultura noastră face din 
vechile rituri sexuale sumeriene un tabu absolut. Acest lucru 
este uşor de recunoscut în principalul curent al 
creştinismului, care penetrează întreaga noastră cultură. 
Sumerienii priveau viața dintr-o perspectivă complet opusă 
celei din care o privim noi. Prin riturile lor sexuale, ei 
considerau că celebrează lumina sau spectrul electromagnetic 
al creaţiei care se manifestă prin diferitele corpuri cereşti ale 
galaxiei. Lumina simboliza întreaga creație, iar procesul 
sexual reprezenta puntea de legătură între animal şi 
divinitate. Conceptul de Sfântă Treime a fost inventat mai 
târziu, pentru a-i inocula omului ideea că Dumnezeu l-a creat 
numai prin intermediul spiritului. Deşi acest lucru nu este 
complet neadevărat, el a fost astfel predicat încât să-l 
diferențieze pe om de animal. Este un prim exemplu de gândire 
polarizată, de diviziune. 

Culmea este că Biserica a insistat de-a lungul timpului 
asupra doctrinei potrivit căreia lisus s-a născut dintr-o 
fecioară. Practicanţii magiei, deseori duşmani de moarte ai 
doctrinei Bisericii, nu au nici o problemă în a accepta această 
idee. Ceea ce nu acceptă ei este ideea că omul este complet 
separat de animal. Există multe motive care stau la baza 
acestei idei, iar unul dintre ele are o importanță deosebită, 
întrucât este legat de Iehova. 

Într-un capitol anterior am arătat că numele ebraic al lui 
Iehova este JHVH, YHWH sau IHVH. Este vorba de cele patru 
litere ale alfabetului ebraic, Yod, He, Vau şi He. Ce nu v-am 
spus atunci este că dacă inversăm literele IHVH, obţinem 
HIVH, care este numele ebraic pentru bestie şi se pronunţă 
heva. Întrucât acest cuvânt are acelaşi echivalent numeric ca 
şi lehova, cele două semnificaţii se consideră a fi identice. 
Aceasta este magia alfabetului. Însumate, ambele cuvinte dau 


numărul 26, adică unghiul liniei trasate de Crowley în Cartea 
legii. 

Ajungem astfel la un alt mister, legat de numele popular 
al lui Sirius: Steaua Câinelui. Toţi câinii derivă din lupi, 
animale mult mai populare şi mai sacre în cultura New Age. 
Câinele este un animal domesticit, dar rămâne totuşi un 
animal. Nu este exclus ca riturile sexuale ale asirienilor să fi 
inclus şi animale, cert este că ele urmăreau să scoată la 
lumină latura animalică a omului. Aşa se explică alegerea 
câinelui. Din punct de vedere al plăcerii strict fizice, câinele 
sau latura animalică a omului reprezintă cel mai bun prieten 
al său, întrucât îl face să se simtă bine. 

Egiptenii îl mai numeau pe Set şi An, care înseamnă 
„câine”. Astfel sa ajuns la cuvântul „Set-an”, care s-a 
transformat apoi în Satan, cel care conduce iadul, un loc 
infernal în care predomină o căldură excesivă. Referinţa la un 
câine în călduri pare evidentă. Aşa se explică dictonul moral de 
mai târziu: „Dacă laşi animalul din tine să iasă la lumină, vei 
ajunge în iad”. În realitate, orice om a vizitat deja iadul şi nu 
s-a simțit deloc rău acolo! 

Dar poate cel mai uimitor mister legat de Steaua 
Câinelui este faptul că „zeu” şi „câine” conțin aceleaşi litere, 
inversate (n.n. zeu — god, câine — dog, în limba engleză). Din 
punct de vedere numeric, ambele dau numărul 26, deşi literele 
provin din cuvintele în limba engleză, nu din echivalentele lor 
ebraice. Cât de mari pot fi şansele ca acest lucru să fie o simplă 
coincidență? Se pare că toate aceste argumente au contat în 
ochii lui Crowley, care a scris în Cartea legii: „Poate Dumnezeu 
(un zeu) să trăiască într-un câine?” 

Toate aceste informaţii par greu de acceptat în ochii 
celor cu convingeri extrem de bine definite. Celor cu convingeri 
creştine foarte ferme le reamintesc cuvintele lui lisus: „Fii la fel 
de viclean ca şi şarpele, dar la fel de blând ca şi un porumbe!”. 
Este un îndemn evident la cunoaşterea tuturor posibilităților. 
Nu întâmplător, ordinul iezuiţilor îşi îndeamnă adepții să 
devină avocaţii diavolului pentru a se familiariza cu punctele 
de vedere ale ereticilor. 

Pentru a obține corespondenţele numerice ale cuvintelor 


Dumnezeu (zeu) şi bestie (animal), am fost nevoiţi să inversăm 
literele celor două cuvinte. Există însă un derivat al cuvântului 
Dumnezeu (n.n. God) care nu necesită nici o inversiune a 
literelor pentru a obţine câteva concluzii de mare interes. 

Cuvântul englezesc God (n.n. Dumnezeu sau zeu) derivă 
din germanul gott care înseamnă a chema sau a invoca. 
Cuvântul a invoca derivă din latinescul vocare, care înseamnă 
a chema şi derivă la rândul lui de la străvechiul cuvânt din 
limba norse kalla. Dicţionarul Webster's New World nu oferă 
decât supoziții cu privire la derivaţiile cuvântului kalla. Ce nu 
ştiu autorii dicționarului este faptul că limba norse era vorbită 
de rasa ariană, cea care a „invadat” subcontinentul indian, 
creând mai târziu Vedele şi religia hindusă. Orice istoric ştie 
acest lucru. Religia lor a fost însoţită de diferite forme de yoga, 
inclusiv de cea sexuală sau tantrică. Arienii care au creat 
tantra, transmițând-o culturii dravidiene, foloseau cuvântul 
kala. 

Kala este un cuvânt sanscrit care înseamnă vibraţie 
vaginală sau perioadă măsurată de timp. Mai înseamnă şi 
emanațţie a esenței divine şi este ilustrat printr-o floare, o stea, 
un parfum sau o rază. Din Kala a derivat Kali, străvechea zeiță 
hindusă a timpului şi creatoare a universurilor. Kala-ele mai 
sunt reprezentate şi de diferitele căi ale Arborelui Cabalistic al 
Vieţii. Intrarea în rezonanță cu kala-ele permite accesarea 
arhetipurilor existenţiale, şi implicit schimbarea conştiinţei. 
Kala-ele mai corespund şi celor opt culori (inclusiv negrul) ale 
spectrului şi reprezintă chiar rădăcina cuvântului „culoare” 
(n.n. color). 

Cea mai importantă kala era neagră şi o reprezenta pe 
zeița Kali. Negrul semnifică vidul creator din care s-au născut 
toate lucrurile. Este o altă formă de reprezentare a 
zeiței-mamă. Pe măsură ce umanitatea a avansat în yuga 
întunecată, această cunoaştere s-a pierdut. Ea a degenerat şi 
a fost numită magie neagră, deşi la origini nu era practicată cu 
scopuri sau intenții negative. Negrul era o culoare sacră, 
ilustrând întregul spectru electromagnetic. 

Din perspectiva celeilalte semnificaţii a ei, de măsurare a 
unităților de timp, kala reprezintă rădăcina cuvântului 


„calendar”. Acesta era sensul care o făcea atât de 
înspăimântătoare pe zeița Kali, care avea puterea şi 
responsabilitatea supremă de a devora întreaga viață. În 
realitate, aceasta este doar una din manifestările vieţii. Timpul 
devorează orice organism viu. 

După cum observăm, derivatele cuvântului God permit o 
întreagă disertaţie teologică în sine. Ce merită observat este 
faptul că strămoşii noştri se raportau la creaţie şi la divinitate 
într-o manieră complet opusă sistemelor obişnuite ale 
dogmelor din zilele noastre. 

Set sau Shaitan este cel mai vechi din zeii documentați 
de istorie şi nu este exclus ca sumerienii să fi aparținut 
aceleiaşi rase ariene care s-a stabilit în India. Set era cunoscut 
şi sub numele de Sothis, Saturn sau Sept, din care a derivat 
mai târziu cuvântul septembrie. Pe măsură ce yuga 
întunecată a avansat, întregul eşafodaj al vechilor religii a 
intrat în declin. Mai târziu, creştinii l-au satanizat pe Shaitan, 
încorporând acest concept ca un principiu opus în religia lor. 
Conceptul deriva însă din religia sumeriană şi a fost perpetuat 
până în vremea cavalerilor templieri. Inchiziția i-a torturat pe 
templieri „în numele lui Christos”, cerându-le să renunțe la 
Satan. În realitate, templierii nu erau deloc atât de răi pe cât 
dorea Biserica să-i reprezinte; ei credeau pur şi simplu într-un 
sistem diferit de valori. 

Numitorul comun al vechilor religii sumeriene şi ariene 
(personal, bănuiesc că ambele au derivat din aceeaşi sursă 
unică) pare să se învârtă în jurul procesului sexual sub forma 
zeiței-mamă şi a conceptului timpului. Ambele principii erau 
strâns asociate cu conştiinţa. Ajungem astfel din nou la 
proiectul Montauk, despre care am afirmat în repetate rânduri 
că a fost caracterizat prin metode de operare sexuale, care 
aveau ca scop afectarea timpului. El a generat un curent opus 
în rețeaua morfogenetică a pământului, aducând la suprafață 
informații puţin înțelese până acum, venite din negura 
timpului. Readucerea lor la lumină poate schimba conştiinţa 
umanităţii, învățându-ne să evităm greşelile trecutului. 


Capitolul 29 


Babalon 


Potrivit tradiţiei, asirienii s-au stabilit inițial în Sumeria, 
având trupuri de pisici sau de lei. Nu se ştie exact din câți 
hibrizi şi din câți oameni autentici a fost alcătuită această 
cultură. Ce se ştie este că la un moment dat asirienii s-au 
stabilit în regiunea Cairo-ului, pe care au numit-o Babalon 
sau Babilon, care înseamnă pui de leu (n.n. baby-lion în 
original). Oraşul a fost desemnat ca unul din Locurile Sacre ale 
Leului şi s-a luat decizia construirii unui mare depozit al 
cunoaşterii, care să permită prezervarea cunoaşterii colective. 
Acest proiect de construcție s-a finalizat cu ceea ce noi numim 
Marea Piramidă şi Sfinxul. Marea Piramidă şi piramidele sale 
satelit au fost concepute ca ceasuri antice, fiind sincronizate 
cu întreaga natură ciclică a universului. Sfinxul o reprezenta 
pe zeița Bast, cunoscută şi ca Babalon, iar mai târziu Isis. Aşa 
cum am mai afirmat, Isis şi Osiris au derivat de la Sirius. 


Prin Sfinx şi prin Marea Piramidă, asirienii au ilustrat 
cele două principii cheie ale religiei lor. Ambele erau asociate 
cu cunoaşterea sacră depozitată în Sala Cunoaşterii. 


Aleister Crowley a fost inițiat în toată această 
cunoaştere. Atunci când a dormit în Marea Piramidă, înainte 
de a primi Cartea legi, el căuta inițierea supremă. 
Proiectându-se într-o lume mai presus de propria sa 
înțelegere, el a trăit o experiență extrem de profundă. A intrat 
în rezonanță cu forme de conştiinţă care ieşeau complet din 
tiparele cunoscute, cunoscând o matematică atât de precisă a 
universului încât nu au încetat să-l uimească pe Crowley până 
la sfârşitul zilelor sale. În esenţă, el şi-a petrecut restul zilelor 
încercând să explice ce s-a întâmplat atunci. 

Am vorbit mai devreme de tetragramă, formula magică 
sau alchimică ce însoțea „primul tetraedru” al existenței. 
Primul element din alchimie sau din tarot este focul, care 


desemnează primul punct al tetraedrului tetragramei. Focul se 
manifestă ca o undă, a cărei structură este reprodusă pentru a 
ilustra forma de vârtej din tetraedrul lui Stan Tenen (despre 
care am vorbit în capitolul 10). Aceasta este identică cu cornul 
unui berbec şi reprezintă baza alfabetului ebraic, ale cărui 
litere pot fi percepute prin rotirea formei în interiorul 
tetraedrului. Cu atâta simbolism codificată într-o singură 
formă, este uşor de înțeles că matricea geometrică ce conţine 
un tetraedru sau o piramidă emană un curent energetic de 
conştiinţă. Este vorba de o spirală conică de energie, care 
corespunde cu precizie formulei matematice cunoscută sub 
numele de spirala lui Fibonacci. Faptul că acest con de energie 
poate influența inteligența unei minți este demonstrat de 
pălăriile conice aşezate de-a lungul timpului pe capul 
studenților leneşi. Iniţial, scopul acestora era de a-i face mai 
inteligenţi, dar treptat ele s-au transformat într-o pedeapsă. 
Deşi nu avea o pălărie conică, Aleister Crowley purta totuşi o 
pălărie de vrăjitor, care, la urma urmei, reprezintă acelaşi 
lucru. 

Focul sau energia primordială a tetragramei din 
interiorul Marii Piramide este asociat cu focul şi pasiunea 
Sfinxului prin intermediul canalului de legătură cunoscut sub 
numele de Sala Cunoaşterii. Sfinxul simbolizează poftele 
desfrânate ale lui Bast, dar şi pe Fecioara inteligentă, 
cunoscută la romani ca Diana, Zeița Lunii, cea care transmută 
energiile inferioare în energii superioare. Altfel spus, este 
persoana care are acces la Sala Cunoaşterii. Când Crowley 
realiza acte de magie sexuală, el încerca să intre în rezonanță 
cu conştiinţa superioară a Sălii Cunoaşterii, folosindu-se de 
energiile inferioare pentru a avea acces la cele superioare. 

În sine, Marea Piramidă este o structură foarte curioasă 
din mai multe motive. Una dintre cele mai uimitoare trăsături 
ale sale este legată de faptul că nu reprezintă un poligon 
simetric. Dacă ar fi jumătatea superioară a unui octaedru, cele 
două unghiuri de la baza suprafeţelor triunghiulare ar trebui 
să măsoare fiecare câte 60°. În realitate, ele măsoară 51,51, 
ceea ce înseamnă că piramida este uşor turtită. Altfel spus, 
putem obține acelaşi rezultat dacă luăm un octaedru perfect 


simetric, împingând uşor vârfurile de sus şi de jos către 
centru. Sub presiunea forței, unghiurile suprafețelor laterale 
s-ar ascuți puțin. Explicaţia este simplă: pământul însuşi nu 
este propriu-zis o sferă, ci doar un sferoid, având forma unei 
mandarine. Cu alte cuvinte, liniile matricei energetice a 
pământului nu sunt nici ele perfect simetrice. La origini este 
posibil să fi fost, dar din momentul în care pământul a fost 
strivit, căpătând forma unui sferoid, liniile corespondente au 
fost şi ele modificate în consecință. Unghiurile de 51,51* ale 
suprafețelor laterale ale Marii Piramide corespund perfect cu 
distorsiunea geometrică a pământului. Un lucru este cert: cine 
a construit Marea Piramidă cunoştea perfect forma exactă a 
pământului. 

Mai există un aspect interesant legat de unghiurile Marii 
Piramide. În vremurile de apogeu, aceasta era pavată cu dale 
din calcar (carbonat de calciu). Analiza de la microscop 
revelează faptul că molecula triunghiulară a acestei substanțe 
chimice are exact aceleaşi unghiuri ale suprafeţelor laterale 
(de 51,51*). Se poate spune că moleculele de calcar ale dalelor 
care pavau piramida imitau însăşi forma acesteia, care la 
rândul ei imită rețeaua morfogenetică a pământului. Mergând 
mai departe, trebuie să spunem că oasele omului sunt 
confecționate tot din carbonat de calciu. Aşa se explică de ce 
erau atât de importante oasele morților din Montauk pentru 
accesarea rețelei. Geometria oaselor se află într-o rezonanță 
perfectă cu structura piramidală a rețelei. Evident, toate 
oasele de om au această proprietate. Ele emană o anumită 
energie care poate influența conştiinţa. Dacă nu credeți, 
încercaţi să speriaţi de moarte pe cineva cu un schelet. În mod 
normal, acest lucru pare hilar, dar funcționează de fiecare 
dată. 

În diferitele sale lucrări, Crowley indică faptul că ştia 
toate aceste aspecte legate de Marea Piramidă şi de energiile 
sale. Folosindu-se de cunoştinţele sale şi de studiul intens al 
perioadei sumeriene, el a creat ritualuri specifice menite nu 
doar să permită accesul la alte planuri de conştiinţă, ci şi să 
comunice cu lumile invizibile prin tot felul de instrumente. 
Printre aceste lumi se numărau cu siguranță şi cele ale 


extratereştrilor. 

În anul 1918, Crowley a început un act de magie sexuală 
cu o persoană de sex feminin din New York pe nume Roddie 
Minor. Actul se numea Ritualul Amalantrah şi a fost executat 
cu câteva luni înainte ca Aleister să-şi petreacă vara la 
Montauk. Unul din simbolurile principale ale acestui ritual era 
oul. Se pare că Aleister primise mesajul: „Totul este conținut în 
ou”, care corespunde exact cu elementele de geometrie sacră 
de care am discutat în această carte. Oul reprezintă prima 
sferă de conştiinţă şi întregul potenţial care urmează să se 
manifeste ulterior. Entitatea contactată de Crowley se numea 
LAM şi o schiță desenată de el arată că semăna izbitor cu 
extratereştrii cenuşii de care am auzit cu toții atât de mult 
vorbindu-se. Forma capului lui LAM semăna perfect cu un ou. 

Documentele OTO indică faptul că LAM reprezintă un 
cuvânt tibetan care înseamnă Cale sau Cărare, în timp ce un 
LAMA este „cel care merge”. Această conexiune tibetană a 
operei lui Crowley chiar înainte de vizita sa la Montauk este 
interesantă şi merită să fie menționată. Am definit mai 
devreme cuvântul tibetan Mantak, arătând că înseamnă 
claritate sau înțelegere. În timp ce realiza Ritualul 
Amalantrah, Crowley a primit mesajul: „Trebuie să mergi pe 
această Cale”. Asocierea dintre LAM şi Montauk este uşor de 
făcut, nu numai prin cuvântul „mantak”, ci şi mergând pe 
conexiunea germană, de care am vorbit mai devreme în 
această carte. 

LAM este şi un cuvânt celtic care înseamnă prag, adică 
un obstacol pe cale. În Irakul de astăzi există de asemenea un 
loc care se numea Elam, localizat pe malul nord-estic al 
fluviului Tigru, chiar la intrarea în Golful Persic. Limba vorbită 
în Elam era o curiozitate şi nu i s-a găsit nici o familie de limbi 
cu care să fie înrudită. 

Interesul față de LAM nu a scăzut nici astăzi. OTO a 
fondat un cult al lui Lam pentru membrii atraşi de această 
entitate care doresc să se folosească de forma oului ca de o 
capsulă spaţială astrală pentru a călători în țara Lam şi pentru 
a face salturi tantrice în timp. 

Dar lucrul care ne interesează cel mai tare este 


contactarea lui Crowley de o entitate extraterestră asociată 
practic cu toate aspectele pe care le-am studiat până acum. Nu 
este exclus ca Aleister să-şi fi continuat activitatea şi după 
moartea sa fizică pe LAM, îndeosebi dacă ținem seama că în 
anul morții sale, 1947, s-a produs o veritabilă invazie de 
OZN-uri. 

Anul 1947 prezintă în sine corespondențe uimitoare, 
legate de unul din principalele puncte ale rețelei descoperit pe 
mai multe planete. De pildă, Cydonia, regiunea de pe Marte în 
care se află fața umană şi piramidele, se află la 19,47* față de 
ecuator. Vârtejul roşu (care apare ca un punct) de pe Jupiter 
este situat la aceeaşi latitudine; la fel şi o zonă similară de pe 
Neptun. Pe pământ, piramidele de pe peninsula Yucatan din 
Mexic sunt situate exact la 19,47" nord față de ecuator. Cineva 
abia întors din Hawaii m-a informat că şi acolo s-au descoperit 
piramide acoperite de junglă, situate la aceeaşi latitudine față 
de ecuator. 

Evident, toate acestea nu reprezintă dovezi că moartea 
lui Aleister Crowley în anul 1947 ar avea vreo legătură cu 
invazia de OZN-uri, dar multă lume a remarcat coincidenta, 
inclusiv prăbuşirea OZN-ului de la Roswell, New Mexico, chiar 
dacă moartea lui Crowley s-a produs la 1 decembrie, ulterior 
accidentului. Unii ar putea argumenta că, oricum, Crowley era 
deja slăbit, ceea ce le-a permis militarilor din New Mexico să 
tragă asupra OZN-ului cu radarul lor SAGE. Scenariul ni se 
pare improbabil, dar un lucru este cert: că Aleister Crowley l-a 
influențat profund pe un alt magician, la fel de legat de 
extratereştri, de CIA şi de Montauk. Este vorba de Jack 
Parsons, al cărui mare experiment s-a produs în anul 1946. 

Am vorbit pe larg despre Jack Parsons în lucrarea O 
nouă călătorie la Montauk, unde am arătat că acesta a realizat 
un act de magie sexuală considerat de mulți drept cel mai 
mare experiment magic al secolului. Parsons a fost ajutat de 
alți doi magicieni, membri ai clanului Wilson: Marjorie 
Cameron şi L. Ron Hubbard. Experimentul s-a numit Ritualul 
Babalon şi a avut drept scop invocarea Zeiţei-Mamă în 
aspectul ei glorios, numit Babalon. 

De la publicarea lucrării am făcut numeroase cercetări 


referitoare la Jack Parsons. Acestea ar merita o carte întreagă, 
aşa că nu voi putea include aici decât o sinteză scurtă a 
descoperirilor mele. 

Jack a fost co-fondatorul Laboratorului de Propulsie 
prin Jet, iar invențiile sale în domeniul rachetelor au stat la 
baza programului spaţial american. Oficial, a murit la data de 
17 iunie 1952 ca urmare a unei explozii petrecute în 
laboratorul său, dar studierea ziarelor şi o discuţie cu soția sa 
au scos la iveală o serie de circumstanțe misterioase. Soţia sa, 
Marjorie Cameron, a sosit la fața locului după explozie, dar 
înainte de plecarea ambulanței, paramedicii nu au lăsat-o să 
intre în ambulanţă şi nu i s-a permis vizitarea lui la spital. 
Chiar poliția a încălcat procedura, evitând să o cheme să 
identifice cadavrul. Cameron era ruda cea mai apropiată a lui 
Parsons, având în vedere că mama lui s-a sinucis la auzul 
veştii. Nici Cameron, nici George Frey, cel care s-a ocupat 
propriu-zis de incinerare, nu au putut vedea corpul celui 
decedat. Mai mult, relatările din ziare abundă în tot felul de 
mărturii dubioase, ale unor personaje care nu pot trezi decât 
suspiciuni. Moartea Virginiei Parsons, mama lui Jack, este 
înconjurată de acelaşi mister. 

Am întrebat la Departamentul de Poliție din Pasadena 
dacă pot examina dosarul cazului. Mi s-a răspuns că fiind atât 
de vechi, trebuie să caut în departamentul de microfilme. Dacă 
nu era dat la secret, puteam să-l consult. Le-am scris atunci o 
scrisoare, cerându-le permisiunea să cercetez dosarul, şi după 
o lungă aşteptare mi s-a răspuns că acesta a fost şters din 
sistem. Ceea ce ştiu cu siguranță este că pe timpul vieții, 
FBI-ul îi supraveghea fiecare mişcare lui Parsons. De aceea, 
nu este exclus ca vreodată, dosarul lui să apară de undeva. 

În timp ce circumstanţele în care a murit Jack sunt 
înconjurate de mister, cariera sa magică este ceva mai bine 
cunoscută. Probabil a fost magicianul cel mai devotat şi mai 
pasional al Zeiței-Mamă din acest secol. Crowley şi Jack nu 
s-au întâlnit față în față în momentul Proiectului Babalon. 
Crowley se afla pe patul de moarte, iar Parsons a jucat rolul 
fiului rebel. Se pare că Aleister i-a scris o scrisoare, în care i-a 
spus că experimentul a eşuat, lăsând totuşi o portiță deschisă. 


I-a spus că nu a primit raportul lui Parsons, pe care îl aştepta 
înainte de a trage concluzia finală. 

În timpul Ritualului Babalon din 1946, Parsons a 
invocat zeița Babalon cu scopul de a pune capăt tiraniei care a 
dominat umanitatea în timpul erei întunericului. Faptul că 
ştia exact ce face este ilustrat de yantra pe care a folosit-o. O 
yantra este o figură simbolică bidimensională (un desen) 
folosită pentru a invoca accesul la o dimensiune superioară. 
Este un instrument clasic folosit în magie, în yoga şi în alte 
tehnici de meditaţie. Yantra folosită pentru Ritualul Babalon 
era o stea cu şapte colțuri, pe care o reproducem pe pagina 
alăturată. De remarcat faptul că cele şapte litere ale 
cuvântului Babalon sunt inscripționate în cele şapte colțuri. 
Toate unghiurile din acest desen au 51,515, fiind identice cu 
unghiurile Marii Piramide din Gizeh rezultate ca urmare a 
armonizării piramidei cu rețeaua morfogenetică a pământului. 
Dacă înmulțim 51,51 cu 7, obţinem 360,57, lungimea 
aproximativă a anului calendaristic antic. Acesta a fost 
instrumentul prin care magicienii care au lucrat la Proiectul 
Babalon (Jack, Ron şi Cameron) au accesat conştiinţa 
timpului. Ce s-a întâmplat cu ei după ce au intrat în acea stare 
modificată de conştiinţă nu putem decât cel mult să bănuim. 
Cert este că au reuşit să se proiecteze în afara acestei realități, 
act în urma căruia au rezultat atât de multe sincronicități 
încât am putut scrie această carte. 


Yantra Babalon 


O yantra este o reprezentare geometrică a unei mantra (undă 
sonoră) ce corespunde unei zeități particulare, în cazul de față Babalon. O 
vantra sau o mantra nu are nici o semnificație dacă nu este activată prin 
punerea magică în rezonanță cu conştiinţa corespondentă de către 
practicant (proces cunoscut sub numele de tantra). Ilustraţia de pe pagina 
următoare este o reprezentare artistică a cărții „Steaua” din Tarot. Steaua 
din figură este identică cu yantra de mai sus, fiind identificată cu steaua cu 
şapte colțuri, Venus sau Babalon, a cărei principală caracteristică este 
iubirea. Orice realitate are la bază principiul creator al zeiței-mamă. 
Oamenii obişnuiţi o numesc pe aceasta mama-natură. Magicienii îi spun 
Ba balon şi o invocă ori de câte ori doresc să imprime evoluţiei un nou curs. 
[NOTĂ: ilustraţia de mai sus este o reproducere exactă după un desen allui 
Jack Parsons. Dacă yantra este desenată corect, unghiul demarcat în 
ilustrație trebuie să fie de exact 51,5 1*. Desenul de mai sus are un unghi 
ceva mai mic] 


Cameron mi-a spus că operația i-a schimbat pentru 
totdeauna pe Jack şi pe Ron Hubbard. Cei doi nu au mai fost 
niciodată aceiaşi. După ce şi-a revenit de pe urma unei 
paralizii pe partea dreaptă (rezultată ca urmare a 
experimentului), Hubbard a devenit absolut genial şi a făcut 
dovada unei energii remarcabile, pe care şi-a canalizat-o în 
mare parte creând mişcarea Dianeticii şi a Scientologiei. Între 


altele, a făcut regresii cu oamenii şi a studiat implanturile 
extratereştrilor cu 40 de ani înainte ca acest lucru să devină o 
modă. 

Parsons a apucat-o pe o altă cale. Considerat tot timpul 
un risc de securitate de complexul militar-industrial, el şi-a 
continuat operaţiile magice. A terminat singur Ritualul 
Babalon, iar reacţiile în lanț care s-au declanşat nu şi-au 
epuizat încă toate consecinţele. 

Cu privire la Proiectul Babalon, Jack a scris o notă în 
care afirma că va fi consumat de foc. Este greu de ştiut dacă 
vorbea într-un sens metaforic sau real. Afirmația era făcută în 
onoarea lui Babalon, ca sacrificiu suprem. Cu câteva luni 
înainte de moarte, el şi-a dat seama că i se apropie sfârşitul. 
Nu a făcut însă nimic pentru a i se împotrivi. 

Există însă un mister şi mai mare, trecut cu vederea de 
multă lume. Deşi fusese exclus din OTO ca urmare a 
Proiectului Babalon, Jack a obținut gradul nouă în cadrul 
acestuia. Pentru a obține acest grad, adeptul trebuie să 
renunțe la identitatea sa. Este cert faptul că el a făcut acest 
lucru, nu se ştie însă dacă prin asumarea unei identități 
secrete în cadrul guvernului sau prin moartea fizică. De altfel, 
moartea fizică este considerată insignifiantă în marea schemă 
a lucrurilor. Un lucru este sigur: el şi-a schimbat identitatea. 
În ultimii 40 de ani, Jack Parsons a fost considerat mort din 
punct de vedere legal. 

Un alt aspect legat de viața lui Jack trecut cu vederea 
este faptul că el nu era doar membru OTO, ci şi membru AA, 
ordinul lluminațţilor, din care nu se spune că ar fi fost exclus 
vreodată! Cameron mi-a spus odată că a dat datele naşterii lui 
Jack unor astrologi de frunte din California de sud. Aceştia 
i-au spus că astrograma sa indica faptul că ar putea fi şeful 
CIA. 

De vreme ce atât Crowley cât şi Parsons erau membri ai 
Iluminaţilor, merită să ne ocupăm puţin de asociaţia acestora, 
pentru a vedea ce reprezintă ea. Până acum am aflat doar că ea 
are o anumită legătură cu Sirius. Există nenumărate cărți şi 
teorii ale conspirației legate de acest subiect. Definiţia din 
dicționar afirmă că lluminaţii sunt membrii unei societăți 


secrete care pretind că au un grad special de iluminare 
intelectuală sau spirituală. 

Să vedem aşadar ce se întâmplă dacă un om dobândeşte 
un asemenea grad de iluminare, transcenzând întreaga 
experiență cunoscută. El pătrunde într-o altă dimensiune şi 
înțelege întreaga structură a creației. Experienţa este 
cunoscută şi sub numele de ascensiunea lui kundalini sau 
accesul la conştiinţa universală. Evident, există diferite grade 
de iluminare. Eu mă refer aici la cea supremă. Cel care atinge 
această stare pe pământ rămâne legat o vreme de planul fizic, 
cu toate imperfecțiunile şi agitația acestuia. Pe de altă parte, 
dacă un individ atinge o asemenea stare, ea nu se transferă 
automat întregii rase umane. 

Ajungem astfel din nou la războiul conştiinţei. Există 
oameni care doresc să devină mai conştienţi şi să-şi extindă 
conştiinţa dincolo de perimetrul cunoscut al existenței. Există 
însă alți oameni care doresc să limiteze această activitate. Se 
pun astfel la cale tot felul de scenarii, care mai de care mai 
gigantice şi mai complexe, care pot fi recunoscute ori 
imaginate cu uşurinţă, prin care diferite societăți secrete se 
luptă unele cu altele. 

Un lucru este sigur: Aleister Crowley şi Jack Parsons 
făceau parte dintr-o tradiție intitulată Iluminatii care urmărea 
expansiunea conştiinţei. Nu ne propunem aici să stabilim 
dacă activitățile lor erau bune sau rele. Cert este că scrierile 
amândurora reflectă intenţia lor de luptători pentru 
conştiinţă. Cei care i-au denigrat par să se afle în cealaltă 
barcă. 

Scopul lui Aleister Crowley era punerea în mişcare a 
unor forțe oculte care să conducă la iluminarea tuturor 
oamenilor până la sfârşitul acestui secol. Jack Parsons a 
urmat aceeaşi tradiție, dar circumstanțele morţii sale la o 
vârstă încă tânără dau naştere unei alte enigme. Ne putem 
pune întrebarea legitimă dacă nu cumva a continuat să 
trăiască orchestrând forțe extrem de puternice într-o manieră 
super-secretă, sau dacă nu a făcut acelaşi lucru după moartea 
fizică, din lumea spiritelor. Cert este că magia lui a provocat 
efecte în lanț, care nu s-au oprit nici după moartea sa. 


Amândoi magicienii s-au confruntat cu forțe ale întunericului 
şi nici unul nu s-a temut să se lupte cu ele. S-au folosit 
amândoi de vehicule ale întunericului prin care să comunice. 
Dar la urma urmei, ce anume au avut ei de comunicat? 
Mesajul lor a fost că întreaga creaţie se manifestă din lumină, 
definită şi ca spectru electromagnetic, care nu reprezintă decât 
un alt cuvânt pentru natura-mamă. 

Crowley ne-a oferit un indiciu atunci când a anunțat că 
nu-şi va asuma oficial numele de „Phoenix” până când opera 
sa nu va fi încheiată. Din această perspectivă, adevăratul 
Proiect Phoenix constă în eliberarea umanităţii de forțele 
ignoranței şi ale opresiunii care au domnit în ultimele 13.000 
de ani. 

Armageddonul ne aşteaptă într-adevăr, dar nu în sensul 
inoculat de forțele întunericului în scopul amplificării fricii şi 
al promovării propriilor lor interese. El va consta într-o 
revelație personală pentru fiecare om în parte, dacă nu cumva 
aceasta s-a produs deja. Va fi o luptă între Christos şi forțele 
angelice, pe de o parte, şi Anticrist cu demonii săi pe de altă 
parte. Cei care invocă înțelepciunea lui Babalon nu vor 
rămâne deoparte în această luptă. Ei vor fi arbitrii care se vor 
asigura că meciul se desfăşoară corect, fără mite oferite 
Federaţiei Mondiale a Boxului de către diferiți membri ai 
şcolilor misterelor care stau în fotoliile lor scumpe din primele 
rânduri. Dacă vom reuşi să realizăm acest lucru, meciul se va 
desfăşura echilibrat şi va fi urmat de o ascensiune. 

În Ziua Judecăţii nu va fi nici o judecată. În caz contrar, 
cei care o vor face nu vor respecta mesajul lui Christos care 
spune: „Nu judecați, ca să nu fiți judecați”. 

Aşadar, să ne pregătim de joc, după cum spune 
proverbul. 


Capitolul 30 


Recviem 


Ne propunem în final să părăsim acele proiecţii ale 
conştiinţei care ne- au condus până pe înălțimile Iluminațţilor, 
privind prin Ochiul lui Horus, şi să ne întoarcem cu picioarele 
pe pământ, în punctul din care am plecat: Montauk Point. 
Acesta este locul în care desacralizarea tradiției străvechi a 
nativilor americani a atins apogeul, oamenii întorcându-şi 
spatele în fața cunoaşterii străvechi şi a sistemului păgân de 
convingeri care o celebra. 

Aşa cum spuneam la începutul acestei cărți, studierea 
istoriei tribului Montauk ne-a condus la descoperirea 
anumitor sincronicități legate de numele de Parsons. A existat 
un colonel William Parsons care a făcut un angajament cu 
tânărul Stephen Talkhouse Pharoah. Proprietatea tribului 
Montauk a trecut astfel sub tutela familiei Parsons. Când pe la 
sfârşitul secolului XVIII s-au descoperit movilele şi piramidele 
din Motnauk. Guvernul SA a arătat un interes deosebit față de 
acestea, trimițându-l ca emisar pe Samuel Holden Parsons 
pentru a cumpăra pământul de la localnici. Parsons era 
prieten cu George Washington (un francmason care a dispus şi 
construirea Farului din Montauk). Nu este exclus ca el să fi 
achiziționat terenul ca urmare a unui ordin prezidenţial. Nu se 
ştie cu precizie acest lucru, dar este cert că Washington l-a 
numit judecător al Teritoriului de Nord-Vest. La rândul lui, 
Thomas Jefferson s-a implicat personal în povestea cu 
relicvele geometrice din Montauk. Samuel Parsons a murit în 
condiții misterioase, înecându-se accidental în Big Beaver 
River, Ohio, la data de 17 noiembrie 1789. La mulţi ani după 
moartea sa s-a făcut o investigație care a scos în evidenţă că 
Parsons ar fi acționat în asociere cu britanicii, trădând 
revoluția. 

Remarcabil în toate aceste exemple este faptul că 
numele de Parsons pare să fi avut o influență malefică asupra 


culturii indienilor Montauk. Nu avem motive să credem că 
Jack Parsons s-ar fi aflat el însuşi în opoziție cu această 
cultură, dar imediat după moartea sa din anul 1952 a apărut 
un post nou de televiziune consacrat exact denigrării nativilor 
americani. Numele postului era The Lone Ranger (n.n. 
Călărețul Singuratic) şi era foarte popular în rândul copiilor pe 
la începutul anilor 60. Călărețul Singuratic a fost un cowboy 
legendar care făcea fapte bune, oprindu-i pe răufăcători din 
demersurile lor malefice. Era asistat întotdeauna de Tonto, un 
tovarăş indian loial care îi servea drept interpret, dar care nu 
s-a bucurat niciodată de un prestigiu prea mare. Tonto era un 
„indian bun”, care înțelegea înțelepciunea infinită a omului 
alb. Curios este faptul că Tonto se adresa întotdeauna 
Călărețului Singuratic prin apelativul „Kee-ma-sabee”, o 
distorsionare fonetică a cuvintelor spaniole Que el mas sabe, 
care înseamnă „Cel care ştie foarte multe”. Tot în spaniolă, 
cuvântul tonto înseamnă „prost”. 

Una din trăsăturile distincte care îl singulariza pe 
Călărețul Singuratic era faptul că nu folosea decât gloanţe de 
argint. Poate îşi transfigura duşmanii, considerându-i un fel 
de vârcolaci, sau poate că aceste gloanţe de argint reprezentau 
o dorinţă înainte de moarte pusă lui Manitou, zeul nativilor 
americani, capabil să îşi schimbe forma. Nimeni nu ştie cât de 
departe a mers simbolismul intenționat de scenariştii care au 
orchestrat întregul show. Cert este că el a însemnat o 
presărare de sare pe rănile culturii native, inclusiv pe cele ale 
tradiţiei lui Manitou. 

Manitou era numele colectiv al şamanilor sacri ai 
tuturor triburilor native din America, despre care se crede că 
puteau călători în timp, schimbându-şi inclusiv forma fizică. 
Cunoscuţi ca Marile Spirite, ei credeau că toate creaturile 
trebuie să evolueze în funcție de natura lor şi că întreaga 
înțelepciune sau iluminare trebuia câştigată prin efort 
personal. Încarnaţi pe pământ cu sute de ani în urmă, ei s-au 
decis să părăsească această planetă după ce au constatat felul 
în care le este denigrat felul natural de viaţă şi sistemul lor de 
convingeri. 

Profeţiile şi plecarea lui Manitou au revenit în actualitate 


în anul 1869, când un mistic Paiute pe nume Wodzuwob sau 
Tavibo a profetizat căderea pieilor albe şi întoarcerea 
strămoşilor indieni ca urmare a unei ceremonii a unui dans 
sacru. Fiul misticului, Wowoka, a avut la rândul său o viziune, 
în care se făcea că moare de două ori şi că este înviat. El l-a 
văzut pe Dumnezeu, care i-a spus că pământul va fi acoperit 
de ape şi de noroi şi că civilizaţia albilor va fi distrusă. Dacă 
poporul său va executa dansul în cerc, inundația nu îi va 
afecta în nici un fel. Toţii nativii americani se vor întoarce 
atunci pe pământ şi se vor bucura de o existenţă liberă, lipsită 
de suferințe. 

Wowoka a început să-şi propovăduiască viziunea în anul 
1886, dar a menţionat că indienii americani trebuie să-şi 
câştige dreptul la această lume nouă printr-un efort personal. 
S-a opus violenței împotriva albilor şi a compus cântece 
pentru dansul sacru în cerc, care a ajuns cunoscut sub 
numele de Dansul Stafiilor. El s-a transformat apoi în Religia 
Stafiilor, care s-a răspândit pe întreaga coastă vestică. Nu toți 
nativii au îmbrățişat însă viziunea non-violentă a lui Wowoka. 
Națiunea Sioux şi-a creat propria versiune a Dansului 
Stafiilor, interpretată ca fiind ostilă de către rasa albă. Dansul 
Stafiilor a fost interzis, dar siucşii au continuat să-l practice, 
lucru care a condus la izbucnirea ostilităților şi la uciderea lui 
Sitting Bull. Ulterior, la data de 29 decembrie 1890, un grup 
masiv de indieni a primit ordinul să îşi facă tabăra la Wounded 
Knee Creek. A urmat un veritabil masacru, care a pus definitiv 
capăt oricărei opoziții serioase la adresa rasei albe. 

Personal, nu ştiu dacă viziunea lui Wowoka se va 
adeveri. Totul depinde de informaţiile inoculate în rețeaua 
morfogenetică. Interesant este cu totul altceva. Numele 
anglicizat al lui Wowoka era Jack Wilson! În această etapă a 
investigației noastre referitoare la Montauk nu cred că mai 
surprinde pe nimeni apariția numelui de Wilson, ca să nu mai 
vorbim de prenumele de Jack. Au mai existat însă şi alte 
sincronicități. 

O altă coincidență remarcabilă s-a petrecut atunci când 
m-am întâlnit cu şamanul din Montauk pentru a doua oară, în 
parcul Lion Gardiner din Bayshore. Ironia sorții face ca Lion 


Gardiner să fi fost primul om care i-a izgonit pe indienii 
Montauk de pe pământurile lor. Prenumele său, Lion (n.n. leu) 
mai are şi alte implicaţii, pe care cred că le înțelegeți deja. 
Şamanul dorea să-mi facă un ritual de inițiere, dar nu ştiam ce 
are în gând. Chiar înainte să plec de acasă, am primit un 
telefon de la Danny Colt, care mi-a spus că doreşte să vină cu 
mine. Am pornit toţi trei în plimbare pe o cărare către un golf 
din care se poate vedea casa lui Duncan Cameron. Acest lucru 
mi s-a părut ciudat. 

Şamanul a pus-o pe Danny să deseneze un cerc pe nisip, 
apoi m-a întrebat ce înseamnă acesta. l-am răspuns că este 
simbolul lui Alfa şi Omega, prima şi ultima literă din alfabetul 
grecesc, care reprezintă începutul şi sfârşitul. Împreună, ele 
alcătuiesc cercul infinitului. Înclin să cred că am trecut testul. 
Şamanul a desenat apoi o cruce în mijlocul cercului, obținând 
simbolul din Cartea legii. M-a întrebat ce înseamnă acel lucru. 
Tocmai descoperisem semnificația acelui simbol cu câteva zile 
înainte, iar sincronizarea era perfectă. l-am răspuns aşadar pe 
larg. Şamanul a înţeles ce doream să spun, deşi nu îl citise pe 
Crowley. Simbolul era însă cunoscut de toți misticii, aşa că îi 
fusese transmis pe linie şamanică. Sincronicitatea era 
uimitoare, dar a ajuns la apogeu când Danny ne-a spus că 
tocmai făcuse o bijuterie exact în forma acelui simbol. 

Această experiență demonstrează o dată în plus 
importanța cercului şi a crucii, precum şi felul în care 
acționează simbolurile înregistrate în mintea noastră asupra 
rețelei morfogenetice. Crucea din interiorul cercului este unul 
din cele mai vechi simboluri din univers. Proiectată într-un 
plan tridimensional, ea devine baza energiei şi a evoluției 
oricărei forme create. Este inclusiv simbolul care a stat la baza 
celor întâmplate în timpul Proiectului Montauk. Operatorii 
acelui proiect ştiau foarte bine cum poate fi accelerată sau 
înfrânată evoluția umană şi cum să pătrundă în rețeaua 
morfogenetică. Aceşti operatori aparțineau şcolilor misterelor, 
care au alimentat de-a lungul timpului rețeaua cu diferite 
informaţii, până când lucrurile s-au dezechilibrat de tot. 

Din păcate, şcolile misterelor şi-au folosit cunoaşterea 
pentru a introduce impulsuri negative în rețeaua 


morfogenetică, în loc să introducă impulsuri pozitive, care să 
conducă la trezirea spirituală a conştiinţei oamenilor. Chiar şi 
la ora actuală, rețeaua din Montauk continuă să fie 
bombardată cu transmisiuni electronice artificiale. 
Montauk-ul a ajuns un loc bolnav, care trebuie vindecat. 

Singurele persoane care au permisiunea de a efectua 
această vindecare sunt proprietarii legitimi ai locului, sau 
păzitorii porții, adică indienii Montauk. 

Chiar înainte de a da această carte la tipar, am avut 
privilegiul şi onoarea de a fi invitat la sărbătoarea de 
Thanksgiving a indienilor Montauk, sponsorizată de Miller 
Ridge Inn din Jericho, Long Island. Am fost surprins să 
constat că posturile de televiziune din New York au prezentat 
evenimentul ca o sărbătoare a indienilor nativi. Când am fost 
invitat să spun câteva cuvinte, operatorii TV au dispărut ca 
prin farmec. Parcă erau programați. Unul din indienii 
Montauk mi-a spus că totul se petrecea cu intenție şi că era 
foarte nepoliticos. 

Am ţinut un discurs scurt, vorbindu-le indienilor 
Montauk despre Proiectul Montauk, de care majoritatea nu 
auziseră. M-am referit îndeosebi la numele de Pharoah, la 
piramide, la rolul sacru al Montauk-ului şi la necesitatea 
restaurării dreptului lor de proprietate asupra locului. La 
sfârşit, am rămas surprins când am constatat că una dintre 
tămăduitoarele lor s-au apropiat de mine şi mi-a mulțumit 
pentru că am vorbit despre piramide. Mi-a spus că bunicul ei 
i-a povestit de existența acestora, dar nimeni nu dorea să o 
creadă. Erau construite din pietre şi localizate foarte aproape 
de Camp Hero. Bunicul îi mai spusese că strămoşii lor țineau 
ceremonii subterane, chiar sub piramide. În final, au fost 
acoperite de nisip. Din spusele ei, nu păreau să fie piramidele 
construite din cărămizi albe de care am vorbit în capitolul 
anterior. 

În acest fel, membrii tribului Montauk au aflat motivele 
pentru care lea fost luată proprietatea şi pentru care 
moştenirea le-a fost desacralizată. Mulţi dintre ei ştiau oricum 
mai multe decât ar fi fost dispuşi să spună, atribut care îi 
caracterizează în general pe nativii americani. Aceştia nu 


vorbesc decât atunci când se simt pregătiţi. În ultimă instanţă, 
singurii care pot vindeca rețeaua sunt indienii Montauk. 
Oasele care conţin inscripționate în ele secretele trecutului, în 
rezonanță cu structurile secrete ale rețelei morfogenetice, le 
aparțin strămoşilor lor. Energiile lor trebuie purificate, iar 
secretele din vechime trebuie scoase din nou la lumină. 

Indiferent ce spun actele de proprietate şi oricine ar fi 
posesorii temporari ai pământului, adevărații proprietari vor 
continua să rezoneze de-a pururi cu conştiinţa strămoşilor lor 
şi cu rețeaua morfogenetică. Există o putere subtilă care 
acționează în sensul conştientizării indienilor Montauk față de 
responsabilitatea care le revine. Dacă se vor raporta la 
conştiinţa străveche a familiei lor regale Pharoah, ei se vor 
putea racorda la rețeaua morfogenetică, purificând-o. 

Primul pas a fost făcut deja de şamanul din Montauk, 
care a decretat amnistie pentru toți cei care au participat la 
desacralizarea pământului din Montauk, inclusiv pentru toate 
crimele împotriva umanității şi a procesului morfogenetic al 
evoluției. Amnistia este valabilă de asemenea pentru toți 
birocrațţii, oficialii guvernamentali şi toți indivizii care au 
participat, dintr-o funcţie sau alta, la încercarea de a investiga 
adevărul legat de fenomenele secrete petrecute la Camp Hero 
sau în apropierea Montauk-ului. 

Dacă faceți parte din categoria celor implicați în această 
amnistie, tot ce aveţi de făcut pentru a vă bucura de efectele ei 
constă în a recunoaşte ce ați comis. Confesiunea trebuie 
făcută în fața Creatorului, dar dacă aveți informaţii utile 
pentru mersul anchetei, transmiteţi-le celor în drept şi nu le 
ascundeți de cei îndrituiți să le cunoască. Cei care doresc să îşi 
mărturisească faptele criminale într-un scop spiritual i se pot 
adresa în scris şamanului, fie pe adresa editurii acestei cărți, 
fie pe următoarea adresă: Montauk Shaman, PO Box 454, 
Bayshore, New York, 11706. 

Amnistia este acordată de şamanul din Montauk în 
virtutea autorității sale spirituale. Ea nu are nimic de-a face cu 
mine, întrucât eu nu am o asemenea autoritate. Singura mea 
rugăminte este ca toţi cititorii care pot face ceva, oricât de mic, 
pentru a-i ajuta pe indienii Montauk să-şi recapete drepturile, 


să o facă. Sarcinile şi responsabilităţile ce le revin nu sunt 
deloc mici, şi au nevoie de tot ajutorul pe care îl pot primi de la 
semenii lor. 

Deocamdată nu pot dezvălui mai multe. Vă mulțumesc 
pentru că m-ați ascultat cu toată atenția. 


NOTA: Unul din evenimentele care s-a petrecut între 
prima şi a doua ediție a acestei cărți este legat de faptul că 
Robert Pharoah, moştenitorul regal al indienilor Montauk, şi-a 
cerut în mod oficial drepturile ca sachem al nativilor. Pentru 
mine, acest lucru s-a dovedit o surpriză, căci deşi vorbisem 
anterior cu mama sa, Olive, nici măcar nu ştiam că aceasta are 
un fiu. Se pare că la ora actuală există 40 de moştenitori de 
sânge regal înrudiţi cu familia Pharoah, care au avut însă 
diferenţe de opinie cu indienii Montauk pe care i-am consultat 
eu. 

Deşi cei din clanul Pharoah nu l-au recunoscut multă 
vreme pe Bob Cooper ca Şef de Trib sau pe Sharon Jackson ca 
şaman, sunt fericit să vă anunț că în ultima perioadă de timp 
s-au reunit cu toții într-un consiliu al tribului încercând să îşi 
reconcilieze toate diferendele şi să facă front comun care să le 
permită să-şi recupereze proprietățile pierdute. 

Am scris această anexă la cererea lui Olive Pharoah, care 
a dorit ca cititorii să ştie că evenimentele descrise aici nu au 
rămas fără urmare. Vă vom ține la curentcu eforturile indienilor 
Montauk de a-şi recupera pământul în ziarul nostru, The 
Montauk Pulse. 


Ansamblul subteran din Montauk 


AIRON bun cur 


Hiviş 


Partea a doua 


De Preston B. Nichols 


Introducere la partea a Il-a 


Doresc să încep declarându-mă primul om dispus să 
accepte amnistia propusă de şamanul din Montauk asupra 
celor care au participat într-un fel sau altul la desacralizarea 
pământul sacru al nativilor americani. Participarea mea la 
Proiectul Montauk este deja bine cunoscută, deşi mai rămân 
aspecte ale implicării mele rămase în mister chiar şi pentru 
mine. 

Doresc de asemenea să accept amnistia pentru o 
blasfemie pe care am rostit-o la Stânca de Consiliu. Pe când 
am vizitat odată locul împreună cu Peter, Duncan şi alți doi 
prieteni, am făcut o afirmaţie verbală, susținând că este o 
simplă piatră. Chiar în acel moment, m-am împiedicat şi am 
căzut, lovindu-mă destul de grav la picior. Durerea m-a ținut o 
săptămână şi înclin să cred că a fost o lecţie pentru mine. 
Stânca de Consiliu este sacră şi le aparține nativilor, la fel ca şi 
restul pământului asupra căruia solicită dreptul de 
proprietate. 

În continuare, îmi propun să fac o aducere la zi a 
evenimentelor descrise în lucrarea O nouă călătorie la 
Montauk. Voi începe cu prezentarea unei istorii generale a 
galeriilor subterane din Montauk, până în anul 1944. Voi vorbi 
apoi din nou despre băieții din Montauk, despre 
transmisiunile neregulate de date de la baza militară, şi voi 
face o descriere tehnică a acceleratorului de particule amintit 
de Peter la începutul acestei cărți. În final, voi încheia cu o 
scurtă descriere a liniei temporale, care să completeze 
informaţiile furnizate în Partea I a cărții. 

Doresc să menționez de asemenea că sunt vizitat deseori 
de oameni care doresc să afle mai multe informaţii tehnice 
legate de Montauk. Într- adevăr, descrierea generală oferită în 
Proiectul Montauk este cam generală. Informaţiile tehnice 
oferite în această carte şi în O nouă călătorie la Montauk nu au 


alt scop decât revelarea cât mai multor mistere legate de 
Montauk. Pe de altă parte, publicarea unei dizertaţii tehnice 
detaliate ar necesita un volum de-sine-stătător, adresat unei 
audienţe extrem de restrânse. 

Ştiu că există foarte mulți ingineri interesați de aceste 
informaţii, indiferent dacă sunt convinşi sau nu că poveştile 
mele sunt adevărate. Sunt chiar unele persoane care îmi 
reproşează că nu dezvălui mai multe. Pe scurt, ar dori ca eu să 
fac munca în locul lor. De altfel, am rezerve serioase că ar şti 
ce să facă cu o maşină a timpului. De regulă, acest gen de 
oameni nu sunt foarte evoluațţi din punct de vedere spiritual şi 
dacă ar avea acces la o asemenea maşină, nu ar face altceva 
decât să recreeze dezastrul de la Montauk. 

Acesta sunt doar două din motivele pentru care nu sunt 
dispus să revelez mai multe informaţii legate de aspectele 
tehnice ale călătoriei în timp. O altă explicaţie constă în faptul 
că nu cunosc nici eu chiar toate detaliile. La urma urmei, nu 
am fost decât un şurub într-o mare maşinărie, fiind folosit la 
rândul meu la fel ca şi toți ceilalți de puterile care s-au aflat în 
spatele experimentului. Pe măsură ce misterele de la Montauk 
ni se vor dezvălui în întregime, vom afla mai multe. Dar toate la 
timpul lor... 


Capitolul 31 


Ansamblul subteran din Montauk 


Galeriile subterane din Montauk îi fascinează pe mulți. 
Nu puţini sunt cei care chiar pornesc în căutarea lor. Ideea nu 
este deloc bună, din nouă motive: pe de o parte, intrările sunt 
ascunse, şi este puţin probabil ca cei însărcinați cu paza lor să 
lase pe altcineva să intre. Pe de altă parte, chiar dacă sunteți 
suficient de „norocos” să găsiți o intrare sau un tunel, este 
necesară o veritabilă operațiune de recunoaştere militară 
pentru a vedea despre ce este vorba. Tunelele au lungimi de 
kilometri şi pot acoperi distanțe uriaşe, în cazul în care nu 
sunt sigilate sau blocate. Pentru a le cerceta, este nevoie de 
oameni, de lumină, de hrană şi de foarte mult timp. De 
asemenea, este posibil să dați de canale laterale, şi cine ştie, 
poate nimeriți chiar peste o instalație străină, caz în care vă 
puteți aştepta la o primire deloc călduroasă. Dacă vă 
propuneţi să vizitaţi Montauk-ul, rețineți toate aceste aspecte 
şi nu vă aventurațţi inutil. 

Galeriile subterane din Montauk nu reprezintă 
propriu-zis un secret, ci mai degrabă o informaţie ascunsă în 
mod deliberat. Cei cu adevărat interesați pot găsi referințe la 
ele în diferite surse. De pildă, cine consultă o hartă geodezică 
de dinainte de 1940 poate vedea o colină la ieşirea din oraş, 
după care drumul până la far este complet plat. O hartă din 
anii 60 arată apariția mai multor coline în acest spaţiu. După 
părerea mea, acestea sunt făcute de mâna omului, nu de 
natură. Explicaţia este legată de faptul că regiunea Camp Hero 
a funcționat ca bază militară între anii 40 şi sfârşitul anilor 60. 
Pentru a ajunge la far (care continuă să fie şi astăzi proprietate 
guvernamentală) erai nevoit să treci printr-un punct de 
verificare militară. Cumpărarea farului a fostă făcută de 
Alexander Hamilton la ordinul preşedintelui Washington. 

Prin anii 40 s-a derulat aici un proiect de construcție 


important. Au apărut astfel un grup de clădiri pe nouă 
niveluri, sub care s-au construit alte două niveluri subterane. 
În final, acestea au fost acoperite cu pământ, 
transformându-se în cele două dealuri care pot fi văzute astăzi 
în interiorul bazei. Unul dintre ele este Radar Hill (Dealul 
Radarului), pe care este aşezat turnul transmiţătorului. 

Buncărurile au fost construite prin consolidarea altora 
mai vechi, de prin anii 20 (dată atestată prin studierea 
cablurilor rămase până astăzi). Ulterior, ele au fost 
reconstruite şi li s-au adăugat facilități noi. După încheierea 
proiectului de construcție, a apărut un ansamblu subteran pe 
patru nivele care putea fi folosit de Guvern ca adăpost 
antiaerian. Scopul său oficial era acela de a adăposti în caz de 
atac toți membrii administraţiei federale din regiunea de 
nord-est a Americii. Deşi rolul real al bazei Camp Hero a fost 
ascuns în mod deliberat, este cert faptul că ea a reprezentat 
odată cartierul general al armatei în regiunea de nord-est. 

Când a început Proiectul Montauk, pe la sfârşitul anilor 
60, ansamblul subteran ajunsese la şase niveluri. Ultimele 
două fuseseră adăugate prin anii 50 (există rapoarte care 
atestă că în acea perioadă s-au executat lucrări de 
consolidare, pentru ca farul să nu se prăbuşească în ocean). 
Bucăţi mari de stâncă au fost smulse din pământ, fărâmițate 
şi acoperite cu nisip, consolidând astfel Montauk Point. 
Cunosc personal un individ care a lucrat pe şantier prin anii 
60 şi care mi-a mărturisit un aspect curios pe care l-a observat 
în timp ce se plimba printre stânci. Mi-a spus că a observat la 
baza unei stânci un tunel din care ieşea un excavator care 
arunca pământ la baza stâncii. Era vorba probabil de o 
prelungire a nivelului şase al ansamblului subteran. Este 
posibil ca stâncile smulse din sol cu care s-a consolidat 
Montauk Point să fi fost aduse chiar prin acest tunel. 

Am primit chiar rapoarte de la martori oculari care 
mi-au spus că la ora actuală există nu mai puţin de opt nivele 
subterane ale ansamblului. Acestea corespund cu alte 
rapoarte care atestă faptul că pe la sfârşitul anilor 80 şi 
începutul anilor 90 în zonă au apărut bolovani uriaşi, cu o 
lățime de trei metri, o înălțime de doi metri şi o lungime de 4-5 


metri. Rapoartele susțin că aceştia au fost dinamitați şi reduşi 
la dimensiuni mai mici. Apariția bruscă a acestor stânci uriaşe 
generează o serie de întrebări: mai întâi de toate, cum au ajuns 
acolo? I-am întrebat de mai multe ori pe localnici dacă au 
observat vreodată felul în care au fost transportați bolovanii. 
Mi s-a răspuns că nu, lucru extrem de curios, căci ar fi fost 
nevoie de foarte multe camioane pentru a transporta nişte 
pietre de dimensiuni atât de mari. S-au folosit oare barje? 
Pentru ca o barjă să poată transporta asemenea stânci pe mal, 
ar fi trebuit să se apropie suficient de mult de țărm şi să 
plutească într-o apă cu o adâncime suficient de mare. Apa din 
apropierea farului din Montauk nu are însă o asemenea 
adâncime. 

La o conferință pe care am ţinut-o în Long Island într-o 
noapte, cineva din audiență a spus că a văzut odată o uşă 
mascată deschizându-se la baza promontoriului. Din tunel a 
ieşit o stâncă uriaşă, care s-a rostogolit la vale. Această 
referință (la fel ca şi alte rapoarte similare) ar putea explica 
sursa bolovanilor care au apărut peste noapte, căci Montauk 
este în esență un munte care iese din ocean. Pentru a construi 
un ansamblu subteran cu 6-8 nivele, este nevoie să excavezi 
direct în stâncă. Este posibil ca bolovanii care au apărut în 
anii din urmă şi care pot fi văzuţi inclusiv la ora actuală să 
provină din excavaţiile făcute pentru construirea nivelelor 7 şi 
8. 

Toate aceste informaţii sunt dovezi ale existenţei unor 
galerii şi ansambluri subterane. Voi descrie în continuare 
natura acestora, pornind de la alte rapoarte, inclusiv de la 
propriile mele amintiri. 

Nivelele 1 şi 2 sunt alcătuite dintr-un grup de clădiri 
izolate conectate prin tunele. În medie, fiecare clădire are 
dimensiuni de 300/ 125 metri. Unele se apropie destul de mult 
de țărm. Nivelele 3 şi 4 se extind până la circa 1,6 kilometri 
către nordul şi sudul bazei Camp Hero, şi până la aproximativ 
800 de metri către est şi 3,5 kilometri către vest. Clădirile sunt 
continue (nu sunt izolate). Nivelele 5 şi 6 seamănă cu nivelele 4 
şi 5, cu diferența că se extind sub întregul perimetru al 
oraşului Montauk, până în zona Fort Pond. Nivelul 7 este încă 


şi mai extins, ocupând un perimetru de circa 8 kilometri către 
nord, sud şi la est de Radar Hill. Către vest, avansează până la 
16 kilometri, către Napeague Strip. Nivelul 8 este încă mic, 
întrucât construcția lui nu s-a terminat. Mi s-a spus că 
nivelele 5, 6 şi 7 pot fi comparate cu un oraş subteran. 

O altă curiozitate legată de construirea oraşului 
subteran se referă la turnul Montauk din centrul oraşului, la 
nord de traficul circulat. Este posibil ca acesta să fie locul în 
care sunt cazați muncitorii care lucrează în subteran, dat fiind 
că nu există niciodată maşini parcate aici, deşi ori de câte ori 
încerci să închiriezi un loc ţi se spune că motelul este complet 
ocupat. Dacă vezi cel mult şase maşini în parcarea motelului, 
cifra este deja neobişnuită. O doamnă care a reuşit să 
pătrundă în interiorul motelului mi-a spus odată că acesta are 
camere incredibil de mici. Nu este exclus ca ele să fi fost 
special concepute pentru cazarea extratereştrilor. Cert este că 
această clădire reprezintă o altă enigmă în oraşul Montauk, 
alături de atâtea altele. 

Există şi alte informaţii care demonstrează existența 
unui ansamblu subteran la Montauk. Când au apărut primele 
informații despre Proiectul Montauk, în anul 1983, ansamblul 
a fost închis până prin anul 1987. Există însă dovezi că în 
1987 au fost făcute contracte pentru întreținerea nivelelor 
subterane ale bazei militare aeriene. Acest lucru indică o 
reactivare a proiectului, care a durat probabil patru ani. 

O altă dovadă este legată de existența unui atelier de 
întreținere din preajma bazei de la Camp Hero. Acesta 
adăposteşte un contor industrial capabil să măsoare 
megawațţii. Se naşte întrebarea legitimă cine are nevoie de 
atâția megawați? Dacă s-ar alimenta o asemenea putere 
electrică în atelier, acesta ar exploda instantaneu. Cu 
siguranță, cel care consumă această cantitate uriaşă de 
energie este ansamblul subteran. 

Întregul parc naţional este alimentat cu nu mai puţin de 
60-70 megawați. Există două linii electrice care alimentează 
parcul, una dinspre est şi cealaltă dinspre vestul atelierului. 
Potrivit LILCO (Companiei de Electricitate din Long Island), 
cele două linii de transport al energiei provin de la surse 


diferite şi nu au conexiuni subterane, în pofida părerii 
generale a localnicilor din Montauk. Ele sunt foarte mari şi nu 
servesc unei destinații obişnuite. 

Între timp, a mai apărut o uzină electrică, chiar în 
Montauk. Aceasta reprezintă o adevărată anomalie. 
Municipalitatea susține că este o sursă de energie de rezervă a 
oraşului Montauk. După estimările mele, ea poate asigura 20 
de megawaţi de electricitate, suficient pentru a alimenta 
întregul South Fork din Long Island în condiții de urgență. De 
ce ar avea nevoie un orăşel minuscul, în care principala 
activitate economică este pescuitul, de o uzină electrică atât de 
mare? Inginerii de la LILCO pe care îi cunosc mi-au spus că 
adevărata capacitate a uzinei este de 100 de megawați. Dacă 
acest lucru este adevărat, înseamnă că ea deserveşte un 
consumator uriaş. 

Pe lângă uzina electrică din Montauk mai există una şi 
în oraşul East Hampton, chiar lângă calea ferată. Din aer se 
vede că uzina este înconjurată de o zonă circulară. S-a dovedit 
în cele din urmă că este vorba de un accelerator de particule 
(despre care puteți citi mai multe în capitolul 35 al cărții de 
față). Prietenul meu de la LILCO nu a dorit să comenteze în 
legătură cu uzina din East Hampton. M-a rugat să nu-i mai 
pun întrebări, întrucât nu are voie să dea răspunsuri pe 
această temă. Bănuiesc însă că este vorba de o uzină capabilă 
să producă gigawaţi de energie electrică, suficient pentru a 
alimenta întreaga zonă de nord-est a Statelor Unite. 

Avem aşadar de-a face cu două uzine electrice 
suplimentare pe lângă cele două linii de transport normal ale 
LILCO. La ce poate servi atâta energie? Probabil pentru 
alimentarea acceleratorului de particule. 

Un alt aspect interesant legat de South Fork este legat de 
faptul că aproape nici o persoană care are proprietăţi la est de 
East Hampton nu are dreptul de a exploata bogăţiile 
subsolului pe proprietatea sa. Acest lucru sugerează 
posibilitatea ca ansamblul subteran să se extindă până la East 
Hampton. Generatorul uriaş de electricitate din acest oraş ar 
justifica această ipoteză. Nu am însă dovezi în această direcție. 


Un alt indiciu cu privire la existența unui ansamblu 


subteran a apărut în anul 1991, când Guvernul a încheiat un 
contract cu o firmă pentru curățarea deşeurilor toxice la baza 
aeriană din Montuak. Contractul a început să se deruleze abia 
din 1993, când se pare că s-a muncit foarte mult. Au fost 
dărâmate numeroase clădiri şi s-au săpat o grămadă de găuri 
în sol. Această acțiune capătă sens dacă ținem cont de teoria 
mea legată de investigația Congresului la Montauk. Le-am 
vorbit mai multor congresmeni despre Montauk, iar aceştia 
mi-au răspuns că fac propria lor investigație. Din păcate, se 
pare că aceasta va dura foarte mult, căci întâmpină tot felul de 
obstacole. Oricum, mi s-a spus că Peter Moon şi cu mine 
suntem ultimii oameni cărora li se vor comunica vreodată 
rezultatele acestei investigații. 

Personal, cred că responsabilii Proiectului Montauk fac 
tot ce le stă în puteri pentru a ascunde dovezile referitoare la 
existența ansamblului subteran din Montauk. Teoria mea este 
că demolarea clădirilor şi săparea gropilor are drept unic scop 
ascunderea şi sigilarea intrărilor către acest ansamblu. În 
acest fel, responsabilii proiectului îşi acoperă urmele în 
vederea investigaţiei Congresului. De pildă, când investigatorii 
vor solicita hărțile tehnice ale armatei şi vor vedea o intrare 
într-o galerie subterană, li se va răspunde că zona a fost 
închisă şi sigilată (cimentată). Investigatorii nu vor putea 
presupune decât că dacă nu mai există intrări, eventualul 
ansamblu subteran nu poate fi în funcțiune. 

Există probabil intrări în subteran chiar în oraşul 
Montauk, la fel ca şi în atelierul de întreţinere. În cazul 
atelierului, intrarea conduce probabil la o zonă dezafectată, 
care le va fi arătată investigatorilor. Dacă ar şti unde să 
cerceteze, sunt convins că aceştia ar găsi rapid instalaţii aflate 
în funcțiune. 

Am ajuns la toate aceste concluzii după ce judecătorul 
Ketcham mi-a interzis să mă mai apropii de zona interzisă a 
bazei. Am făcut atunci câteva zboruri pe deasupra bazei, 
având la mine o cameră video capabilă să filmeze cu 2000 de 
cadre pe secundă. Cu toate vibraţiile aparatului de zbor, 
imaginile mi-au ieşit ca lacrima. Am putut vedea astfel ce se 
întâmplă. Am filmat demolarea clădirilor şi săparea găurilor. 


Au mai apărut şi alte anomalii. Una dintre ele se referă 
la un coş de fum care a fost lăsat în picioare după demolarea 
unei uzine generatoare de abur (necesar pentru alimentarea 
uzinei electrice). Unul dintre prietenii mei care lucrează în 
construcții şi demolări mi-a spus că primul obiectiv care se 
demolează este întotdeauna coşul de fum, pentru ca acesta să 
nu cadă peste muncitori atunci când este demolată clădirea 
propriu-zisă. Mai mult, mi-a spus că este foarte periculos să 
laşi un asemenea coş de fum în picioare. Trebuia aşadar să 
existe un motiv pentru care s-a procedat astfel la Montauk. 
Probabil, coşul are ceva de-a face cu ansamblul subteran. 

Existenţa acestui ansamblu este dovedită şi de filmarea 
(din avion) unor conducte acoperite cu azbest. Două puncte 
principale în contractul de curăţare a deşeurilor toxice se 
refereau direct la eliminarea transformatoarelor pe bază de 
azbest şi PBC (bifenoli policloruraţi, un tip de ulei pentru 
transformatoare). Curios este că deşi transformatoarele pe 
bază de PBC au fost într-adevăr eliminate, cele pe bază de 
azbest au rămas, lucru care poate fi văzut cu ochiul liber. 
Conductele acoperite cu azbest străbat întreaga bază. Pe 
timpuri, ele făceau parte dintr-o rețea de conducte prin care 
circula aburul şi apa caldă necesară pentru a încălzi clădirile. 

Potrivit normelor APM (Agenţia de Protecţie a Mediului), 
un muncitor nu are voie să se apropie la mai mult de 70 de 
metri de aceste conducte fără costum de protecție. Deşi 
clădirile au fost demolate, conductele acoperite cu azbest au 
fost lăsate la suprafață. Potrivit contractului de eliminare a 
deşeurilor, primul lucru de care ar fi trebuit să scape 
muncitorii erau tocmai aceste conducte. Lăsat în contact cu 
aerul, azbestul devine extrem de periculos. În concluzie, 
contractul de eliminare a deşeurilor nu este ceea ce pare să fie. 
Dovada este înregistrată pe casetele mele video. Contractul nu 
este decât un mijloc de acoperire şi probabil se încadrează în 
teoria mea referitoare la sigilarea ansamblului subteran în 
eventualitatea unei investigaţii a Congresului. 

În primăvara anului 1994, am descoperit pe una din 
casetele mele video o gaură imensă în spatele vechii uzine 
electrice, umplută cu apă. Mi s-a părut curios, aşa că i-am 


arătat-o amicului meu Tim de la construcții şi demolări. La 
început, nu a ştiut ce să-mi spună. Ulterior, a văzut însă o altă 
poză a zonei. Între timp, apa se evaporase, aşa că am putut 
vedea fundul găurii. Pe acesta se afla o structură cimentată, 
care era în mod evident acoperişul ansamblului subteran. S-a 
dovedit de asemenea că gaura nu fusese săpată cu mijloace 
artificiale, ci era o gură naturală prin care ieşea la suprafață 
un izvor subteran. 


Unul din băieţii din Montauk (devenit între timp adult) 
mi-a spus că îşi aminteşte de o perioadă în care se făceau 
săpături subacvatice într-un lac din perimetrul bazei. Mi-am 
dat astfel seama că ansamblul subteran a fost inundat, ceea ce 
ar explica săparea găurilor pentru salvarea celor din interior, 
aflați în anumite pungi de aer. 

Această speculație este doar unul din indiciile care arată 
că în ansamblul subteran din Montauk s-a petrecut la un 
moment dat un accident major. Am observat de pildă că în tot 
anul 1994 nu s-au făcut transmisiuni în Montauk. Scenariul 
accidentului ar explica acest lucru, la fel ca şi amplasarea 
radarului Cardion deasupra solului. Mike Nichols a precizat în 
capitolul 1 că i s-a spus că radarul nu a lucrat niciodată în 
subteran. 


Există de asemenea martori oculari care au văzut 
amplificatoare electrice de dimensiuni foarte mari în 
subteranul bazei Montauk. Acestea ar fi necesitat un lichid de 
răcire, la fel ca şi acceleratorul de particule, pentru frigiderele 
sale criogenice. Pe scurt, era necesară o mare cantitate de apă. 
În această direcţie, am auzit că s-ar fi construit un mare canal 
care făcea legătura cu oceanul, pe direcția unuia dintre 
curenții marini. Acesta începe la distanță mică de fundul 
oceanului şi coboară la o distanță de circa 20 de metri, făcând 
legătura cu o conductă mare. În acest fel se asigură presiunea 
necesară a apei, pentru ca aceasta să alimenteze conducta 
care conduce direct la ansamblul subteran, pentru a răci acolo 
echipamentele. 


Probabil din cauza lucrărilor de demolare sau a unui 
accident, marea conductă s-a rupt şi a inundat ansamblul 


subteran. Când presiunea apei a devenit suficient de mare, ea 
a spart acoperişul ansamblului şi a ieşit la suprafaţă ca un fel 
de gheizer. Cu siguranță, gaura uriaşă pe care am filmat-o eu 
era o supapă de ieşire a apei de undeva din interior. În anul 
1994, când gaura era plină cu apă, întreaga regiune Montauk 
Point mustea de apă (lucru pe care nu l-am mai văzut 
niciodată). Mlaştinile erau complet inundate şi există oameni 
care afirmă că era vorba de apă sărată. La fel de interesant este 
faptul că o mare parte din vegetaţia mlaştinilor este moartă, 
lucru care ar atesta de asemenea ipoteza apei sărate. 


Deocamdată, mă voi opri aici cu argumentele în favoarea 
teoriei mele potrivit căreia sub baza de la Montauk există un 
ansamblu subteran care a fost inundat la un moment dat cu 
apă. Sunt convins că mai devreme sau mai târziu adevărul va 
ieşi la lumină, oferindu-ne o viziune infinit mai ciudată decât 
cea pe care am reuşit să o ofer eu aici. Pentru propria 
dumneavoastră siguranţă, repet avertismentul de la începutul 
capitolului: nu vă aventurațţi în căutarea galeriilor subterane. 


Un buncăr sigilat 


Corporaţia Cardion şi-a instalat sediul chiar în fața acestui buncăr. 
Pregătirile de sigilare a acestuia au început imediat după ce compania a 
părăsit baza. Potrivit anumitor rapoarte, acest buncăr conduce la 
principalul ansamblu subteran din Montauk. 


Stânci uriaşe şi pietriş la Montauk 


Aceste pietre au fost fotografiate în apropiere de golful pescarilor. Există 
oameni care afirmă că ele au fost aduse la suprafață ca urmare a 
săpăturilor făcute pentru construirea ansamblului subteran din Montauk. 


Capitolul 32 


Sticla misterelor 


În timpul uneia din filmările mele aeriene s-au petrecut 
alte evenimente care merită povestite. În timp ce zburam pe 
deasupra bazei Camp Hero, pe obiectiv mi-a apărut o clădire 
mică, de dimensiunile unei magazii. Am auzit odată 
vorbindu-se de aceasta de la nişte copii care au fost urmăriți 
de un elicopter negru, dar nu am văzut-o niciodată. Subit, s-a 
petrecut ceva ciudat. Clădirea a dispărut de pe obiectivul 
aparatului meu, pentru a reapărea şi a dispărea iarăşi. 

După ce m-am întors acasă, am examinat cu atenție 
filmul. Era una din puținele structuri supraterane de la Camp 
Hero pe care nu le examinasem niciodată până atunci. 
Încetinind viteza filmului la 1/30 secunde, am observat în 
apropiere o mică zonă dreptunghiulară pe care strălucea un 
obiect rotund. Urmează momentul în care clădirea dispare şi 
reapare. De data aceasta, obiectul strălucitor apare pe o 
suprafață neagră din apropierea celei dreptunghiulare. Subit, 
această suprafață se deschide ca o trapă într-un acoperiş, dar 
imaginea nu apare decât pe un singur cadru. Nici o uşă nu 
s-ar putea deschide şi închide la loc într-un timp atât de rapid, 
dar este indiscutabil faptul că ceva s-a petrecut. De aceea, 
mi-am propus să examinez mai îndeaproape problema. 

O săptămână mai târziu, am plecat într-o mică excursie 
la fața locului şi am intrat în cuşca leului. Eram însoțit de 
Peter Moon şi de prietenul nostru comun Tim. Clădirea de care 
vorbim nu este situată în interiorul perimetrului interior, păzit 
de poliția parcului național, iar noi am avut grijă să nu intrăm 
în nici o zonă cu indicatoare pe care scria „Trecerea oprită”. Pe 
scurt, am urmat un circuit destul de sinuos, prin mlaştină. În 
cele din urmă, după ce ne-am rătăcit pentru circa o oră, am 
reuşit să găsim clădirea. Am inspectat acoperişul, dar nu am 


descoperit nimic care să indice posibilitatea deschiderii şi 
închiderii unei trape în numai a treizecea parte dintr-o 
secundă. Am găsit micuțul perimetru dreptunghiular, dar nu 
şi obiectul negru care apărea pe film. 

În mod misterios, chiar lângă clădire se afla o scară. 
Aceasta nu-şi avea rostul, întrucât nimic nu părea să indice 
vreun motiv pentru a urca pe acoperişul clădirii. Peter s-a 
urcat pe ea, dar acoperişul era atât de îngust încât era aproape 
să cadă. Era imposibil ca cineva să se fi aflat pe acoperiş în 
timpul filmării. 

Am văzut toţi trei o sticlă de vin care se afla pe acoperiş. 
Era plină cu apă murdară. Am filmat-o, împreună cu restul 
acoperişului. Când am ajuns acasă şi am developat filmul, nu 
am putut găsi sticla pe acoperiş. Mi s-a părut ciudat. A doua zi 
dimineață, sticla a apărut în casa mea. Le-am arătat-o lui 
Peter şi lui Tim. Părea să fie aceeaşi sticlă pe care am văzut-o 
pe acoperişul clădirii. Era de neînțeles. 

O explicaţie ar fi fost că grupul din Montauk a vrut să ne 
demonstreze ce putea să facă. 

O alta ar fi legată de o schimbare a realităţii locale, când 
clădirea a dispărut, după care a reapărut. Noua clădire nu era 
însă aceeaşi cu cea veche. Ea avea ceva negru care semăna cu 
o uşă deschisă. Respectivul dispozitiv mecanic a ieşit foarte 
rapid, a scos ceva din subteran, după care s-a scufundat la 
loc. Această explicație porneşte de la premisa unei realități 
alternative. Secvența respectivă este disponibilă pe caseta 
video Montauk Tour, Partea II. Deocamdată, nu ne rămâne 
decât să adăugăm o nouă enigmă la lunga listă pe care o avem 
deja. 


Capitolul 33 


Băieţii din Montauk 


În lucrarea O nouă călătorie la Montauk am vorbit despre 
Băieţii din Montauk. Aceştia au fost folosiți în timpul 
mulți aveau o înfăţişare ariană şi au fost răpiți sau atraşi în 
proiect prin alte mijloace. În continuare, au fost abuzati în fel 
şi chip, fiind programațţi prin tehnici psiho-sexuale. Scopul era 
să fie reintegrațţi în societate şi să servească agenda guvernului 
secret. Obiectivul urmărit era ca ei să atingă poziții normale în 
societate, dar să fie pregătiți să-şi asume poziţii cheie în cadrul 
unei dictaturi militare, dacă s-ar fi ajuns la necesitatea 
impunerii legii marțiale. 

După părerea mea, celor mai mulți dintre băieţii care au 
participat la Proiectul Montauk li s-au spălat complet 
creierele. Ideea era să devină un fel de maşini programate. 
Mijloacele folosite au fost dintre cele mai brutale. Ulterior, 
investigația m-a condus la descoperirea unor băieți mai tineri; 
s-a dovedit că aceştia nu aveau urme de traume sau de bătăi. 
Se pare că proiectul Băieţilor din Montauk a trecut printr-o 
etapă de tranziție. Iniţial, s-a pornit de la ideea unor bătăi 
foarte dure, dar mai târziu au fost descoperite mijloace mai 
eficiente de golire a trupului de suflet. 

Mijloacele de recrutare au devenit la rândul lor mult mai 
umane. Dacă iei un băiat necopt şi îi spui că urmează să 
lucreze pentru Statele Unite, va face probabil tot ce îi ceri. 
După recrutare, băieţii sunt testaţi şi educați. În pauze, li se 
asigură mijloace de recreație şi li se prezintă tot felul de 
avantaje. Celor care se oferă ca voluntari, li se spune că vor 
trece prin iad, dar după ce se va termina perioada de 
antrenament, vor face parte dintr-un grup de elită, cel mai bun 
de pe întreaga planetă. Mai mult decât atât, li se spune că vor 
salva planeta de la dezastru. 


Cea mai mare parte a băieților recrutaţi în a doua etapă 
a proiectului s-au oferit ca voluntari. Aceştia nu au mai fost 
brutalizați decât în cazul în care făceau deja parte din proiect, 
iar celelalte mijloace metafizice aplicate asupra lor nu 
funcționau. Asemenea cazuri au fost însă foarte rare. În final, 
dacă un băiat nu putea fi complet transformat prin metode 
metafizice (hipnoză, etc.), i se ştergea memoria şi era trimis 
înapoi. 

Băieţii aveau parte de săli de recreaţie şi de jocuri. 
Trataţi ca nişte VIP-uri, li s-a acordat cale liberă în primul 
nivel al ansamblului subteran, care a devenit nivelul lor. Deşi 
era cam rudimentar, nivelul a fost redecorat astfel încât să 
ofere o ambianţă cât mai plăcută. Unii dintre băieți îşi mai 
amintesc încă de buncărul în care au fost educați şi care nu 
corespunde acestei imagini. Acest lucru sugerează că 
buncărul continuă să fie activ, dar într-o altă realitate. Între 
timp s-au acumulat suficiente dovezi care atestă faptul că la 
Montauk există o punte între realități şi că multe din 
activitățile proiectului se produc în realități alternative. 

Am descoperit de asemenea că majoritatea băieţilor care 
au trecut prin Proiectul Montauk au activat mai târziu în Delta 
Force, un grup care recuperează OZN-urile care suferă 
accidente, indiferent dacă acest lucru se petrece în SUA sau 
într-o altă țară. Uneori, aceste accidente se petrec în realități 
alternative. Băieţii de altădată au crescut, fiind azi adulți bine 
antrenați, în special în lupta împotriva extratereştrilor. 
Această informaţie provine de la mai multe persoane cu care 
am lucrat şi care mi-au spus că sarcina lor este să fie 
literalmente un fel de Rambo. Evident, nu este greu să 
convingi un copil să devină un Rambo. Aceşti bărbați s-au 
antrenat ani de zile pentru a face parte dintr-un grup 
super-elitist. În general, sunt foarte mulțumiți de sarcinile pe 
care le primesc, dar sunt programaţi să nu-şi amintească 
nimic în viața obişnuită, căci proiectul este clasificat ca fiind 
ultrasecret. 

Unul din cei cu care am lucrat era furios deoarece ştia că 
în armată a ocupat o poziţie foarte înaltă, dar era tratat în 
continuare ca un soldat neinstruit. Îşi mai aducea aminte ca 


prin ceaţă că a fost o perioadă în care a fost tratat regeşte. 
Într-adevăr, atât timp cât se află în timpul serviciului, membrii 
grupului Delta Force sunt tratați cu toate onorurile. Din 
păcate pentru ei, sarcinile pe care le primesc depăşesc cu mult 
atribuțiile normale ale serviciului militar, motiv pentru care 
sunt programaţi să uite ce au făcut atunci când revin la viața 
normală. Exemplul care urmează vă va ajuta să înțelegeți mai 
bine acest lucru. 

În timp ce deprogramam unul dintre băieţi, am auzit 
zgomote şi am simțit prezența unei persoane în curtea 
exterioară a casei mele. Am alergat după intrus, dar nu l-am 
putut vedea. Îl auzeam şi chiar vedeam ramurile care se rup 
sub greutatea trupului său, dar străinul era invizibil. Pare 
incredibil, dar în realitate este un efect secundar al 
Experimentului Philadelphia, care a fost dezvoltat ulterior. 
Există mai mulți băieți din grupul Delta Force care susțin că în 
timpul misiunii poartă un dispozitiv de dimensiunile unui 
reportofon ataşat la centură care le permite să devină 
invizibili. Dispozitivul are trei moduri: „off”, „invizibil” şi „în 
afară”. În modul „off”, te afli în mediul fizic, dar eşti invizibil. În 
modul „invizibil”, nu poți fi văzut cu ochiul liber sau detectat 
de radar, dar poţi interfera cu realitatea fizică. În cel de-al 
treilea mod, „în afară”, te afli complet într-o realitate paralelă, 
dar poţi privi în realitatea fizică (fără a interfera cu ea). De 
pildă, poţi trece printr-un zid. Cred că v-aţi făcut o idee în 
legătură cu puterile pe care le au aceşti băieți. 

Pe prima casetă video intitulată The Montauk Tour apare 
unul dintre aceşti băieți care apare şi dispare din cadru. 

Nu toţi băieţii din Montauk au fost programațţi să lucreze 
în grupul Delta Force. Există şi alte funcții importante care 
necesită personal specializat, iar programul este probabil 
înțesat de surprize şi planuri secrete. M-am izbit personal de 
acest lucru atunci când am cunoscut pe cineva în Seattle. 
Acesta avea un implant care emitea un semnal care rezona în 
întregul lui corp, lucru pe care l-am putut simți punând mâna 
pe el. Orice om cât de cât receptiv l-ar fi putut simţi. Îmi 
aducea aminte de un semnal radio, dar avea o frecvență mai 
înaltă. Mi-am dat seama că omul se afla în plin proces de 


transmisie a unui mesaj. 

La scurt timp, am început să lucrez cu acest individ, pe 
care am să-l numesc Bill. Mi-am dat seama că cel care i-a 
implantat dispozitivul am fost chiar eu, pe vremea când am 
lucrat la Montauk. Am descoperit că pot controla psihic 
implantul, oprindu-l şi pornindu-l la loc. Dacă îl opream, Bill 
era pe punctul de a leşina, aşa că am fost nevoit să-l las pornit. 
Deşi nu sunt programator de computere, ştiam pe dinafară 
programul acestui implant, lucru care m-a ajutat să depăşesc 
unul din blocajele mele de memorie. 

După această descoperire, m-am decis să caut şi alte 
implanturi. Următorul pe care l-am găsit îi aparţinea lui Mike 
Ash. La început, a fost dificil. Mi-am dat seama că implantul 
lui Mike era programat să se autoînchidă ori de câte ori încerca 
cineva să-l testeze. La început totul a fost o teorie de-a mea. 
Treptat, mi-am dat seama că pot controla psihic implantul şi 
i-am dat drumul. I-am putut chiar simți transmisiunile. 

Pe măsură ce mi-am continuat cercetările, am 
descoperit că implantul lui Bill avea o defecţiune, motiv pentru 
care nu se închidea singur atunci când încercai să-l probezi. 
Acesta a fost norocul meu. Programul lui Mike funcționa, dar 
am reuşit să-l dezafectez. 

Implantul avea o unitate centrală de procesare (UCP), 
adică un cip introdus în osul pieptului, chiar deasupra inimii. 
Sub UCP se află chipul de memorie, situat la baza cutiei 
toracice. La baza gâtului, către dreapta, se află o interfață care 
face conexiunea cu un nod de fire ce ajung în spatele capului. 

Sistemul este organizat de un grup de electrozi 
implantaţi în nervi. Există câte cinci electrozi pentru fiecare 
nerv, dar nu voi descrie decât trei dintre ei, întrucât ceilalți doi 
au aceleaşi funcții, dar mergând în direcție inversă. Primul 
electrod receptează impulsul neurologic care circulă pe fibra 
nervului. Cel de-al doilea generează un impuls de semn 
contrar, anulându-l pe primul. Cel de-al treilea inoculează 
nervului un impuls primit de la computer. Întregul sistem este 
astfel construit încât să conecteze sistemul nervos al omului la 
calculator. 

Computerul este autoprogramat, dar are şi o conexiune 


la un receptor de date, ceea ce înseamnă că un operator aflat 
la distanță poate privi literalmente prin ochii băieților 
programațţi la Montauk. Simultan, el poate trimite un semnal 
către implant, determinându-l să schimbe impulsurile care 
circulă pe neuronet. Este o formă de control la un nivel 
inferior. Operatorii pot controla gândurile fizice şi acțiunile 
băieților în planul fizic. Este într- adevăr o tehnologie foarte 
sofisticată. 

Acest tip de implant nu poate fi inoculat decât atunci 
când creierul este complet dezvoltat, adică începând cu 
perioada pubertăţii. Momentul exact depinde de fiecare individ 
în parte. Acest lucru explică într-o anumită măsură vârstele 
extrem de diferite ale băieților atraşi în Proiectul Montauk. Nu 
toți băieţii au creierul la fel de dezvoltat la aceeaşi vârstă. 
Operatorii proiectului trebuie să aştepte până când individul 
este complet dezvoltat din punct de vedere neurologic, pentru 
ca implantul să nu mai trebuiască să fie schimbat pe durata 
întregii vieți a acestuia. 

Implanturile fac parte dintr-o tehnologie de vârf, de care 
operatorii Proiectului Montauk se folosesc pentru a manipula. 
Studiindu-le, ne putem apăra mai bine împotriva celor care 
doresc să ne facă rău. Îmi dau seama că mulți oameni vor fi 
îngroziți să afle în ce constă adevărata natură a acestor 
aparate. Lucrul cel mai important pe care trebuie să-l rețineți 
este că ele nu pot fi cu adevărat eficiente decât dacă gazda este 
de acord cu ele. Omul are puterea de a se elibera de orice 
doreşte. 


Capitolul 34 
Transmisiunile din Montauk 


Ansamblul subteran din Montauk şi programarea 
băieților dovedesc că Proiectul Montauk este la fel de activ şi 
astăzi. O altă dovadă este legată de transmisiunile care emană 
din zona Camp Hero. 

Deşi acestea aproape că au încetat după inundaţiile care 
s-au produs, în anul 1993 s-au intensificat brusc. Pe data de 
15 august a acelui an am făcut o excursie la Montauk, însoțit 
de Duncan Cameron, Al Bielek, Pete Sokol, Mike Nichols şi 
Peter Moon. Toţi aceştia au fost martori ai evenimentelor pe 
care le voi descrie în continuare. 

Pe la aproximativ 4.00 după-masa, mi-am instalat stația 
de monitorizare din microbuzul meu în parcarea de unde se 
poate privi panorama zonei, situată în apropierea bazei 
militare. Imediat, osciloscopul a început să tresară, indicând 
existența unor transmisiuni. Deloc surprinzător, acestea se 
produceau în intervalul de 420-450 MHz, frecvența pe care 
poate fi controlată mintea umană, aşa cum am arătat în 
lucrarea Proiectul Montauk: experimente asupra timpului. 
Simultan, am mai descoperit o a doua transmisiune în 
intervalul 172-173 MHz. Aceasta este frecvența pe care 
transmite canalul 7 de televiziune (ABC), lucru ilegal. Multă 
lume din Montauk s-a plâns de interferenţe asupra canalului 
7. Din fericire, majoritatea au cablu, aşa că pot recepta canalul 
ABC fără probleme. Folosind un detector al direcției undelor 
radio obişnuit, am aflat că semnalele proveneau din direcția 
fostei baze aeriene. Am înregistrat toate aceste informaţii pe 
casetă video, şi orice specialist care consultă caseta va înțelege 
imediat despre ce este vorba. 

Toate acestea indică faptul că se petrece ceva. Teoretic, 
fosta bază aeriană a devenit parc naţional al statului New 
York. Ce interes pot avea funcționarii parcului să transmită 


semnale radio? Ni s-a spus personal, mie şi lui Peter Moon, de 
către supraveghetorul parcului, că nimeni nu poate intra în 
interiorul bazei din cauza deşeurilor de azbest şi de PBC. 
Manipularea este evidentă. 

Ca o ciudățenie în plus, am observat instalarea unei 
porți noi care delimita curtea interioară a bazei militare şi care 
nu putea fi deschisă decât cu ajutorul unei chei, dar şi a unui 
cod de acces. Deloc întâmplător, această nouă măsură de 
securitate a fost însoţită de un alt scenariu ciudat. Cu câteva 
săptămâni înainte de 12 august (cea de-a 10-a aniversare a 
momentului de apogeu a Proiectului Montauk), pe dealurile 
din partea de sud a bazei a fost instalat un radar nou. Este 
vorba de radarul Cardion menţionat în capitolul 1 al acestei 
cărți. 

O discuţie între Peter Moon şi unul din poliţiştii poliției 
parcului ne-a confirmat că noua poartă a fost instalată tot de 
corporaţia Cardion. Peter mi-a spus că polițistul a evitat să-i 
dea prea multe amănunte, dar din discuţia cu el a rezultat că 
s-a încheiat un fel de contract cu compania. Nu ştia exact în ce 
consta acesta. Când Peter l-a întrebat dacă instalarea porții a 
fost făcută în schimbul dreptului de folosire a bazei militare, 
polițistul nu a fost de acord, limitându-se doar să spună că s-a 
încheiat un fel de înţelegere. 

Acest scenariu ridică nişte întrebări foarte interesante. 
Mai întâi, cum se face că o companie industrială privată are 
dreptul de a se folosi de o zonă a unui parc naţional? În al 
doilea rând, de ce se emiteau semnale radio ilegale din 
apropiere de Radar Hill (n.n. Dealul Radarului), locul în care se 
află clădirea transmițătorului, care, între noi fie vorba, nu se 
află în vecinătatea instalaţiei radar a companiei Cardion? În al 
treilea rând, de ce se fac transmisiuni în intervalul de 
frecvență 420-450 MHz, care corespunde controlului minții 
umane? În al patrulea rând, de ce este înzestrată o bază 
militară dezafectată cu linii de transmisiune de mare putere 
(20 MW, suficient pentru a alimenta un orăşel) şi cu linii 
telefonice noi? Şi peste toate, un înalt funcționar al parcului 
ne-a spus că baza tocmai era demolată. 

Întrebările de mai sus nu sunt noi, fiind cunoscute de 


multă vreme, dar este pentru prima oară când apar într-o 
carte. În trecut, mulţi radioamatori sau plâns la FCC din cauza 
frecvențelor ilegale care emană din baza Montauk. FCC a făcut 
o investigație de suprafață, după care a spus că nu s-au făcut 
asemenea transmisiuni. Se pare că cineva de la FCC nu este 
prea dornic să spună adevărul. Dacă ar fi dorit să facă o 
investigație adevărată, s-ar fi dus la fața locului, nu le-ar fi 
telefonat înainte operatorilor din baza Montauk să înceteze 
transmisiunile. Ce-i drept, în anul 1994 nu s-au observat 
transmisiuni. Poate că operatorii de acolo au devenit mai 
prudenți după ce am publicat aceste informații în ediția de 
vară a revistei noastre, The Montauk Pulse, cerând FCC şi 
politicienilor locali să facă investigaţii serioase sau să ne dea în 
judecată pentru folosirea nejudicioasă a unui parc național. 
Dacă transmisiunile vor reîncepe, noi vom fi pe fază. 


Capitolul 35 


Acceleratorul de particule 


S-a vorbit mai devreme în această carte despre un 
accelerator de particule descoperit ca urmare a unei filmări 
video pe care am făcut-o zburând pe deasupra Camp Hero. 
Cercul de mari dimensiuni observat pe peliculă a fost 
identificat de prietenul meu Danny, un fizician nuclear, drept 
un accelerator de particule. În timp ce îi arătam filmul, a 
devenit agitat şi m-a rugat să opresc cadrul. A scos apoi 
diagrama unui accelerator de particule şi a suprapus-o peste 
ecran, identificând diferitele elemente ale acestuia. 

„lată, acesta este generatorul de unde. Aceasta este 
secția de întreținere. Aceasta este secția criogenică (cea care 
generează temperaturi foarte scăzute, care influențează 
proprietățile materiei). Acesta este punctul de injecție a 
particulelor”. 

Pe scurt, diagrama acceleratorului se suprapunea exact 
peste imaginea de pe ecran. 

Această descoperire aruncă o lumină nouă asupra 
Proiectului Montauk. Am început să fac cercetări şi să studiez 
acceleratoarele de particule. Am aflat astfel că un accelerator 
foarte mare este folosit pentru a alimenta altele mai mici. 
Înclin să cred că acceleratorul mai mare este localizat la 
Brookhaven National Labs. Din cauza interferențelor 
energetice care se produc între acceleratoare, cele mai mici 
trebuie situate la o anumită distanță față de cel principal. 
Locaţiile ideale pentru aceste acceleratoare mai mici sunt 
oraşul Montauk şi capătul dinspre est al Long Island. 

În continuare, vă voi explica cum funcționează un 
asemenea accelerator de particule. Dacă nu aveţi înclinații 
tehnice, puteţi sări peste restul capitolului. 

Procesul începe prin injectarea de protoni în 
acceleratorul principal. Un proton este o particulă încărcată 
pozitiv din interiorul nucleului unui atom. El este antiteza 


unui electron. Protonii folosiți în accelerator sunt obținuți prin 
eliminarea electronilor din atomii de hidrogen. Procesul începe 
prin separarea hidrogenului uşor de cel greu. Se obține astfel 
hidrogen uşor, în care nucleul atomilor este golit de neutroni. 
În continuare, eliminarea electronilor din atom devine foarte 
uşoară, obținându-se astfel atomi de hidrogen cu o sarcină 
pozitivă, adică protoni. Un flux de protoni este injectat în 
acceleratorul principal, iar protonii capătă o mişcare din ce în 
ce mai accelerată. Ei se dilată şi ocupă un spațiu din ce în ce 
mai mare, până când devin practic virtuali. 

În punctul de ieşire din acceleratorul principal, protonii 
călătoresc deja cu 0,5 C (C este viteza luminii, deci 0,5 C 
reprezintă jumătate din viteza luminii). Din punctul de ieşire, 
protonii sunt trimişi printr-un tunel magnetic şi injectați în 
acceleratorul situat în baza militară de la Montauk. Aici, viteza 
lor este şi mai mult accelerată, ajungând la nivelul vitezei 
luminii. 

La acest nivel se poate opera cu formula lui Einstein, 
potrivit căreia energia este egală cu masa ori viteza luminii (E = 
MC2). O particulă care călătoreşte cu viteza luminii dispune 
aşadar de o anumită energie, conform formulei de mai sus, 
care poate fi scrisă şi ca E = MV2, unde V reprezintă viteza. 
Viteza maxim posibilă este viteza luminii, astfel încât energia 
maximă este obținută atunci când V este egală cu C. 

Scopul oricărui accelerator de particule este creşterea 
continuă a vitezei unei unități de energie electromagnetică (în 
cazul de față, a unui proton, care acționează ca o particulă). 
Când sunt aduse la viteza luminii, particulele emană o mare 
cantitate de energie, căci se iese din lumea reală şi se intră 
într-o lume complet virtuală, ce poate fi definită inclusiv ca 
energie mentală. 

În timp ce studiam acceleratorul de particule de la 
Montauk, împreună cu Dan, în mintea mea s-au aprins tot 
felul de beculeţe de alarmă. În cele din urmă, am reuşit să-mi 
explic o problemă cu care m-am confruntat ani de zile. Ori de 
câte ori i-am întrebat pe mediumii cu puteri psihice să-mi 
spună ce putere instalată există la Montauk, aceştia mi-au dat 
un răspuns astronomic: un milion de megawați de energie. 


Răspunsul mi s-a părut întotdeauna absurd, căci pentru a 
alimenta un amplificator cu un milion de megawaţi ai nevoie 
de două milioane de megawaţi putere instalată, lucru 
imposibil în Long Island. 

I-am povestit toate aceste lucruri lui Dan, care a început 
să-mi explice ce se întâmplă cu acceleratoarele în care 
particulele sunt aduse la viteza luminii. Când l-am întrebat 
câtă energie pot produce aceste acceleratoare, Dan a luat un 
grafic cu date, în care era trecută inclusiv energia produsă în 
raport cu diametrul circular al acceleratorului. Măsurasem 
deja cercul de la baza aeriană Montauk şi aflaserăm că 
diametrul acestuia era de 210 metri. Această cifră figura cu 
precizie pe graficul lui Dan. Să fi fost o simplă coincidență? 

Am estimat şi celelalte variabile necesare, inclusiv 
diametrul fluxului de protoni şi energia cu care era alimentat 
acceleratorul. Dan a făcut apoi nişte calcule şi a ajuns la 
concluzia că acceleratorul producea o energie echivalentă cu 
cea a unei bombe nucleare de o sută de megatone. A luat apoi 
un alt grafic şi l-a consultat ca să vadă ce putere instalată 
echivalează cu cea a unei bombe de o sută de megatone. Cifra 
obținută era de un milion de megawati. 

După întâlnirea cu Dan, am continuat să studiez 
problema acceleratoarelor de particule. Am aflat astfel din mai 
multe rapoarte că acestea au nevoie de amplificatoare foarte 
mari, întrucât operează la 435 de MHz. Aceste amplificatoare 
de mari dimensiuni sunt numite klistroni şi înlocuiesc 
amplitronii uriaşi folosiți cândva în ansamblul subteran. 
Decizia a avut în mod evident o motivaţie tehnică, întrucât doi 
sau trei klistroni pot înlocui 24 de amplitroni. În plus, sunt 
mai uşor de alimentat şi acționează la fel ca un magnetron, cu 
excepția faptului că sunt liniari (un magnetron este o sursă de 
emitere a unui semnal de tip microundă, similară unui cuptor 
cu microunde. Este alcătuit dintr-un tub cu o orbită pentru 
electroni, care produce o mare cantitate de energie RF). 
Klistronii sunt tuburi cu o lungime de aproximativ 33 de metri 
şi un diametru de 6 metri, nefiind în esență altceva decât 
amplificatoare de mare putere pentru microundele care 
alimentează fluxul acceleratorului de particule. 


Un amplificator al fluxului de particule (care este 
sinonim cu un accelerator de particule) foloseşte particule 
nucleare precum neutronii şi protonii, spre deosebire de 
magnetron sau amplitron, care foloseşte electronii. Protonii şi 
neutronii sunt direcționaţi către o anumită orbită pentru a 
produce astfel o rezonanţă în cavitățile acceleratorului. O 
cavitate este un spațiu de rezonanţă limitată de o suprafață 
reflectantă de energie RF, cum ar fi un scut sau o suprafață 
metalică. Rezonanța se produce din cauza vitezei, în cazul de 
față egală cu viteza luminii. 

Aceşti neutroni/protoni sunt special focalizați pe orbită 
astfel încât să acționeze ca nişte focare energetice în interiorul 
unui magnetron sau amplitron (care au electroni pe orbită). În 
timp ce particulele din acceleratorul principal sunt trimise în 
acceleratorul din Montauk, apropiindu-se astfel de viteza 
luminii, particulele din cavitate se unesc în pachete de energie. 
Cavitatea intră astfel în rezonanță cu energia acestor 
particule. Dacă fluxul de electroni este accelerat încă şi mai 
mult, el transferă cavităților o energie care poate fi ulterior 
externalizată. 

Acceleratorul de particule are deja o orbită. Important 
este ca particulele să fie grupate astfel încât să aibă o viteză 
relativ uniformă. În cazul în care se realizează acest lucru, 
energia poate fi scoasă din accelerator cu ajutorul unui grup 
de cavități, la fel ca în cazul unui magnetron. 

În cazul acceleratorului de la Montauk (cel cu diametrul 
de 110 metri), două seturi de cavități sunt poziționate în 
unghiuri drepte în jurul unui cerc. Folosind un transmițător 
de circa 30 de megawaţi, unul din cele două grupuri de cavități 
este direcționat de-a lungul unei axe pe care o vom numi axa 
X. La fel ca în cazul unui amplitron obişnuit, energia de 
alimentare grupează fluxul de electroni de-a lungul setului de 
cavități. Este vorba de aşa-numita structură ondulatorie lentă 
(undele lente sunt cele care călătoresc la viteze inferioare 
vitezei luminii). În cazul amplificatorului de particule nu mai 
avem de-a face cu unde lente, ci cu o structură ondulatorie 
înzestrată cu viteza luminii. Cavităţile interioare grupează în 
acest caz fluxul de particule la o viteză de aproximativ 0,9 C. 


Pe măsură ce particulele sunt accelerate şi mai mult, 
atingând viteza luminii, ele îşi eliberează întreaga energie de 
care dispun. Energia astfel eliberată este colectată în cavitățile 
de pe axa Y, situată la 90* de axa X, după care energia este 
direcționată aşa cum se doreşte. 

Pentru a extrage energia din amplificatorul de particule, 
normal ar fi ca ea să fie trimisă înapoi la turnul radar prin 
firele de înaltă tensiune. Acest lucru este însă imposibil la o 
putere de un milion de megawațţi, căci firele s-ar arde. De 
aceea, în loc ca energia să fie trimisă prin cabluri (sub formă 
de energie electrică), constructorii au transformat 
amplificatorul de particule într-o antenă. Cercul din jurul 
amplificatorului cu o putere de un milion de megawati nu este 
altceva decât o antenă E cuplată cu antena Delta T. Cu 
siguranță, puterea amplificatorului este suficient de mare 
pentru a modifica timpul şi spaţiul. 

Cavitatea de ieşire a energiei a fost construită astfel 
încât să treacă printr-un fel de rectificator, al cărui scop nu-mi 
este încă foarte clar deocamdată. O parte din această energie 
este folosită pentru a alimenta antena Delta T, al cărei vârf 
este situat chiar sub centrul zonei. Baza antenei este situată 
mult mai jos, sub acceleratorul de particule. Pentru a alimenta 
cu energie bobinele X şi Y ale antenei Delta T, constructorii au 
amplasat acceleratorul de particule chiar deasupra solului. Au 
orientat apoi bobina Z către acceleratorul din oraşul Montauk. 
Am bănuiala că şi energia acestuia este accelerată până la 
viteza luminii. Nefiind modulată, aceasta generează un semnal 
sonor care poate fi folosit ca semnal de corelare pentru 
modificarea liniei timpului (vezi capitolul 12 din Proiectul 
Montauk). 

Modificarea liniei timpului nu este singura destinație a 
acceleratorului de particule. La ora actuală el este folosit şi ca 
armă. Se ştie că OZN-urile sunt sensibile pe o bandă de 
frecvență de 435 pe 20 MHz. Unul din seturile de cavități poate 
fi reglat astfel încât să fie obținută o frecvență de 435 MHz. 
Fluxul de particule poate fi folosit astfel ca armă, prin 
intermediul unui dispozitiv de focalizare magnetică înzestrat 
cu oglinzi reflectante. Se generează astfel două fluxuri 


elicoidale întrepătrunse, care au aceeaşi funcție ca şi 
caduceul. Prin controlarea fazelor ondulatorii, fluxurile pot fi 
trimise până la o anumită distanță, după care pot produce 
interferenţe distructive, generând un fel de găuri negre în 
miniatură. Secretul străpungerii scutului de protecţie al 
OZN-urilor este modulațţia, lucru cunoscut încă din perioada 
radarului Sage, când s-a început doborârea OZN-urilor. Dar 
aceasta este o altă poveste, pe care o voi relata într-o carte 


aflată în pregătire, în care relatez experiența mea legată de 
OZN-uri. 


Capitolul 36 


Linia timpului 


Deşi informațiile pe care le-am oferit până acum sunt de 
natură tehnică sau experimentală, aş dori să închei cu un 
punct de vedere filozofic legat de conştiinţa timpului. 

Am descoperit cu mai mulți ani în urmă că Proiectul 
Montauk este legat de mai multe proiecte similare (de 
modificare a liniei spaţio-temporale) efectuate de-a lungul 
istoriei. La rândul lor, acestea sunt asociate cu alte proiecte, 
extinzându-se inclusiv în viitor. Se pare că Proiectul Montauk 
a reuşit o proiecţie în trecut cu 3,6 milioane de ani în urmă şi 
în viitor cu 60.037 de ani. S-au creat astfel nişte bucle 
temporale, ceea ce înseamnă că noi trăim practic această linie 
a timpului pentru a doua oară (sau poate am parcurs-o chiar 
de mai multe ori). Cum două linii temporale nu pot fi parcurse 
în acelaşi timp, rezultă că una din ele a fost anihilată şi 
transformată într-o realitate alternativă. Concluzia nu poate fi 
decât una singură: prima linie temporală a fost cea creată de 
Dumnezeu; cea de a doua a derivat din aşa-numitul păcat 
originar. 

Ce înseamnă însă acest păcat originar? 

Dacă citim Biblia, ne dăm seama că acesta se referă la 
păcatul cunoaşterii. Biblia afirmă textual acest lucru. Omul a 
căpătat acces la cunoaştere, iar Dumnezeu l-a izgonit din 
Grădina Paradisului. În realitate, nu Dumnezeu l-a izgonit pe 
om. Când prima linie temporală a fost înlocuită de o a doua, ea 
s-a transformat într-o realitate alternativă. Cea de-a doua linie 
temporală este propria noastră creaţie, nu a lui Dumnezeu. 
Dumnezeul original, Dumnezeu Tatăl, nu poate fi găsit pe 
această linie a timpului. Aşa se explică de ce afirmă 
creştinismul că Dumnezeu Tatăl nu poate fi descoperit decât 
prin intermediul lui Christos. 

Cine este Christos? 


Christos este acel aspect dinlăuntrul nostru care ne 
poate conduce înapoi la Dumnezeu Tatăl. Crucea reprezintă 
punctul de intersecție a liniei noastre temporale cu cea 
originală, aparținând Creatorului. Altfel spus, păcatul originar 
este păcatul cunoaşterii timpului şi spaţiului, al jocului de-a 
Dumnezeu şi al creării propriei noastre realități. Noi singuri 
ne-am creat această realitate, separându-ne astfel de 
Creatorul nostru. 

A existat cândva o conştiinţă colectivă care a creat 
aceste proiecte spațio-temporale care fac parte din păcatul 
originar. Ele au devenit istoria noastră. Singura noastră şansă 
de a ieşi din această linie temporală artificială constă în a 
redeveni conştienţi de adevărata linie a timpului. Acesta este 
obiectivul cărților din seria Montauk. 

Dacă 10% din ființele care populează galaxia noastră pot 
deveni conştiente de linia temporală originală, ele vor crea 
masa critică necesară pentru ca restul ființelor să le urmeze. 
Speranța noastră este că citirea acestei cărți a ridicat şi nivelul 
dumneavoastră de conştiinţă. În acest caz, călătoria 
dumneavoastră de întoarcere acasă a început deja. 


Epilog 


Spectrul sincronicităților legate de Montauk a depăşit 
toate aşteptările noastre. Nici Preston nici eu nu ne-am fi 
gândit la început să vom descoperi atâtea conexiuni posibile 
investigând acest subiect. 

Principala strategie pe care am folosit-o a fost să lansăm 
în circulaţie informaţiile obținute şi să aşteptăm reacții care să 
ne aducă alte informaţii. Mai sunt încă destule aspecte în care 
nu vedem decât vârful aisbergului. 

Este cert că cititorii vor continua să solicite informații 
legate de proiectul Montauk şi de fenomenele asociate cu 
acesta. Investigaţiile noastre vor continua fără doar şi poate, şi 
se vor concretiza în alte lucrări. 

Am colaborat deja cu Preston la o carte legată de 
experiențele sale cu extratereştrii. Ea va fi semnată doar de 
Preston Nichols şi sunt convins că va reprezenta un moment 
de referință în domeniul fenomenologiei OZN. Cartea va 
include informații legate de tehnologia folosită de OZN-uri, de 
fenomenele răpirilor şi de multe alte subiecte conexe. Cu puțin 
noroc, publicarea ei va fi gata în anul 1995. 

Avem în intenție şi scrierea altor cărți, despre Jack 
Parsons şi Proiectul Babalon, despre conexiunea naziştilor cu 
Montauk-ul şi Tibetul şi despre povestea lui Duncan Cameron. 
După ce a citit prima parte a acestei cărți, Preston m-a 
informat că ar dori să scrie o lucrare despre ultimele opt zile 
ale Proiectului Montauk, cu referire specială la relația dintre 
Marte şi Montauk, descrisă sumar în O nouă călătorie la 
Montauk. Există însă foarte multe cercetări pe care va trebui 
să le facem înainte de a putea concretiza acest proiect. 

Foarte mulți oameni ne întreabă dacă se intenționează 
lansarea vreunui film legat de subiectul Montauk. Vă 
informăm cu această ocazie că diferite surse din Hollywood au 
manifestat deja un interes cert față de acest subiect. Din 
păcate, cei mai mulți dau dovadă de o anumită naivitate în 
această privinţă, nedându-şi seama că Montauk-ul se află în 
capul listei cu subiecte cenzurate sau interzise. Cred că 


înțelegeţi cu ce dificultăți ne confruntăm. Deşi sunt convins că 
va veni vremea când va fi realizat un film pe acest subiect, cred 
că va mai trebui să treacă o vreme până când lumea va fi 
pregătită pentru el. 

La ora actuală nu ne-am propus să continuăm 
investigaţiile referitoare la geometria sacră şi la şcolile 
misterelor despre care am vorbit pe larg în această carte. Celor 
sincer interesați de acest subiect misterios le recomand să 
studieze lucrarea lui Stan Tenen, amintită în capitolul 10. 
Cartea prezintă o abordare ştiinţifică asupra geometriei sacre 
şi oferă foarte multe informaţii legate de acest subiect. 

Evident, orice descoperiri noi pe frontul investigației 
Montauk ne pot face să ne schimbăm actualele planuri. Cu 
siguranţă vor apărea elemente noi legate de cererea indienilor 
Montauk de recuperare a pământurilor lor natale. Vom 
comenta pe larg aceste informații, şi altele de acelaşi fel, în 
revista noastră, The Montauk Pulse. 

Între timp, avem cu toţii datoria să facem tot ce ne stă în 
puteri pentru a alimenta rețeaua morfogenetică a pământului 
cu informații cât mai corecte. Altfel spus, avem datoria să 
devenim din ce în ce mai conştienţi, ajutându-i şi pe alții în 
această direcție. 

În final, ne manifestăm speranţa că această carte v-a 
oferit informaţii pe care nu le cunoşteați şi v-a permis să vă 
ridicați astfel nivelul de conştiinţă şi de înțelegere a procesului 
creației. Vă urăm ca linia temporală pe care avansați să fie una 
cât mai plăcută cu putință. 


8 Oraşul Cairo, locul Marilor Piramide, este situat la 100° de Montauk. 
Dacă reduci pământul la un dodecaedru (un poliedru cu 12 feţe), 
corespondența devine foarte clară din punct de vedere geometric. La fel de 
interesant este şi faptul că Montauk-ul se află pe aceeaşi paralelă ca şi 
muntele Olimp din Grecia şi oraşul mitic al Troiei de pe teritoriul actual al 
Turciei. Troia se află la nord de Cairo şi se presupune că se afla la apogeul 
puterii sale în clipa când s-a scufun dat Atlantida. 


